
Inženir in uporabnost ne gresta z roko v roki. 
Ljudje, ki snujejo naprave in programirajo 
vmesnike, več kot očitno niso uporabniki ozi- 
roma imajo zelo nizke kriterije ergonomije. 
Vsakdanjih primerov je nebroj, eden od njih 
pa je priključek, s katerih rokujemo vsakodne- 
vno: USB. Obstaja pravilo, da ga uspešno 
vtakneš šele po tretjem poskusu. Razlog je v 
nesimetričnosti, zaradi katere vtik nikoli ne 
uspe v prvo. Naj gre za micro varianto v tele- 
fonu ali za A-vtikač na zadnji strani televizorja 
- vedno probavamo, obračamo in preklinja- 
mo. Ker tako polnimo skorajda vse naprave, 
tja do igrač in zobnih ščetk, je negladkost res 
izrazna. Pred dvajsetimi leti, ko so vodilo uved- 
li, smo bili nad njegovo eleganco in univerzal- 
nostjo tako navdušeni, da tega nismo opazili. 
Navsezadnje smo dotlej rokovali s surovimi 
konektorji za tipkovnice in periferijo, ki niso 
zahtevali le moči, marveč si lahko celo polo- 
mil kakšen zobec. Poleg tega v starih časih ni 
bilo neprestanega priklapljanja in iztikanja ter 
filigranskih mini in micro inačic. Skoraj dve 
desetletji kasneje je USB-Forum predstavil re- 
volucijo. Izumili so simetrijo oziroma priklju- 
ček USB-C, kar je bilo prej očividno nemogo- 
če. Vtik iz prve. Hozana! Mar res? 

Decembra sem med testiranjem prvih mobil- 
nikov z novo vtičnico, lumie 950 in nexusa 6P, 
spoznal, da za crknjeno napravo na terenu ni 
pomoči. Prej bi lahko elektrificiral prazno mo- 
biregljo. Spomladi sem s praznim telefonom 
iskal pomoč v največjem Telekomovem cent- 
ru v Ljubljani, a sem odkorakal z dolgim no- 
som in še vedno prazno baterijo. Danes je ta- 
kih mobilnikov nekaj več, recimo huawei P9, 
LG G5 in HTC 10, vendar je situacija komaj kaj 

boljša. Res bedno izkušnjo sem imel ondan v 
Londonu, kamor sem vzel HTCja in napačno 
žico, aparat pa se na potovanju zaradi foto- 
grafije in navigacije sprazni v pol dneva. Pre- 
hodil sem celoten Oxford Street, kjer se tre 
poslovalnic od operaterjev, toda ustreznega 
polnilnika nisem uspel kupiti. Kot v Afriki! Ne 
bi verjel, če tega ne bi izkusil sam. Omenjeni 
mobiteli so povsod naprodaj, ne pa tudi to- 
vrstna dodatna oprema zanje. Prodajalci pre- 
težno sploh niso poznali izraza USB-C. Spra- 
ševali so me, 'za katero napravo", nekje pa so 
mi ob omenjanju simetričnosti prinesli star 
Nokijin okrogel priključek. Še bolj razočaran 
sem bil, da so mi na več mestih zavrnili proš- 
njo, da bi telefon napolnil s kablom s promo- 
cijskega displeja. "Da niso zavarovani za tak 
primer," sem slišal pri Vodafonu. Šele nek In- 
dijec pri največjem britanskem operaterju EE 
mi je dovolil, da sem iztaknil razstavljenega 
huaweija in nato pol ure afne guncal v lokalu. 

Naposled sem napajalnik ipak dobil v neki 
elektronski štacuni — 15 funtov oziroma 20 
evrov me je stal res neugleden kos kitajskega 
USB-drata. Da je trikrat dražji od navadnega, 
je kriva redkost, me je podučil prodajalec. Na 
srečo je imel na drugi strani navaden USB, ne 
še enega Cja, ki zahteva tudi nov polnilni pri- 
ključek. Takega denimo slaboumno prilaga 
Microsoft. Skratka, ob teh neprilikah se upra- 
vičeno vprašaš, počemu toliko časa za simet- 
rijo. Oziroma ali se je ob zori stičnega polnje- 
nja sploh splačalo drobiti trg in povzročati ne- 
prilike uporabnikom. Vsekakor ti je kot lastni- 
ku takega naprednega fona najbolje, da pol- 
nilnika nikoli ne iztakneš, marveč ga kratko- 
malo nosiš ovitega okrog ploščice. LordFebo 

Geekovski Krog 


redno ljube. Reference, popolni preobrati, 

ugibanja o razvoju, smrti likov - snovi za de- 
bato in spletne meme nikoli ne umanjka. Game of 
Thrones je najbolj očiten primer kultnega vsako- 
tedenskega druženja pred televizorjem, posebej le- 
tos, ko je slikosučna inačica prehitela črkožersko 
in niti Stric Bedanc ne ve, kaj se bo primerilo. Am- 
pak sezono bo, kot je v navadi, julija meistersko 
komentiral prej omenjeni ser, tole pisanje pa so 
spodbudili superjunaški onkraji. Ravnokar se je nam- 
reč s pretežno dobrimi nastavki zaključilo vseh pet 
DCjevih televizijskih niti in jesenske epizode so za- 
jamčene. Mnogokdo sicer nad temi nadaljevanka- 
mi viha nos in dejansko so predstave često butas- 
te, leseno odigrane in v porog logiki. A tak je na- 
vsezadnje njihov temelj. Kakor stripov ne gre pri- 
merjati s klasično literaturo, tako sta tudi tu po- 
trebna navdušenska prizma in obče zanimanje za 
dotično bajeslovje. Čudežne dežele imajo pač dru- 
gačne zakone. Smrtnemu sovražniku je vselej tre- 
ba brati levite pred eksekucijo, do katere itak ni- 
koli ne pride. Dobri fantje so namreč bolj papeški 
od papeža in za nameček izredno slabo ciljajo. Ven- 
dar imajo srečo, da nenavadno hitro okrevajo. 
Druga seja Gothama, Batmanove predzgodbe, ni ra- 
zočarala. Dogajanje so pestrili nagli vzponi in padci 
ter bili smo priče izvorom marsikaterega lika, na pri- 
mer Riddlerja, Mr. Freeza in Azraela. Prizor sezone 
je bil vsekakor Butch z bazuko, kajti metek v čelo 
ni več končna postaja niti v starinskem Gothmestu, 
kjer ni Lazarjeve špilje. Dozdevni nastavek za Jo- 
kerja je sicer presenetljivo poginil, toda zato smo 
spoznali norega psihiatra Huga Stranga, ki je Neto- 
pirjeva najstarejša nemeza sploh. V nasprotju z uve- 
ljavljenim kanonom je scenarij začuda s prstom po- 
kazal na vse sodelujoče pri umoru Waynov: strelca, 
naročnika in sovjo teto iz globokega ozadja. Njen 
krožek Court of Owls bo nedvomno v ospredju tret- 
je sezone, ki so jo napovedale v Gotham izpuščene 
pošasti, neuničljiva Fish Mooney in prestrašeni Pin- 
go. Pravičniški Gordon, ki je končno zbral jajca za 
likvidacijo, bo najbrž postal načelnik, medtem ko 
Temnega viteza ne bomo videli še vsaj deset let. Bo 
serija zdržala, da si Bruce nadane masko? 
Lahkotnejšo Supergirl smo kljub nizkim pričakova- 
njem radi pogledali, zlasti ko se je prikazal J'onn 
J'onzz iliti Martian Manhunter. Marsovec na čelu od- 
delka za odkrivanje alienov je vsekakor posrečen 
element. Zgodba se nadaljuje, gledalci pa bomo čez 
poletje pametovali, kdo je na koncu strmoglavil na 
Zemljo. Pes Kripto? Superboy? Ker bodo scenaristi 
dali nekaj odrskega časa še Karinemu bratrancu 
Kal-Elu, bo gledanost nedvomno zrasla. 
Manj navdušujoče oziroma brez visca se je sklenila 
četrta seja najbolj dolgožive superjunaške serije, 
Green Arrowa. Sodobnega Robina z oglavnico gle- 
damo bolj zavoljo kontinuitete kot kakovosti, saj što- 
rija z Darkhom ni prav nič izstopala. No, fant je na- 
posled le postal župan Star Cityja, kakršna je nje- 
gova stripovska služba. Poleg bogatunskega play- 
boystva, se ve. Viška njegove letošnje niti sta bila 
gostujoči Constantine in jedrsko zbombardiranje na- 
še zelene prestolnice. Ja, tisti 'less populated town', 

ki se je žrtvoval za večje ameriško mesto, je bil prav 
Ljubljana. Mesto-heroj dobesedno! Če je Jankovič 
to nečednost videl, se bo lahko na kakšnem župan- 
skem druženju Oliverju osebno pritožil. 

Drugi sveženj Flasha je bil pravi gordijski vozel pro- 
stora in časa. Če smo nekje sredi sezone ob vseh 
brzcih in vzporednih svetovih že izgubili rdečo nit, je 
bilo to namerno, kajti zadnje poglavje je izvrstno ses- 
tavilo mozaik in sklenilo Zoomova hudodelstva. 
Znalcem nam je najbolj dogajala predstavitev alter- 
nativnih Zemelj, ki jih je uvedel prav dotični rešimož 
leta '61 v zgodbi Flash of Two Worlds, s čimer je na- 
stalo DCjevo mnogovesolje. Druga epizoda je celo 
pokazala prizor ikonske naslovnice z dvema juna- 
koma, starim in novim. Še večji geekgazem pa smo 
doživeli v samem zaključku. Flash, ki je z brzoener- 
gijo na ti, se je odločil ukriviti čas in rešiti svojo ma- 
ter. Posvečeni vemo, kam to neodgovorno dejanje 
pripelje. Jeseni nas čaka narobe svet oziroma Flash- 
point Paradox, iiii! 

Za dober nastavek so poskrbele tudi Legends of To- 
morrow. Časoplovni podvig herojčkov z vseh kon- 
cev Arrowversa je na prvi uč deloval kot otroška ri- 
sanka, a ga zavoljo poznanih likov in referenc ni šlo 
zanemariti. Trud ob sledenju prepletenim časovni- 
cam in temporalnim zankam je bil poplačan z eps- 
kim zaključkom. Vandal Savage je bil zaklan, zakur- 
jen in zlomljen v kar treh obdobjih, ekipa pa za je- 
senski letnik napoveduje ustanovitev društva Justi- 
ce Society of Amerika. Nadmočno! 

Govori se, da je bil Batman v Superman polom. Če 
so producenti in delničarji pričakovali poldrugo mi- 
lijardo v blagajni, potem ja. Toda film je vseeno pri- 
delal petsto milijonov čistega dobička samo v kino- 
blagajnah in še mnogo več z licenčno robo. Še pred 
letom dni sta bila superjunaka izenačena z vsemi 
ostalimi možiclji v štacunah z igračami, medtem ko 
je letošnjik sceloma v njunih barvah. Ne le, da so 
plastične figure vseprisotne, kriptonski in netopirjev 
emblem sta na kosmičih, na oblačilih v Hoferju in 
celo na eni največjih letalskih družb. DC oziroma 
lastnik Warner Bros. točno ve, kaj dela: postopoma 
širi svoj univerzum iz domene piflarjev med splošno 
javnost. Ameriška mitologija resda izvira iz stripov, 
ampak denarja se ne kuje z zvežčiči sličic in oblač- 
kov, marveč od otipljivosti. Najboljši primer je Geor- 
ge Lucas, ki je do svojih milijard prišel prav z galak- 
tičnimi gudiji. Vzameš Vaderjeve kacigo, vliješ va- 
njo svežo lijavico, potreseš z barvnimi mrvicami in 
že imaš kolektorski izdelek za trimestni znesek. 
Kickstarterjevska ideja! 

Vse, kar se dogaja sedaj, je torej ogrevanje za films- 
ke predstave Justične lige oziroma njenih posamez- 
nikov, iz česar bo izšla nova plejada igrač, pižam in 
futra. Kaj je nizika Flash drugega kot predjed za nje- 
gov filmski nastop? Zraven pa še kocke, videoigra 
in risanka. Košček za koščkom se gradi milijardni 
posel. Ko bo leta 2018 na sporedu prvi film Zveze 
pravičnikov, otroci ne bodo fehtali za eno figuro, 
marveč za šest njih! Za mnoge stripovske like in do- 
godke smo včeraj vedeli le poznavalci, toda do kon- 
ca desetletja bo DC svoj panteon pripeljal v sleher- 
no gospodinjstvo. Matere in stare tete bodo poznale 
vse šeme, dasi jih v akciji bržda ne bodo nikoli videle. 


UVODNJAK 


Tuno jim bo prodajal Aguaman, superge Flash in 
kondome Wonder Woman. Slednji bodo kakopak 
'for her pleasure', kajti tisti, čigar on€ bo vanj odet, 
bo zasužnjeno primoran govoriti resnico. 

DC sem uporabil kot primer, ker je v danem trenut- 
ku dozdevno najbolj aktiven. A tak model poznajo 
številne druge podobe in marsikod je vse rumeno 
od Minionov ter zeleno od Nindža trdonj. Enako 
počne na drugem bregu Marvel, ki novce ta hip služi 
na rovaš Stotnika in Železnika. Njegov gospodar 
Disney je zagotovo najbolj izvežban v monetiziranju 
izmišljenih junakov. Manifestacija tega so konven- 
cije ljubiteljev domišljije, ki jih je zaradi pojačanega 
multimedijskega toka snovi več kot kdajkoli. Pod 
pisano masko niso nič drugega kot veliki krošnjarski 
štanti precenjenega kiča, ki ga cerkve prodajajo ver- 
nikom. Toda s stripovskimi naočniki, ki jih nosimo 
vsi, so to seveda privlačni romarski kraji. Zvedavo 
potikanje med štanti, poznavalsko motrenje licenč- 
nih dobrin in otroško divljenje nad preoblečenci v 
znamenite like je vedno zabavno. V prvi vrsti to niso 
dogodki za otroške maškare, marveč za odrasle 
znalce, ki jim ni težava odšteti stotaka za zbirateljski 
artefakt, star zvežčič ali oklep stormtrooperja. Taka 
je moja družba, v kateri imena petih Robinov, "who 
shot first", material Wolverinovih krempljev in Ara- 
gornovo poreklo sodijo v splošno razgledanost. 
Sodobne religije ne cikajo le na predanost odjemal- 
cev, da bodo ob kinovstopnici kupili še akcijsko fi- 
gurico, majico in obesek za ključe, marveč tudi na 
njihovo zvedavost. Zato so prigode vselej nekako 
povezane. Nadaljevanke križajo dogodke, filmi se 
sestavljajo v lasten univerzum, igre dodajajo inter- 
aktivnost, vse štorije pa koreninijo v stripovskih pri- 
likah. Marsikdo, ki je te junake spoznal iz ostalih me- 
dijev, se zdaj radovedno ozira k novim in starim sli- 
kaničnim pustolovščinam. Oba založnika na rovaš 
pospešene filmske in televizijske produkcije višata 
naklade svoje tiskane periodike. Ni naključje, da sta 
hiši letos štartali velika stripovska zgodbena loka, 
ki sta na nek način povezana s filmoma. S kalifor- 
nijske strani prihaja Millerjevo tretje poglavje kult- 
nega Dark Knighta, podnaslovljeno Master Race, iz 
New Yorka pa Civil War II, sveži spopad Avenger- 
jev. Krog delanja denarja od stripov nazaj stripom 
je s tem sklenjen. Resda se ta krog včasih zdi bolj 
uroboros, saj je pojavnost nekaterih svetov pretira- 
na in bo prenasičenost njihova pogibel. Ampak do- 
kler je običajno, da možaki s štirimi križi na grbi bu- 
ljimo v fantazijsko vsebino in razpravljamo o vesolj- 
cih z laserji, demonih ter mavričnih samorogih, se 
ameriškim Olimpom ni treba bati. 


David Tomšič 


Čudni filmi po igr(icjah 

Logično in smiselno je, da dobijo filmske inačice vi- 
deoigre z močno, poznano zgodbo in liki, naj bo to 
Assassin's Creed, Prince of Persia ali celo Doom. Ej, 
kdo si ne bi želel spremljati marinca, ki v obliki eksi- 
stencialne drame kolje peklenščke na Marsu?! Ven- 
dar odsotnost štorije ni ovira za prodajalce in kupo- 
valce licenc, kakor smo videli recimo v Battleshipu, ki 
je za osnovo vzel potapljanje ladjic, v Pixels, ki je v en 
koš zmetal številne klasike, od Pac-Mana do Donkey 
Konga, in nenazadnje v Angry Birds. Mogoče je ravno 
Sandlerjev filmič navdihnil Atari, da je zdaj prodal ce- 
lovečerske pravice za igri Missile Command in Centi- 
pede. Spomnimo: v prvi braniš mesto pred jedrskimi 
izstrelki, v drugi preprečuješ, da bi se na vrtu zaredile 
alienske stonoge. Obe sta izšli leta 1980, o filmih pa 
ni znanega še prav ničesar, le to, da bosta. Znabiti ce- 
lo ne bo šlo za igrana celovečerca, temveč za risanki, 
morda celo za TV-seriji. Ej, pri tem novodobnem Ata- 
riju nikdar ne veš! Malce več podatkov je pricurljalo o 
tretjem igrofilmu, ki ga kličejo Tetris: The Movie. Šlo 
bo za ZF-triler ameriško-kitajske produkcije, za kate- 
rim stoji producent Mortal Kombata in ga bodo začeli 
snemati prihodnje leto na Kitajskem. Temu ustrezno 
bodo igralci poševnooki, izdelek pa bo stal okrog 70 
milijonov evrov in bo prvi del načrtovane trilogije. 


Do konca Pare! 

Na internetu nisi nikdar norec, saj si v družbi sebi ena- 
kih. Trumpovim podpornikom in blogerskim nakla- 
dačem o Natovem rihtanju vremena se je tako neda- 
vno pridružil tipček z nickom Multitasker, ki si je zadal 
nemogočo nalogo. Končati hoče vse igre na Steamu, 
kar je glede na njihovo število v višini kakih 3500 in 
rednem debeljenju vsak dan nedosegljiv cilj, četudi 
meri le na ogled zaključne špice in ne stoodstotno zbir- 
ko vseh dosežkov. In kako kani 'končati' večigralske 
naslove, kot je Dota 2? Toda Norvežan srednjih let real- 
nosti navkljub pluži dalje in je zaenkrat pri cifri tristo. 
Nekateri ga redno spremljajo in spodbujajo, da na Red- 
ditu objavlja poročila o napredku. Verjetno že zdaj švi- 
ca, ko razmišlja o No Man's Sky in Starlancerju ... 


Nintendovske 8-bitniške superge 

Skejterska firma Vans se je za okraševanje obuval po- 
gosto podala v sodelovanje z različnimi znamkami, 
kot so Disney, Star Wars, Snoopy in celo metalci Mo- 
torhead. Zdaj so sklenili pajdaštvo z Nintendom, ki 
očividno išče različne kanale za promocijo svojih vse- 
bin. Najbolj priljubljene modele superg so ozaljšali z 
Mariom, Donkey Kongom, Zeldo, Duck Huntom in 
kompanijo ter NESovim joypadom. Obuvala s peščico 
dodatkov, kot so nahrbtniki, kape in nogavice, so na 
tujskih trgih že na razpolago za ceno od 65 evrov da- 
lje. Da boš skakal visoko kot Luigi! A pohiti, kajti po- 
nudba je omejena in po izteku bo moč tako porisano 
obutev dobiti le še na Ebayu za velik denar. 


—ALT2: 


W E S A 


WORLO ESPORTS AS 


Bo WESA e-športna FIFA? 


SOCIATION 


Že res, da se profesionalno igranje prebija v main- 
stream. A kar se tiče nadzora in regulacije, gre še ved- 
no za divji zahod, kjer vsak po svoje določa pravila. 
Doping preverjajo malokod in igralci ne poznajo sin- 
dikatov, ki bi zastopali njihove želje. Vse to naj bi sku- 
šala rešiti ustanovitev združenja WESA ali World E- 
sports Association. Na uvodni tiskovki sredi maja smo 
lahko čuli lepe besede o tem, da bo ta mednarodna 
institucija s povezovanjem tekmovalcev, založnikov 
in organizatorjev prireditev skrbela za prepotrebni dia- 
log med različnimi deli e-športne dejavnosti, ki ta hip 
med seboj v resnici komunicirajo premalo. Tako naj 
bi dosegli boljši razpored tekmovanj, ki danes neka- 
terim ekipam puščajo premalo časa za oddih. Prek 
organiziranega odbora igralcev naj bi tegobe tekmo- 
valcev laže dosegle ušesa organizatorjev in tako na- 
prej. Skratka, WESA hoče postati igričarska analogi- 
ja fuzbalske Fife, le da z manj škandali. 

A luknje v podobi se pokažejo že na površini. Prvič: 
Weso so ustanovili trenutno največja tekmovalna or- 
ganizacija na svetu ESL in osem velikih moštev. Ta- 
ko v upravi poleg začasnega, od zunaj sposojenega 
komisarja Pietra Fringuellija sedita dva ESL-človeka 
in še dva iz ekip, trenutno Fnatica ter Ninjas in Pyja- 
mas. Vsi ti so založili denarce za ustanovitev, šušlja 
pa se celo, da je ESL ekipam za to mastno plačal. Or- 
ganizacija je tako že na prvi pogled prepredena s 
težko rešljivimi konflikti interesov. Sčasoma kanijo 
denar sicer dobivati od lig in sponzorjev, pa vendarle. 
Drugič: našteti so trenutno edini vključeni v to zdru- 
ženje. Kljub 'svetovnosti' v nazivu člani prihajajo le iz 
Evrope in celo zgolj iz skupnosti za Counter-Strike. 
Ta hip ni ne duha ne sluha o založnikih, ki imajo v pri- 
meru Valva, Riota in Blizzarda ogromen vpliv ter moč. 
Konkurenčnih lig ustanovni, kot sta MLG in Gfinity, 
po poročanjih sploh še niso prosili za sodelovanje. Or- 
ganizatorji mirijo, da je to šele začetek. Da je institu- 
cija odprta in da želijo v naslednji mesecih čimhitreje 
vključiti čimveč pomembnih imen. In ravno od tega 
je odvisno, ali bo z Weso dejansko kaj ali pa gre le za 
naivno brco v prazno. 


Nemec Ralf Reichert je ESL pod imenom Deutsche 
Clanliga ustanovil že leta 1997, medtem ko je liga 
današnje ime dobila leta 2000. Danes je še vedno 
CEO in kot tak de facto vodja v upravi Wese. 


Fifaste primere sicer prihajajo ravno v času zanimive- 
ga spogledovanja velikih nogometnih klubov z igra- 
mi. Januarja je svojega uradnega igralca Fife (neke 
nogometne igrice, menda je znana) izbral nemški 
Wolfsburg. Prejšnji mesec pa je za angleški West Ham 
podpisal Sean 'Dragonn' Allen, ki je na letošnjem fi- 
nalu FIFA Interactive World Cupa, največjega urad- 
nega tekmovanja v tem špilu, zasedel drugo mesto. 
No, vse je teden dni zatem posekal nemški velikan 
Schalke 04, ki je kupil kar League of Legends klan 
Elements. Kajpak so ga promptno preimenovali v 
Team Schalke 04 in odslej nosi njihovo značilno mod- 
ro oznako. Ekipa Elements je imela sicer zadnjega 
pol leta težave, a ker ima mesto v Riotovi ligi LCS, je 
bila hvaležna tarča takšne sorte pomoči od zunaj. V 
ekipi je nov mid laner in vrnil se je nekdanji trener, 
kar naj bi skupaj z novci poskrbelo za večje uspehe. 
Zdaj mora samo FC Barcelona kupiti kak Dota 2 klan 
in bomo lahko na internetih imeli prave vojne. (ag) 


pIcome to 


p ČATPROM 
GALA 


Ne more veliko igralskih moštev reči, da jih spon- 
zorirata Gazprom in Adidas! Bržda je Team Schal- 
ke 04 prvi sploh, ki majic nima polepljenih z imeni 
podjetij za računalništvo ali telekomunikacije. 

J. nov evrov kupilo tričetrtinski delež ESLa. Liga se tako usmerja v velike prireditve, kot je ESL One na sliki. 


junij 2016 


Disneyjeva Neskončnost 
na presenečenje končana 


Infinity, Disneyjeva videoigrača s figuricami, ki oživijo 
na zaslonu, se je sicer prodajal sedemmestno, vendar 
ga je kazilo par cokel. Poleg nejasne razdrobljenosti 
na mnogo plastičnih dodatkov je bila glavna omejitev 
v pripetosti likov na njim pripadajoče svetove. Večina 
figuric, od Mikija Miške do Jelkota, ni imela lastne pus- 
tolovščine in jih je bilo moč uporabiti le v ministop- 
njah ter urejevalniku. To je mnogokoga razočaralo, 
kajti otroci se ne menijo za licenčne omejitve in bi ra- 
di imeli Zlatolasko na Tatooinu. Da je moč mešati raz- 
lične svetove, je dokazal nezaplankani in privlačni Le- 
go Dimensions, Skylanderji pa itak že spočetka omo- 
gočajo svobodno menjavanje bitjec. Razvijalci progra- 
ma Infinity, utaški Avalanche, so se tega zavedli ne- 
kam pozno, saj so nameravali Jako Racmana posta- 
viti ob bok Vaderju in Iron Mana ob perut Zvončici šele 
z naslednjo, četrto izdajo. Zanjo so že načrtovali sce- 
narije iz Star Wars VIII, Thorovega Ragnaroka, Cars 3 
in novih Piratov. Toda nič od tega se ne bo udejanjilo, 
kajti ukinjena sta tako linija izdelkov kot razvojni od- 
delek in tristo služb. 


ki sa 

Nr a— 
Figurice so luštne, toda v nobenem primeru niso 
igrače. Infinityju je zavdalo to, kat smo mu očitali 
že spočetka: povprečni nivoji in kompliciranje z do- 
datki, omejitvami ter (ne)združljivostjo. 


Konkretnega razloga studio ni navedel, toda informa- 
cije kažejo na zmes različnih dejavnikov. Prvi je goto- 
vo ta, da je celoten Disneyjev interaktivni oddelek v 
zadnjih letih pridelal konkretno izgubo. Menda se naj- 
rami, marveč bo za svoje licence uporabljala le še zu- 
nanje ustvarjalce in založnike. Druga težava je bila re- 
lativno slaba prodaja samega lnfinityja. Vsi trije deli 
so sicer pridelali mnogo zelencev, vendar so bili obeti 
višji. Zlasti izdaja 3.0 je klonila napram bolj prijazni 
oziroma sceloma boljši konkurenci. Na finančno sliko 
so vplivale tudi milijonske neprodane zaloge brezvez- 
nih power discov (nepotrebnih bonusnih ploščic za 
pod figuro) in nekaterih manj priljubljenih junakov, ki 
so jih bili primorani udejanjiti izključno zaradi zahtev 
oddelkov Marvel, Pixar in LucasFilm. In nenazadnje 
se je izkazalo, da desetletniki raje igrajo Battlefront 
od povprečnih risankastih vojnozvezdnih nivojev v In- 
finityju. 

Odločitev je padla čez noč in hkrati odrezala kratko- 
ročne projekte, ki so bili že na koledarju. Nikoli ne bo 
velikih 12-palčnih figuric Dartha, Elze, Jacka Skel- 
lingtona, Buzza in Hulkbusterja, ki so jih za sladokus- 
ce načrtovali za drugo polovico leta. Prav tako v deželi 
Nije ostajajo napovedani Peter Pan in scenarija Star 
Wars: Rogue One ter Moana, dočim sta playseta Ali- 
ce Throught the Looking Glass in Finding Dori še v 
zraku. Številke in kravate pač nimajo posluha za ro- 


naizust 2016 


Od Infinityja 3.0 so se daleč najbolje prodajali voj- 
nozvezdni liki, medtem ko so ostali žalostno posta- 
vali na policah. Disney je zato projekt odžagal. 


Uber z avtonomnim 
avtom v komercialni rabi 


Delilna ekonomija pomeni, da vsakdo lahko ponudi 
svoje neizkoriščene kapacitete trgu in v prostem času 
služi. Eden najbolj znanih primerov je Uber, mreža 
'navadnih' voznikov, ki s privatnimi avtomobili oprav- 
ljajo službo takstista. Zaradi odlične programske pod- 
pore, ki prek aplikacije uredi čisto vse, od naročanja 
do plačevanja, je storitev postala milijardni posel. 
Kljub protestu uradnih taksistov se Uber nezadržno 
širi po svetu in menda so firmo ustanovili tudi v Slo- 
veniji. Zadnja novica pa se tiče njihovih futurističnih 
načrtov, saj želijo še naprej orati ledino na področju 
digitalne mobilnosti. V ta namen so pred letom dni 
zaposlili večje število inženirjev in rezultat je na ulice 
Pittsburgha v Pennsylvaniji, kjer deluje Uber Advan- 
ced Technology Center, zapeljal ta mesec. To je av- 
tonomni ford fusion, nov prevozni robot, ki že nabira 
izkušnje po javnih cestah. 


Uberjev 'avtoavtomobil' se zgleduje po Googlo- 
vem, saj se zanaša na velik in drag lidar na strehi. 
Mercedes in ostali prisegajo na cenejše radarje. 


Konceptno vozilo na hibridni pogon so razvili v sode- 
lovanju z Goolom in Fordom. Opremljeno je z lidar- 
jem (laserskim radarjem), klasičnim radarjem in vi- 
sokorazločljivimi kamerami. Z navezo teh tipal pamet 
natančno kartira mesto in se zaveda ostalih ude- 
ležencev v prometu, celo psa, ki prečka cestišče. Se- 
veda mora biti za volanom še vedno človek, toda av- 
to v zabavo in začudenje potnikov načeloma vozi sam 
od sebe. Uber je torej prvi, ki z avtonomnim štiriko- 
lesnikom opravlja konkretno službo. V sporočilu za 
javnost so svoj projekt označili kot korak k izboljšanju 
varnosti na cesti, saj se "94 % od dobrega milijona 
cestnih smrtnih žrtev na leto primeri zaradi človeške 
napake." Seveda ni skrivnost, da se hoče podjetje, ki 
dejavnost širi na tovorni transport, čimprej znebiti ne- 
potrebnega stroška v svojem sistemu, to je človeš- 
kega voznika. (lf) 


Anteria nič več med Settlerji 

Kingdoms of Anteria je imel biti naslednji izvod slovi- 
tega graditeljskega niza Settlers. Toda v testni fazi ni 
navdušil in pri Blue Bytu so se odločili bolne dele od- 
rezati ter iz ostanka napraviti drugačen špil: Cham- 
pions of Anteria. Šlo bo za manjšo akcijsko frpjko s 
pogledom od zgoraj — drugače rečeno, za diablovšči- 
no - in z druščino. Izmed petih junakov bomo na sek- 
ljaške kveste odpeljali po tri, med njimi soldata, loko- 
strelko, duhovnika ... Važno bo paziti na specifične 
ranljivosti beštij, na voljo bo tudi dejavni premor. V 
predahu med nalogami bomo na svojem gradu kovali 
sekirice in šampione urili v ciljanju jabolk na glavi z 
lokom ter žlampanju vina. Na PCju 30. avgusta. 


Return to Arkham - dvoje Batmanov v enem 
Rocksteadyjeva batmanska trilogija se je z Arkham 
Knightom za PS4 in XBO zaključila bombastično in 
kakovostno. Celo PC-inačico so vmes za silo pokrpa- 
li. Toda Šišmiševi skrbniki v nasprotju z njim ne ma- 
rajo za mir in tišino, zato bodo koncem julija za ta 
močni novi konzoli izdali enotni paket Return to Ark- 
ham. V njem bosta olepšana predhodnika, Arkham 
Asylum in Arkham City. V prvem je Batman v razvpi- 
tem gothamskem zaporu obračunal z Jokerjem, toda 
blazni klovn se je vrnil v Cityju, ki se je preselil v odprt 
svet. Vsekakor gre za kakovostna naslova, ki bosta v 
inačicah za novi playstation in xbox deležna prehoda 
s starega pogona Unreal Engine 3 na štirico. S tem bo 
podoba opazno lepša, čeprav geometrijsko ne na ra- 
vni Knighta. Takisto bo vključen sleherni kos dolpote- 
gljive vsebine. Bolje zanje, saj bo naveza koštala okrog 
50 evrov in ne bo vsebovala v redu odvrtka Batman: 
Arkham Origins. O verziji za PC ni glasu, a ni vrag, da 
se ne bi slejkoprej pojavila. 


Namizna igra Dark Souls bo 
In še kako, kajti igralci so nori na vse, kar je povezano 
s Temnimi dušami. Ko so razvijalci Steamforged Ga- 
mes na Kickstarter postavili kampanjo za uradno DS- 
namiznico, so ciljali na 70.000 dolarjev v enem mese- 
cu. Ta cilj so dosegli v TREH MINUTAH, skupna na- 
birka pa je na kraju znašala 5.342.789 $, kar je z žmoht- 
no sposojenko iz južnih krajev /uda kuča. Zadeva bo 
drugače zvesta videoigerni osnovi — eden do štirje so- 
delujoči si bodo izbrali enega od uveljavljenih pokli- 
cev, ki jih bodo predstavljale lične figurice, se taktično 

spopadali s pošastki in šefi v obliki 
kart, pazili na stamino ter žlampali 
estuse za povrnitev energije. Če bo- 
mo manj živčni kot na 
ekranu, bomo še 
videli. 


destinacija ti 

Me2 - frišen mobilniški 
ponudnik na Slovenskem 


Kljub združevanju in propadanju telekomunikacijskih 
ponudnikov je dolina Svetega Florjana očitno dovolj 
široka za svežega prodajalca mobilnega sporočanja. 
Novi igralec prihaja iz Velenja in se kliče Mega M, trži 
pa se pod blagovno znamko Me2. Pri tem seveda ne 
gre za operaterja z lastno infrastrukturo, marveč naje- 
majo Telekomovo LTE-omrežje. Po njihovem mnenju 
obstajajo izzivi in rezerve v segmentu prenosa podat- 
kov, saj se mladina ne poslužuje več klasičnega go- 
vornega kontaktiranja in ji več pomenijo Snapchat, 
Facebook, Instagram in YouTube. Zato so ponudbo 
oblikovali s potrebo po gigabajtih v mislih. A paketi 
navidez silne ugodnosti ne nosijo in v oko padejo 
omejene minutaže pogovorov. Osrednja naročnina za 
15 evrov denimo vključuje 5 GB podatkov, 250 mi- 
nut telefoniranja in 250 sporočil. Nečvekavca to res- 
da pride manj od slične Telekomove naročnine. Toda 
Simobil mladim za tri evre več daje višje kvote, med- 
tem ko Telemach ponuja enako podatkov in neomeje- 
ne klice za manj denarja. 


Ogrefie mi vec kor IX) vvbasi vse na Vos baa 


MEU 


Neprivlačna stran količino podatkov ponazarja z 
urami brskanja, video posnetki v YouTubu in FB- 
objavami. 5 GB je 'več kot 300 video vsebin'. Res? 


Me2 ima v programu tudi aparate na obročno odpla- 
čevanje, vendar ti niso subvencionirani. Nasprotno, 
zvečine jih naročnik preplača. Privlačnosti nadalje 
zavda odsotnost fizičnih poslovalnic in neposrečena 
spletna stran brez kontaktnih številk. Če k temu do- 
damo tradicionalno slovensko nezainteresiranost do 
menjave ustaljenega servisa, kot je operater in ban- 
ka, se zdi projekt res vprašljiv. Vodilni pri Mega M 
kljub temu verjamejo v uspeh in se do kraja leta na- 
dejajo deset tisoč naročnikov. Ni pa nobena skrivnost, 
da firma, katere znanje in vložek sta slovenska, stavi 
širše od Slovenije in cika na tuje, manj razvite trge: 
Balkan, Severno Afriko in celo Savdsko Arabijo. (1f) 


Googlovi strojni možgani 


Napredni algoritmi, ki nas skozi spletne iskalnike pri- 
peljejo do želenega hotela v Burkini Faso ali Siri pri- 
pravijo do hecnega odgovora, ne nastajajo po kla- 
sičnem programerskem receptu z ročnim vnašanjem 
vrstic kode. Zgradijo jih s strojnim učenjem, kjer se 
program sam izpopolnjuje z 'izkušnjami', pridobljeni- 
mi s treningom na praktičnih primerih. Tako na pri- 
mer iskalnikom slik dajo v obdelavo milijone fotk, na- 
kar se ti učijo prepoznavanja vzorcev in iz vse bolj za- 
motanih pack izluščijo pse, pingvine ter odčepnike. 
Ena bolj razširjenih oblik takšne silicijske pameti je 
oblikovana kot nevronska mreža, povzeta po delova- 
nju človeškega živčevja. To pomeni množico vozlišč, 
ki se odpirajo ali zapirajo glede na vhodne podatke. 

AlphaGojeve kamenčke je v dvoboju s prvakom se- 
veda polagal človek. Tekma je bila v Seulu, vendar 
je računanje teklo na strežnikih v ZDA. 


Tako deluje tudi Googlov algoritem AlphaGo, ki je 
marca v odmevnem dvoboju kot prvi računalnik v 
zgodovini uspel premagati aktualnega svetovnega pr- 
vaka v igri go, Južnokorejca Se-dola Leeja. In to pre- 
cej suvereno, saj je končni rezultat znašal štiri proti 
ena v dobljenih igrah, pri čemer sta oba igralca prika- 
zala vrsto izjemnih potez - nekaterih v tej igri dotlej 
sploh še niso videli. V primerjavi s šahom ima namreč 
starodavna kitajska igra postavljanja črnih in belih 
kamenčkov precej večje možno število položajev na 
plošči: tolikšno, da ga v bistvu sploh še ne znamo za- 
pisati. Zato hitrostno preračunavanje vseh možnih 
kombinacij odpade in tako človek kot stroj se morata 
pri igri zanašati na instinkt oziroma izkušnje. Tudi za- 
to je trajalo skoraj devetnajst let dlje kot pri šahu, da 
je umetna pamet naposled ugnala človeka. 

Zdaj je Google razkril, da ni šlo zgolj za programsko, 
marveč hardversko specialiteto. AlphaGo so namreč 
poganjali na namenskem siliciju - množici procesor- 
jev TPU (Tensor Processing Unit), izdelanih nalašč za 
strojno učenje. Ker so njihova pretikala razpostavlje- 
na za posnemanje nevronskih mrež, operacije strojne 
pameti na njih potekajo precej hitreje in ob manjši po- 
rabi elektrike kot pri klasičnih grafičnih procesorjih, 
ki jih podjetja sicer zvečine uporabljajo za ta namen. 
Menda za kar desetkrat! TPU je zasnovan za delo z 
odprtokotnim razvojnim okoljem TensorFlow in na 
njem poleg AlphaGoja poganjajo še druge Googlove 
pomembne programe, kot sta RankBrain za hitrejše 
iskanje in Street View. Razvoj tega silicija naj bi pote- 
kal zelo hitro in kmalu bo Google kapacitete ponudil 
zunanjim razvijalcem aplikacij. Nemara se Skynet 
sploh ne bo zbudil globoko v kakšni vojaški postojan- 
ki, marveč v spletnem iskalniku po blesavih fotkah z 
instagrama ... in nato ob uvidu v človeško internetno 
dejavnost promptno storil digitalni harakiri. (ag) 


Čipi TPU so zasnovani za množično rabo v strežniš- 
kih omarah in pašejo v standardne rezine. Na sliki 
hardver, ki je poganjal partije s Se-dolom. 

Ruzaki za VR brez žic 


Poleg vrtoglavice so ena resnejših nadlog pri rabi na- 
videzne resničnosti žice, ki naočnike spajajo z raču- 
nalnikom. Dokler igraš sede, še ni problem, toda za 
polno izrabo tehnologije vendarle kaže igrati naslove 
za HTC vive, ki zahtevajo gibanje po sobi in mahanje 
po navideznih predmetih. Pri takšni akrobatiki pa se 
rad zapleteš v njegov debeli kabel. Ker bomo na brez- 
žične rešitve čakali vsaj do naslednje generacije izdel- 
kov, so vskočili proizvajalci računal in na Computexu 
predstavili zasilno rešitev: PCje v obliki nahrbtnikov. 


Če smo s čelado na glavi zaenkrat videti smešni, 
bomo s hardverskim ruzakom kot Robocop z zrah- 
ljanimi kabli. Tole je MSljev backpack PC. 


Naj gre za MSljev backpack PC, HPjev omen X ali na- 
hrbtniško inačico Zotacovega zboxa, vse te naprave 
tehtajo okrog pet kilogramov. Kot se zagre, so vanje 
vgradili najmočnejše strojne komponente, od zadnjih 
Intelovih procesorjev do namizniških grafičnih kartic 
geforce GTX 980, vkup z zmogljivimi hladilnimi siste- 
mi. Nabrit hardver je glavni razlog, da v ta format ni- 
so spakirali prenosniških igričarskih PCjev, kar si lah- 
ko navsezadnje uredijo uporabniki sami. Hkrati pa je 
to poglavitna hiba teh sistemov - ker gre za desktope, 
trošijo veliko elektrike in baterije v nahrbtnikih jih 
zmorejo gnati največ poldrugo uro. Saj ne, da je v tem 
trenutku užitek toliko časa naenkrat nositi VR-očala, 
a vendarle. Tudi cene še niso znane, saj jih ni razkrila 
prav nobena od firm. Pet kilogramov na ramenih plus 
dobra kila na glavi sicer ne bo pojem udobja, a to bo 
edini način zoper spotikanje. Tosortnih rešitev so se 
navsezadnje že oklenili na konvencijah in zabaviščih. 
Bodo gamerji vsaj malo kvihtali. (ag) 


Overwatch počne 
combote v štacunah 


Čeprav je Overwatch prva nova Blizzardova franšiza 
po kar osemnajstih letih in predstavlja tveganje celo 
za tako proslavljen studio, je bilo že pred izidom čuti- 
ti, da opičjak Winston in čebljava junaška druščina ne 
bodo kmalu utihnili. Skozi začetek leta se je skupnost 
skokovito krepila z navdušenci, čeprav so Kalifornijci 
le počasi delili vabila za test. Kar 9,7 milijonov ljudi je 
številk v branži. Večina tistih, ki so herojsko streljan- 
ko pognali, vključno z nami, je v svet ponesla pohval- 
ne besede. In ko so se 24. maja odprle duri končne 
inačice, so imeli celo Viharniki prve ure nekaj težav z 
zabasanostjo, ki pa so jih hitro rešili. Studio res ni pro- 
dajal trola v žaklju: končna izvedenka je enaka kot 
preizkusne, po katerih smo napravili opis v prejšnji 
številki, in prav tako huronsko zabavna. 

Igralci so to nagradili, kajti v prvem tednu je število 
po uradnih podatkih znašalo nekaj čez sedem milijo- 

nov ljudi. To ni čisto enako prodanim izvodom, saj je 
moč z enim igrati na več uporabniških računih, zato 
je količina verjetno blizu 6,3 milijonom Diabla 3. Brez 
dvoma pa gre za doslej najuspešnejši Blizzardov kon- 
zolni naslov ob lansiranju, saj naj bi inačici za XBO in 
PS4 predstavljali večji delež kot tista za PC. Ob izidu 
so se razjasnile tudi neznanke okoli dodatnega plače- 
vanja. Overwatch je namreč špil s fiksno ceno - 40 
evrov v začetni verziji za PC in šestdeset v obogateni 
z digitalnimi priboljški, ki je hkrati vstopna za konzo- 
le. Tu si lahko oddahnemo, saj Blizzard v igrini trgovi- 
nici prodaja le kozmetiko. Za skrinjice, kjer naključno 
prejmeš kožice in vzklike junakov, lahko pljuneš slab 
evro po komadu, kar pa ni nuja, saj jih dobivaš sa- 
modejno skozi igro ob zbiranju izkušenjskih točk upo- 
rabniškega imena. Jeff Kaplan in kompanija trdijo, 
da prihodnjih herojev in kart ne bodo prodajali, ker 
nočejo drobiti skupnosti. 


Za reklamo je Blizzard po svetu postavil velike fi- 
gure junakov. V drobnem tisku na škatlah niso po- 
zabili na nevarnost dušenja s koščki pri malčkih. 


Če so v planu dodatni junaki in kateri, še ne vemo. 
Skrivnostna sporočilca dajejo slutiti šampionko po 
imenu Sombra, ki naj bi jo obelodanili kaj kmalu. Ra- 
zen tega se v prvi posodobitvi konec junija vrne tek- 
movalni način igranja z lestvicami, ki zaradi piljenja 
do izida ni bil nared. Manj so zgovorni glede višanja 
nizke frekvence pogovarjanja igre s strežnikom (tick 
rate), kar je edina stvar, ki znalce moti ta hip, saj pov- 
zroča zamik. Nevihtna mašinerija hkrati pošteno deli 
obljubljane pripovedne bonbončke, v prvi vrsti nav- 
dušujoče zgodbovne videe, za katere ljubitelji že v en 
glas terjajo dolgometražni film. 

Overwatch ima torej bučen in uspešen štart - tako 
uspešnega, da je brutalno povozil Battleborn, četudi 
špila nista povsem enaka. Gearboxov herojski šuter 
kljub solidnosti s polic ni hotel leteti, čeprav so mu 
ceno ob izidu konkurenta znižali na 40 evrov. (Očivid- 
ci po nepotrjenih poročilih navajajo, da so uzrli Over- 
watch teabaggati Battlebornovo truplo PRESS.) (ag) 


Največ prahu ta hip bržkone dviguje Bastion, ker je 
z njim enostavno pwnati noobe in ekipi ukrasti po- 
zornost v pregledu Play of the Game po partiji. 

Gorenjski Epicenter LAN 10 bo ogromen 

Le nekaj mesecev po februarskem tekmovanju Epi- 
center LAN 9 se organizatorji lotevajo še bolj široko- 
poteznega, desetega med Epicentri. Če se odvije po 
načrtih, bo to najštevilčnejša LAN-prireditev v pod- 
alpski zgodovini! V športno dvorano Šenčur blizu Kra- 
nja naj bi sprejeli kar petsto igralcev, ki si bodo head- 
shote in ostale izraze fantovske ljubezni delili od 22. 
do 24. julija. Posledično bo dolg tudi spisek turnirjev: 
Counter-Strike, League of Legends, Overwatch, Star- 
craft 2, Hearthstone, Pro Evo '16 in Street Fighter V. 
Za moštvene naslove in SC2 bo treba mašine prinesti 
s seboj, dočim bodo za ostale na voljo na prizorišču. 
Organizatorji skušajo zagotoviti čimvečji nagradni 
sklad in s tem privabiti tuje ekipe. Med sponzorji je že 
traktorska firma Fendt. Naslov za prijave je Gaming.si/ 
ec10/,; do konca meseca je cena še 17 evrov. 


AMD zelenim odgovarja s polarisi 


Nvidia je novo generacijo geforcev predstavila prejšnji 
mesec, to pot pa je na vrsti rdeči tabor, kajti na Com- 
putexu so pokazali prve radeone na frišni arhitekturi 
polaris. Najopaznejša lastnost je nov proizvodni pro- 
ces, ki je še bolj ambiciozen od Mvidijine miniaturiza- 
cije, saj gre še dva nanometra niže in mu pravijo 14- 
nanometrski način FinFET. Zaradi tega in ostalih reši- 
tev naj bi bili novinci precej varčnejši od predhodni- 
kov. Toda prva kartica na tej osnovi, radeon RX 480, 
je obrvi privzdignila zaradi druge lastnosti: cene. Ra- 
čunsko naj bi zmogla pet teraflopov, kar jo čez palec 
postavi ob radeona R9 390. Ta košta pri nas čez 350 
evrov, dočim bo RX 480 veljal le dobrih dvesto! To je 
srž AMDjeve strategije, saj kani polarise tržiti izjemno 
agresivno, v srednjem cenovnem razredu, dočim bo v 
dražjem pustil obstoječe furyje. Koliko trikotnikov res 
obdela RX 480, bomo videli že 29. junija. 


Asketska Roccatova tipkulja suora 
Roccatove tipkovnice poosebljajo baročni nasloni za 
dlani z vdelanimi podpalčnimi knofi. A trendi nareku- 
jejo minimalističen dizajn tastatur in Nemci na ta vlak 
skačejo z mehansko suoro, ki na police trgovin pride 
julija. Po številu tipk bo sicer polne velikosti in ne TKL, 
toda ohišje bo brezrobno in iz aluminija. Osvetlitev bo 
enobarvna modra, dočim bo šesterico makrov moč 
pospraviti v knofe nad smernimi. Pomenljivo je, da se 
tudi Roccat odreka Cherryju, saj bo suora nosila klo- 
ne dotičnih mehanskih stikal iz tovarn kitajskega 
TTCja. Zato bo tudi malce cenejša kot ostale mačke — 
okrog sto evrov. 


512 GB v gramu SSDja 
Samsung je pričel proizvajalcem 
računalnikov dobavljati SSDje 
PM971. To bi bil vsakdanji poda- 
NIM tek, če bi 512-gigabajtnež ne bil 
Il IH ploščica velikosti dva krat pol- 
1 2 drugi centimeter - manjši od 
Tr T—. kartice SD! Gre za pakiranje vrste 
BGA, kjer je čip fiksno pritrjen na matično ploščo, za- 
to te shrambe ne bodo na voljo v prosti prodaji. Ni 
prva takšne sorte, je pa najbolj prostorna in s 1500 
megabajtov na sekundo zaporednega branja najhi- 
trejša. Takšno gostoto so dosegli z 48-slojnim čipom 
celic MLC V-NAND, ki ga sicer srečamo v njihovih naj- 
novejših trdninarjih, kot je 850 EVO V2. PM971 je po 
dimenzijah občutno manjši od pakiranja M.2, v kate- 
rem so običajno SSDji za ultrabooke, zato bo name- 
njen shrambam v njih, hibridih in tablicah, dočim je 
za telefone prevroč. Dimenzije se res neutrudno krčijo. 


Microsoft ven iz mobilnikov, Nokia nazaj vanje 
Pretekli Microsoftov predsednik Steve Ballmer se je 
leta 2013 ob petmilijardnem nakupu Nokijinih mobil- 
niških proizvodnih kapacitet pridušal, da gre za hra- 
ber korak v prihodnost. Manj kot tri leta kasneje je ve- 
likan svoj junaški telefonični izlet zaključil, saj mu je 
zavoljo lastne neumnosti uspelo sprva obetavni Win- 
dows Phone docela zagnojiti. Razlog je bil obupni sis- 
tem 10, ki naj bi po obljubah prinesel enovito in nad- 
močno platformo čez vse njihove naprave, v resnici 
pa je izkazal kot nezaslišano nedodelano in nepodprto 
okolje. Potencial je bil zapravljen, ekosistemu so hrbet 
obrnili celo največji zagovorniki in prodajni delež je 
padel na promile. Naš citat ob testu lumie 950XL, 
"Znabiti je tole celo pogreb winfona," se je izkazal za 
preroškega. Šef oddelka je sicer pred dvema mesece- 
ma poslal zaposlenim okrožnico, da je firma še vedno 
predana mobilništvu, nakar je čez noč padla odločitev 
za umik. Maja je Microsoft proizvodne kapacitete za 
manj kot 300 milijonov evrov odprodal kitajskemu 
Foxconnu, kar je že samo po sebi burleska. A še bolj 
smešno je, da so Kitajci skupaj z Nokio ustanovili fin- 
sko podjetje HMD Global, ki bo, glej no glej, izdelova- 
lo telefone in tablice z Nokijinim emblemom. Nenava- 
den preobrat, prav zares. Konkretnih napovedi s Fins- 
ke še ni, iz Redmonda pa so sporočili, da se bodo os- 
redotočali na mobilniške tehnologije, s katerimi se 
lahko diferencirajo, torej na zaščito in poslovne rešit- 
ve. V splošnem je to škoda za trg, kajti resen konku- 
rent Googlu in Applu je bil na mestu. 


Minecraftov je prek sto milijonov 

Če Minecraftu ne slediš, se morda zdi, da njegova kva- 
dratasta zvezda ugaša, saj sproža vse manj omemb in 
so si posodobitve vse bolj narazen. A ni čisto tako. 
Microsoft je oznanil, da so v letošnjem letu še vedno 
prodali povprečno 53.000 izvodov igre "dnevno" in 
da je vseh prodanih kosov zdaj čez 107 milijonov ter 
jih bo kmalu več kot Japoncev. Še vedno naj bi šlo 
vsak mesec krampat kar štirideset milijonov ljudi, ki 
namečkoma kupijo veliko plišastih creeperjev in kar- 
tonskih krampov. Zato lahko posmeh v Microsoftovo 
smer zaradi dragega nakupa dokončno potihne. Od 
našega pregleda v januarski številki je igra konec fe- 
bruarja naposled dobila 'bojno' posodobitev 1.9. Za 
1.10 pa so povedali, da bo dodala polarne medvede. 


Sveži Harry Potter 


Srednji svet, stripovski univerzumi in celo Galaksija 
daleč, daleč proč so že stara bajeslovja. Obstaja pa 
razdelana fantazija z globalnim popkulturnim odtisom 
iz tega tisočletja. To je seveda Harry Potter, iz katere- 
ga je Joanne Rowling, nekdanja ločenka na socialni 
podpori, naredila milijardno blagovno znamko. Ob ta- 
ki vrednosti bi bilo čarovniške kronike nespametno za- 
ključiti po sedmih knjigah oziroma osmih filmih. Kar 
se seveda ne bo zgodilo, le desetletni oddih za uspešno 
preizkušanje v drugih pisateljskih žanrih si je Ivanca 
vzela. Kot že vemo, pride novembra v kina nov film iz 
priljubljenega sveta, ki je naslov dobil po čarodejskem 
učbeniku 'Fantastične pošasti in kje jih najti'. Zgodba 
je postavljena v New York v začetku prejšnjega stole- 
tja, pri čemer je v Para pobegli zverinjak MAJA, 


terim že dlje časa di nestrpnost med čarodeji i in civili 
(mimogrede, čezlužni bunkelj se ne kliče muggle, mar- 
več no-maj). Koliko bo nastavkov za Lončaričevo 
zgodbo, ni znano, vendar je studio Warnerjevih bratov 
že napovedal nadaljevanji za 2018 in 2020. 


Harryjevska predzgodba o fantastičnem bestiariju 
pride v kina konec novembra, glavno vlogo pa bo 
imel Eddie Redmayne, 'Stephen Hawking'. 


Še topla pa je vest o novi, uradno osmi Harryjevi knji- 
gi, katere podnaslov bo The Cursed Child. Gre za 
knjižno obliko pričakovane istoimenske predstave, ki 
bo v londonskem West Endu v dveh delih štartala ko- 
nec julija. Dogajala se bo dve dekadi po izničenju Sau- 
ronovega kolega, ki ga ne smemo imenovati, da ne 
dobimo Jedcev smrti na duri. Stari znanci so odrasli 
in povečini križem kražem poparjeni, kar je pokazal 
že iztek Svetinj smrti. Harry, ki službuje na Ministrstvu 
kot auror, je poročen z Ginny in Ron s Hermiono ter 
vsi imajo cel kup otrok. Razmnožil se je celo veletečni 
Dreco Malfoy in njegov sine Scorpio je najboljši kolega 
od srednjega Potterjevega mladiča Albusa Robausa. 


Dete Pc noče 
—- V VPR > 

Čarovniška predstava bo v Palace Theatru. Najbrž 
si je ne boš ogledal, vseeno pa se v Londonu spom- 
ni na Harryja in na postaji King's Cross obišči nje- 
govo štacuno. Tam lahko kupiš Bertijeve bobke z 


okusom ušesnega masla in spolzgadovski šal ter se 
slikaš pred prehodom na peron 9 in tričetrt. 


Dogajanje se bo vrtelo prav okoli njega, ki s fotrovo 
slavo na plečih obiskuje Bradavičarko. Dražilna izjava 
veli: "Oče in sin se bosta ob zloveščem zlivanju prete- 
klosti in sedanjosti soočila z neprijetno resnico: včasih 
se tema razlije z nepričakovanih krajev." Fabula je se- 
veda največja tajna, a gledalci generalke prvega akta 
so izdali, da pripoved temelji na časoplovstvu, da je 
Albus spolzgadovec in da se oglasi Mrlakenstein. 
Gruntanje, kdo je prekleti otrok, je menda intrigant- 
no. To izda šele drugo, ločeno poglavje, ki igra na sre- 
čo sočasno, ne ob letu osorej. Velja pa vedeti, da je 
štorijo Joanne napisala z dvema soavtorjema. 
Čeprav se bodo odrske deske pod težo visokopro- 
računskih kulis in učinkov šibile najmanj leto dni, je 
Prekleti otrok zvečine razprodan tja do januarja, med- 
tem ko preprodajalci vstopnice tržijo za štirimestne 
zneske. Da fani po celem svetu ne bi ostali prikrajšani, 
se je Rowlingova, ki je sicer sprva zagovarjala gleda- 
lišče kot najboljši medij za svojo novo zamisel, odlo- 
čila še za knjižno izdajo. V angleščini bukva izide dan 
po premieri, na Harryjev rojstni dan 31. julija, v slo- 
venščini v založbi Mladinske knjige pa nekaj mesecev 
kasneje. A ne pričakuj klasičnega romana, marveč 
dejanski scenarij predstave, torej dramsko besedilo, 
kar mnogim ne bo pogodu. Zanje bodo prej ko slej 
posneli film, nakar bomo dobili še igrico, kocke in 
možičke pri McDonaldu. Tako se delajo guldi in srpci. 
Mimogrede, Hermiona je v teatru črnka. Ker, tako pi- 
sateljica, "nikjer ni nikoli pisalo, da je belka." Še dob- 
ro, da Harry ni postal mali zavaljeni Kitajček. 

Tik pred zaključkom redakcije je nov odlomek harry- 
manije napovedal WB Games. Jeseni v priljubljeno 
videoigračo Lego Dimensions prideta Harry in Volde- 
MrlakensteinMort v skupnem Team Packu. (1£) 


Tole sta odrski familiji Potter in Weasley. Harry in Ron sta prilično taka, kakršna bi pričakovali, Hermiona 
pa je očitno v mladosti dobro skrivala svoje zamorske gene. Ni več daleč dan, ko bodo v stremenju k poli- 
tični korektnosti in dobrikanju širši publiki črni še James Bond, Sherlock Holmes in Tom Sawyer. 

AKTUJSTIČINA 


ZMOGLJIVOST 


»OVER-EAR« STEREO GAMING SLUŠALKE STUDIJSKE KVALITETE 


Renga slušalke predstavljajo ROCCAT vizijo »over ear« stereo 
slušalk studijske kvalitete, ki ustvarijo izjemno zvočno doživetje 
za vsakega igralca. Slušalke so kompatibilne s sistemom 
PlayStation?4, Xbox One ploščki s 3.5mm vhodom, PC-ji, ter z 
večino mobilnih naprav. Njihov dizajn z optimalno postavljenimi 
slušalkami zagotavlja udobje in globok bas za popolno zbranost 
v igri. Ojačano ohišje zagotavlja osnovo za izjemno kvalitetno 
izdelavo z ergonomičnim naglavnim trakom in blazinicami 


STUDIO GRADE OVER-EAR STEREO 
GAMING HEADSET 


za ušesa. Če imate radi hiter dostop do zvočnih nastavitev, 
so te slušalke ravno za vas. Renga slušalke imajo vgrajen 
kontroler, s katerim lahko upravljate najpogosteje uporabljene 
zvočne nastavitve. Slušalke imajo mikrofon s kristalno jasno 
prepoznavo govora, ki omogoča izjemno oster in kvaliteten 
prenos zvoka do vaših sotekmovalcev. Popolne za gaming, 
glasbo, ogled filmov in še in še... Rengo smo razvili za igralce, 
ki od svojih slušalk zahtevajo več! 


MORE INFORMATION 
WWW.ROCCAT.ORG/ RENGA 

Ker smo Ubisoftu rekli, da ne maramo 
temnih slik, se bo Watch Dogs 2 iz dostikrat temačnega 
Chicaga preselil v živopisani San Francisco z zalivsko oko- 
lico, kjer bo nemalo razpoznavnih znamenitosti, od mostu 
Golden Gate naprej. Prav tako bo nadaljevanje tretjeoseb- 
ne hekerske akcijade po okvirnem zgledu Grand Theft Au- 
ta, ki so je prodali več kot deset milijonov kosov, dobila 
novega glavnega junaka. To bo temnopolti mladenič Mar- 
cus Holloway, ki ga naprednejša inačica nadzornega pro- 
gramja ctOS zaradi 'napačne' rase že zarana vzame na pi- 
ko. Marcus se pridruži hekerski organizaciji DeadSec, iz- 
kazal pa naj bi se za bistveno bolj prešernega in družabne- 
ga od samotarskega protagonista enice, Aidena Pierca. | 
Vsekakor bo gibčnejši, saj se bo čez objekte prebijal nad- 
vse parkoursko, dočim bo nasprotnike mlatil s kroglo za 
biljard na špagi. Seagal živi! Kleč bo še zmerom v daljin- 

% skem krekanju vseh mogočih naprav, tokrat celo avtomo- 
". bilov, kraji denarja in pridobivanju podatkov. Uporabljali 
bomo avtoček na daljinsko in trota, s katerim bo moč dvi- 
gati predmete in jih prenašati. Opravljanje nalog v odprtem 
svetu nam bo večalo število sledilcev (kako zelo faceboo- 
kovsko!) in ko jih bomo imeli zadosti, bomo lahko šli na- 
prej. Celotno igro bo moč opraviti brez nasilja in se udinja- 
ti v sodelovalnem večigralstvu z misijami ter neumnostmi 
kar tako. (sn) Ubisofi za PC, PS4 in XBO, 15. novembra 


SA 


Ne Reš 
DAWN OF WAR 3 Kakor je večna vojna v 
svetu Warhammerja 40.000, tako bodo nepre- 
nehoma dodajali izvode nizu strategij Dawn of 
War. Tretji po vrsti bo pozornost vojščakov us- 
meril na planet Acheron, kjer iz peska pogleda 
pozabljeno superorožje. V lov za njim se podajo 
, vesoljski marinci reda Blood Angelsov, pa vse- 
| mirski vilini Eldarji in zobata orkovska zalega. 
Igralno skušajo pri studiu Relic izbrati najboljše iz 
obeh predhodnikov. To pomeni vrnitev množič- 
nejših vojska in gradnje baze. Iz dvojke bodo po- 
brali herojske reči, kajti v sleherno bitko bomo 
lahko ponesli tri elitne enote, ki bodo zbirale iz- 
kušnje in opremo. Med njimi bodo junaki in su- 
perorožja, kot so veliki hodci, imperialni vitezi. 
Podoba igre bo to pot manj zamazana in bližja 
pisanemu namiznemu špasu, saj bi radi avtorji 
dosegli večjo preglednost v gigantskih bitkah s 
točo laserskega ognja. (ag) Sega za PC, 2017 


PRO EVOLUTION SOCCER 2017 Čeprav je Konami izdajanje 
iger praktično obesil na klin, je obdržal dvoje kronskih draguljev - 
Metal Gear Solid in Pro Evo Soccer. Slednji bo jeseni vnovič mešal 
štrene prevladujoči Fifi, pri čemer bodo ustvarjalci spet spremenili 
občutek. Hitrost odvijanja v inačici 2017 se bo nadalje znižala, s 
čimer skušajo ugajati tistim, ki imajo radi bolj premišljen, miseln 
nogomet. Ti že nekaj časa tvorijo jedro njihovih odjemalcev in prav 
je, da se jim bolj posvetijo. Veliko bo taktičnih nastavitev, tako v 
menijih kot na zelenici, in različni igralci naj bi z žogo ravnali po 
svoje. Poleg upočasnjenega tempa kanijo znižati lahkotnost dose- 
ganja zadetkov in se tako še bolj distancirati od spektakularne Fife. | 
Tudi na rovaš poudarka na natančnem podajanju in agilnih vratar- 
jev. Pri izvajanju kotov bo moč označiti igralce, h katerim naj bi žoga 
odpotovala, umetna pamet naj bi se sproti učila, podobnost pravim 
igralcem kani biti na nivoju in nekaj več bo uradne licenčnosti. No, 
še vedno bodo notri razni izmišljeni Merseysidi, ker Konami pač ni- 
ma toliko cekinov kot EA. Takisto kanijo postave osveževati teden- 
sko. (sn) Konami za PC, PSA, XBO, PS3 in XB360, septembra 


CROSSOVUT Tankovščine že rojevajo potomce, kajti Crossout izvira iz War Thunderja. Kot slednji bo tole večigralski internetni špil, v katerem se bo spopadalo dvoje moštev. 
V vsakem bo ducat na hitro spojenih igralcev, ki se bodo morali iz tretjeosebnega pogleda postreliti in pozaleteti. Pod Gaijinovo taktirko ga sicer izdeluje manj znani ruski studio 
Targem Games. Na postapokaliptični Zemlji okrog leta 2040 se bodo širom ravnic podile gmote vkup zašvasanega železja z banditi za krmilom. Da, tole bo neke sorte večigralski 
Mad Max! Zelo važno je, da bomo vozilca sestavljali sami in recimo na terenca privijačili protioklepni top. Premeteno se bo treba odločati, kako razpostaviti komponente, saj bo 
napredni poškodbeni sistem omogočal njihovo uničenje. Ni pa videti, da bi lahko skočili na sovraga in zaklali šoferja. Ali rjoveli "PRIČAJTE!!" (ag) 


0 
THE KING OF FIGHTERS XIV 
Bohotenje pretepaške scene spremljajo 
oživitve številnih žanrskih legend. In 
medtem ko nekateri željno pričakujemo 
Samurai Shodown in Clay Fighterja, bo- 
do ljubitelji titul nekdaj uspešnega za- | 
ložnika SNK vzradoščeno sprejeli vest, 
4 da bo poleti izšel novi King of Fighters. 
" Japonska borilščina pod znamko nemš- 
kega izdajatelja Deep Silver? Kako se 
časi spreminjajo. Šlo bo za od strani opa- 
zovano klasično garbanje do izteka na- 
sprotnikove energije, ki bo vsebovalo tra- 
dicionalno posebnost - boje ekip treh 
— proti trem z wrestlingaškim izmenjava- 
njem. Kakih blaznih inovacij ne bo, saj bo 
| novi sistem 'max mode', v katerem bo 
moč nekaj časa neomejeno izvajati po- 
sebne udarce, povzet po predhodnicah. 
Enako bo napredno blokiranje vzeto iz 
Garou, kar je logično, kajti vodja projek- 
ta je isti kot pri dotični legendi, ognjevito 
M frišne superce pa so kajpak samoumev- 
ne. A-saaa! Začetniki bodo veseli mož- 
nosti drkanja enega gumba za izvedbo 
g avtomatične kombinacije, toda poškod- | 
be bodo v tem primeru manjše. Dogaja- 
nje se bo sicer odvijalo na dveh ravninah 
in videz bo risankavo animejski, a liki in 
okolica bodo trirazsežni. Za polno ceno 
bodo v štartu vključeni tako celotna zgod- 
ba kot petdeset likov, od tega devetnajst 
svežih. Ja, po obkrušenem Street Figh- 
terju V je treba to izrecno povedati. (sn) 


PYRE Pri hiši Supergiant so z Bastionom in Transi- 
storjem dokazali, da znajo zanimive igralne prijeme 
združiti s prelestno risano podobo. Njihov tretji na- 
slov, Pyre, bo našteto še potenciral - grmada bo na- 
mreč mešanica mistične košarke in branja. Res. 
Znašli se bomo v vlogi izobčenca, ki si bo moral s tre- 
mi sotrpini - babo, dedcem in psom - v seriji preizku- 
sov priboriti nazaj izgubljeni status. Testi bodo imeli 
obliko arkadnega ritualnega žoganja z nasprotnim 
moštvom, kjer bo treba okroglino vreči v grmado. Li- 
ki bodo imeli tudi energetske ščite, ki jih bo moč lučati 
v sovrage in jih tako onesposabljati. Ne bomo pa umi- 
rali, kajti avtorji Pyre usmerjajo v bolj miroljubno 
smer. Med predahom se bomo denimo v vozu kara- 
vane učili iz duhovnih knjig in s pogovori bodrili za- 
veznike, kar bo imelo otipljiv učinek na njihov izkaz 
med tekmami. (ag) 

s Računalniški izdelek bo temeljili na uspešni mobilni i igri, ki pa jo bodo dodobra spremenili in nadgradili; bojda do te mere, da bo skoraj čisto nova. Škoda, da uradne li 

| cence ne bo. Smisel je samoumeven: najemali bomo voznike, zaposlovali inženirje, vlagali v razvoj in se šli podrobno mehankarijo. Ko se bo dirka začela, bomo odreja- 
li postanke v boksih, menjavo gum, količino in dotakanje goriva. Presenetilo nas bo tako vreme kot samosvoja igračkasta predstavitev. Posebnost Motorsport Manager- 

8 ja bo pak zakulisje, kjer bo moč vplivati na sestavo koledarja tekem in pravila ter s podpasnimi udarci tekmovati za najboljše šoferje. Kljub barviti in simpatični podobi 
naj bi šlo za hardcore direktorijado, kjer nas bodo ob neuspehih brž odpustili in visoki dolgovi ne bodo nikakršna posebnost. Realizem! (sn) 


GOD EATER 2: RAGE BURST Kar so za zahodnjake mobe 
in prvoosebne streljanke, so za Japonce tretjeosebne sekljačine 
s frpjskim pridihom. Sploh če v njih na kosce režeš prazgodo- 
vinsko-mutantske monstrume. Med slednje se bo poleti napo- 
sled v naših logih vpisal God Eater 2: Rage Burst, nadgrajena 
inačica dve leti starega špila, v izvirniku spisanega za vito in 
prastari PSP. Okrog leta 2050 začno neznane življenjske oblike 
goltati zemeljska bitja in se spreminjati v čudaške, agresivne 
mutante. Ker to ni kul za blagostanje borz, vodnih virov in člo- ao! 
veštva, je za njihovo odstranitev zadolžen elitni bojevalni odde- d F : 
lek, epsko zvan 'God Eater' (v izvirniku s samimi velikimi črka- " 
| mi!). Dvojka bo predvsem podaljšek enice, tako po zgodbi, ki se 
bo začela nekaj mesecev pozneje, kot po tehnikah real- 
nočasovnih napadov na zalego. Vihteli bomo nora orožja, kot je 
raketna macola, uporabljali čarovnije, ki bodo krepile običajne 
napade, in se udejstvovali v sodelovalnem večigralstvu. Svet ne 
bo odprt, bo pa struktura bolj nelinearna, s stranskimi in neob- 
veznimi kvesti. (sn) 
x Z — 
GRAN TURISMO SPORT Osrednja playstationova .% gi (o me — -— o — 
dirkalna serija bo naslednje leto praznovala dvajsetle- si oa 4 VU pal, VE OI Ž— 
tnico, novembra pa ne bomo deležni polnopravne b č : - ; 
sedmice, temveč vmesnega dela GT Sport. Tradicio- 
nalni japonski ustvarjalci Polyphony Digital z ekscen- 
tričnim vodjo Kazunorijem Yamauchijem na čelu 4 sa Š 
obljubljajo strašanske inovacije in najboljšost vobče. y nar 4 ——— A stal 
V ospredje potiskajo zlasti e-športno udejstvovanje in . 
dogovor s krovno dirkaško organizacijo FIA, po kate- 
| ri bo moč po pridobitvi elitne vozniške licence v igri 
zaprositi za dodelitev prave. Ampak to je predvsem — 4 P—A 
S postavka za redke izbrance, namenjena odmevom v 
S osrednjih medijih. Sama igra, ki so jo medijem pred- 
stavili pred 24-urno dirko na Nirburgringu, na kateri 
| je vozil tudi Yamauchi, pa zazdaj ni udarna. Grafika je 
funkcionalna, a nič več kot to, saj je Sport videti kot 
; veti - izostrena šestica oziroma celo petica; tudi zaradi tega, (MW 
ga - ker nima in bojda ne bo imel ne dinamičnih vremen- | 
| skih razmer ne sprotnega menjavanja dneva ter noči. 
Pravijo, da zaradi gladkosti, ki bo morala biti zaradi 
podpore playstationu VRu brezhibna, a grenak pri- 
okus ostaja. Tudi vozni model ni bil prav realističen. 
Namesto tega so poudarjali možnost lastnoročnega 
krašenja karoserije po Forzinem zgledu, predstavitve 
prog in okoliša, vsaj 19 lokacij s 27 variantami, naj- 
manj dve čisto novi progi (oval Northern Isle in tokij- 
| ske ulice) ter vsaj 140 avtov, med njimi ferrarije (458, 
laferrari) in eksperimentalne bolide vision GT. Bo to | 
a 
dovolj? (sn) 


svojem omiljenem žanru, beseda hitro nanese 

na nepričakovani hit, kultni Dishonored. Izšel 
je pred štirimi leti in predstavil edinstveno, zapeljivo 
vizijo steampunkovskega mesta, po katerem smo vo- 
dili ašašašina Corva Attana. Ta je bil sicer lahko ne- 
posreden morilec, a še bolj zadovoljujoče se je bilo 
skrivati po sencah in uporabljati magične sposobno- 
sti, na primer rentgenski pogled skozi stene, sunek 
vetra, s katerim smo nekoliko predvidljive stražarje 
pehali v globočine, ter prevzem nadzora nad ljudmi in 
živalmi. Špil je bil neprelomen, a zanimiv ter krvav in 
se je zlasti pri predanih igralcih dobro zapisal. Nada- 
ljevanje torej ni presenečenje in vnovič so za krmilom 
francoski Arkane Studios. 
Dvojka bo petnajst let po dogodkih iz enice nadalje- 
vala zgodbo Corva, ki so ga po krivem obdolžili, da je 
fental cesarico Jessamine Kaldwin. Vendar tokrat ne 
bomo obsojeni le na njegovo kožo, temveč bomo lah- 
ko skočili v zagmašne cote nekdanje princese Emily, 
tiste, ki smo jo nekoč rešili in je medtem sama posta- 
la vladarica. Ustvarjalci pravijo, da je bil to vseskozi 
njihov namen, saj da je Emily nadvse pomembna za 
krovno zgodbo in splošno dogajanje v angleškoidni 
metropoli Dunwall - ter zunaj njega. Dishonored 2 se 
bo namreč preselil v sončno mesto Karnaca na jugu 
cesarstva. V njegovih neizmernih podrobnostih bomo 
najlepše videli vpliv novega pogona Void, na katere- 
ga so Francozi prešli z Unreala 3. 
V Karnaco bosta Corvo in Emilija družno ubežala po 
državnem udaru, ki ga dečva ni toplo sprejela in kani 
zdaj še sama postati morilka. Kraj ni izbran naključ- 
no, saj je iz te vroče province, Serkonosa, doma Cor- 
vo, ki bo srečal svetle in senčne znance iz preteklosti. 
Like bodo na eni strani oglasničili platenski profiji, kot 
sta Vincent D'Onofrio in Rosario Dawson (vseeno bo- 
do tokrat umanjkali bolj znani Michael Madsen, Susan 


K o navdušenci nad skrivalnimi igrami govorijo o 

Sarandon in Carrie Fisher), na drugi pa bodo čvekali 
geekovski akterji iz Gothama, Igre prestolov in Dare- 
devila. Corvo bo pak pridobil glas tipa, ki je na ta 
način oživil zmikavta v Thiefih. Lepa poteza. 

Ašašinka in ašašin se bosta utaborila na ladji v zalivu, 
od koder bosta odhajala na misije. V njih bo znova 
moč prosto ubrati direktno ubijalski ali skrito nindžar- 
ski pristop oziroma mešanico obojega. Tako ali dru- 
gače bomo deležni izdatne merice nazorno prerezanih 
vratov, puščic v trebuhih in pršeče krvi. Odprave bo- 
do za oba zakoličene enako, vendar se bosta skoznje 
prebijala vsak na svoj način in z lastnimi odločitvami. 
Zaenkrat žal pravijo, da ne bo moč prosto menjavali 
med likoma, temveč se bo treba za enega odločiti po 
uvodu. Bomo pa tako dobili priložnost za bojda ra- 
zumno drugačno naknadno preigravanje, saj naj bi se 
Corvo in Emily precej razlikovala po veščinah. Mori- 
lec bo obdržal lep delež sposobnosti od prej, na pri- 
mer teleportiranje na krajše razdalje, le da bodo nad- 
grajene. Emily pa bo deležna izvedenk njegovih (va- 
rianta omenjenega hitrega prečkanja razdalj) in sebi 
lastnih. Na primer pretvorbe v neotipljivo žival iz di- 
ma, ki se bo zmožna odkrasti skozi vrzeli v stenah in 
grozljivo mesariti sovražnike. Nasploh bo Emllija za- 


jebana in strašljiva dama, ki bo barabe uničevala kot 
domine, jih v strahu prikovala na mesto in nadnje po- 
slala svoj klon. Vendar pa ne njemu ne njej ne bo tre- 
ba nujno biti zločinski, kajti capine bo mogoče to pot 
onesveščati in skrivati po sencah. To bo dobrodošlo, 
saj nas bodo vztrajneje lovili, tudi po strehah in kana- 
lizaciji. Težavnost bo sicer močno prilagodljiva, am- 
pak privzeta naj bi bila dokaj visoka, z manj odpustki 
kot v enici. 

S tem se seznam novosti v Dishonoredu 2 ne konča. 
Temačnost, ki je v prvencu naraščala skladno s števi- 
lom umorjenih nasprotnikov, bo zdaj še bolj izražena. 
Tako z odnosom računalniških likov do obeh prota- 
gonistov kot z nepredvidljivimi dogodki. Po mestu naj 
bi se vojskovalo več frakcij, med katerimi bo treba 
spretno manevrirati oziroma jih izkoristiti. Cilje pa bo 
moč kljub odsotnosti pravega odprtega sveta redno 
dosegati po več smereh in na načinov. Če bo večina 
obljubljenega držala, bomo moštnika deležni odlične 
akcijske tiholaznice. (sn) 

Bethesda za PC, PS4 in XBO, 11. novembra 


OZNANILA 


zadnjih treh letih ni dovolj spal. Odkar 

je njegov vesoljski špil Star Citizen no- 
vembra 2012 na Kickstarterju zbral več kot 
dva milijona dolarjev, delo ni šlo po načrtih. 
Roberts in sodelavci v firmi Cloud Imperium 
Games so grajenje igre odprli za javnost ter 
podpornikom po kosih, tako imenovanih mo- 
dulih, dostavljajo še nedokončano vsebino v 
preizkus. Avgusta 2013 smo prvič pokukali v 
svoj hangar z vsemirskimi plovili, a od tedaj 
je ekipa zgrešila vse zastavljene roke dobave 
nadaljnje vsebine: vesoljske in pehotne boje, 
pijančevanje po kantinah in drugo. Posebno 
težko je bilo lansko leto, ko bi moral že spo- 
mladi dospeti prvoosebnostrelski modul Star 
Marine, a smo ga dobili šele decembra. 


0 če Wing Commanderja Chris Roberts v 


Korpulentni Chris ni zgolj geekovski dizajner, 
marveč je kot producent med drugim podpi- 
san pod filma Lord of War in The Punisher. 


Je že res, da so roki, ki so si jih za izdajo vse- 
bine zadali avtorji, neformalni. Takisto drži, da 
Zvezdni državljan nastaja šele dobra tri leta, 
kar za projekt take gromozanske velikosti ni 
dolga doba. Toda opazovalce žuli predvsem 
dejstvo, da Cloud Imperium zamujajo, čeprav 
so iz skupnosti privržencev do danes izsesali 
že prek sto milijonov dolarjev! Zbiranje novcev 
se je z zaključkom na KS namreč šele zares 
začelo in še vedno poteka na spletni strani Ro- 
berts Space Industries, koder je moč za bajne 
vsote kupovati digitalno imovino. Težko do- 
jemljiva količina nažicanega denarja mirno 
pusti za seboj vse ostale podvige in dosega 
zneske za razvoj najdražjih špilov velikih za- 
ložnikov. Ker se stanje navidez ne premika do- 
volj hitro, brž slišiš opazke, da bo Star Citizen 
največji flop v špilavni zgodovini. A internet 
ima pač karakter neučakanega mulca. 


Razvpito vesoljsko simulacijo Star 
Citizen na eni strani opevajo kot na- 
jambicioznejši gamerski projekt 
vseh časov - na drugi pa jo označu- 
jejo kot največjo izparino po Duke 
Nukemu Forever. /ggressor razčisti, 
kam komet rep moli. 


VIZIJA MED ZVEZDAMI 


Star Citizen je na površju dušni naslednik Vinko Manderjev in 
njegovih svobodnjaških odvrtkov Privateer ter Freelancer, ki 
sta se navdihovala pri Elite. Vendar je mnogo več kot to. Te- 
melj ostaja prvoosebno frčanje po galaksiji in preživljanje z 
vsakovrstnimi dejavnostmi, od udinjanja frakcijam za boj do 
trgovanja, raziskovanja ter pilotiranja razkošnih medzvezdnih 
potniških ladij. In opernega petja na njih kot v Petem elemen- 
tu. Privržencem štorijalno gnanega igranja bo namenjen sa- 
motarski del Citizena z naslovom Sguadron 42, ki ga bo moč 
uporabljati brez spleta in kupiti ločeno za petdeset evrov. Toda 
glavnina bo odprt vsemrežni svet s predvidoma več kot štiri- 
stotimi sončnimi sistemi Rimske ceste, v katerih se bodo silne 
armade mikastile kot v Galactici človeštvo s Cyloni. 

Res je, da ima Elite: Dangerous ogromno igralno območje in 
da bo še neprimerno večjega premogel No Man's Sky. Toda 
omenjeni igri uporabljata samodejno generiranje okolice, 
medtem ko bo sleherni prezračevalni jašek v Citizenu naprav- 
ljen ročno. Avtorji želijo futuristični univerzum v 30. stoletju na 
gosto posejati s pirati, skritimi artefakti in drugimi nevarnost- 
mi, ups, priložnostmi. V zakotni ulici bo denimo lahko čakal 
morilec ali možakar z informacijo o tihotapski poti. Igralec bo 
torej zakoračil v čistokrvni vesoljski mmorpg, pri čemer pa ne 

bo vpet kot v World of Warcraftu. Združbe bo- 
do mogle osnovati korporacije in se spuščati v 
politične igrice. Oziroma bomo v špilanje pre- 
pričali soseda ter se podili naokrog kot Han in 
Chewbacca. 

Tako je še najboljša primerjava tista z EVE 
Online in njeno dinamično ekonomijo. Ampak 
takšno, kjer bo moč bojna plovila pilotirati iz 
kabine. Kjer bomo posadko iz prve osebe na- 
ganjali, naj teče v inženirski oddelek po opre- 
mo za mašenje lukenj v trupu. Kjer bomo za- 
pustili plovilo in se kot Kirk iz Star Treka v 
kombinezonu pognali skozi praznino v vesoljs- 
ko postajo in tam vse postrelili. Nakar bomo s 
kvantnim pogonom (Citizenov izraz za pospe- 
šeno hitrost) odfrčali nazaj v domače mesto in 
se ga nažgali s prešvercanim šnopsom. Nema- 
ra si bomo s podvigi priborili tako čislano dr- 
žavljanstvo, 'citizenship', ki v tem svetu odpira 
mnoga vrata. Prav zamisel simuliranja življenja 
v svetu, ki spomni na Star Wars in slične futu- 
ristične pravljice, je k metanju bankovcev v 
zaslon pripravila že nič manj kot milijon in 
četrt navdušencev. Koliko jih še bo! 


MODUL NA MODUL 


Udejanjenju te ideje ta hip streže dobrih dvesto 
petdeset zaposlenih v štirih CIGjevih studijih 
po svetu. Tudi blizu Robertsovega rodnega 
Manchestra, kjer hiša Foundry 42 pod vodst- 
vom Chrisovega brata Erina izdeluje Sguadron 
42. Vsakdo, ki kupi vstopno inačico SC za 50 
evrov ali skupek s Sguadronom za 67, lahko 
sam preizkusi, kaj počno. Prvi kos igre je bil 
hangarski modul, kjer si je moč od blizu ogle- 
dati svoje ladje. Hangar je osnova financiranja, 
saj barkače predstavljajo pretežni delež digital- 
ne vsebine, ki jo lahko kupiš za prave denarce. 
V začasnih ponudbah se je bilo moč polastiti 
več ducatov različnih plovil, od hitrih lovcev do 
tovornjač in ladij za naseljevanje planetov. Ob 
cenah, ki sežejo do 550 dolarjev, opazovalci 
zgolj buljijo. Sploh, ker bo vsa ta roba po izidu 
vsakomur na voljo za interno valuto. Kupci to- 
rej zavestno podpirajo razvoj igre in razen za- 
četnega zneska nikomur ne bo treba plačevati 
nič več, saj mu bo na dosegu vsa vsebina. Star 
Citizen ne bo 'pay to win', trdijo avtorji, in pred- 
vidoma ne bo terjal naročnine. 

Od predlani je moč frčala zapeljati iz hangarja 
in se streljati z laserji v modulu arena com- 
mander. Ker Roberts gradi na simulacijskem 
pristopu iz Wing Commanderjev, je letalni mo- 

... kajti težnja je, da bi bilo moč sleherni kotiček sveta preiskati in postreliti peš. 

del precej zafrknjen. Imetniki joystickov ali dvodel- 
nih sistemov HOTAS ('hands on throttle and stick' - 
palica in ročica za potisk) so v prednosti, saj špil 
nagrajuje natančen nadzor. Predvsem pa ponazarja 
gibanje v praznem prostoru brez gravitacije, ki ni 
takšno kot v atmosferi planetov. Zato gre manj za 
arkadni pinjau in bolj za premeteno, taktično odlo- 
čanje, kam in kako obrneš plovilo. Kajpak letalni sis- 
tem še vedno spreminjajo, tako da ne vemo, kaj se 
bo na kraju izcimilo. 

Koncem lanskega avgusta smo dočakali še prvi 
košček družabnega modula s prvo postojanko, kjer 
se socializiramo in bomo v prihodnje prejemali kve- 
ste. Sredi decembra pa naposled 'Alpho 2.0', naj- 
večjo posodobitev doslej, ki je s prvim planetom 
prinesla pokuk v krovni svet, tako imenovani 'persi- 
stent module', in streljanje na lastnih nogah. Stvari 
se torej vztrajno in redno premikajo, čeravno počasi 
in mestoma kilavo. Omrežna hrbtenica se rada vda- 
ja pritisku in srečo ima vsak, ki mu uspe tole 'early 
access' inačico stabilno igrati več kot uro. Pogon 
CryEngine riše fajn okolico, a je še grozljivo neopti- 
miziran. Resnično ne gre za nič naprednejšega kot 
za alfa verzijo in le majhen kos končne vsebine. 


"MODNO NAS JE HEJTAT" 


Kdaj bo igra izšla, Roberts noče več natančneje 
opredeljevati, saj je pretekla leta snedel dovolj za- 
rečenega kruha. Predvidoma 'enkrat letos'. Delo 
lahko spremljamo skozi en video in ducat pisanih 
strani poročil tedensko, enkrat letno pa v Manche- 
stru priredijo konvencijo Citizencon. "Takole odpre- 
ti projekt javnosti je dvorezen meč," pravi Roberts. 
"Po eni plati se na neprecenljiv način povežeš s 
skupnostjo. Po drugi pa strokovno delo izpostaviš 
kopici ljudi, ki modrujejo o rečeh, o katerih nimajo 
pojma. Zato menijo, da bi morala igra že iziti, čeprav 
so druge, neprimerno manjše AAA-naslove delali 

Oldman igra Admirala Bishopa, energičnega vodjo ladij zemeljskega imperija. Podobno Tolwynu iz Wingov. 

Igra ne bo do pičice sledila fiziki, saj boš iz kabine kljub brezzračnosti še vedno slišal sikanje laserjev. 

dlje. Naša vizija enostavno zahteva ogromno dela. 
Zlasti glasen je bil razvpiti dizajner konkurenčnih 
špilov Derek Smart, ki se je z Robertsom zapletel v 
tako besedno vojno, da so mu vrnili denar in mu re- 
kli, da ga nočejo več videti. Ob tem se niso izognili 
pozivom, da bi morali vračanje novcev pritožnikom 
urediti na splošno, četudi jih pogoji k temu ne zave- 
zujejo. "Takšne želje upoštevamo in jim ugodimo, 
ker nima smisla siliti nezadovoljnih ljudi, naj bodo 
del projekta. Takih je bilo doslej okoli tisoč." 

Kam so milijoni naloženi, je bilo moč videti jeseni, 
ko so obelodanili zvezdniško igralsko zasedbo Sgu- 
adrona 42. Veteranom je srce zaigralo, ko so uzrli 
Marka 'Skywalkerja' Hamilla in Johna 'Gimlija' 
Rhysa-Daviesa, ki sta nastopala že v Wing Com- 
manderjih. Pa poleg njiju Garyja Oldmana, Gillian 
Anderson in Andyja Serkisa, prstanovega Goluma. 
Prav Serkisov londonski studio nastopajočim zaja- 
me gibanje in jih prenese v igro, kajti posnet video 
iz Wing Commanderjev je passe. Hamill igra vete- 
ranskega pilota Steva Coltona, mentorja igralčeve- 
ga lika. Oba sta člana elitnega Oddelka 42, letalske 
enote Združenega zemeljskega imperija, ki bo člo- 
veška sila v igri. Koga bomo tepli z njimi, izvemo 
'letos', ko dospe prva tretjina Sguadrona. 
Hollywoodske zvezde so le eden od pokazateljev, 
kako visoko ciljajo s Star Citizenom. "To je največji 
igralski projekt vseh časov in najboljša simulacija 
življenja v prihodnosti," vihravo trdi Roberts. Svoje 
bo nedvomno doprinesla tudi nativna podpora Ocu- 
lusovemu VR-sistemu rift. Chris se zaveda, da so 
mnogi prepričani, da bo vse skupaj propadlo. Ven- 
dar se tolaži, da je pač popularno vihati nos zaradi 
golide novcev, ki so jo nabrali. Bo pa moral biti pa- 
zljivejši pri prezentaciji. Streamerski dogodek ob 
splovitvi Alphe 2.0 se jim je denimo spektakularno 
ponesrečil, ko je igra padala z linije in je bilo videti, 
da Roberts prvič vidi nekatere dele vsebine. Smeh. 
Mogoče se mora pa samo naspati. 

LEGENDARNI PREDHODNIKI 


Poglavitni razlog, da ljudje zaupajo Chrisu Ro- 
bertsu, je dejstvo, da je s serijo Wing Comman- 
der že pisal zgodovino, tako v tehnološkem kot 
igralnem smislu. 'Poveljniki' niso bili le imenitne 
letalske simulacije, marveč so z živim okolišem, 
podanem skozi odlične animacije, dale smisel 
streljanju mačkonarskih Kilrathijev, s katerimi 
se je v 27. stoletju teplo človeštvo. Med misija- 
mi si se menil s sopiloti in drugimi osebami, kar 
je botrovalo izvrstnemu vzdušju. Posebno ker je 
Roberts kot eden prvih zapregel moč zvočne 
kartice sound blaster in prispeval čarobni govor, 
kot lahko prebereš v analih v številki 156. Na- 
mečkoma si pripoved mogel vejiti in skozi raz- 
lične odločitve priti do različnih koncev. 


Prvi WC izvira iz leta 1990, ko smo spoznali 
mladega pilota Christopherja Blaira, ki ga vojna 
s Kilrathiji usodno zaznamuje. Serija je kmalu 
dosegla kultni status in že za razvoj trojke je za- 
ložnik Origin Chrisu odštel štiri milijone dolar- 
jev. Dosti tega cvenka je šlo za snemanje pravih 
filmskih sekvenc, kjer je Blaira zaigral Hamill. 

Mike. 


Podobno je bilo v štirici, kjer smo spremljali pa- 
dec nadrejenega admirala Tolwyna v norost. A 
leta 1996 je Roberts zapustil Origin, kjer so peti- 
co Prophecy napravili brez njega. Sam se je v 
tvrdki Digital Anvil samostojno lotil posnetka 
Wing Commanderjev z naslovom Starlancer, 
nadaljevanje Freelancer pa je zastavil v svobod- 
njaškem duhu Privateerja. Toda razvoj Freelan- 
cerja se mu je zaradi zamujanja rokov precej 
spridil. In čeprav je špil na koncu izpadel v redu, 
jo je Chris že pred izidom podurhal v Hollywood 
delat filme. Na Wing Commanderja s Freddiejem 
Prinzem mlajšim bi najraje vsi pozabili, zato se 
je od režije usmeril k produkciji, kjer je bil us- 
pešnejši. A vleklo ga je nazaj ... 

V središču Silicijeve doline se LordFebo z robotom klepetajoč, napolitanko 
glodajoč in po kavbojkah praskajoč guglja s hecno inštalacijo na betici. 


sakoletna konferenca, na kateri Google pred- 
stavi tako svoje jutrišnje ljudske tehnologije 
kot futuristične laboratorijske projekte, se je 
doslej odvijala v San Franciscu. Tokrat pa so jo 
prvikrat organizirali lučaj južneje, v svojem do- 
mačem kraju Mountain View. To seveda ni šov za 
firbčno javnost, marveč dogodek za razvijalce in 
akademike, ki so pripravljeni plačati devetsto ozi- 
roma tristo dolarjev za kotizacijo. Takih se je letos 
našlo sedem tisoč in med njimi je bilo rekordnih 
28 odstotkov žensk napram lanskim osmim. Ude- 
leženci se mrežijo, izobražujejo v številnih Googlo- 
vih platformah in si kažejo robotska vozilca, ki jih 
avtonomno vodi telefon. Letošnje najbolj omenja- 
ne tematike so bile Android N, frišen sistem za na- 
videzno resničnost, vnovičen poskus s pogovarjal- 
nim programom, otipljivi vsemogočni domači po- 
močnik in nekaj neverjetnih konceptov, ki dobivajo 
konkretno obliko. 


Največje predstavitve so potekale v odprtem amfi- 
teatru, osrednji govorec pa je bil kajpakda firmin gla- 
var Sundar Pichai. 43-letnik indijskega porekla res- 
da ni soustanovitelj Googla, vendar je zaradi letne 
plače 150 milijonov dolarjev vreden dobro milijardo. 


Asistent z oblaka 


Skozi statistiko, da je petina ameriških iskalnih ni- 
zov izgovorjenih in polovica mobilniških, da Google 
pozna korelacije med več kot milijardo posamezni- 
kov in ustanovami ter da prevajalnik vsakodnevno 
pretolmači milijon milijonov besed, je šef poudaril 
inteligentno iskanje. Po novem je denimo moč med 
lastnimi oblačnimi fotkami brskati po naključnih 
pojmih, kot so 'sneg', 'mačka' ali 'Afrika'. Začuda 


Hi, how can | help? 


deluje, dasiravno za psa označi tudi Chewbacco in 
ovco. Algoritmi na superračunalnikih daleč daleč 
proč znajo nadalje razbrati in instantno prevesti, kar 
vidi mobilnikovo oko, na primer jedilnik v korejščini. 
Ta silni napredek v strojnem učenju in umetni inte- 
ligenci je razlog, da bo Google poleti nadgradil svoj 
pomagalni servis Now v Assistant. Spričo odstra- 
njevanja šuma pri poslušanju, lepše intonacije pri 
izgovorjavi in razumskega odgovarjanja bo komu- 
nikacija z njim še bolj naravna. To so demonstrirali 
z vprašanjem "Kdo je skonstruiral tole?", pri kate- 
rem je pomočnik iz lokacije razbral, da je govora o 
spomeniku. Kompleksnost dojemanja je ponazorila 
še pitalica "Kolikšna je bila populacija ZDA, ko so 
ustanovili Naso?" Takisto je novost razumevanje za- 
imkov v kontekstu daljšega pogovora. Slovenščine 
med nekaj več kot štiridesetimi podprtimi jeziki za 
prosto čvekanje kajpakda ni. 


Ure takisto rade poslušajo. Google je na konferenci 
predstavil nadgradnjo Android Wear 2.0, ki pa uvaja 
tudi drugačne vmesnike, med drugim takole 'swaj- 
panje'. Sistem bo po novem bolj samostojen, imel 
lepše notifikacije in znatno bolj poudaril fitnes rabo. 

Pogovarjanje o vremenu, informiranje o kinopred- 
stavah, terjanje enciklopedičnih faktov in iskanje 
najbližjega Starbucksa seveda ni omejeno na mobil- 
nike. To deluje na androidnih televizorjih in na ta- 
kem vmesniku temeljita okolji Android Auto in Wear. 
Najnovejše oznanilo pa je domiselna gospodinjska 
napravica, klicana preprosto google home. To je st- 
varni Googlov asistent v obliki manjšega wi-fi zvoč- 
nika, ki posluša in izpolnjuje ukaze. Mobilnik ni ved- 
no pri roki, zato je tak sobni onegaj sila uporaben, 
da na hitro izveš glavno mesto Sokovije, narekuješ 
sporočilo, si zabeležiš opomnik, preveriš promet ali 
naročiš pico. Nadalje zna škatla predvajati muziko s 
telefona in oblaka ter se povezovati s TVjem in dru- 
gimi aparati pametnega ekosistema, kakršna sta 
termostat nest in omrežena sijalka. Pri tem se zdi iz- 
delek dolgoročen, kajti v njem ni ničesar, kar bo po 
dveh letih zastaralo. Kakor se bo izpopolnjevala 
Googlova oblačna pamet, tako bo napredovala upo- 
rabnost tega pomočnika. Home je najavljen za je- 
sen, vendar niso navrgli niti približne cene. 


Takle je videti google home, brezvrvična škatlica, ki 
je vselej nared za vprašanja in sprejemanje raznoraz- 
nih ukazov. Tekmec Amazonovemu echu, torej. 


» .. » 

Novi sporočilnik 

Naslednja noviteta, ki bo ravno tako uporabljala pa- 
metnega asistenta, je frišen sporočilnik Allo. Po Tal- 
ku in Hangouts je to že tretji Googlov poskus prite- 
gniti chata željne uporabnike v svoj ekosistem. To- 
krat so razvili prvi pametni pogovarjalnik, ki bo znal 
iz konteksta sam predlagati replike na sogovorni- 
kova vprašanja. Ker očitno se nam niti pisati ne lju- 
bi več. Delovanje so praktično ponazorili s pogovo- 
rom okoli večerje. Za večino odgovarjalnih opcij, 
vključno z nasveti za bližnje restavracije, je poskr- 
bel kar Google, uporabnik je le potrdil. Program je 

celo prepoznal poslano fotko psa in podal nerobot- 
ske komentarje, kako je luškan in slično. "Bi se da- 
nes malo crkljala?" A: Porival me boš zmagovito vse 
do jajc, tiger! B: Ne, me boli glava. (Naveza z ovu- 
lacijsko aplikacijo.) S stališča tehnologije se to si- 
cer sliši napredno, vendar bodo pogovori zaradi te- 
ga še bolj brezosebni, saj sploh ne boš vedel, ali vz- 
dušne enovrstičnice prihajajo od sogovornika ali bo- 
ta. Morda se bosta čez čas na obeh straneh pogo- 
varjala le še robota. 


% BDyy Dinner 


Nice bernese mountain dog 


V čvekalniku Allo bo AISteNI bo dajal KODE SLANE 
predloge. Da se informacije, strani in videotki odpre- 


jo znotraj istega okna, je kul. Predlogi osebnih odgo- 
vorov na vprašanja in celo komentarjev slik pa ne. 


Allo bo sicer vseboval še nekaj samosvojih fint, re- 
cimo manjšanje ali večanje vnašanega besedila za 
ponazoritev vpitja in šepetanja ter sukanje YouTuba 
znotraj pogovornega okna. Googlov bot bo najbolj 
zdolgočasenim celo stregel z raznimi kvizi, kot je 
uganjevanje filma iz kombinacij emojijev. Storitev 
bo seveda omogočala videopogovore, čemur razvi- 
jalci pravijo Duo. Njegova izpostavljena, dasi vpraš- 
ljiva lastnost je, da bo klicani lahko videl dogajanje 
na drugi strani, preden se bo javil. Bo vse našteto 
prepričalo uporabnike v zamenjavo obstoječega 
sporazumevalnega kanala? Ob milijardni gmajni na 
WhatsAppu in komaj nekaj manjši na FB Messen- 
gerju je Allo vsekakor hraber podvig 

Sanjarjenje podnevi 

Na taistem dogodku pred dvema letoma so oznani- 
li VR-projekt Cardboard, ki sta ga v prostem času 
zasnovala Googlova francoska inženirja. Kartonska 
inštalacija za telefon je resda nudila siromašno na- 
videznoresničnostno doživetje, toda zaradi nizke ce- 
ne je bilo zanimanje nad pričakovanji. Aplikacij je 

mnogo in z njimi so razvijalci pridobili poceni iz- 
kušnje, ki jim koristijo pri programiranju za velike 
VR-sisteme. Ampak Google si ne more privoščiti, 
da bi eksperimentalna kartonka zaključila njihovo 
prisotnost na trendovskem področju. Zato so napo- 
vedali Daydream, sodobno platformo za mobilniško 
potovanje v navidezne onkraje. 

Daydream N 


Daydream, ki ga ne gre mešati z istoimenskim and- 
roidnim 'ohranjevalnikom zaslona', je nova Googlova 
ploščad za mobilniško navidezno resničnost. V nasta- 
vek bo šel telefon, ki bo poskrbel tako za prikaz kot za 
premikalne senzorje. Zraven bo še gibalna ploščica. 


Začuda konkretnega izdelka niso pokazali, zgolj 
konceptno sliko naglavnika nalik gearu VR, v kate- 
rega bomo vtaknili fon. Za razliko od samsunga je 
privzet del sistema preprost mahalni kontrolnik, ki 
bo poskrbel za vernejšo dogodivščino. Ker je Day- 
dream odprta licenca, bodo kukala izdelovale raz- 
lične fabrike, pri čemer bodo morala delovati z vse- 
mi ustreznimi telefoni. Specifikacij niso razkrili, a 
bržda bodo med njimi razločljivost 2560 x 1440, 60- 
herčna zaslonska odzivnost in najboljša tipala pre- 
mikanja. Slednji podatek priča, da žiroskopi in pos- 
peškometri ne bodo del naočnikov, kakor so pri 
gearu VR. Če je z Daydreamom združljiv kateri od 
aktualnih telefonov, ni znano. Omenili so sicer, da 
taki modeli pridejo jeseni od večine znamk, toda 
prvaki vendarle izhajajo na pomlad. Pravijo pa vsi 
vpleteni, da bo izkušnja mnogo bolj kakovostna od 
Samsungove. 

Hardver se bo glede na izdelovalca razlikoval po op- 
tiki in ergonomiji, vendar bo bistvo platforme vsebi- 
na. Igričarskih titul niso najavili, sta pa na založniš- 
kem seznamu EA in Ubi, medtem ko je Epic že de- 
monstriral Unreal Engine 4 za Daydream. Nedvom- 
no bodo zanj predelali vse doslejšnje večje mobil- 
niške VR-projekte in prav tako bodo marsikatero 
preprosto igrico vzporedno razvijali za vse sisteme. 


Bodo 3D-filmi prišli na svoj račun z VR-pripravami? 
Kdo ve, če se bodo sploh prijele. A za vsak slučaj 
hoče biti zraven vsakdo. Google je že napovedal na- 
videznoresnična YouTube in Street View. 

Obilo kani biti takisto slikosučnega materiala, od 
Netflixa in Huluja do ponudbe stereoskopskih fil- 
mov. Ni pa nič novega okoli filmskega oziranja na- 
okoli, kakor so nekoč demonstrirali s sceno iz Paci- 
fic Rima. Vsekakor bo glavo mogoče obračati v 
filmčkih na YouTubu, ki so posneti s čedalje bolj 
priljubljenimi 360-kamerami. In v Street Viewju ter 
številnih prostorskih sprehodih, kot so obiski muze- 
jev, ogledi stanovanj in turistične viste. Google, ta- 
ko kot vsi ostali na VR-vlaku, zagovarja široko upo- 
rabnost platforme, torej ne samo za streljanje zom- 
bijev in vesoljsko bojevanje. Kaj se bo iz tega izci- 
milo, bomo ocenjevali čez pet let. 


Android Napolitanka 


Sedma izdaja operacijskega sistema zaenkrat nosi 
kodno ime N brez namiga na slaščico. Pravzaprav 
te dni poteka natečaj in vsakdo lahko odda lastno 
idejo na N. Sam sem predlagal napolitanko, med- 
tem ko ima zaenkrat največ glasov indijski rižev že- 
pek neyyappam. Otipljive prelomnosti nova edicija 
ne bo prinesla, toda posredno bodo opazni nizkoni- 
vojski fičri, kot so podpora za grafično kodo Vulkan, 
združljivost z Javo 8 in razvitost z VRom v mislih. 
Novi sistem bo nadalje pridobil mnogo funkcij, ki 
so jih nekateri izdelovalci mobilnikov že vdelali v 
svoje nadgradnje: hitro odgovarjanje na sporočila v 
notifikacijskem meniju, video v okencu, razdelitev 
zaslona in enopotezno zaprtje vseh programov. Za 
sporočanje bo na razpolago še več piktogramov (ta- 
bela Unicode 9), med njimi zamorski smajliji. Belci 
očitno nimamo težav z zlateničnimi obražčki. 


Android N bi lahko postal Nutella, kakor j je bil TIE 
lanski Kit Kat, toda baje proizvajalec Ferrero ni bil za 
to. Če bodo res šteli glasovi, mu bo ime Neyyappam 
po indijski slaščici. Glede na poreklo Googlovega 
šefa in potencial trga odločitev ne bi bila nenavadna. 


Novost sistema bodo tako imenovani instant apps, 
priložnostne manjše aplikacije, ki se bodo brez na- 
meščanja zagnale kar s spletne strani. To zveni kori- 
stno, saj je za redko rabo nesmiselno imeti ves čas 
inštaliran iskalnik avionskih kart ali nucnik od trgov- 
ske verige. Ker so razvijalci pogruntali, da devetin- 
devetdeset odstotkov uporabnikov ne brska globo- 
ko med odprtimi aplikacijami v task managerju, bo 
po novem aktivnih le sedem njih. To bo seveda šte- 
dilo z elektriko, dodatno pa bo k nepotrebnemu od- 
tekanju škratov elektronov pripomoglo še bolj eko- 
nomično mirovanje ob ugasnjenem zaslonu. To itak 
napovedo ob vsaki izdaji, seveda ob boljši učinkovi- 
tosti, ki bo v sedmici baje vsaj za tretjino višja. Gle- 
de na to, da nam varčnost in višjo hitrost neprestano 
obljubljajo tudi proizvajalci telefonov in čipov, bi po- 
mislil, da perpetuum mobile ni daleč. Resnica pa je 
žal taka, da s seboj tovorimo dodatne akumulatorje. 


Kot vselej bodo nadgradnje prvi deležni lastniki ne- 
xusov, bržda jeseni. Kateri modeli bodo podprti, 
Google še ni povedal, toda predogledna verzija na 
petici ne deluje. Čisto mogoče je, da bo novi sistem 
primeren le za 64-bitne aparate. Mobilije preostalih 
izdelovalcev bodo z updejtom tradicionalno kasnile 
po več mesecev, saj morajo prilagoditi lastno pro- 
gramje in upoštevati želje ter smetje operaterjev. 


Projekti oddelka ATAP 


Google za razliko od večine drugih panožnih članov 
na svoji prireditvi rad razkrije koncepte za daljno- 
sežno prihodnost. Zanje pretežno skrbi njihov od- 
delek ATAP - Advanced Technology and Projects, 
ki je imel tokrat lastno konferenco in predstavitev. 
Na žalost se na oder ni pripeljal njihov najnovejši 
avtonomni štirikolesnik, jajček brez volana. Dejan- 
sko na konferenci niso niti omenili svoje največje 
operacije, razvoja robotskega avtomobila. Očitno ta 
sodi v drug svet. 


Pričeli so s Tangom, telefonom oziroma tablico, ki 
se zaveda prostora. To omogoča naveza infrardeče- 
ga projektorja, ki strelja nevidno mrežo, infrardeče 
kamere, ki to mrežo bere, ter dodatnega para očes 
za prostorsko prepoznavo. Na tak način naprava 
premeri in 3D-kartira okoliš. Uporabnost je zelo širo- 
ka, predvsem v smislu obogatene resničnosti. Lah- 
ko recimo poskeniraš sobano in nato vanjo verno 
umeščaš pohištvo pred nakupom. Ali po stanovanju 
streljaš pošasti, ki kukajo izza omar in izpod stolov. 
Ali delaš selfije z dinozavrom. Kdo bo sicer porekel, 
da je tak augmented reality že omogočen, vendar 
gre pri Tangu za natančno prepoznavo prostora po 
vseh treh oseh. To pomeni pravilno perspektivo, raz- 
dalje in razmerja. 


Tangovski Woorld bo peskovnik, v katerem bo moč 
graditi hiške in gojiti ohrovt po lastni sobi. Prostor 
se da celo napolniti z vodo, kar je posrečena poteza. 
Igro izdeluje Keita Takahashi, avtor niza Katamari. 


Kakšen bo praktičen učinek, bomo lahko sodili no- 
vembra, ko večletna laboratorijska tehnologija dos- 
pe na police v Lenovovem telefonu. Aplikacij za to- 
vrstno hecanje bo menda kar precej, od takih, ki 
zmerijo dimenzije sobe, prek Ikeinega interaktivne- 
ga kataloga do špilov vseh sort. Slednji bodo na- 
sploh zaživeli, ko se bosta zmešala obogatena in na- 
videzna resničnost oziroma bomo takle tangoidni te- 
lefon vstavili v VR-kukalo. Google je že razpisal na- 
tečaj za konkretno nagrado. Na vprašanje, ali bo 
Tango sčasoma privzet element sleherne ploščice, 
pa Gjevci niso odgovorili. 

O Googlovi tkanini, ki je zaradi prevodnih vlaken 
uporabna kot vmesnik, smo že pisali. Zdaj pa pro- 
jekt Jacguard dobiva konkretno obliko, saj so šli v 
pakt z lokalnim krojačem Levi's. Skupaj so do kraja 
leta napovedali prototip jakne, s katero bo moč nad- 
zorovati telefon. Idejo so pokazali s posnetkom ur- 
banega kolesarja, ki sprejema ali odklanja klice in 
preskakuje komade kar z ustreznim podrgom po ro- 
kavu. Kakšne posebne znanosti tu ni: nitke so zara- 
di prevodnosti kakor zasloni občutljive na dotik, 
medtem ko sta napajanje in modrozobi oddajnik 
skrita v odstranljivem gumijastem traku na manšeti. 
Dosežek je miniturizacija teh elementov in tkanje 
mikrovlakna v temeljno nit. Džins naj bi bil zaradi 
tega na otip enak in ga bo moč normalno prati. Iz- 
delovalec kavbojk se je ob tem pridušal, da bodo 
leta 2017 zagotovo imeli že komercialen model jo- 
piča in kavbojk. Praskanje po riti bo s tem dobilo 
nov, konkreten pomen. 

Jacguard ni pametna jakna, le 'stikalo' v obliki oblači- 
la. S tapkanjem ali drajsanjem po rokavu je moč nad- 
zorovati glasbo in klice ter navigirati, kar je kolesarju 
neprecenljivo. Možnosti so seveda neomejene in 
sčasoma se bo v oblekah znašlo še več elektronike. 


Prav tako se bo udejanjila pred leti predstavljena 
Ara. To je tisti neverjetni modularen mobilnik, ki ga 
vkup sestaviš iz različnonamenskih ploščic. Osnova 
je okostje z zaslonom in procesorjem, ki ima na zad- 
nji plati pet različno velikih prostorčkov za kompo- 
nente. Ena od njih je seveda baterija, dočim je pre- 
ostala konfiguracija odvisna od uporabnika. Kame- 
ra, dober zvočnik oziroma trije njih, dodaten ekran- 
ček, bliskavica in ekstra pomnilnik so samo najbolj 
osnovne ideje. Če bo projekt zaživel, bi lahko mo- 
bilnik opremili z neslutenimi uporabnostmi, denimo 
s pikoprojektorjem, bralnikom črtnih kod, miniatur- 
nim tiskalnikom ali snemalnim mikrofonom. Ned- 
vomno bi se našli tudi medicinski pripomočki, kot 
sta merilnik krvnega sladkorja ali detektor noseč- 
nosti. In nenazadnje, vžigalnik in solzivec bosta na- 
posled lahko postala telefonični aplikaciji. Dobe- 
sedno. Letos pride razvijalski komplet in prihodnje 
leto prodajni. Pri tem naj bi Google skrbel le za te- 
melj, dočim bodo module izdelovali vsi drugi. 

Sestavljiv mobilnik Ara naj bi bil poceni, toda detajli 
so še daleč. Sprva so kot zamenljivo komponento 
načrtovali tudi osrednji procesor, a zdaj naj bi bilo 


srce kar v skeletu. To pomeni, da fora projekta ni v 
dolgem roku trajanja, marveč v prilagodljivosti. 


Četrta zamisel, za katero smo že vedeli, je Soli. To 
je radarska tehnologija zaznavanja finih gest s prsti 
po zraku potom odboja radijskih valov. Pri tem je 
princip bolj natančen od kameričnega, kakršen je 
kinect, saj odčita milimetrske premike. Na tak način 
je omogočeno popolno upravljanje z domačimi na- 
pravami na daljinsko, recimo pojačanje glasnosti z 
posnemanjem obračanja gumba, premik kazalca za 
naslednjo pesem in plosk za utišanje. A možnosti 
gredo onkraj krmilnega vmesnika: 3D-skeniranje 
objekta, ustvarjanje glasbe, odklepanje vrat s kom- 
binacijo prstnih karafek, uporaba v avtu, kjer je is- 
kanje gumbov nevarno ... S Soli je Google oral mik- 
roradarsko ledino, saj se je prvi soočal s frekvenč- 
nimi problemi, ki jih prinese miniaturizacija. Toda 
na kraju jim je uspelo zadevo, ki je še pred nekaj le- 
ti zahtevala računsko moč orenk PCja, spraviti v pa- 
metno uro. Ne zato, ker bi naprava, ki jo imamo do- 
besedno na roki, zahtevala tak vmesnik, marveč za- 
to, ker so lahko. Konkretnih produktov še niso na- 
javili, toda oziraje na izdan development kit bo teh- 
nikalija slejkoprej prišla v rabo. 


Solijev razvojni komplet vključuje radarsko ploščico, 
s katero stric na fotki ustvarja glasbo. Končna teh- 
nologija seveda ne bo samostojna, marveč del neke- 
ga izdelka, recimo zvočnika, avtomobila ali zaslona. 

POČASNO ODR/AŠO ANI 
UMETNEGA OLONZK 


b besedi android večina najprej pomi- 
sli na telefone oziroma Googlov opera- 
cijski sistem, ki je nepravično-okupiral 
ta izraz. Prvinsko namreč pomeni umetno, človeku 
podobno bitje. Takšno, ki ni nastalo po običajni poti v 
maternici, temveč so ga sestavili iz zobnikov ali kako 
drugače vzredili. V moderni znanstveni fantastiki se v 
njih največkrat skriva elektromehanski stroj, ki izda- 
jalsko pokaže vzmeti, ko razprejo telo ali si švarcijev- 
sko strgajo kožo z roke (še vedno najboljše razkritje 
ever). Toda to ni edina možna oblika. Če bi jih na pri- 
mer mogli vzgojiti v cvetličnem lončku, bi takisto ve- 
ljali za androide, dokler bi bili videti in se obnašali kot 
človek. Po tem se ločijo od splošnih robotov, ki so sa- 
modeji katerekoli oblike, ne le humanoidne. 
Zamisel o 'nenaravno' napravljenem bitju ni stvar nav- 
dušenja nad steampunkom ali robotsko tehnologijo, 
marveč sega mnogo dlje v preteklost. Izvira iz človeko- 
vega hotenja napraviti bitje po svoji podobi in ga po- 
večini nadzirati, kajti goleme, mumije, avtomatone in 
druge domišljijske prednike androidov viri slikajo kot 
ubogljive služabnike. Z njimi so lastniki polnili prazni- 
no, ki jo je pustila smrt, ali si od njih obetali moč in ob- 
last. A ko govorimo o podobnosti s človekom, ne mo- 
remo mimo njegove zavesti in svobodne volje. Popolni 


Roboti nimajo več filmskih problemov z drobljenjem 

kozarcev, saj znamo zasnovati nežen prijem. Toda st- 
rojne roke so še premalo gibke, da bi mogli zanesljivo 
žonglirati s steklenicami. Znajo denimo že uloviti žogo. 


Medtem ko mu robotski natakar z okornimi gibi 


pripravlja koktejl, 


razmišlja, kdaj bodo 


androidi vendarle pričeli sanjati električne ovce. 


Westinghouse je Elektra pripeljal na Svetov- 

no razstavo leta 1939 — še pred drugo voj- 

no. Razumel je nekaj glasovnih ukazov, 'g0- 
voril' in zelo počasi hodil v ravni črti. 

android bi se zavedal samega sebe, s čimer bi bil prak- 
tično izenačen s pravimi ljudmi in od njih nerazločljiv. 
Nakar bi doživel šok, ko bi po prekrokani noči tvoja pri- 
ležnica zvrnila kantico olja. Toda takšni primeri so 
zaenkrat stroga domena fikcije, kajti docela pre- 
pričljivih androidov v stvarnosti še ne poznamo. Se pa 
napredek odvija z vse večjo naglico. 


SANJ: O 
MEHANIČNEM BITJU 


Judovska legenda pravi, da si je kralj Salomon izdelal 
prestol, iz katerega so ga pozdravljale kovinske ptice, 
in ko je sedel nanj, mu je orel položil krono na glavo. O 
avtomatonih iz kolesc in vzmeti je razpravljal že Aristo- 
tel in menil, da bi lahko pomenili konec suženjstva. V 
starogrški mitologiji si je Hefajst v kovačiji izdelal celo 
množico bronastih pomočnikov. Zlasti slovi njegov ve- 
likan Talos, ki je varoval Kreto in metal skale v so- 
vražnike. Navsezadnje se v God of War 2 tepemo s pod- 
obnim rodoškim orjakom! Mitski obrtnik Dedal naj bi 
gradil gibljive kipe, ki "so jim zgolj verige preprečevale, 
da ne bi pobegnili," in jim z živim srebrom vdihoval dar 
govora. Golemi iz judovske folklore pa so magični in 
ne mehanični objekti, nastali z animacijo gline ali pod- 
obnega materiala. V celoti gre za sužnje človeškemu 
gospodarju, ki ponavadi ne znajo govoriti. 


junij 2016 


Karakuri ningyo so tradicionalni japonski avtomati, 
ki so se pojavili v sedemnajstem stoletju. Aristo- 
kracijo so takrat zabavali s preprostimi gibi, ki pa 

so navduševali, saj je bil mehanizem zakrit. 


Ideja o umetnih ljudeh je z razvojem tehnologije iz 
mitoloških oblik prešla v stvarne težnje. Že v sred- 
njem veku je bilo obilo poskusov, da bi naredili 
'človeški stroj'. Arabec Ismail al-Jazari je v trinajs- 
tem stoletju napravil mali orkester na zasidranem 
čolnu, ki ga je prek lopatic gnal rečni tok. Tudi Leo- 
nardo da Vinci se je ubadal z animiranimi oklepi na 
zobnike, vendar ni jasno, v kolikšni meri je robot- 
skega viteza v resnici sestavil. Kovaški mojstri širom 
Evrope so obrt izkazovali z umetelnimi animiranimi 
prizori iz vsakdanjega življenja. Do 18. stoletja so 
bili takšni mehanizmi tako pretanjeni, da so lutke 
zmogle napisati par besed ali izrisati preprosto ris- 
bo! Posebej je bil znan francoski izumitelj avtomat- 
skih statev Jacgues de Voucanson, ki je izdelal dva 
'glasbenika,' piskača in igralca tamburina. Toda iro- 
nično je bila bolj od njegovih človekolikih umotvo- 
rov razvpita mehanična raca. Jacgues jo je leta 
1738 izdelal kot učni pripomoček, ki bi razložil pre- 
bavo, zato je znala srati. Vendar je imela 'drek' v 
resnici spravljen v posebni vrečki. 

Trideset let kasneje je evropske dvore obnorel me- 
hanični Turek, ki je obvladal šah, in to tako dobro, 
da je po vrsti premagoval učene glave. No, šlo je za 
potegavščino. V podestu je bil skrit živ igralec, ki je 
prek sistema vzvodov premikal Turkovo roko. 
Večino manjših naprav so sicer gnale vzmeti ali 
uteži. Druge, na primer kipe-udarjalce cerkvenih 


naizust 2016 


Viktorijanske lutke so delovale podobno kot cin- 
gljajoči avtomati: program je bil zapisan na kovin- 
ske valje ali luknjane plošče. Izrisane podobe so 
bile lahko jako zapletene, če je bilo navodilo dolgo. 


zvonov, so morali neposredno sukati ljudje. Parni 
stroji so bili preveliki in preumazani, da bi jih upora- 
bili v takšnih umetelnih izdelkih, zato so steampun- 
kovske zgodbice zares samo domišljija. A kljub te- 
mu za vrhunec avtomatonov oziroma za njihovo zla- 
to dobo velja prav obdobje, iz katerega se napaja 
steampunk - tisto vladavine kraljice Viktorije v dru- 
gi polovici 19. stoletja. To je bil čas, ko je britanski 
imperij s paro zavojeval svet, medtem ko so franco- 
ski in angleški rokodelci izdelovali najlepše in naj- 
bolj kompleksne mehanizme z zobniki in vzmetmi. 
Od tu pobira čudoviti Scorsesejev film Hugo, čeprav 
se dogaja kasneje, med obema vojnama. 


ROBOTSKI Z/KONI 


Opisani stroji so vsi spadali med avtomatone, s či- 
mer označujemo najenostavnejšo sorto robotov, ki 
znajo zgolj slediti vnaprej pripravljenemu programu 
ali neposrednim ukazom. A že razvoj takšnih primi- 
tivnih naprav je bil dovolj, da se je rodil izraz and- 
roid, kar v grščini pomeni dobesedo človekolik. Pri- 
pisujemo ga angleškemu enciklopedistu Ephraimu 
Chambersu, ki je z njim leta 1728 v svojem leksiko- 
nu imenoval nekatere samodeje. Poldrugo stoletje 
pozneje je besedo zaslediti v ameriških patentnih lis- 
tinah, dočim je bil v sodobnem smislu prvikrat upo- 
rabljen v romanu Eva prihodnosti francoskega pi- 

Droidi v filmih Neilla Blomkampa, od Chappieja na 

sliki do onih v Okrožju 9 in Elysiumu, presunejo s 

človeško gibljivostjo. Natanko tako so ljudje pred 
stoletji strmeli, ko so videli lutke na vzmeti. 


satelja Augusta Villiersa de |'Isle-Adama iz 1886. 
Ta pripoved se že loti mnogih kočljivih moralnih di- 
lem, ki danes obvladujejo področje umetnih ljudi. 
Mehansko žensko namreč v knjigi napravi Thomas 
Edison, da bi prijatelju priskrbel partnerico, ki pre- 
more lepoto in krepost brez osebnostnih nevšečnos- 
ti, ki tarejo njegovo zaročenko. Danes bi buklo fe- 
ministke poslale naravnost na grmado, hihi. 

Kakor povsod drugod je domišljija prehitevala stvar- 
ne tehnološke zmožnosti in nam priskrbela veliko iz- 
razja ter teoretskih zamisli. Beseda robot prihaja iz 
češčine in pomeni preprosto delavca. Zapisal jo je 
Karel Čapek v drami R.U.R - Rosumovi univerzalni 
roboti, dasi jo je menda iznašel njegov brat Josef. A 
bolj kot Karlovo je v svetu fiktivne robotike pomem- 
bno ime Isaaca Asimova. Ta velikan svetovne znan- 
stvene fantastike je v svojih knjigah dokončno defi- 
niral ne le podobo, marveč tudi obnašanje androi- 
dov. Osnova za to so pozitronski možgani, ki sinteti- 
kom omogočajo zavest in jih napravijo v nekaterih 
pogledih človeku celo superiorne. V resnici nimajo 
podlage v znanosti in Asimov si je takšen izraz izmi- 
slil zato, ker so delec pozitron odkrili nedolgo pred- 
tem in se mu je zdel fajn. No, ko robot dobi zavest, 
lahko postane pravim ljudem nevaren, zato jih sku- 
šajo zauzdati s tremi zakoni robotike. Ti so tako glo- 
boko vžgani v firmware, da se samodej nepopravlji- 
vo pokvari, če bi poskusil kršiti enega od njih. 


TRIJE ZAKONI ROBOTIKE 


Prvi zakon: robot ne sme poško- 
dovaticčloveka ali z nedejavnostjo 
dopustiti, da bi človeško bitje utr- 
pelo poškodbe. 
Drugi zakon: robot mora ubogati 
ukaze človeka, razen če so v na- 
sprotju s Prvim zakonom. 

| Tretji zakon: robot mora varovati 
svoj obstoj, razen če je to navzkriž 
s Prvim ali Drugim zakonom. 
Asimov jih je predstavil leta 1942 v 
kratki zgodbi Runaround. Štiriinšti- 
rideset let kasneje jim je v bukli 

| Foundation and Earth dodal ničtega, 

ki prvega razširi na vse človeštvo. 


N 
niš M Robot ne sme ogroziti človeštva ali 
a, z nedejavnostjo dopustiti, da bi bila 


"človeška civilizacija ogrožena. 


-.— 


Kakor med ljudmi najdeš dobričine in pošasti, filmske inačice androidov segajo od komičnega C3POja do 
morilskih terminatorjev in Revolveraša v Westworldu, ki je ena najbolj markantnih ponazoritev nevarnih an- 
droidov. Ljudem podobni, kakršen je Ash iz prvega Aliena, so toliko bolj srhljivi, ker svojo nečloveško iden- 

titeto odlično skrivajo. Zgoraj levo Maschinenmensch v Metropolisu iz leta 1927, prva filmska androidka. 


Čeravno so na prvi pogled enostavni, je v njih, pod- 
obno kot v desetih zapovedih, skoncentrirana og- 
romna etična nota. Trije zakoni so razlika med Dato 
in Terminatorjem. Najbolj ironično je, da človeški 
glavni junak v Asimovih romanih, detektiv Baley, 
ugotovi, da bi se lahko marsičesa naučil od svojega 
sodelavca, androida Daneela Oliwava. Strojem smo 
dejansko predpisali dosti ostrejše moralne norme, 
kot so jih zmožni ljudje. Čeprav je Daneel praktično 
definicija tega, čemur pravimo android, pa je Asi- 
mov zvečine ohranil naziv robot oziroma med njima 
ni ločeval. Zato sta besedi 'robot' in 'android' ne- 
malokrat v rabi kot sopomenki. Ampak če smo do- 
sledni, so drugi podmnožica prvih. Androide so si- 
cer najbolj popularizirali medvojni pogrošni ZF-ro- 
mani, v vsakdanji govor pa sta jih zvlekla Lucas z 
droidi in Ridley Scott z Alienom. Zanimivo: isti reži- 
ser je 1982 v Blade Runnerju androide iz knjižne 
predloge Philipa K. Dicka preimenoval v replikante. 
Scottovi neljudje so vsaj deloma biološki, kar v Alie- 
nih radostno pokažejo z njihovim razkosom. 


ma. 


Asimov se je problemov pozitronske pameti lotil v 
brezštevilni množici del. Serija Roboti ima pet ro- 
manov in še 28 kratkih zgodb, Foundation pa sed- 
merico romanov. Skoznje je ideje nenehno razvijal. 


K/4KO SHODITI? 


Pristni umetni posnetki ljudi že dolga desetletja na- 
seljujejo filme skupaj s celo plejado moralnih 
vprašanj. Imamo celo smiseln recept, kako jih ome- 
jiti na programski ravni, da ne začno pošiljati jedr- 
skih konic vsevprek. Toda v stvarnosti se nam takš- 
nih diskusij še ni bilo treba resno lotiti. Tričetrt da- 
našnjih androidov ustavijo odklenjena vrata in ni bo- 
jazni, da bi ti kateri kot v Falloutu 4 ugrabil sorodni- 
ka ter se skril na njegovo mesto, saj umetni obrazi 
iz silikona dobesedno skačejo iz množice. Napraviti 
umetnega človeka je namreč skrajno zahteven iz- 
ziv. Pravzaprav gre bržčas za najtežjo nalogo, kar si 
jo človeštvo lahko zada, saj je prav človek vrh nara- 
vne evolucije, ki je imela na voljo še in še časa, da 
nas izpopolni. Biološki stroj človekove velikosti res 
ne ume razviti takšne moči kot hidravlična roka 
stroja v tovarni in se ob delu utrudi. Toda s stališča 
svobode gibanja, energijske učinkovitosti in odloča- 
nja predstavlja ideale, ki jih še lovimo. 


Vedi, ki se ukvarja z robotskim posnemanjem vi- 
deza gibanja živih bitij, pravimo animatronika. V 
bistvu so njeni najbolj vešči mojstri v filmskih stu- 
dijih in tudi tale umotvor je umetniška inštalacija. 

Roboteji radi pozirajo s tekom po ravnem, toda raz- 
rušen teren je povsem druga zgodba. Stirinožci, kot 
so Boston Dynamicsovi psi, z njim in klanci na- 
sploh nimajo problemov, dvonožci pa ... še precej. 


Zadovoljivega umetnega mišičevja, kakršnega ima- 
jo denimo hodci v Mechwarriorjih, inženirji še niso 
razvili. Zato današnji roboti za gibanje uporabljajo 
vsakovrstne elektromotorje in hidravlični ter pnev- 
matski potisk. Za natančne gibe pa eksotične prin- 
cipe, kot je ultrazvočni motor. Slednje najdemo v 
fotoaparatih za fino nastavljanje leč, roboti pa jih 
nosijo v členkih prstov, da ne drobijo kozarcev. Ve- 
čina teh naprav zmore le poganjanje v eni ravnini, 
zato jih je treba spajati skupaj, da simulirajo krožne 
zglobe. Dodaj dejstvo, da potrebujejo električno na- 
pajanje z nemajhno baterijsko prostornino, v prime- 
rih hidravlike pa celo hrupen motor na notranje iz- 
gorevanje, in dobimo precej neeleganten stroj. Če- 
tudi roboti v telesu ne potrebujejo prostora za pre- 
bavne, dihalne in podobne organe, ga več kot za- 
polnijo zaloga elektrike in druge reči, ki jih ne zna- 
mo napraviti tako majhnih kot narava. Šele v zad- 
njem desetletju snovalci pri ustroju pospešeno opre- 
zajo za naravnimi zgledi (bionika), tako da ima ro- 
bot Atlas v zadnji inačici nekatere nosilne dele pov- 
zete po zgradbi kosti. Novejši robotski sklepi takisto 
zmorejo gibanje v več smereh hkrati in so pravo ču- 
do tehnike. 

Inženirji se s kostmi mrežaste zgradbe in podobnimi 
naprednostmi doslej niso toliko ukvarjali tudi zato, 
ker so imeli polne roke dela hodce sploh obdržati 
na nogah. Dvonožno gibanje namreč ni mačji kašelj. 


Hidravlika četveronožca HyO ponazarja, da imajo 
vzvodi podobno dinamiko kot mišice in vezi v bio- 
loških telesih — le neprimerno bolj togi so. Druga 


zelo važna polovica takega sistema so senzorji. 

»Bi dovolili robotu, da vašemu staremu očetu dozira pomembno zdravilo?« je eno od vprašanj, ki se porajajo ob 


napovedih samodejev za pomoč starejšim. Zasnove, kot je Romeo, naslednik droida Nao, so še v preizkusnih fa- 
zah. Toda pričakovati gre, da bo taka naprava kmalu glavni zaupnik tistih, ki sorodnikov in prijateljev nimajo več. 


Nam uspeva zato, ker se telo nenehno nezavedno 
uravnoteža, stroje pa je treba vsega tega naučiti. 
Lokomocija na dveh okončinah je teoretično-fizi- 
kalne temelje dobila šele v začetku sedemdesetih 
let prejšnjega stoletja, pri čemer je aktivno vlogo 
igral Miomir Vukobratovič z beograjske univerze. 
Sestavil je osnovo za opis dvonožnega gibanja, ki 
ga uporabljajo še danes, med drugim za gibanje Asi- 
ma. Poglavitno pionirsko delo, ki je androide napo- 
sled dvignilo z riti in jim omogočilo, da so odkora- 
kali po hodniku, pa so opravili na univerzi v japon- 
ski Wasedi v skupini legendarnega inženirja Ichira 
Kata, 'očeta stvarnih androidov'. Njegov Wabot-1 
je leta 1973 prvi hodil, igral instrumente in s kame- 
rami zaznaval okolico. V osemdesetih so za posa- 
mezen korak potrebovali več sekund, v devetdese- 
tih so že zmogli enega na sekundo. 


SNO3O0DA GIZANJA 


V zvezi z robotiko pogosto slišimo kratico DOF. 
Pomeni 'degrees of freedom' in označuje gibč- 
nost celotnega robota. V trirazsežnem prostoru 
obstaja šest smeri gibanja: premikanje po oseh 
X, Y in Z ter rotacija po njih. Podobno velja za 
sklepe v organizmu. Nekateri se vrtijo le po eni 
osi, recimo kolenski. Najbolj gibčni, kot sta kolk 
in rama, pa po treh. Seštevek smeri gibanja skle- 
pov je robotov DOF. Trenutni rekorder med hu- 
manoidi je Asimo s 57 DOF. Načeloma je višjo 
vrednost moč dobiti z množenjem preprostih 
sklepov, kar pa je zelo neelegantno in zavzame 
veliko prostora. Zato je snovanje umetnih skle- 
pov, ki se znajo gibati v več ravninah, čislana spe- 
cializacija v moderni robotiki. 


naizust 2016 


PROBLEM ZANESTI 


Čutila morajo poleg gibanja in orientacije androidu 
omogočati naprednejšo interakcijo z okolico. To pome- 
ni prepoznavo objektov in razumevanje človeškega go- 
vora, kar so ključni vhodni podatki za njegov center 
odločanja. Hkrati je to del strojne 'pameti', kjer smo do- 
segli največji napredek, saj algoritmi za tolmačenje 
obrazov in besed računalniku že nudijo zmožnost identi- 
fikacije ljudi v prostoru ter razumevanja mnogih govor- 
jenih ukazov. A da bi se android znašel brez pomoči, bi 
potreboval zmožnost razumnega sklepanja. Tu pa sto- 
pamo na področje umetne inteligence, ki je v človeški 
oziroma tako imenovani 'močni' različici (strong Al) še 
nismo iznašli. Razen če v katerem od vojaških laborato- 
rijev že ždi Skynet in plete niti našega uničenja. 

Tisto, čemur danes pravimo umetna pamet, so skupki 
kode in včasih stroja, ki se znajo za silo prepričljivo od- 
zivati v zelo omejenih razmerah. Denimo boti za pogo- 
vore in kvize. Med njimi je poznan IBMov Watson, ki je 
leta 2011 zmagal v kvizu Jeopardy. Pa nadalje igralne 
pameti, ki zmagujejo v šahu in goju, ter tiste, ki posto- 
pajo po nekaterih spletnih igrah. Večina jih deluje na 
principu nevronskih mrež, torej na podobni osnovi kot 
človeški možgani. Zgrajene so iz skupkov programskih 
in ponekod hardverskih vozlišč signalov. Ta se pretika- 
jo glede na vhodne dražljaje, ki predstavljajo izkušnje iz 
okolice. To pomeni, da se mora tak stroj obilno učiti, 


ki 
če) 


Postroj simpatičnih šolskih raziskovalnih robotkov 
Darwin na igrah v kanadskem Winnipegu. Tamkaj se 
marca vsako leto hodci pomerijo v hokeju, rokoborbi, 

iskanju skritih predmetov in vlečenju bremen. 

Hondin projekt je med ljudstvom verjetno 
najbolj znan android, saj 130 cm visoki in 
okrog 50 kilogramov težki možic redno nas- 
topa v Disneylandu in potuje po-svetuTorje 
njegova naloga, saj rabi promociji robotike in 
še nima druge uporabne službe.Čeprav naj 
bi bilo njegovo ime kratica za Advanced Step 
in Innovative Mobility, se je japonski koncern 
hudo potrudil poiskati smiselne besede za 
povezavo z Ilsaacom Asimovim. Ni prvi Hon- 
din dvonožec, kajti s projektom so pričeli že 
leta 1986 in zgradili ducat prototipov, ki pa 
so bili videti bolj kot ED-209 iz Robocopa, do- 
kler niso leta 2000 predstavili Asima. 
Hondini hodeči roboti so vedno orali ledino 
glede 'naravnega' gibanja, ki ni videti, kot da 
je stroj pod vplivom kokaina. To je zahtevna 
reč in sklepi morajo omogočati podobno svo- 
bodo gibanja, kot jih človeški. Asimo neneh- 
no doživlja popravke. Leta 2011 so izgotovili 
najnovejši model, ki je pet kil lažji od pred- 
hodnikov, njegovi sklepi pa skupno sedaj 
omogočajo kar 57 smeri gibanja. Prejšnji mo- 
del jih je zmogel 34, prvi 26. Takenako je ves 
čas pridobival dodatne funkcije, kot sta igra- 
nje nogometa in koordinirano premikanje z 
drugimi robotki, ki je bilo pred nekaj leti hu- 
do moderno. Tazadnja inačica za nameček ne 
otrpne, če ne dobiva več navodil od zunaj. 
Sam se zna odpraviti v kot, ne da bi koga po- 
hodil, saj globinsko zaznava okolico. Zelo bo 
vesel, če ga ogovorite, in stisnil vam bo roko 
ter vas pozdravil z imenom, ako ste se mu bi- 
li predstavili, saj si zapomni obraze. 

Asimo je sposoben teči s spodobnimi deveti- 
mi kilometri na uro. Na ta dosežek je Honda 
nadvse ponosna, saj mu v branži ni para. Ro- 
bot je ob teku za trenutek z obema nogama v 
zraku in ravnotežje prilagaja dinamično. To 
mu omogoča zanesljivo skakanje in celo po- 
skakovanje po eni nogi. Je pa res, da ima 
odriva le nekaj centimetrov. Mali beli možic 
se je poskusil kot igralec v Hondinem doku- 
mentarcu Living With Robots, ki je bil pred 
leti celo v festivalskem izboru neodvisniškega 
dogodka v Sundancu. Mimogrede, čez dve 
leti je nagrado na taisti prireditvi osvojil film 
Robot 8 Frank, v katerem ostareli vlomilec 
svoj zadnji posel opravi z elektronskim prija- 
teljem, sumljivo podobnim ravno — Asimu :). 


preden se vozlišča pravilno nastavijo, enako kot človek. 
Računalniške bote v ta namen programsko futrajo z 
ogromno količino podatkov in tako na primer izboljšuje- 
jo algoritme za prepoznavo slik ali drugo iskanje infor- 
macij na internetu (data mining). Pri androidih bi morali 
iznajti podoben način, saj ne bi bilo ekonomično poslati 
robota skozi vrata, da bi zbiral izkušnje z zaletavanjem v 
steno. Predvideva se, da jih bomo pošiljali v virtualno 
okolico. Se bodo androidi učili skozi rift? 

Za silo prepričljiv mehanski posnetek človeka bi potre- 
boval za več razredov boljšo inteligenco od vseh, ki jih 
danes urijo na strežniških farmah. Morala bi biti zmožna 
vsaj delnega prilagajanja poljubni situaciji, za kar ne bi 
zadostoval noben skupek prepripravljenih ukazov. Če in 
kdaj bi se v takšnih strojnih možganih rodilo samozave- 
danje, pa je še vedno bolj filozofsko kot znanstveno 
vprašanje, saj še vedno ne vemo, kaj pravzaprav obli- 
kuje zavest v človeškem umu. Je to le seštevek električ- 
nih napetosti ali, kot trdijo religiozno navdahnjeni, nekaj 
drugega, nekaj več? Zato so ideje o robotih, kot sta Da- 
neel in Data, v tem trenutku neizvedljive, nam pa se zdi- 
jo obstoječi roboti brezupno omejeni. Posledično da- 
našnje praktične rešitve ne gradijo na zlivanju s človeško 


Wall-E je dokazal, da ne potrebuješ povsem človeku 
ali živali podobnega robota, da bi pri ljudeh vzbudil 
simpatije. Dovolj so že glavne oporne točke, deni- 
TOPIO, kar stoji za TOSY Ping Pong Playing Ro- Update 
bot, je vietnamski humanoid za udarjanje z 


namiznoteniškim loparjem, ki ga radi vlačijo po 


sejmih. Spretnost krepi s strojnim učenjem igre. 


NAO 


Za razliko od Asima, ki verjetno 
nikoli ne bo naprodaj, je Nao ko- 
mercialen izdelek. Produkt fran- 
coskega podjetja Aldebaran Elec- 
tronics je sicer v prvi vrsti name- 
njen izobraževalnim ustanovam, 
posebej fakultetam za študij ro- 
botike. Hec ni poceni, saj aka- 
demska različica šolo olajša za 
okroglih deset evrskih tisočakov. 
Bolj ugodno se je registrirati kot 
razvijalec, saj ob plačilu treh jur- 
jev in pol takisto dobiš robotka. 
To je edini način, da do njega pri- 
de fizična oseba. Roko na srce, 
laiku ne bo služil, ker pride brez 
kakršnegakoli softvera. Napisati 
bi si ga moral sam ali ga najti 
med zanesenjaki, ki male pla- 
stične fantiče že uporabljajo za 


čuda namenov. Recimo sinhro- 
nizirano plesno točko, ki so jo iz- 
vedli 2010 v Šanghaju in je bila 
internetna senzacija. 

Še posebej so se ti 60 centime- 
trov visoki in 4,5 kg težki frajerji 
izkazali pri robobrcu. Ta poeno- 
stavljena različica nogometa je za 
robotiko to, kar je bil svojčas za 
računalništvo šah. Preizkuša na- 
mreč vse, kar bi moral imeti so- 
doben robot: gibčnost, pamet in 
zmožnost sodelovanja. S konku- 
renco so pometli tako temeljito, 
da so že 2007., bori dve leti po 
predstavitvi, postali predpisan 
model za standardno kategorijo, 
kjer so zamenjali najbolj znanega 
robotskega psa Aiba. Logično, 
kajti strojna oprema konkretno 
presega Sonyjevega cucka. Dve 
kameri z ločljivostjo 1280 x 720 


okolico, marveč na zadovoljivi priljudnosti. 


poskrbita za stereoskopski vid in 
sklepi zmorejo 27 smeri gibanja. 
Njihove tekme je zabavno gleda- 
ti, čeprav so še daleč od nogo- 
meta. Poišči na YouTubu kak 
posnetek z RoboCupa! 

Obstaja pa še ena različica robot- 
ka, namenjena šolam za učence 
s posebnimi potrebami. Z njo ci- 
ljajo zlasti na avtistične otroke, ki 
čustveni stik bojda laže navežejo 
z igračo. Temu prilagojeni Nao 
zna izražati čustva — žalostno po- 
besi glavo in ramena, od veselja 
dvigne roke v zrak ter zapleše. 
Prek njegovih kretenj naj bi se 
avtističen otrok socializiral, na- 
prava pa zna prepoznati obraze, 
tako da ve, s kom ima opravka. 
Da gre za resen projekt, priča fi- 
nančna podpora Evropske unije. 


DOM/AČZ NALOG: 
UMETNIH LJUDI 


Ob takšni trnovi poti skozi njihov razvoj se človek 
vpraša, čemu bi androidi sploh koristili. Najbolj 
očiten odgovor je, da bi lahko počeli vse tisto, kar 
počne človek, še posebej, če gre za dolgočasno, po- 
navljajoče se delo, na primer v proizvodnji. Nakar 
ugotoviš, da takšne naloge dostikrat že opravljajo 
roboti - vendar ne univerzalni, ki bi zamenjali ce- 
lostnega človeka z vsemi vidiki njegove zmogljivo- 
sti, marveč namenski, skrajno prilagojeni funkciji, 
za katero so bili izdelani. Tu govorimo o vsem mo- 
gočem, od naprav za tekočimi trakovi avtomobil- 
skih tovarn do vojaških dronov. Gre vendarle za 
orodja. In preprosta orodja niso le lažja za izdelavo, 
marveč so konkretno cenejša. Slaba stran je, da jih 
ne moreš uporabiti za nič drugega, saj ti samovo- 
zeči avtomobil ne bo dobro kuhal in hišni sesalnik 
ne peljal otroka v vrtec. Dobra stran je, da jih za kaj 
drugega niti ne potrebuješ. Namečkoma takšni stro- 
ji ne rabijo pretirane inteligence, da so zmožni opra- 
vljati svoje delo z zmanjšanim nadzorom ali celo po- 
vsem brez njega, zato odpadejo dileme z zavestjo. 
Čemu potem ustvarjati predragega umetnega člo- 
veka zgolj zato, da bo rokoval z 'neumnimi' stroji? 


junij 2016 


Verjetnejši kot univerzalni androidi bodo v bližnji prihodnosti namenski pomočniki, kot je takšen kuharski 
avtomat britanskega podjetja Moley Robotics. Podoba na sliki je iz konceptnega oglasa, dočim so stvarni 
prototipi nerodnejši. Trenutno znajo skuhati nekaj ducatov preprostejših jedi, od omak do testenin in omlet. 


Toda kot nam dokazujejo Atlas in izzivi ameriške 
agencije DARPA, očitno obstajajo scenariji, ko eno- 
stavnejši robot ne zadostuje. Recimo tedaj, ko bi na- 
loga dejansko zahtevala humanoidnega 'agenta', ki 
bi se moral znajti v okoljih za bitja z dvema rokama, 
nogama in višino meter in pol plus čevap. Takega, 
ki bi se lahko čimbolj samostojno in iznajdljivo odz- 
val na okoliščine, prenevarne za pravega človeka. 
Naj bo to delo v poškodovanem jedrskem reaktor- 
ju, ob potopljeni ladji ali nemara na Mednarodni ve- 
soljski postaji. Lahko si predstavljamo, kako an- 
droid popravlja modul od zunaj in je pri tem bolj 
okreten kot astronavt v nerodnem skafandru. Seve- 
da ne bi bilo treba, da je tak stroj do pikice enak 
človeku. Koga briga, če ima Atlas namesto obraza 
ponev, če zakrpa reaktor? Zato bi šli lahko še korak 
dlje in bi imel tak android štiri roke in transformer- 
sko zgradbo, da bi se lahko kot Samus preobrazil v 
žogo ter se zakotalil skozi majhne jaške. 

Pomembnejša veja androidov s pristno človeško po- 
dobo bi bila tista, ki takšne oblike ne bi imela (sa- 
mo) zaradi fizične postavljenosti v okolje s kljukami 
vrat na višini metra, marveč zaradi psihičnih potreb 
ljudi. Podobni bi nam morali biti bodisi zaradi pri- 
ljudnosti, kot v primerih strojnih kelnarjev in recep- 
torjev, bodisi v neposredni vlogi menjave stvarnega 
posameznika. Ne čudi se, takšni koncepti že obsta- 
jajo. Na Japonskem (kje pa drugje) te na sejmih ob- 
jemajo prototipi za skrb za starejše občane, dočim 
je model Telenoid Rl namenjen prenašanju dotika 


Ta 


Artificial Intelligence Lightweight Android, ljubkovalno AILA, j 
verze v Bremnu. Tam snujejo mehanski nadomestek za upravljanje z Mednarod- 
no vesoljsko postajo, če bi če biološkim originalom zgodilo kaj hudega. Ker 
mora pretikati knofe v človeških 'vmesnikih', je humanoidna oblika smiselna. 

na daljavo med dvema človekoma. Na vrhu spiska 
so seveda obvezne robotske spolne delavke, ki jih 
nikoli ne boli glava. Razen če so za to programirane 
ali nenadoma dobijo zavest in zaštihajo človeškega 
ljubimca. Ne, to pa še ne obstaja, samo preveč smo 
gledali Ghost in the Shell. Gumijaste lutke Realdoll, 
ki so povsem negibne in brez robotskih vključkov, 
ostajajo vrhunec zabave z umetnimi oblinami. 


NONI GOSPODARJI? 


Današnji androidi v najboljšem primeru dosegajo 
inteligenco majhnega človeškega otroka. Zato pra- 
vih, ki bi se izmikali detektivom in zrli goreča plovi- 
la na ramenih Oriona, še lep čas ne bomo uzrli. Kar 
pa ne pomeni, da področje stagnira. Na počez lah- 
ko po svetu naštejemo več kot sto projektov, ki se 
ukvarjajo s humanoidnimi roboti. Med drugim v 
Turčiji in Iranu, kjer je Surena Ill celo eden od na- 
prednejših na svetu. Dobra polovica jih je na Japon- 
skem, kjer ima itak vsaka tehnološka firma tovrsten 
oddelek. Je pa japonsko številko vendarle treba je- 
mati z rezervo, saj velik delež zavzemajo tako ime- 
novani Actroidi, igralski roboti v vlogah receptor- 
jev, med katere spada Toshibina hostesa Chihira- 
Aico. Sem so vključene celo lutke, na katerih se uči- 
jo zobarji in kirurgi. A zakaj bi ne bile, saj so izdela- 
ne z namenom posnemanja pravega pacienta in 
vsega, kar lahko gre med posegom narobe? Niso 
pa avtonomne, saj jih nadzoruješ z računalnikom. 

CHIHRAAMICO 
Za robote z ekstremno človeško podobo smo va- 
jeni, da ostajajo na Japonskem, do nas pa kapne 
kaka sličica, da si mislimo, kako utrgani so po- 
ševnookci. Na lanski CES je Toshiba pripeljala ro- 
botsko hosteso, ki so jo poimenovali ChihiraAico. 
Trdijo, da je med vsemi androidi doslej zmožna 
najbolj realistične obrazne mimike in povsem na- 
ravnih gibov, kar ji omogoča kar 43 pnevmatskih 
aktuatorjev. Od tega jih je 15 na obrazu in 24 v 
rokah ter ramenih. Trup in navzdol odpadejo, saj 
ni gibljiva. Namenjena je "prostorom, kjer bo 
ogrevala srca s toplino in človeškimi emocijami, 
posebej v zdravstvu." Omenjajo ostarele paciente, 
za katere se vse preredko najde prijazna beseda, 
posebej take, ki jih muči demenca. 

Slednje jim radi verjamemo, kajti v trenutni izved- 
bi je androidka zdravemu človeku naravnost 
srhljiva. Ob tem ne pomaga ne vzneseno prepe- 
vanje Sive poti ne obvladovanje znakovne govori- 
ce gluhih. Velike, mrtve oči, ki se premikajo in so 
sposobne zajokati (!), mehansko odpiranje ust ter 
voščene, okorne roke ti dajo občutek, da imaš 
pred sabo slabo animirano truplo. Lahko se na- 
smeji, namršči ali je žalostna, a dejansko se ti zdi, 
da te obrazne spremembe poganja črna magija. 
Čeprav je jasno, kaj skušajo inženirji doseči, bi bi- 
la javnost projektu bolj naklonjena, če bi poskušali 
z bolj karikirano, recimo animejsko različico. 


H 
Androidi ženskega spola imajo lastna poimenova- 
nja. Sprva so jih nazivali femboti, dočim je novejši 
izraz ginoid. Na sliki receptorka v japonskem hote- 
lu, kjer je poleg nje še tak s podobo raptorja. 

Projekt konzorcija evropskih univerz, za katerega 
je več milijonov prispevala Evropska unija, je bil 
nekaj časa najbolj gibljiv robot na svetu. CUB je 
kratica za Cognitive Universal Body, po naše raz- 
mišljujoče univerzalno telo. V praksi gre za me- 
ter visokega robota, ki naj bi v vsem posnemal 
približno triletnega otroka. S tem ni mišljeno le 
gibanje, marveč sistemi kognitivnega mišljenja. 
Po domače povedano, znanstveniki so skušali 
hkrati s telesom razvijati umetno inteligenco, ki 
bi se logično in samostojno odzivala na dražljaje. 
Fizično so jih izdelovali na Italijanskem tehno- 
loškem inštitutu IIT v Genovi, kjer so prispevali 
levji delež raziskav, zato ga upravičeno štejejo za 
svojega otročiča. 

Projekt je tekel pet let in pol in v končni različici 
je imel robot, ki je dejansko videti kot srhljiv me- 
hatronski dojenček, 53 smeri gibanja sklepov (le- 
ta 2011 ga je prehitel Asimo). Znal se je plaziti in 
kasneje hoditi, najti pot iz labirinta in celo strelja- 
ti z lokom! To pomeni, da so mu v roke dali lok 
in puščico, nakar se je moral sam naučiti zadeti 
tarčo. Že v osmem poskusu so njegove nevrons- 
ke mreže zadele v črno. Uradno so projekt za- 
ključili leta 2010, vendar četrt milijona vrednega 
robota pač ne zavržeš. Po vsem svetu jih še ved- 
no obratuje kakih trideset in okoli njih se je zbra- 
la majhna, a zelo produktivna skupnost, ki meni, 
da je umetno pamet treba razvijati skupaj s tele- 
som, v katerega bo položena. Velik del dinamične 
programske kode namreč odpade ravno na uče- 
nje, kako ravnati s korpusom. 


Za rabo Telenoida R1 rabiš dva taka ... oneja, ki 

sta povezana po spletu. Ko enega objameš, gibe 

prenese na drugega, in posredovati zna govor. V 
delu so že inačice z manj žalostnim obrazom. 


Ni se nam še treba bati, da bi nam humanoidni av- 
tomati masovno prevzemali službe. Ravno pred me- 
seci je neka kitajska veriga restavracij ustavila pi- 
lotski projekt robotskih strežajev, ker so bili povsem 
neučinkoviti - prepočasni in slabo gibljivi v gneči 
lokalov. Dodaten problem pri teh kvaziandroidih je 
srhljivi dol (uncanny valley). Izraz opisuje lastnost 
naših možganov, ko se nam človeka ponazarjajoča 
lutka zdi tembolj srčkana, čimbolj je podobna člo- 
veku - dokler v nekem trenutku ne postane srhlji- 
va, ker je skoraj povsem, a ne čisto podobna člove- 
ku. Je prelomna točka, ko nas zmotijo napake in 
nam je privlačna toliko kot truplo ali zombi. Ni čud- 
no, da je več raziskav lani zaključilo, da imajo ljudje 
raje robote, ki niso preveč podobni človeku. 


HN.E] 
NASA humanoidnega pomočnika Robonauta za 
delo na vesoljskih postajah razvija od leta 1997. 
Na ISSu je bil že večkrat gost, najbolj navd č 
pa so njegove noge, ki so gibljive kot kača. 


S projekti ne tako zelo človekolikih robotov ni teh 
težav, ker jih dojemamo kot igrače ali mladičke. Ne- 
nevarne, simpatične, malce nerodne. Zato nam do- 
sti hitreje sedejo v srce, na primer Wall-E, ki sicer 
nima nog, ima pa takooo lepe učke. Hkrati njihova 
navidezna nenaprednost napram potencialnemu 
androidu pomeni, da jih imamo za neumnejše. Za- 
nimivo, da je do podobnega zaključka prišel že Asi- 
mov v Robotih jutranje zore. Mogoče še stoletje ne 
bomo prišli do umetnega človeka. Nemara se jim 
bomo zaradi strahov, podobnih tistim v igrah Deus 
Ex, skušali celo izogniti in njihov razvoj prepovedo- 
vali ali sabotirali. A kaj lahko se zgodi, da nas bo 
kak naslednik nepričakovano vprašal: "Gospodar, 
ali ima ta enota dušo?" 


ATLAS 


Seznam najpomembnejših člove- 
kolikih robotov bi bil nepopoln brez 
družbe Boston Dynamics, ki nav- 
dušuje robotike širom sveta. Nji- 
hovi štirinožni stroji, kot sta Big- 
Dog in WildCat, so namreč kralji 
ravnotežja in hoje po vsakršnem 
terenu. Skoraj vsako leto predsta- 
vijo okretnejši model. Trenutni pa- 
radni 'pes' Spot tehta štirideset kil 
in z lahkoto teka čez drn in strn, ko 
pa ga skušaš podreti, se lovi ne- 
verjetno življenjsko. Tako opogum- 
ljeni so se lotili izdelave dvonožca 
in nastal je PETMAN. Naročnik je 
bila ameriška obrambna agencija 
DARPA, namen pa testiranje zaš- 
čitnih oblačil za radiološko, bio- 
loško in kemično nevarnost. Temu 
primerno so hoteli simulirati gibe 
vojaka, ki opravlja dotične naloge, 
in iskati sledi obrabe ali pomanj- 
kljive zaščite. Robot je zato poln 
senzorjev za nevarne snovi, a hkra- 
ti realistično gibljiv. Ko je oblečen 
in nosi masko, ga kaj lahko zame- 
njaš za živega človeka. 

Enakega mnenja so bili na Agenci- 
ji, zato so naročili izdelavo napred- 
nejšega modela, ki bi ga poslali v 
nevarno območje. Nastal je Atlas, 
visok meter devetdeset in težak kar 
156 kilogramov. Sposoben je bil 


30 


hoje po ruševinah in stabilnosti na 
eni nogi ob udarcu desetkilogram- 
ske uteži! Ker je programska koda 
odprta, ga je več ekip izbralo kot 
strojno platformo za lansko robot- 
sko tekmovanje, ki ga organizira 
DARPA in ga je navdihnila nesreča , 
v Fukušimi. Tam je zasedel drugo 
mesto, saj ga je v samem finišu ! 
premagal korejski HUBO. To je Ame- | 
ričane samo še podžgalo in pred 
meseci smo pisali o posodobljeni 
inačici, ki tehta zgolj 82 kilogra- 
mov ob višini meter in tričetrt! To. 
so dosegli z napredno bioničnoza- j 
snovo, ki se zgleduje po človeških . 
kosteh. Namečkoma zna ta Atlas | 
celo odpirati vrata, brrr. < 

To je trenutni vrhunec univerz 
delovnih humanoidnih str 
pa hecno, da skuša lastn 
oziroma krovno podjetje Alphabet 
Boston Dynamics kljub tem impo- 
zantnim uspehom prodati. Menda 
so tamkajšnje raziskave preveč ba- 
zične in jih ne bodo mogli dovolj 
kmalu tržiti. Morda Sergej in druš- 
čina vendarle niso tako širokega 
duha, kot smo sklepali po tem, ko 
je spletni velikan pred leti na mah 
pokupil ducat robotskih podjetij. 
Ali pa to kaže zgolj na dejstvo, da 
univerzalni delovni androidi (še) 
niso tako zelo uporabni, o čemer 
razglabljamo prav v tem članku. 

Odkod imena zobnih past? 

Želja po lepih zobeh in svežem dahu sega v antične 
čase, ko si je iznajdljiva raja zobe drgnila s prahom iz 
oglja, kosti ali celo ostriginih lupin. Očitno so takrat 
biserni nasmeh jemali jako dobesedno. Srednjeveški 
evropski človek je zbirki čistilnih sredstev dodal pri- 
pravke iz krede, zdrobljene opeke in nenazadnje soli 
oziroma sode bikarbone. O marketingu svojih izumov 
pa najbrž do industrijske revolucije nihče ni pretirano 
razglabljal. A danes je samoumevno, da za uspešno 
prodajo vsakovrstnih reči potrebuješ vrhunski 'bran- 
ding', kamor sodi poleg čimbolj sijoče šatulje tudi zve- 
neče ime izdelka. ln spet smo pri Grkih in Rimljanih, 
ki veljajo za začetnike učenih ved, kot sta medicina in 
farmacija. Poleg praktičnega znanja so nam zapustili 
še dva zapletena jezika, zato naravoslovci zmeraj iz- 
padejo nadprofesionalni kadar izustijo kakšen -us na 
koncu besede. Učinek s pridom izkorišča kozmetična 
industrija, ki z imeni produktov za ustno higieno pro- 
daja lepoto in zdravje kar v tubi. 

Prva industrijska antibakterijska pasta iz leta1908 je 
bila ameriški kolynos. Ime so sklepali iz grških besed 
kolyo in nosos, ki pomenita preprečevanje bolezni, 
kar precej pošteno opiše namen sveže pogruntavšči- 
ne. Najpopularnejše besede iz antičnega sveta so grš- 
ki donti in latinska dens ter dentis, ki pomenijo zobe, 
sledijo izrazi za lepoto, recimo grški kalos, ter latinski 
lux, ki ga pri nas slišimo kot luč. Zdaj si že lahko ses- 
taviš ime najbolj priljubljene znamke iz Avstro-Ogr- 
ske, na katero vežejo lepi spomini tudi marsikaterega 
bralca, ki je svoje zobovje drgnil že davno pred osa- 
mosvojitvijo. Kalodont je tako osvojil uporabnike, da 
se je v več slovanskih jezikih spremenil v obče ime za 
zobno kremo. Tuba z nazivom vademecum na drugi 
strani prodaja čisto drugo filozofijo. Kdor malo zasto- 
pi rimljansko, sliši 'pojdi z mano', kar zapoveduje po- 
gosto miganje s ščetko. 


 Kalodont 


anerkannt boste 


Čeprav kalodonta že dolgo ni pred našimi kopalniš- 
kimi ogledali, je njegovo ime ostalo. Za nostalgike 
ga zdaj proizvaja hrvaška tovarna. 

PrFOXa zjutraj razmišlja o imenu svojega kalodonta in o 
tem, kaj bo prinesel nov dan s prav posebnimi učenci. 


Starodavna govorica se dobro sklada tudi z german- 
skim jezikom v primeru, ko latinski vodi dodaš ang- 
leško svežino in dobiš tribarvni aguafresh. Ali v pri- 
meru oral B, ki stoji za rimljanski izraz za 'usten' (usta 
so oralis) plus prvo črko lepote. Colgate pa nima za 
imenom nikakršnega besedoslovja, kajti ime ima po 
angleškem ustanovitelju firme. — 

Zaradi zavedanja, da vase vnašamo na tone kemika- 
lij, se je na policah drogerij znašlo več tub z zeliščnimi 
imeni in čudežno biomočjo. Ti vabijo narod k bojkotu 
multinacionalk in jih po Rousseaujevo kličejo nazaj k 
naravi, kjer mu ajurzobni pripravki popeljejo sklenino 
do nirvane. V bodoče je pričakovati še preskok k na- 
no-piko-femto poimenovanjem zobnohigienskih pri- 
pravkov, ki ne bodo obljubljala samo mentol sape in 
zaslepljujoče beline, marveč rast vsaj še tretje genera- 
cije grizal. 


Kaj je avtizem? 

Avtizem je kompleksna razvojna motnja, za katero je 
težko reči, kaj natančno jo povzroča, vendar se dom- 
neva, da gre za sklop genskih in okoljskih vplivov. 
Trenutno se precej ugiba, ali morda avtizma vendarle 
ne povzroča redno otroško cepljenje, česar strokov- 
njaki ne morejo ne ovreči ne potrditi. Izraz sicer ozna- 
čuje spekter različnih motenj, od blagih do izjemno 
hudih, ki posamezniku onemogočajo funkcioniranje v 
družbi. Simptomi obsegajo spremenjeno vedenje na 
področju socialne interakcije ter verbalne in neverbal- 
ne komunikacije. Pri Aspergerjevem sindromu ali vi- 
sokofuncionalnem avtizmu pa govor običajno ni pri- 
zadet. Včasih je celo nadpovprečno razvit, a je več iz- 
zivov na socialnem področju. 

Znaki, da ima otrok motnje avtističnega spektra, se 
lahko pokažejo zelo zgodaj, ko starši pričakujejo, da se 
bo malček nasmehnil, sledil pogledu ali se želel crklja- 
ti, vendar se to ne zgodi. Postavljanje diagnoze na pod- 
lagi seznama simptomov je neprimerno, toda staršem 
je lahko v pomoč ustrezni strokovnjak, s katerim se je 
moč pogovoriti o morebitnih dvomih. Med opaznejšimi 
simptomi je otrokov individualizem. Sam se igra, ne 
komunicira z drugimi otroki in je pri dejavnostih zelo 
samostojen. Pri klasičnem avtizmu je specifičen tudi 
razvoj govora. V nekaterih primerih otroci sploh ne go- 
vorijo ali razvijejo motnjo v obliki ponavljanja fraz. Ta 
je humorno, a precej korektno prikazana v Velikih po- 
kovcih, kjer Sheldon, ki ima po vsej verjetnosti Asper- 
gerjev sindrom, zmeraj trikrat pokliče Penny. 

Osebe z avtizmom imajo pogosto ozko usmerjene in- 
terese, zato boš med njimi našel glasbene genije, po- 
sameznike, ki so živi koledarji, in pikolovske naravo- 
slovce. Ti se v pogovoru velikokrat vračajo na svoje 


priljubljene teme, ki jih naštudirajo do najmanjših po- 
drobnosti, včasih pa presenetijo s čim izven kontek- 
sta. Tako znajo biti naporni učenci, saj med poukom 
postavljajo ogromno vprašanj, ki nikakor niso pove- 
zana z obravnavano temo. Druga njihova zanimiva 
posebnost so stalni obredi. Če se vrnem k Sheldonu, 
lahko pri njem opazimo natančno jutranjo rutino in 
dneve, ki so posvečeni posameznim hobijem. Spre- 
memba ritualov ga popolnoma vrže s tira, kar je še 
ena značilnost avtističnih motenj. Posamezniki obožu- 
jejo red in predvidljivost situacij, sicer postanejo ne- 
mirni, če ne celo panični. 


Nenavadni zmagovalki Britanskih talentov Susan 
Boyle so leta 2013 postavili diagnozo Aspergerjev 
sindrom, o čemer pevka povsem iskreno govori. 


Sheldon zase pravi, da potrebuje znak za sarkazem, 
saj ga enostavno ne dojema, čeprav je izjemno inteli- 
genten. To je dodatna karakteristika oseb z motnjami 
avtističnega spektra. Mogoče je, da jim šale niso smeš- 
ne, metafore razumejo dobesedno in zajedljivost jem- 
ljejo zares, kar pripelje do hecnih ali nerodnih mo- 
mentov v komunikaciji. Poleg naštetega se lahko pri 
vsakem človeku z avtizmom pojavi kup samo njemu 
logičnih posebnosti v mišljenju ali funkcioniranju. Te 
se je treba naučiti dešifrirati, če hočeš vstopiti v us- 
pešno in manj frustrirajočo interakcijo z njim. 

Otroci z blažjimi motnjami se v Sloveniji šolajo v red- 
nih osnovnih šolah, kjer zanje s pomočjo strokovnja- 
kov pripravijo individualiziran program. Če šola dobro 
komunicira s starši in otrokom, se v tem procesu vsi 
veliko naučijo. Pouk s takimi učenci je pester, v naj- 
večje zadovoljstvo pa je najti trik, s katerim se jim po- 
maga do cilja. Včasih je dovolj samo to, da se jim na- 
vodila za nalogo pobarva rumeno. 

Ne ozri se v gnevu 


mnogo dobrega, na primer širno dos- 

topno zakladnico znanja in Xhamster. 
Toda hkrati je v izložbo postavil številne sla- 
be plati človeškega obnašanja, ob katerih me 
je občasno sram, da pripadam tej biološki vr- 
sti. Ena od njih je jeznoritost, ki se v igrah iz- 
raža v ponarodeli skovanki 'rage guit' ali slo- 
vo iz jeze. Človek pač ob določenem špilu po- 
živini in ga zapre, s čimer se obrani visokega 
krvnega tlaka in napada božjasti. Najbrž. Iz- 
govor mora biti. 
Tak pobeg je sicer legitimen in daleč od tega, 
da bi bil sam bolj papeški od papeža ter se de- 
lal, da nisem še nikdar rejdžkvital. Na kak slab 
dan mi je zenovski mir v Street Fighterju V raz- 
pokal, ko me je na spletu kakšna R. Mika do- 
bila v kot in mi s prijateljico preštela rebra, na- 
mesto da bi jaz prek zajetnih mlečnih blazin ti- 
pal njuna. In dobro še pomnim popizditis ob 
neverjetno zoprnih padcih gladkosti v Dark 
Soulsovem Blighttownu. Tam ni bilo dovolj, da 
si z ozkih brvi stalno padal v smrtonosne glo- 
bočine in da so te od neznanokod obstreljevali 
zlobnjaki. Neeee, framerate je rad padel na ka- 
kih petnajst sličic v sekundi, kar je, kot si mis- 
liš, izredno blagodejno vplivalo na preciznost 
gibanja po tej splošno osovraženi stopnji. Ni 
jih bilo malo, ki so na PS3 in xboxu 360 prav v 
Blighttownu vzeli dokončno slovo od Temnih 
duš. In še srečo so imeli, če prej niso kakovo- 
stno polomili joypada, bližnje svetilke ter ma- 
tere, ki je ravnokar dobrohotno prinašala kavo 
in uradni vodnik po igri. 
Toda vsakič, ko sem po tovrstnem odjeznori- 
tenju posegel v večigralskem naslovu, koder 
sem bil vpet v dogajanje z ljudmi, sem pomis- 
lil, kaj jim s tem pravzaprav sporočam. Sebe s 
pritiskom na gumb za izklop resda odrešim s 
hipertenzijo povezanih težav, hkrati pa soigral- 
ca oziroma soigralce užalim. Njemu ali njim 
dam vedeti, da niso vredni zadosti, da bi z nji- 
mi končal začeto. To na neki podzavestni (ali 
eklatantno besedni ravni, če si pred tem vza- 
mem čas za nekaj v eter spuščenih kletvic) za- 
gotovo boli. Obrambni mehanizem razuma to 
prezre, češ, fak, ker debil, bolje, da je spokal, 
kakšna je ta današnja mladina in tako dalje. 
Ampak duša, hja, duša pa je ranjena, in če ni- 
si sociopatski kreten, ki itak ni sposoben vživ- 
ljanja v sočloveka, se tovrstne ranice nabere- 
jo. Če mene vprašaš, ni nič čudnega, da so 
skupnosti v nekaterih internetnih igrah, kot je 
League of Legends, tako nesramne in poniže- 
valne do vsakogar, ki ne dosega njihovih na- 
mišljenih standardov. Kdor ima dušo, predse 
nastavi ščit razuma in se pretvarja, da je ne- 
kdo drug. Sem pa prepričan, da na daljši rok 
to glavi škodi in da ne gre za nikakršen preiz- 
kus moškosti, kot se zdi nekaterim ponosne- 
žem na to, da so v takih razmerah stali inu ob- 
stali. Med tem, da si pogumen ali neumen, je 
dostikrat zelo tanka meja. 
Ampak jasno, nihče noče veljati za teslo in ne- 
sposobneža, kajti ego to zelo težko prenese. 
Ko ti soigralci, nasprotniki ali lastna glava da- 
jo vedeti, da si zanič kot pokvarjen kefir, se 
sproži postopek iskanja izhoda. Eden je tisti, 
usklajen z geslom "Git gud!", ampak postati 


B azumem in vem, da je internet prinesel 


dober ni tako enostavno. Ironično prav to terja 
trezno glavo, ki se umakne naskoku adrenali- 
na in negativnih čustev, ki te hromijo. Pri ne- 
katerih se v tovrstnih situacijah sprožijo stare, 
nepredelane travme, za katere človek morda 
niti ve ne, da jih nosi v sebi. Od nekod vznikne 
glas zaničevalnega starša, ki šepeta "Slab si!" 
ali "Iz tebe nikdar ne bo nič!" Ali pa nabrekli 
ego v lobanji vrešči: "N00b! N0Ob! N00000b!" 
Vrtinec sramu, ihte, nesmiselnosti in razvred- 
notenosti se krepi, dokler se ne zgodi prelom. 
Bodisi do legalnega konca partije bodisi do ta- 
krat, ko oseba kratkomalo odneha - ragegui- 
ta, ker ne zdrži več. S tem nemalokrat sproži 
pravo podiranje domin, ko užaljeni na internet 
postavi sramotilni video in kviterja preganja 
po družbenih medijih. Ta se brani in spirala 
grdobij je tu. 

Tudi meni ni vseeno, ko kdo rageguita in s tem 
pokvari tako igralno izkušnjo kot rezultat. In 
na jetra mi gre, če v Hearthstonu folk, ki začne 
izgubljati, nenadoma izgine, ne da bi se predal 
ali zaprl igro, tako da moram čakati na konce 
izmen. Tega je zadnje čase izredno dosti in ne 
morem si kaj, da ne bi iz tega ekstrapoliral vti- 
sa, da je folk res nevzgojena živina. Ampak 
kakor sem se na cesti discipliniral in bedastoč 
frajerjev v audijih ne jemljem več osebno, niti 
me več nima, da bi jih zasledoval in sčasoma 
naučil kozjih molitvic (takih itak nič ne izuči!), 
tako se me popizditisna slovesa os(m)oljencev 
ne dotaknejo več globlje. Razumem, da ne gre 
za žalitev na moj rovaš, temveč za dejanje obu- 
pa pod velikim pritiskom ega, ki zahteva vr- 
hunskost na vseh področjih, da bi se lahko 
sončil v pozornosti in odobritvi. Kaj šele, da bi 
take kalibre nato preganjal po forumih in jim 
pošiljal friend regueste, da bi jih mogel nato 
obsuti s posmehljivo-žaljivimi sporočili. Tedaj 
si s kviterji še zdaleč ne bi bil kvit, marveč bi 
se izkazal za še manj razumne od njih. 


Internetni Rageguy nastavlja ogledalo ti- 
stim, ki se pustijo prežeti z jezo. Spodaj pa 
konkretna posledica tega. Ni moj. 

Puška z veliko začetnico, s čimer že od dvojke označujemo morilsko dvocevno 
šibrovko, je umetelno rezkana. Z nadgradnjami zmelje več zverin naenkrat! 

Muliplayer premore take podobe, ko v demona zmutirani igralec razčesne ne- 
srečneže, ki pridejo pod š šape. Toda v zameno žrtvuje preveč klasičnih Ule 


Tale mancubus se ne zaveda, da nastopa v najnovejšem Doomu. Tu demoni njegove sorte serijsko doživ- 
ljajo krvave konce pod našimi raketami, žagami, kroglami ali rokami. Doom je spet pobezljan in podivjan! 


IGROVJE 


fabule s prečiščeno, oskubljeno idejo boja dob- 

rega proti zlu. Brez negotovega močvirja moral- 
ne sivine in bremena večplastnega konteksta. Maske 
padejo in ostanejo samo dobričine proti zlobnežem. 
Oklenemo se jih tedaj, ko duša potrebuje zatočišče in 
potrditev. Doom je tu vselej zasedal posebno mesto. 
Prelomna prvoosebna streljanka ni pustila dosti mesta 
subtilnosti: nasproti so nam stale horde rogatih, zoba- 
tih in renčečih demonskih pošasti, ki jih je bilo treba z 
dežjem raket in svinca poslati nazaj v peklenski onst- 
ran, od koder so se vzele. Protagonist, enostavno ime- 
novani 'doom guy', ni bil superheroj, marveč brezimni 
soldat, ki se je znašel ob nepravem času na nepravem 
mestu, do kolen v peklenskih mrtvakih. Zanesel se je 
lahko zgolj na lastno divjost in Puško. To je bil gol člo- 
veški pogum proti čisti zlobi. 
Četrti del niza se po srhljivostno naravnani trojki vrne k 
tem prvinskim koreninam izvirnika, kar izraža že nje- 
gov preprost naziv: Doom. Toda nekaj se je vendarle 
spremenilo. Na samem začetku igre piše: "Oni so srdi- 
ti, brutalni, neusmiljeni. Toda ti ... ti boš še hujši. Paraj 
in trgaj, dokler ne bo opravljeno." Doomov soldat ni 
več 'guy, marveč 'doom slayer'. Sprejel in ponotranjil 
je svoj bes. In to se pozna na vsakem koraku. 


V si pripovedni mediji človeške civilizacije poznajo 


"Sign of Evil' 

Prvo lobanjo z golimi rokami zmečkaš v kup rdeče žol- 
ce pet in pol sekunde po pričetku. S tem novi Doom 
požene krvavo križarsko vojno proti nekrščanski roga- 
ti zalegi in noge ne vzame s plina vse do zaključne špi- 
ce. Dogajanje je postavljeno v načeloma isto človeško 
bazo na Marsu kot v enici in trojki. Toda pozabi na pol- 
urno štorijalno pripravo iz predhodnika, kjer si se spre- 
hajal po postojanki. Ko se tu zbudiš v nenavadnem sar- 
kofagu, so hladni kovinski hodniki že obarvani rdeče in 
polni odtrganega mesa. Seveda ne tako polni, da ne bi 
mogli biti še bolj. Kmalu poprimeš za puško in tudi sta- 
ri demonski znanec imp se prikaže pred teboj, da jo 
imaš na čem preizkusiti. Doom, pogrešal sem te. No, 
koj zatem se zveri lotiš ročno in prvi odtrgaš goltanec, 
drugi pa nek ledvicam podoben del notranjosti. 

Boj se je spremenil in to pošteno. 'Rip 6 tear' ni prazen 
vzklik, ki ga špil trosi sem in tja kot črevca, marveč 
uteleša (oziroma razteleša) ročno mikastenje. Načelo- 
ma lahko vsako zver kresneš s pestjo po zobeh kot v 
dobrih starih časih, a tisto pravo so usmrtitve, ki jim 
Doom pravi 'glory kills'. Ko je beštija načeta od krogel 
in eksplozij, se prične opotekati in za nekaj trenutkov 
ne napada, kar igra nakaže z modrim pobliskavanjem. 
Če si dovolj blizu, postane ta znak oranžen in to je tre- 
nutek, ko lahko doom slayer na pošasti izvede pokon- 
čanje, vredno Sub-Zerovega trganja hrbtenice iz Mortal 
Kombatov. Manjši monstrumi jo odnesejo še poceni, 
pretepeni z lastnimi odtrganimi udi ali z zavitimi vrato- 
vi. Na večjih pa junak počne umetnije kot Hannibal 
Lecter in jim tlači iztrgana čreva v usta, ruva oči ter jih 
razkosava z odlomljenimi rogovi. Posamezen fatality je 
odvisen od tega, kam usmeriš pogled, in sleherni na- 
sprotnik jih ima na spisku več, da jih lahko igrivo od- 
krivaš in se učiš peklenske vivisekcije. 

Posebno poglavje je verižna žaga, ki ima tokrat vlogo 
ultimativnega usmrtilnega orodja. Na kratko poveda- 
no: z njo moraš samo pomahati v smer izbranega so- 
vraga in bo končal v več delih, kot je bil iz njih sestav- 
ljen. Na ta prijem so imuni zgolj šefi, toda motorka gol- 
ta bencin proporcionalno sovragovi velikosti oziroma 
zahtevnosti. Ker dragocenega goriva naokoli ne leži 
dosti, jo je treba privarčevati za kočljive trenutke, ko ti 
nesnaga diha za vrat ali ti zmanjkuje streliva. Pokonča- 
nja z motorko namreč iz beštij raztresejo municijo, do- 
čim ročna izvabijo predvsem zdravje. Hja, tule ne raču- 

naj na samodejno celjenje ran v odmaknjenem kotu. Model, to je 
Doom! Tu se ne skrivaš za zakloni kot en bojazljiv hepan, ampak 
divjaš okoli kot stekla gorila. Priboljški, ki padajo iz usmrčenih fa- 
lotov, pa so za nemoteni tok nasilja ključni. 


"Dark Halls' 


Srečanja z demoni imajo namreč brutalen tempo množičnih na- 
skokov. Okej, sem in tja te skuša kak grdavž presenetiti v temnem 
hodniku, ampak to je bolj žgečkanje, da ti ni dolgčas in bi nemara 
pomislil, da si v kakem hipsterskem indie špilu. Zvečine so pogla- 
vitni spopadi arensko zasnovani: znajdeš se v bolj ali manj odpr- 
tem prostoru in nenadoma se nate v valovih usuje vsa bolečina, 
kar je uspe Pekel tedaj zbobnati na kup. Iz lukenj pokukajo zobati 
gravži in še več se jih na sceno teleportira. Odvisno od izbrane te- 
žavnosti te lahko napade toliko beštij, da trupla nimajo kam pada- 
ti in te uspejo premlatiti celo med izvedbo glory killov. Usmrtitve 
namreč privzeto trajajo kako sekundo, med katerimi lahko zelo 
močno prejemaš udarce; kasneje lahko ta čas z nadgradnjami sk- 
rajšaš. Zato moraš biti pazljiv. Sleherni fatality te izpostavi nevar- 
nosti, a ti hkrati zagotovi prepotrebno obnavljanje zdravja, podob- 
no kot Diablove rdeče krogle ali Bloodbornovi protiudarci. 

Valovi zverin so običajno vse močnejši in zahtevnejši. Zombijastim 
ske hierarhije. Hell knighti, mišičasti hrusti, bolj podobni onim iz 
trojke kot kopitljavim kosmatežem iz izvirnika. Kostkoti z raketo- 
metalci revenanti, legendarne enooke leteče glave cacodemoni in 
polšefovski baroni pekla. Pripravljen moraš biti, da zateženemu 
naskoku morda sledi še kakšen, zato ni pametno prehitro ponuca- 
ti vsega streliva in power-upov, ki ležijo na sceni. Morda boš za- 
časno neranljivost ali guad damage, ki početveri škodo orožij, nu- 
cal minuto pozneje ... Spopadi so, posebej na višjih težavnostih, 
zato kar malce ugankarski, ko moraš s pogledom naokrog hipno 
oceniti, od kod preti največja nevarnost in katere pošasti se lotiti 
najprej, da jo morda hitro zakolješ in tako dobiš nekaj zalog. 
Dodatno dimenzijo boju vdihne junakova gibčnost. Ne zna se sicer 
drajsati po tleh in početi premetov kot liki v tretjeosebnih akcija- 
dah, toda z dvojnim skokom raketnih škornjev se lahko pošlje dos- 
ti v luft in predvsem zgrabi bližnje police ter se urno zavihti nanje. 
Skorajda ni prizorišča, kjer bi spopadanja ne mogel prenesti 
pošteno v višino. Preden se zaveš, kot Mario poskakuješ med raz- 
ličnimi ploščadmi in pošiljaš rakete vsenaokrog, medtem ko si te 
demoni na vse kriplje trudijo uloviti. Tudi njih je namreč Pekel ob- 
daril z nemajhno hitrostjo, zato nikjer in nikdar nisi zares varen, če 
stojiš pri miru. Tu je norenje zapovedano. 


"Waltz of the Demons' 


To je Idjeva vrnitev k formi, ki je pred triindvajsetimi leti začrtala 
žanr prvoosebnih streljačin in sprožila stampedo klonov. Veterani 
se bodo od pogledu na prizorišča začeli psihotično režati, ker se 
udinjajo mehaniki, ki jo imamo stari igralci FPSjev v krvi. Če vidiš 
sumljivo veliko zabojev z raketami, lično postavljenih v vrsto, je 
na redu zajeban spopad, morda celo s šefom. Če prideš v veliko 
sobo, polno potk, stranskih hodnikov in polic, se bo v kratkem ta- 
ko usulo nate, da boš gazil po gorečem mesu. In če vidiš več 
rdečih sodov na kupu, potem bo roštilj z impovimi zarebrnicami. 
Soočanje s takimi situacijami zahteva prefinjeno ravnotežje lo- 
gičnega načrtovanja in pobezljanega divjanja v ritmu težkometalne 
muzike, ki šopa adrenalin po žilah. Pogledaš naokrog in si v glavi v 
trenutku napraviš razpored streliva, vkup z rdečo kroglo - berser- 
kom na drogu pod stropom, ki ti pesti spremeni v tovornjak v nale- 
tu. Stopiš na sredo, vrata se zapro in ples se začne. Sence izdajo 
prve napadalce in iz teme poletijo impovi fireballi; beštija se je 
naučila nekaj novih prijemov in zna plezati po stebrih. Seciranje po- 
ložaja začneš z avtomatsko ali plazemsko puško, ker sta primerni 
za srednje razdalje. Če zverine pridejo blizu, poprimeš za šibrovko 
ali dvocevko, ki z značilnim 'tumpom' dela peklensko čežano. Ko 
se pojavijo zavaljeni mancubusi z bazukami namesto rok, pa je čas 
za težko artilerijo. Raketometalec, minigun, ali novinec med Doo- 
movimi krepalicami, railgun. Do trenutka, ko moraš poprijeti za 
atomski top BFG9000, rdeči kompot že dodobra prekriva sceno. 
Seveda nosiš s seboj vsa orožja naenkrat. Model, to je Doom. 

Še ena značilnost iz klasičnih iger je odsotnost menjave nabojnikov, saj nabija 
zgolj dvocevko in ne menjaš niti raket! To bi vendar preveč upočasnilo karnažo. 

Kot v prejšnjih inačicah je marsovska utrdba v lasti pohlepnega koncerna UAC, 
United Aerospace Corporation. Ima pa markantnega vodjo, kiborga na desni. 

Er NEON 


Z žago je tako neizmerno uživaško pustošiti, da se težko zadržiš, da je ne bi 
vselej uporabil na prvi hodeči stvari v sceni. Z raztelešanji so se jako potrudili. 


MNE  MMA.T— m 


Peklenska okolica, ki spretno prekinja marsovsko, z lahkoto spusti čeljust. Na 
neki točki bereš o arenah, koder se demoni tepejo med seboj, nakar uzreš tole. 

Call of Duty so v MP kopirali tudi skozi bonuse — perke. Toda tu imajo ti 'hack 
modules' vsaj zanimive, kratkočasne sprožane učinke, kot je radarski vid. 

Dizajn pošasti pobira tako iz bolj organskih izvirnikov kot kiborške trojke. Z 
odlično grafiko ustvari okrvavljena bitja, ki bodo mlajše preganjala v sanjah. 


DOOMOV STRIP 


"Nekega dne leta 1996 je skupina možakarjev 
skadila preveč cracka, si v oči injicirala čisti he- 
roin in izrodila nekaj, kar je v skupnosti znano 
kot Doomov strip." Takole gre basen o štirih 
Američanih, ki so z žegnom založnika prvega 
Dooma, GT Interactiva, napravili sicer kratek, a 
v skupnosti neizmerno legendaren stripič, ki je 
poskrbel za kopico znanih rečenic, kot je vzklik 
"Rip 8 tear". Ker je bila izvirna igra bolj švoh z 
govorjeno štorijo, je strip to praznino zlahka za- 
polnil. Risani junak namreč milo rečeno bolne 
rečenice deli tako hitro kot smrt vseh rogatim 
sovragom. Zadeva je na voljo zastonj na Doom- 
world.com/ 10years/doomcomic/ in vsekakor 
jo bereš na lastno odgovornost, ker ni za tiste s 
težavami na srcu, ledvicah, jetrih in črevesju. 


Znalci klanja demonov krvave usmrtitve s špri- j 


canjem vsepovprek v bistvu že poznajo — na- 
mreč iz zloglasnega moda Brutal Doom, ki smo 
ga v reviji popisali v številki 249 in ga je Id res- 
nično vzel za zgled. Na kratko rečeno ta mod 
nasilje navije do enajst, tam z jakostjo žaganja 


h 


kitare, ki ga ob tem poslušaš. Raztelešenja ple- ' 


skajo zidove kot za stavo, sovrage lahko žive 
skuriš, jim s čevljem zabiješ glavo v tla in še kaj. 
Ko smo mi pisali o njej, je imela reč inačico v17. 
Zdaj je pri verziji v20, ki je med drugim uvedla 
fiziko kapljanja krvi in mezenja kosov mesa po 
stenah. Ker to je nadvse pomembno. Najdeš jo 
na Moddb.com/mods/brutal-doom/downloads, 
velja pa omeniti, da ljubiteljem originala zaradi 
sprememb bržda ne bodo všečne vse spre- 
membe. Taki naj pobrskajo za modi tega moda. 
Ker šele takrat si pravi ljubitelj! 


Nočem pokvariti soočenj z novimi vrstami monstrumov, za- 
to le kratka omemba, da te demoni skušajo krepniti celo z 
laserji. Pa nekateri so iz določenih smeri neranljivi, zato ter- 
jajo pravilno gibanje in natančnejše merjenje ali lučanje 
ročnih granat, ki jih imaš sedaj precejšnjo zalogo. Špil lepo 
in postopoma odmerja prihode novih zverin ter orožij, mu 
pa nekje na dveh tretjinah rahlo zmanjka sape. K sreči ne 
postane dolgčas, ker takrat pride do poštenih šefovskih 
soočenj. Kot običajni monstrumi so se tudi velegnusobe 
naučile novih trikov. Legendarni cyberdemon te na primer 
zasuva z dežjem raket, ki se najavijo kot uroki šefov v 
mamorpgjih. Ti spopadi so dolgi ter zahtevni in pričakujejo, 
da boš prilagodil mode orožij in rune. Čakaj, kaj? 


'Hiding the Secrets' 


Novost, ki izvirni duh Dooma spoji z modernostjo, so širo- 
kopotezne nadgradnje orožij, oklepa in sposobnosti. Večina 
pihalnikov premore dve modifikaciji, med katerima lahko v 
boju prestavljaš. Šibrovka dobi eksplozivne naboje ali tri- 
strelni rafal. Bazuka cilja z vodljivimi raketami, na railgun 
namontiraš daljnogled ... Modi so morilski in brez njih si 
kasnejših rešetanj sploh ne predstavljam. Posebej ko jih 
nadgradiš s punkti, ki ti jih igra baročno deli ob uspešnem 
klanju in raziskovanju. Podobno velja za praetor suit, mitski 
zeleni oklep. Ko ga peklenščki vidijo, se že od daleč naježi- 
jo, ker vedo, da bodo nasrkali. Njegove nadgradnje ti deni- 
mo omogočijo hitrejše skakanje na police, imunost na eks- 
plozije sodov in večjo zalogo streliva ... In na koncu se lah- 
ko opremiš še z do tremi magičnimi runami, med katerimi 
je celo takšna, ki te vsake toliko iztrga smrti. 

Rune pridobivaš v posebnih spretnostnih izzivih, kjer moraš 
denimo s streljanjem sodov upepeliti določeno število im- 


. pov, ali smeš zverine pobijati zgolj s skakanjem po glavah. 


Vse ostale priboljške moraš najti z raziskovanjem. Saj po- 
znaš tisti spletni štos, ki na eni strani kaže stopnjo iz Dooma 
in na drugi ono iz Call of Dutyjev v obliki ene linearne poti? 
No, D2016 v tem pogledu ne razočara, kajti sleherni od tri- 
najstih levelov je bolj razvejan od vsega, kar sem v streljan- 
kah videl doslej. Mnoge zavito prepletajoče se ravni in nad- 
stropja marsovskih stavb ter peklenskih kript, v katere se 


kasneje odpraviš, so navdušujoči labirinti demonskih zased. . 


in skritih kotičkov z bogatimi nagradami. Pri raziskovanju si 
razmeroma svoboden in razen ko si zaprt v kak arenski spo- 
pad, lahko po mili volji vtikaš nos kamorkoli. 

Nekatere od skrivnosti so pasje in ne terjajo le pozornega 
očesa, marveč tudi skakalno spretnost. Nadgradnje se nam- 
reč rade zadržujejo nad rekami lave ali cisternami radioakti- 
vne sluzi. ln tu začne najedati bržčas edina nadloga v samo- 
tarskem delu Dooma - shranjevanje z nadzornimi točkami, 
checkpointi. Nak, poljubnega snemanja položaja ni, in to 
zna biti pri kolovratenju nad previsnimi stenami v iskanju 
priboljškov precej tečno. Sploh ker po neki bedni logiki igra 
ne shrani položaja, ko opraviš izziv. Krneki. Kljub temu pa je 
raziskovanje nadvse priporočljivo, ker nadgradnje res obču- 
tiš. Na sleherni stopnji je razen tega še posebno dobro skrit 
del enega izvirnih levelov enice in dvojke ... 


'On the Hunt' 


Če vložiš dosti časa v raziskovanje in igraš na višji težavnos- 
ti, kar sploh ni vprašanje, ker nisi cmera, ti kampanja mi- 
mogrede vzame dva ducata ur. Resno, igraj vsaj na ultra 
violence, na kateri spopadi postanejo ravno prav zaguljeni, 
saj je monstrumov več in udarijo močneje. Kakopak je nad 
njo zloglasna raven nightmare in po novem še ultra night- 


mare, ki doda permadeath, stalno smrt, po kateri je treba 


od začetka igre. Prvi človek je špil na tej zahtevnosti končal 
po dveh dneh. Vsaj domnevamo, da je človek. 

Večigralstvo sicer za mnogo ljudi ni poanta Dooma, a se 
sam s tem ne strinjam povsem, saj sem kot gimnazijec 
odločno preveč časa prebil v pošiljanju raket v sošolce. Tisto 
so bili totalni začetki FPS-multiplayerja in smelo je sklepati, 

da bi kdo tudi tu pričakoval vrnitev h koreninam. Pa žal ni tako. 
Streljanje drugih ljudi v obraz je v D2016 nekam neposrečena 
zmes Ouaka in Call of Dutyja. Iz prvega so vzete stopnje, močni 
power-upi in dejstvo, da orožja ne poznajo buljenja skozi merke. 
Dobri stari križec in gasa! No, iz drugega so pobrali preveč po- 
časno gibanje in vlogo soldatov oziroma omejitev opreme, saj 
lahko trogaš največ dve predizbrani orožji, namesto da bi jih po- 
biral s tal, kot bi se spodobilo! Okej, dihaj, saj ni tako hudo ... Ja, 
pa je :(. Omejitev krepalic boli in to enostavno ni Doom. Tudi za- 
to ne, ker svobodnega deathmatcha sploh ni, marveč zgolj mošt- 
vene inačice, poleg tega pa še več sort zasedanja točk. Klasičnih 
načinov igranja verjetno niso vdelali zato, ker so se bali prevelike 
razdrobljenosti skupnosti, kar bi škodilo samodejnemu iskalniku 
soigralcev. Podobno kot v Call of Dutyjih je namreč ta edini način 
za oblikovanje druščin in brskalnik po strežnikih iščeš zaman. 
Okej, pa je morda špilanje v več kljub vsemu kaj zabavno, če- 
prav si ne zasluži Doomovega naziva? Ima nekaj zanimivosti. 
Najdeš kopico orožij, ki jih med solo divjanjem nisi. Med drugimi 
static cannon, ki si obnavlja strelivo zgolj med gibanjem. Toda 
vrhunec je brez dvoma mutiranje v demona, ki ga sprožiš z runo 
na karti. Ob izdatnem rjovenju in renčanju se za nekaj časa pre- 
obraziš v enega od štirih monstrumov: revenanta, mancubusa, 
Barona ali prowlerja. Vsak ima svoje veščine, vsem pa je skupno 
to, da so obupno premočni in dober igralec lahko s preobrazbo 
doseže, da pred njim vse beži. Dokler ne beži več, ker pocrka. 
Doomov MP je tako napol zblojen direndaj, ki je hecen, če ga ne 
vzameš preresno in ti rabi kvečjemu za lahkoten oddih. Pač se 
vržeš na linijo, malo hrustaš noobe z Baronom na eni od devetih 
kart in si z nabranimi izkušenjskimi punkti odkleneš fejst oklepe. 
Tu so pa se potrudili in nekatere od oprav so neverjetnega vide- 
za. Skoraj se splača igrati samo zaradi njih. Skoraj. 


'Sweet Little Dead Bunny' 


Izgovor studia, zakaj ni klasičnega deathmatcha, gre takole: "Saj 
ga lahko napraviš sam v SnapMapu. Tistem super duper orodju, 
kjer se karte sestavljajo skoraj same!" SnapMap je poleg kam- 
panje in večigralstva tretji gradnik Dooma. Gre za kompaktno 
orodje za grajenje kart in igralnih načinov, podoben na primer 
Halovemu Forgu. Sobane spajaš skupaj kot legokocke, nakar 
lahko vanje razpostaviš zverine in jim dejansko nastaviš kar dos- 
ti parametrov. Studio se tu ni ustavil in okoli orodja so zgradili 
zastonjski bazarček, nadvse podoben Starcraftovemu, od koder 
lahko hitro in preprosto pobereš te modifikacije. Ne le, da je na- 
mestitev enostavna, marveč lahko večigralsko zasnovani modi 
uporabijo vdelani matehmaker! Najdeš že kar nekaj zabavnih 
umotvorov, med katerimi je več načinov horde (itak) in Doomo- 
va verzija Farmvilla. Sam na sebi je SnapMap s tržnico odlično 
okolje, ki zna poskrbeti za dosti dodane vrednosti! 

A reč dobi drugačen ton, ko izveš, kaj so zanjo žrtvovali: svo- 
bodno modificiranje. Tako je - modanju, ki je bilo več kot dve 
desetletji zaščitni znak Doomov in Guakov, se je ld zdaj prak- 
tično odrekel. Ne, tudi jaz ne vem, kaj so kadili. Ali če jih je kaj 
obsedlo. Ampak to ni v redu, res ne, ker SnapMap vsej priljud- 
bo skupnost slejkoprej dala vedeti, naj ga nehajo biksati, ker si 
špil takih slabosti ne zasluži. 

Jaz pa imam potem peklenske dileme, kakšno oceno naj dam. 
Novi Doom je namreč v samotarstvu izvirnika in slavnega imena 
vredna igra. To je eden redkih naslovov, ki staro zasnovo posre- 
čeno popelje v nove čase. Izjemen spoj prvinske strelske energi- 
je in novih elementov, v katerem spet začutiš surovost začetkov 
žanra. Doom slayer pa skozi to mitologijo postane lik naravnost 
strašljivih proporcev, čeprav je na strani človeštva. Rip 8 tear! 

Raba take karte je obvezna, da se v razvejanih labirintih znajdeš in izvohaš skri- M 
te kotičke z oklepi in nadgradnjami. Tole je eden manj kompleksnih odsekov! je 

Cacodemoni imajo po brezoblični izvedbi iz predhodnika spet več karakterja. 
Namečkoma ti zdaj zadetki njegovih strupenih izpljunkov nadležno meglijo vid. 

Špil se potrudi, da ti s prikazom oprav soborcev v večigralskih partijah binglja s 


MIH korenčkom pred glavo. Oklepe je moč prepleskati in kajpak je eden vedno rožnat. 


Kljub prelestnemu videzu gre avtorjem pohvala, da vselej skušajo ohraniti vi- 
soko število sličic na sekundo. Tako v gneči ne fašeš kritičnih upočasnitev. 


Aggressor, Stopač Pekla, kaljen v plamenih Armageddona, , 
La, " 


spet kurbla okrvavljeno motorno žago. 
x " m' 


odličen boj v res peklensko vzdušje v razisko-% ? 
8/ vanje v SnapMap v TRGAAMAJ! v shranjevalne 

točke x švoh večigralstvo x brez svobodnega 
modificiranja x Id /Bethesda za PC, F n XBO 

erniki nordijske mitologije se tresejo pred Ra- 

gnarokom, somrakom bogov oziroma začas- 

nim koncem vesolja. Tedaj se bo nebo razklalo 
in božanstva se bodo spopadla z mitološkimi bitji, na- 
kar se bo začela večna zima in kopno se bo ugreznilo 
v morje. Neodvisniška uspešnica izpred dveh let Ban- 
ner Saga se je časovno umestila nekam med izginotje 
nadnaravnikov in propad sveta, ko napoči čudaška 
inačica zgodnjega srednjega veka. Ljudje se na mrzlih 
islandskih planjavah pomešajo z večmetrskimi hrusti 
varli, oboje pa pred sabo na jug rinejo kovinski vojšča- 
ki dredgi, ki so se namenili pridobiti nov lebensraum. 
V tem okviru je nastala posrečena, vzdušna in odme- 
vna potezna strategija, ki sta jo pestrila široka zgodba 
o eksodusu ter dolgo potovanje s skrbjo za zaloge, 
sprejemanjem odločitev in razvojem bojevnikov. Če si 
bil 2014 sladokusen strateg (ali gamerski hipster), si 
aval počasno, namrgodeno, poetično Banner Sago - 
in letos ne bo nič drugače z nadaljevanjem. 


Nadaljevanje se začne tam, kjer se je končal prvenec 
- ne s prvim, temveč z osmim poglavjem. Po apoka- 
liptičnih dogodkih karavana človeških in varlskih 
pregnancev nadaljuje pot s severa, ki so ga, pobijajoč 
in požigajoč vse pred sabo, preplavili kovinski okrut- 
neži. Deležen si praktično popolne posadke nastopa- 
jočih, le med kobajagi osrednjim junakom ali junaki- 
njo je treba izbrati, kajti iztek prvenca to zapoveduje. 
Nepoznavalec je deležen obnove dogodkov v slogu 
TV-serij, a najbolje je, če si lastiš shranjen položaj. 
Tedaj se vsi liki in bistvena dejanja prenesejo, tako 
da je dolgoročni občutek nadvse domačen. 

Domačno je tudi vzdušje, kajti Banner Saga ostaja 
eden najbolj turobnih špilov sploh. Nisem prepričan, 
da Dark Souls nese njegove puste ravnice, resnobno 

držo in neusmiljeno apokaliptična sporočila. Enega 
samega radostnega lika ni in vsi se bodisi tresejo 
pred kačo, ki bo požrla človeštvo, bodisi trpijo zaradi 
poginulih svojcev, bodisi se trudijo preživeti, kakor 
vejo in znajo. Vse to je dano v mračnato stripovsko 
risbo, kjer žive barve delujejo enako tuje kot v Schind- 
lerjevem seznamu. In v temačno, umetniško, že kar 
nekoliko eksperimentalno glasbeno spremljavo Au- 
stina Wintoryja, ki grobarske melodije vnovič spleta z 
islandskimi inštrumenti ter ljudskim petjem. Če od 
iger pričakuješ količkaj vzradoščenosti, ne hodi v to 
stoično deželo, kjer med gejzirji vleče sapa blede 
smrti. In nasprotno, če prijateljuješ z resnostjo in de- 
pro ter najraje gledaš tiste dele Igre prestolov, ki se 
dogajajo pod Zidom, boš očaran. 

Game of Thrones ne omenjam po naključju, zakaj 
Banner Saga ji je blizu. Obe črpata iz vikinških ju- 
naških pesnitev, obe predstavita sličen scenarij beža- 
nja s severa pred veliko silo, ki beži pred še večjo silo 
- in obema je pretežno malo mar za to, ali nastopajo- 
či preživijo ali umrjejo. Med potjo po daljnem severu 
na našo karavano, ki v stranskem risu po zakoličeni 
poti roma od kraja do kraja, preži obilica nevarnosti. 
Nekatere so določene vnaprej, druge so naključne in 
prinesejo marsikaj. Včasih se moraš nujno bojevati, a 
izbereš, kako boš ukrepal - brezglavo napadel, pre- 
vidno izvidoval, posredoval na tem ali onem koncu 
obleganega naselja. Drugebodi se je mogoče spopa- 
du ogniti s klikom na eno od izbir v dialogu. Naletel si 
recimo na skupino razcapancev, ki si lačno ogleduje- 
jo karavansko imovino. Boš nad njimi izvedel po- 
grom, jih spodil ali jim ponudil okrilje? 

Večina izbir ima posledice. Prišleki ti lahko okrepijo 
vrste, te sčasoma napadejo ali brez sledu izginejo z 
zalogami. Slednje je težava, kajti če civili in vojaki 
predolgo hodijo brez hrane, začno umirati in pade 
morala, ki je važna za boj. Zaloge si obnoviš z lovom 
na poti in s kupovanjem v mestih, za kar odšteješ slo- 
ves - taisto 'valuto', ki jo potrebuješ za krepitev bo- 
jevnikov. Na višji težavnosti kot igraš, teže je nabrati 
sloves in trezneje ga je treba vlagati. Boš imel dobro 
hranjen, številčen, a slabše zaščiten sprevod, ki ga 
lahko dredgi pregazijo v enem napadu? Ali stradajo- 
čo povorko, ki ji grozi notranji razpad, a se bolje ob- 
nese v boju? Taka struktura je sicer znana iz enice, a 
je spodobno razširjena z več in novimi kraji ter svežimi 
izbirami, ki imajo nekoliko daljnosežnejše posledice. 

Na zaslonu ni ravno na ducate enot, toda bojev se vsekakor drži pridih veličast- 

ja. Srečati se z manjšo armado kentavrov ni mačji kašelj. Celo konjska figa ne! 

Pred obračuni lahko med dostopnimi bojevniki in bojevnicami izbereš, koga boš 
vzel s sabo na vojsko. Tisti bodo deležni več slovesa in bodo hitreje napredovali. 


Večkrat kot v enici se mi je zgodilo, da sem sprejeto 
odločitev obžaloval mnogo kasneje, ko se je pripetilo 
nekaj neljubega ali sem bil na račun paladinskega 
usmiljenja ob moralo, zaloge ter ljudi. 


Čreva na vikingplot 


Po sistemu razširjene prvotne zasnove se ravna tudi 
boj. Ta se odvija v izometričnem pogledu na štiriko- 
tnih poljih, po katerih šahovsko potezno premikamo 
svoje enote. Te izberemo pred obračunom, zato vanj 
odpeljemo sebi lastno mešanico ras ter poklicev s 
plusi in minusi. Ljudje so hitrejši od gorostasnih var- 
lov in službeno raznolikejši, saj so med njimi tako 
kopjaniki kot ščitonoske (shieldmaidens), lokostrel- 
ci, magični zdravilci in drugačni coprniki, ki krepijo 
zaveznike ter šibijo nasprotnike. Z žalitvami, ker to je 
na severu tradicionalna oblika zavdanja sovragom :). 
Varli pa udarjajo kot kovači na kokainu, a so počasni 
in zavzamejo več polj, tako da brž zablokirajo pot pri- 
jateljem oziroma oni njim. Novost so kentavri, gibčni 
četveronogi sestavljenci iz človeka in konja, ki so 
sposobni v eni potezi prečkati dosti polj, napasti in 
oddrncati. 'Horsebornov' si deležen tudi na svoji stra- 
ni in jih srečaš nekje na polovici približno deseturne 
odprave, ki se lahko na najvišji zahtevnosti vsled štu- 
diranja vsake bitke močno podaljša. 

Eden redkih očitkov enici je bil manko taktične globi- 
ne in bojne raznolikosti. Banner Saga 2 se ne prelevi 
v težkokategorni strateški naslov, ki bi se po globini 
meril s Fire Emblemi ali X-Comi. Niso na primer 
vkomponirani naprednejši elementi, kot je razlikova- 
nje med napadi od spredaj, z boka ali od zadaj, niti ne 
upoštevanje poškodb. Enote imajo še zmerom moder 

oklep in rdeče zdravje ter pri odstranjevanju lahko 
daš prednost enemu ali drugemu, toda capin z eno 
merico energije bo povsem enako učinkovit kot ne- 
načeti. Dokajšnja merica globine prihaja od drugod: 
raznolikosti bojevnikov, njihovih posebnih sposobno- 
sti in moči volje (omejena merica energije za močnej- 
še napade ali daljše premike) ter vpliva terena. Ta ni 
postal razbrazdan, tako da moraš pozabiti na napade 
z višin in trpljenje v vrtačah v slogu Total Warov. Je 
pa pridobil ovire, kot so lesene barikade, ki jih je tre- 
ba odstraniti, medtem ko te izza njih branilci filajo s 
puščicami, in razsuta žerjavica, ki poškoduje tiste, ki 

lazijo čeznjo. Takisto se med ugonabljanjem barab, ki 
jih vodi kar prefrigana umetna pamet, na bojišču po- 
javijo nove, in na pomoč ti prihitijo kolegi. Naloge pa 
segajo od tega, da moraš vse pobiti, do časovnega 
branjenja, ko je treba zdržati vnaprej določeno količi- 
no ciklov. Standardno in že videno, a dobrodošlo v 
kontekstu naslova, ki ne stavi le na vojskovanje, tem- 
več enako poudarja karavansko klopotanje čez vi- 
kinško krajino ter spremljanje zgodbe. 


Hladne roke, toplo srce 


Tako kot je zaključni boj precej tečen, ima tudi pripo- 
ved inherentno pomanjkljivost, in sicer to, da gre za 
srednji del predvidene trilogije, ki se začne in konča 
nekje na sredini. Prav tako se je treba zavedati, da 
razvijalci Stoic niso varčevali z besedilom. Prebaviti 
ga je treba za cel roman in je govorjeno le v redkih 
vmesnih pasažah, zvečine pa so liki tihi kot riti. Toda 
če si pripravljen vložiti pozornost in trud, boš nagra- 
jen z dodelano mrežo medsebojnih odnosov in razno- 
raznih karakterjev, od katerih je včasih odvisnih ne- 
kaj nabranih borovnic, včasih pa usoda celotne kara- 
vane. Oziroma obeh, saj ne vodiš le ene. Čez nekaj 
časa preideš na vodenje drugega sprevoda, v kate- 
rem se cijazijo moralno vprašljivi patroni ostrih jezi- 
kov in nabrušenih sekiric. Med njima ne moreš pre- 
skakovati po mili volji, toda fabula je zaradi tega bolj 
uravnotežena in moralno sivinska. 

Posamični gradniki morebiti celo niso vredni terjanih 
20 evrov in skokovitega napredka v nadaljevanju ro- 
ko na srce ni. Takisto še zmerom manjka normalno 
večigralstvo, ki je ločeno na voljo v brezplačniškem 
odvrtku Factions. Škoda, kajti v bojih proti živcem bi 
raje nadzoroval v kampanji nabildane enote. A kar 
špilu zmanjka po globini, to nadomesti s širino in 
mojstrskim prepletom štorije, poteznega spopadanja, 
skrbi za karavano, zanimivih likov, izvrstne atmosfere 
ter udarne estetike. Razvij njegov prapor! 


v belobradosti zavoha več kot le ščepec 
ledeniško privilegiranega Georga Martina. A te 
sage bo konec bistveno prej kot njegove. 


edinstven preplet zgodbovanja, po- 
tovanja in vojskovanja v vrhunsko 
vzdušje in estetika v brez zares udar- 
še zmerom nekoliko preprost boj 
Stoic Studio / Versus Evil za PC 


nih novosti 


Fi 


U 


VI o V Duelystrje zelo dobra, internetno večigralska potezna strategija, v kateri enote 
na pisano bojno polje pošiljaš z izbiranjem kart iz lastnoizdelanega kupčka. 


učinek podeseterjen! Ko v prvoosebni streljan- 
ki iz ruzaka potegneš ugonobitveno krepelce, 
to na kul način storiš z rabo pravokotne sličice. V 
pretepačini pa ognjena krogla vranici prizadeja nad- 
standardne poškodbe, če se v trenutku, ko zleti iz 
rinčka, na zaslonu izriše košček virtualnega kar- 
tončka. Že naši dedje so vedeli, da je vsakdan lepši, 
če so v njem ajnc, tarok in briškola! 

Dobro, šala, ampak dejansko so se karte vtihotapile 
v marsikakšno zvrst. Kaj se ne bi, ko se jih privzeto 
drži hipnotizem, zaradi česar so si davno tega prislu- 
žile naziv 'hudičeve podobice'. Magic in Pokemon 
sta se izkazala za orjaški uspešnici, pisani in priv- 
lačni Hearthstone pa vsakodnevno igra na desetine 
milijonov ljudi. Za zgled si ga je vzel pričujoči Due- 
lyst, ki pa kvartopirstvo - slično kot ponikli Mojan- 
gov taktični frp Scrolls - združi s poveljevanjem eno- 
tam na bojnem polju. Nastane posrečen hibrid, ki 
uporablja prijazno obliko kvazibrezplačnosti in nav- 
duši z dodelano pikslasto podobo. 


K:: je treba stlačiti povsod, kajti z njimi je 


"o Igranje je med drugim prijeti zaradi dodelane pikslaste animacije, ki daje vtis, ni ] ] 

da je sleherna enota fizična miniatura v gibanju, in čarobnih ozadij. Glej to, no! Znano J učinkovito kopito 
Ko si s samoumevne spletne strani namestiš klien- 
ta, naletiš na slično štimungo kot v Hearthstonu. Iz- 


bereš eno od šestih strani s samosvojimi čarobnimi 


Pd lastnostmi (ustreznic HSjevih junakov) in sestaviš 
povesi Mi ls ' najmanj en kupček štiridesetih kart. V njem je lahko 


eo le določena količina enakih sličic, ki se ločijo po na- 
a v, z. ' k membnosti (bitja, uroki, artefakti), redkosti (navad- 
8. € 1 ne, neobičajne, epske, legendarne) in pripadnosti 
> ; be Ro v K (tvoji strani lastne, nevtralne). Z umotvori se podaš 
J se. F šč k pov na spletno lestvico (ranked), kjer s premagovanjem 
-i bi, i 4 h x naključnih nasprotnikov napreduješ po rangih, v 
»Zvogo ko ; gauntletu (arena) izdelaš deck z izbiranjem ene kar- 
A. KaW 4 j te izmed ponujenih treh, rešuješ miselno usmerjene 
Ra. 4 ui se zagonetkice, vadiš proti računalniku in gledaš izbra- 

ib dili ne internetne bitke. 


Z izpolnjevanjem vsakodnevnih ciljev služiš virtual- 
no zlato in z njim kupuješ krogle s po petimi na- 
ključnimi sličicami. Lahko pa v ta namen odpreš re- 
snično denarnico in zavpiješ "Nek' pije kafana!", re- 
cimo z nakupom petdesetih pakeljcev za prav toliko 
evričev. Če ti kakšna karta ne sede, jo spremeniš v 
prah in iz njega ustvariš novo. Ja, Blizzardova senca 
je hladna in dolga. A ravno zato je priklop v Duely- 
sta za igralce Hearthstona preprost, dočim novin- 
cem pomagajo solidni tutoriali. Takisto igra streže z 
zlatom že za golo udejstvovanje, zato si zbirke ni 


Privzeto jegeneralšvoh, toda sčasoma lahko preraste v orenk hrusta, a na rovaš 
zmanjšane moči sotrpinov. Na izmeno lahko zamenjaš po eno neželeno karto. 

določa izbrana stran. Poveljnik levjih vojščakov 
krepi svoje raznolike sile, senčnež jih teleportira 
za dve polji, bestialni zelenko druidsko pumpa 
sebe in tovariše ... Vsakič, ko si na vrsti, se ti za 
en kristal poveča zaloga mane, s katero upora- 
bljaš vse dražje karte iz 'akcijske vrstice' pod 
bojiščem. Glavne so enote, ki letijo, napadajo z 
razdalje ali nekaj storijo, ko se pojavijo oziroma 
romajo na pokopališče. Lastnosti četrtih se 
sprožijo ob smrti, pete bližnje sovrage 'izzivajo', 
da morajo napasti njih ... 

Ja, to so drugače imenovani battlecry (opening 
gambit), deathrattle (dying wish), taunt (provo- 
ke) in druge lastnosti HSjevih bitij. Toda igranje 
je vseeno samosvoje. Delno zaradi estetike, ki v 
prekrasni pixelartasti animaciji na občuteno na- 
pleskanih ozadjih združi srednjeveško fantazijo 
s kovinskim futurizmom. In delno zaradi vode- 
nja enot, ki spomni na namenske potezne stra- 
tegije. Kompleksnosti sicer ni obilo, med dru- 
gim zato, ker domala ni vpliva terena. Toda za- 
krivanje lastnega generala z enotami in obkro- 
žanje nasprotnega, pravočasno klicanje valpe- 
tov na idealna polja ter izkoriščanje njihovih po- 
sebnih lastnosti zahtevajo šahovsko, taktično 
razmišljanje. 

Nakar se špila na neki točki spet povežeta, ko 
uvidiš, da so ravno tako kot v Blizzardovem 
šampionu bistvene sinergije med kartami, tech 
karte (backstab, dispel), trenje med agresivni- 
mi in nadzornimi decki, tempo in AOE-brisanja 
prizorišča. Ter, seveda, sreča, ki pa po mojem 
občutku nima toliko učinka kot v Hearthstonu. 
Če v roki nimaš pravih kart, lahko vseeno nekaj 
postoriš z enotami na bojišču. 


Sveža adikcija 

Res je, da Duelysta ne moreš igrati na telefonu 
in tablici, da je manj obsežen kot Hearthstone in 
da še ni čisto zloščen. Potrebuje še nekaj urav- 
notežanja, kajti učinki nekaterih kart so pretira- 
no brutalni. A če imaš količkaj rad karte in po- 
tezno strateškost, ga ne zgreši. Desetminutne 
bitke so ravno prav dolge in skupnost zadosti 
velika, da ni treba čakati na nasprotnika. Osno- 
va, ki že zdaj omogoča epske situacije, iz riti po- 
tegnjene zmage in nepričakovane poraze, pa je 
nastavljena za nadaljnji razvoj, od popravkov do 
razširitev. Pridruži se igri in ji ga zagotovi! 


Ko se zadere "Aufbiks!" in na igralno | 


polje vrže karto, ta shodi in maha z mečem. 
Kako si je želi v figurinski obliki! 


nalezljivo kvartopirstvo v solidna bojiščna 
taktika v izvrstna zunanjost v prijazna 'brez- 


plačnost' v vložek v nekaj, kar se morda ne K | 
bo razvilo Counterplay Games za PC 


MR), 1 gih 


BODI SUPERJUNAK 
IN Z ODGOVORNO PREKORAČITEV OMEJITVE HITROSTI 


Vi V NASELJU ZA SAMO 10 KM/H 
SEME RUJ POVEČA VERJETNOST SMRTNEGA IZIDA. 
. OB NESREČI ZA KAR 50 %. 

Pametno 


AGENCIJA ZA VARNOST PROMETA 

Ofiworjd rading Gompany 


M ars je človeku sila neprijazen. Kisika v gradbeni material za flikanje nevarnih lukenj v Marsovske kupčije 


atmosferi praktično ni, zato sprehodi s objektih. V nasprotnem se ljudje v njih zadušijo 
kužkom odpadejo. Nizka težnost razte- in mrtvaki od tebe ne kupujejo več, kar ni v re-  Offworld Trading Company je za vlagatelje dvojno zanimiva 
guje kosti, zunaj zavetij preži nevarno žarčenje. du. Soren Johnson sicer ni medplanetarni pod- strategija. Prvič zato, ker se v njej zelo malo streljaš. Če kje 
A takšne tegobe odvrnejo le boječe zapečkar- jetnik, je pa nekdanji vodja razvoja Civilizatio- poči, gre za sabotažo, kajti poročila nadzornemu svetu niso 
je, pravi kapitalist pa v njih vidi priložnost! Sle- — na V, ki je iz Firaxisa odšel na svoje, zato lah- kul, če vsebujejo razdelek 'stroški za terorizem'. Se delničarji 
herni naseljenec na Rdečem planetu si zasluži ko napravi igrice o mešetarjenju na Marsu. In potem usajajo. Drugič, čeprav je špil s področja ekonomije, ne 
svežo hrano, ali vsaj takšno, ki ima videz sve- ravno to je storil - ter špil kot pravi korporati- gre za še en širokopotezen naslov v stilu klasik Capitalism ali 
že. Kolonijam pa kaže pravočasno dostavljati vni oderuh mastno zasolil. Tycoon. Posamezne igre v Companyju trajajo ne več kot pol 
ure, da jih lahko v večer stlačiš več. Optimizacija! V njih moraš 
; ; površju Marsa iztrgati surovine in iz njih napraviti dobrine, ki jih 
udi hitrih misli živahnem dogajanju je ti odkupi bližnja človeška kolonija. Bolje zate, da jih nabavi kar- 
iziti vrzeli v poslih tekm i (riji — seda veliko, kajti prostor si deliš s tekmeci in igre je konec, ko 
umu a ša ia — MIHI eden od podjetnikov na borzi pokupi vse preostale. 

s Na šestkotniški karti je treba zgraditi rudnike in tovarne za pri- 
dobivanje ter predelavo skupno trinajstih surovin in dobrin, od 
kisika do polprevodnikov. Ker za sleherni uporabljeni šestero- 
kotnik od kolonije, ki je lastnica, potrebuješ koncesijo, ne mo- 
reš postaviti vsega povsod. Treba se je usmeriti in vzpostaviti 
linije za stvari, po katerih je največ povpraševanja, ostalo pa 
kupiti. Trg je dinamičen in cene nenehno poskakujejo kot di- 
rektorjev vamp pri hoji do kavomata. Pri nabavi greš lahko v 
minus, ampak to udari na vrednost na borzi, kjer konkurenca 
čaka, da pohopsa tvoje delnice. Razen tega ima nadebudni 
podjetnik še nekaj naprednih možnosti. Med zakonitimi so 
gradnje raziskovalnih laboratorijev za nadgrajevanje tovarn in 
izstrelišče za pošiljanje tovora na medplanetarni trg z mnogo 
višjimi cenami, kar je Offworldova inačica superorožja. Med 
manj zakonitimi pa hekanje borznih postavk ali pošiljanje pira- 
tov nad tekmece. Oziroma metanje dobrega starega dinamita. 

Ta vedno vžge. Dobesedno. 


Stresen posel 


S številkami moraš žonglirati v realnem času, ki se ga da v sa- 
motarstvu pavzirati. Tudi s premori je zaradi zgledne umetne 
pameti tekmecev tempo dinamičen in hiter, ko je treba preče- 
savati cene ter položaj na karti, da zasedeš najprimernejše ko- 
tičke. Uspeh ne čaka na počasnele. Razpored surovin je vsakič 
znova drugačen in vsaka partija negotova kot borzne špekula- 
cije, zato je prilagajanje obvezno. Že z izbiro ene od štirih frak- 
cij, ki imajo samosvoje prednosti in slabosti. OTC te nenehno 
zaposluje s kopico dilem: se zadolžiti in postaviti rudnike alu- 
minija ali shekati cene in ga po nižjih kupiti? Vmesnik je ličen 
kot kravate na podjetnikih leta, zato je igranje gladko in neovi- 
rano uživaš. Svoje doda še humorno vzdušje in rad se vračaš 
množit številke, četudi rdeče. 

Na površju se zdi majhno število dobrin slabost, toda igra na li- 
niji pokaže, da je zaloga trikov precejšnja. Mešetari lahko naj- 
več osem igralcev, toda že s štirimi gre boj na nož. Oziroma 
kuli in razpredelnico. Pogrešal sem edinole formalizirana zave- 
zništva ali dogovore med igralci, saj Company tega ne pozna. 
Škoda. Kdor si želi kaj daljšega, ima na voljo še kampanjo, ki 
sedmerico iger združi v kratko zaporedje z vmesnim nadgraje- 
vanjem korporacije. Ni slaba, a je videti bolj kot nekaj, kar so 
na igro našvasali naknadno. To je važen podatek, ker stane 
polnih 40 evrov, kar je za špil napol mobilniškega pridiha pre- 
več. Toda Offworld Trading Company je vseeno tako simpa- 
tičen, da obvezno pazi nanj na razprodajah in ga takrat brez 
pardona začopati. Ali pa vzemi kredit na banki. 


Aggressor kolonijam na 


zmes globine in enostavnosti v humorno vzdušje 
eleganten vmesnik v brez diplor orodij 
visoka cena x Mohawk / Stardock za PC 

v osemdesetih je to bilo, je bil na ZX spectru- 

mu priljubljen žanr izometričnih akcijskih pus- 
tolovščin. Te so mešale raziskovanje nelinearno 
razpredenih lokacij, skakanje, reševanje ugank in 
boj, za zgled pa jim je najbolj rabil sloviti Knight Lo- 
re (glej Joker 250). Cel kup njegovih navdihnjenk 
in klonov smo dobili, od Batmana prek Aliena 8 do 
Head Over Heels, in vsi so uporabljali sličen kon- 
cept lazenja po ločenih prostorih (flip screen), kajti 
tistikratne mašince so bile prešvoh za izris zveznega 
sveta v psevdo-3D grafiki. Nove mašine so tega se- 
veda sposobne, a mnogi si želijo vrnitve v minulo 
dobo, zato vsake toliko pride kak špil, ki se klanja 
izvirni obliki. Tak je Lumo, kakor Knight Lore izde- 
lek britanske garažne pameti. Čeprav ni dorasel sta- 
rodobni genialnosti bratov Stamper in je treba za 
uživanje posedovati dobršno merico želje po obudi- 
tvi starih časov, se ga drži svojstven, otroški čar. 


K o sem bil še mlad ino poskočen junec, daleko 


Svetlikanje v mraku 


Zgodba v skladu z Lumovimi zgledi ni omembe 
vredna. Fant (ali punca, odvisno od začetne odlo- 
čitve) priteče na razstavo starih igralnih strojev, kjer 
ga skrivnostna naprava posesa v magični grad, 
ukrojen po omenjenih spectrumovih hitih. Tako po- 
staneš stlačen čarodejčič pod veliko klafeto, ki bo 
moral prebrskati zajetno prizorišče, preživeti vse 
smrtonosne pasti, rešiti številne uganke in prečkati 
ovire, da bi nabral četvero ključnih predmetov za v 
pregovorni kotel in se vnovič znašel v normalnosti. 
Če od tega pričakuješ epski konec, pozabi, ga ni. 
Se pa z izbiro vmes nabrane elektronike muza no- 
stalgikom, ki poznajo emulatorsko sceno. 

Ker se je za Lumo čas ustavil, so prostori v njem ka- 
kor njega dni ostro ločeni, opazuješ pa jih poševno. 
Madžioničar ni sposoben metati nikakršnih silnih 
coprnij - še več, spočetka se komajda odlepi od tal. 
Sčasoma sicer zaobvlada nekaj novih prijemov, od 


Od Luma se-ne nadejaj stalnega garbanja tečnob. Praktično enomožni angleški 
studio je ustvaril igro, kjer je bistveno več poudarka na skakanju in raziskovanju. 

Iz aneienine osembitniškevteme prileti luč za novi čas. 


jo gre raziskat. 


fina, miroljubna, barvita mešanica skakanja, brskanja in ugankarstva 
po žilah požene nostalgične sokove /< duhamorno enolična okolica 


ponavljanje gradnikov 


višjega skoka prek spajanja z lebdečimi mehurčki 
do eliminacije občasnega sovražnika z magičnim 
napadom. Toda striček je venomer švoh in komaj- 
da kos številnim nevarnostim. Zato iskanje ključev 
za zaprte dveri in drugih predmetov, ki jih uporabiš 
na očitnih mestih (inventarja s prosto izbiro pobra- 
nega ni, tako da avanturistična plat ni razvita), terja 
dosti spretnosti in vztrajnosti. Sploh če za oživitev 
jugoslovanskega vtisa vključiš mazohistični modus, 
kjer ni zemljevida in so življenja omejena. Ja, pod 
Titom je mavričnost pomenila nekaj drugega, bi- 
stveno bolj pravomoškega :). 


Dolga senca volkodlaka 


Tovrstna omejitev življenj je okrutna, kajti igranje 
terja dobršno količino poskušanja in crkavanja. 
Skakanje ni naspidirano, temveč metodično in od- 
sekano, s sprotnim preverjanjem, če imaš trdna tla 
pod nogami, in opazovanjem mastno črne sence. 
Ta pride prav, ker je poličke nad prepadi ali smrto- 
nosnimi površinami v izometričnem pogledu dosti- 
krat težko razločiti. Zlasti če niso pri miru, kar se 
dogaja vse pogosteje. Nasploh se dogajanje od sta- 
tičnega, mirnega začetka sčasoma dodobra razgi- 
ba. Platforme se začno veselo gibati, tla so polna 
špic, iz vrzeli bruhajo plameni, namnožijo se smrto- 
nosne premičnosti, kot so ostre vrtavke, tla oledeni- 
jo, skale se začno rotirati ... Nekajkrat je treba sko- 
čiti na kroglo in se cirkuško zakotaliti na pravo me- 
sto, dostikrat pa nekam potisniti ali postaviti zaboj. 
Sovražnikov, kot so pajkci, je malo, boj pa praktično 
samodejen. Igra ima raje reference na starine, kot so 
Monty Mole, Jack the Nipper in Knight Lore. 

Vendarle je ta dvaintrideset let stara spectrumova 
klasika bolj častihlepna od Luma. Knight Lore je 
vseboval mutacijo glavnega lika v volkodlaka ob 
določenih urah ter, kakovost grafike na stran, bolj 
raznovrstno okolico. Lumova utrdba tvorijo enolični 
kamniti hodniki in številne sobe, v katerih se nič ne 


Triple Eh? / Rising 


premakne, kar škodi vtisu življenjskosti. Turobnost 
in osamljenost ob taki risankavosti pač nista na me- 
stu. Le včasih se igra otrese tega kalupa, nakar spet 
zapade v vizuelno rutino. In v rutino gradnikov, kaj- 
ti ene in iste pasti ter prijemi se tako ponavljajo, da 
si jih po nekje petih urah za normalen skozihod že 
malo naveličan. Prav tako je bil Knight Lore bolj od- 
prt, saj je bilo ciljnih predmetov več in si jih v kotel 
nosil manj premočrtno. Lumo se odpre šele v drugi 
polovici, ko se pojavi več enakopravnih odsekov. 


Dragocena zapuščina 


A kljub temu in nekoliko visoki ceni 18 evrov sem 
kar užival. Uganke in pasti so bile kljub pomanjklji- 
raziskovanja gradu, v katerem je več kot štiristo sob, 
pa soliden. Naokoli so kot skrivnosti posejane kase- 
te, ki terjajo vtikanje nosu v vsak kot, in plastične 
račke, za doseg katerih je treba biti skakalno spre- 
ten. Nasploh je nasilje, ki je v sodobnih igrah vsepri- 
sotno, v ozadju in poudarek je na veščini - tako na 
koncu ni šefa, ki bi ga bilo treba pregarbati, marveč 
puzla z raznobarvnimi žarki. Ni vse staro slabo! 


Tole je fin naslovčič za igranje s kakim otrokom. On ti pomaga z idejami za reše- 
vanje ugank in svetuje, kam iti, ti pa njemu razlagaš, da so bile igre včasih take. 

Azhag the Slaughterer 


alokaj je tako brutalno navdušujočega kot 

čelni udar dveh formacij vojščakov z na- 

brušenimi rezili. Angleška težka konjenica 
proti škotskim upornikom. Rimske legije proti ma- 
kedonski falangi. Toda nekaj bi bilo še bolje od te- 
ga. Kaj, ko bi vmes zalomastil parni tank? Kaj, če bi 
na čelu jezdil nekromant, ki bi s tleskom prstov dvi- 
gal trupla s tal, da bi se pognala v krvoločen naskok 
... proti vitezom, požrtim od kuge, ki bi jih pokonci 
držala le peklenska energija? Nakar bi vse pohru- 
stali ognjeni zublji meteorskega dežja. 
K sreči so na svetu utrgani Britanci, ki so razmišljali 
podobno in leta 1983 okoli namizniške igre udeja- 
njili nor svet fantazijskega Warhammerja. Tam lju- 
dje dirjajo v napad na hrbtih hipogrifov, dočim v ka- 
nalizaciji pod njihovimi mesti zli podganjemoži pre- 
žijo z zastrupljenimi bodali. Združitev tradicionalno 
zgodovinske serije strategij Total War in Warham- 
merja je tako logična, da je škoda, da do nje ni prišlo 
že prej, ker mi potem ne bi bilo treba vzdihovati nad 
mimosunki Roma 2. Pomisleki, da fantazija sem ne 
sodi, so nesmiselni. Po izidu vsakega novega Total 
Wara si koj dobil modifikacije, ki so dodale Gospo- 
darja prstanov, zato si ljudje tega očitno želijo. 


Total War: Warhammer, ki bi se moral zaprmej ime- 
novati Total Warhammer, gradi na namizniškem 
univerzumu Warhammer Fantasy Battles. Torej 
onem s sekirami in zmaji, ne futurističnem 40.000, 
za katerega se ozri v smer Dawn of Wara in Battle- 
fleet Gothica. Natančneje rečeno sloni na starejši 
inačici in ne zadnji upodobitvi Age of Sigmar, ki je 
lani uničila svet, ker je bilo ljudem pri Games Work- 
shopu dolgčas. Tole je tisti Warhammer, kjer škratje 
še rijejo po črevesju gora in se demonski Kaotiki ne 
morejo odločiti, kateri od njihovih vojskovodij je do- 
volj velik psiho, da jih bo popeljal do zmage. Skrat- 
ka, tu se Archaon the Everchosen, Lord of the End 
Times, še ni skuliral, zato mora na pot, da bo dojel 
smisel življenja. 

V buklah ga najde in razsuje kozmos, v igri pa gre- 
mo lahko po njegovi stezi ali ga skušamo ustaviti. 
Poleg Kaosa je namreč v tem trenutku moč igrati 
človeški Imperij s cesarjem Karlom Franzem, škra- 
te, orkovsko hordo in vampirsko gospodo oziroma 
nemrtve. (Kaotike si je treba omisliti v DLCju, o 
čemer bo več govora na koncu.) Lahko si misliš, da 
orki gledajo na svet precej drugače kot vampirji, ki 
nanj zrejo skozi prazne očesne jamice. Prav to je ena 
poglavitnih odlik tega naslova: rase se že na strateš- 
ki ravni igrajo različno! Pri sleherni sicer od zgoraj 
opazuješ enako karto ozemlja, kjer po stari navadi 
Total Wara potezno premikaš vojske, razvijaš nase- 
lja in urejaš delovanje državnega aparata. Špil kot 
vse naslove v seriji še vedno tvorita potezni strateški 
del in vojskovalni realnočasovni. Toda ustroj frakcij 
gre od tu povsem svojo pot. 

Klasični civilizaciji so še najbliže pri Imperiju in škra- 
tih. Možje in bradate žene prebivajo v mestih, dasi 
so škratja po Tolkienovem zgledu vsekana v živo 
skalo. Njihovi podaniki kmetujejo in so nasploh de- 
lovni predstavniki družbe. Med njimi nabiraš soldate 
in ta pametne ponucaš, da raziščejo nove tehnologi- 
je. Orki so bolj nepotrpežljivi. Če se prav tisti hip ne 
stepejo, padejo v depro, in kot orkovski poveljnik 
moraš nenehno v boj, sicer ti začno armade razpa- 
dati. Če se izkažeš, si nagrajen z WAAAGHlom, bru- 
talnim divjaškim zanosom, ki iz niča ustvarja nove 
vojske, da se borijo zate. Vampirji bojevnike prido- 

Studio je v nekaterih elementih precej togo sledil vzoru. Na primer pri formacijah pešakov, ki ne po- 


znajo kvadratastih oblik proti konjenici, ker jih namiznica ni predvidela. A nadzor je v splošnem dober. 

Ko ugledaš sovražno supereenoto, je najbolje, da nadnjo takoj pošlješ lastnega orjaka, če ga imaš. Če ga ni- 

maš, si pečen, poteptan in zaklan. No, vsak velikan ima svoje šibke točke, ki jih je moč pridoma izkoristiti. 


bijo spet drugače - z reanimacijo mrtvakov. Kako 
zabavno je, ko celo ob porazu dobiš pol izgub samo- 
dejno nazaj, hihi. Na koncu so Kaotiki, ki iz severnih 
barbarskih dežel vdirajo kot demonska nomadska 
horda. Zato so podobni Hunom iz Attile, saj nimajo 
stalnih naselbin, zgolj tabore. 


Različni pristopi povzročijo, da greš kampanjo res z 
navdušenjem preigravat z vsemi frakcijami, ki jih še 
nisi spravil do prevlade. To je bržčas tisti Total War, 
ki od vseh najbolj vleče k potepanju po karti! A po 
drugi plati so avtorji mnogo kolesc državnega apara- 
ta odstranili in jih vrgli za hrano demonskim psom. 
Poenostavili so denimo gradnjo bajt. Naselbine so 
organizirane podobno kot v Rome 2: vsaka provinca 
ima nekaj regij z zaselki, ki podpirajo prestolnico. 
Jačaš jih s stavbami, kot so vojašnice, taverne in ko- 
vačije. Delavnice so le še pomoč pri urjenju soldatov 
in ne nadgrajujejo več orožij. Slednje se je itak pre- 
maknilo v tehnološko drevo, ki gre takisto od rase 
do rase po svoje. Kaotiki si pri svojih nekrščanskih 
bogovih izprosijo mutacije, dočim vampirji iščejo co- 
prniške bukvice, kar je res posrečena mehanika. 

Stavb za postavljanje je manj, zato pri gospodarje- 
nju ni ravno veliko dilem in tuhtanja kot v Rimu ali 
Medievalu. Naselbinam se ni več treba ukvarjati s 
hrano in v bistvu sta cvenk ter podložnost gmajne 
edini valuti. Rogati in zobati vodje to spet počno dru- 
gače, saj se za njihovimi armadami širi uničenje 


(corruption), s katerim preobražajo deželo. Če ne- 
mrtvi ne stojijo na ukleti zemlji, protestirajo. Skrat- 
ka, avtorji so odstranili nekaj finomehaničnih kno- 
fov za upravljanje dežele in jih nadomestili s frakci- 
jami, ki se igrajo organsko drugače. Čistunske ljubi- 
telje serije Total War bo to zmotilo in organizacija 
imperialnih provinc res postane precej dolgočasna, 
ker gre kmalu vse po istem kopitu. Toda fokus je v 
tej igri drugje - v zbiranju vojska, posebno na strani 
anticivilizacijskih ras. Ja, Total War: Warhammer je 
vreden svojega imena. Ne slepomiši z iluzijo, da lah- 
ko kaj dosti storiš z diplomacijo, in vsa dejanja so 
namenjena temu, da te čimprej pripeljejo v boj. Ta- 
kega, kjer boš imel boljše sile od sovraga. 

Pa ne, da je diplomacija za odmet - v bistvu je zani- 
miva. Človeška je podobne sorte kot naša zgodo- 
vinska. Škratja vsebuje zamere (grudge) do drugih 
bitjec, ki generirajo samosvoje kveste. Dobro, da v 
kampanji še ni vilinov, ker bi bila vse ena sama ve- 
lika zamera. Kaotiki poznajo le eno sorto političnega 
barantanja, tistega s peklenskim ognjem. V tem 
okolju je hkrati velik izziv in burleska skušati karko- 
li doseči. Karl Franz lahko nagovori orkovskega Az- 
haga the Slaughtererja, a se to redko dobro konča. 
Po drugi plati je povezovanje z obrobnimi človeškimi 
enklavami, ki jih je spričo med seboj skreganega 
cesarstva vse polno, nuja. Res lep bonbon je dej- 
stvo, da ob prihodu Kaosa s severa vsi kolikor toliko 
inteligentni in humanoidni vodje stopijo skupaj, da 
bi Archaona družno brcnili v tazadnjo. In če jim us- 
pe, se takoj spet stepejo med seboj. 

BREZMEJNA MOČ! 


Še en premik v bolj vojaško in fantazijsko smer je 
rokovanje z junaki. Ti imajo doslej najdaljše drevo 
za pridobivanje veščin in sprožanih sposobnosti. Bo- 
disi delujejo na vso armado in jo hitreje ženejo po 
pustinji, bodisi s krikom zdramijo odrevnele soldate 
na bojišču. Dostikrat premorejo bonuse za čas, ko 
so nastanjeni v mestu. Kakopak si lahko nadenejo 
epska oročena pokrivala in kantane, eee, meče in 
praporje. Pridobijo jih izključno skozi boj ter izpol- 
njevanje kvestov, saj jih ni moč prosto nabaviti. Vo- 
ditelji ras imajo kar luštne verige takšnih zadatkov, 
je pa res škoda, da se kasneje ne leskečejo od zlatih 
naprsnikov, ker se njihova podoba z opravo ne spre- 
minja. Pri Creative Assemblyju morajo opremo na- 
sploh premotriti, ker njen vpliv ni kdovekako očiten. 
Ko v vojsko nabašeš dovolj dolgobradih ubijalcev 
velikanov, gigantskih plamenometalcev in škratjih 
jurišnih helikopterjev (res), je čas za metanje črev 
na plot. Potovanje armad pobira iz Rome 2 in mo- 
dernejših članov serije, zato je moč nasprotniku na- 
staviti zasedo ali figurice na potezni karti razporediti 
tako, da sredi taktične bitke dobiš okrepitve. Žal pa 
ni več vremenskih neprilik, ker je očitno v svetu 
Warhammerja ali sonce s trobenticami ali heretična 
tema. Vse parametre spopada določa ozemlje. Na- 
skokov manjših zaselkov ni več, kar je všečno, ker 
so bila v preteklosti zamudna. Če se lotiš konkretne- 
ga utrjenega mesta, te čakajo karte obleganja oziro- 
ma vdiranja čez visoka obzidja z ovni in stolpi. 

V boju igra preklopi na taktično realnočasovno bo- 
jišče, po katerih je Total War poznan. Tu se na gor- 
skem ozadju udarijo najmogočnejši bojevniki. Veli- 
kani tacajo skozi vrste suličarjev in soldatje s težkimi 
dvoročnimi meči krajšajo kostkote za lobanje. Po- 
tem goblinski šaman zamomlja nekaj nerazumljive- 
ga in pol stotnije nesrečnih ljudi zleti v luft. Ja, v To- 
tal War je dospela magija! Čarodeji so potentne eno- 
te, a četudi lahko njihovi ognjeni dežji in masovna 


panika zdemolirajo cele formacije, niso zanesljivo 
orožje množičnega uničenja, saj jih igra zvito omeji. 
Prvič, magi v Warhammerju moč pobirajo iz 'vetrov' 
ki dobesedno pihajo mano iz raztrganin med svetom 
smrtnikov in kaotičnimi dimenzijami. Pet čarodejev 
ima natanko takšno zalogo mane kot en sam, odvi- 
sna pa je od kraja na karti, zato je pozicija pomemb- 
na. Drugič, ker vešči srkajo demonsko energijo, se 
lahko uroki sfižijo. Ni fajn, ko naredi pok in wizard 
osmojen obleži ravno tedaj, ko si si obetal, da bo 
upepelil napadajočega pajka. 


SEKIRA ČEZ LES 


Fantazijski monstrumi in markatni borci v umetelno 
izdolbenih oklepih so gotovo vrhunec igre in na svoj 
račun bo prišel vsakdo, ki je v domišljiji rad uprizar- 
jal naskoke nemrtve konjenice na presrane meče- 
valce. Vampirji na bojišče privlečejo zblojene titan- 
ske netopirje terrorgheiste in kreature iz najglobljih 
kript. Kaotiki pozirajo z demonskimi mutiranimi 
zmaji in pošastmi, brutalnimi naskoki vojnih kočij 
ter vitezi v črnih oklepih, ki bi jih z žerjavom težko 
dvignil. A človeške rase ne ostanejo dolžne, kajti ta- 
ko ljudje kot škratje priropotajo z bleščečimi bojnimi 
stroji, med katerimi so čisto pravi parni tanki. Orki 
pa imajo ... katapulte, ki streljajo gobline. Žive gob- 
line, čeprav potem niso več prav dolgo živi. Kaj se 
smeješ, te bom s sekiro po zobeh. 

Supermočnim beštijam navkljub se bitke odvijajo 
kot v zgodovinskih časih - le hitreje, ker bitjeca rada 
skupinsko izginejo pod za vlak veliko macolo. Pred- 
vsem pa jim hitro poide morala in jo podurhajo. Do 
razpleta pride kmalu po udarcu vojska in spet bo 
puriste, ki so vihali nos nad urnostjo bojev v Rimu 2, 
čelo bolelo od mrščenja. Na spletu že dobiš mode, 
ki za take ljudi tempo upočasni na znosnejšo raven. 
Dejansko je hitrost kanček previsoka. Umetna pa- 
met je zelo napadalna in če najde razpoko v tvojih 
vrstah, to brž izkoristi in beg je težko preprečiti, do- 
kler veščin junakov ne obvadaš v nulo. Menim, da bi 
bil za začetnike počasnejši tempo spopadov lažje 
obvladljiv. 

Izven tega pa je ukazovanje soldatom tako fejst kot 
v legendarnih Shogunu in naslednikih. Stotnije vojš- 
čakov s helebardami postavljaš v razporede, kjer 
moraš paziti, da se v naskokih ne utrudijo, da ne do- 
bijo sovraga v bok ali da konjeniki ne zagazijo v 
morje sovražnih sulic. Presneto se je treba brigati za 
ravnotežje sil na različnih koncih bojišča, kajti ko 
ena skupina začne bežati, demoralizira vse sosed- 
nje. Mukoma utrdiš fronto, nakar ti jo gladko razčes- 
nejo night goblin fanatici, ki ošpičene železne krogle 
vihtijo tako silno, da nad njimi nimajo več nadzora. 
In tu špil odlično ujame duh Warhammerja - na- 
čeloma resnih spopadov, ki so nenehno nagnjeni k 
iztirjenju. Zato naj stari mački ne bodo preveč tečni. 
Obstaja edino en aspekt bitk, kjer velja biti slabe vo- 
lje: obleganja so precej švoh. Področja so manjša 
kot v Rome 2, predvsem pa jim umetna pamet tako 
pri obrambi kot napadu še vedno ni dorasla in voj- 
ske ne zna pravilno razporediti. 


KAOTIČNO ŠIRJENJE 


Kakršnekoli luknje bo že pozorni igralec in znalec 
obeh serij našel v Total War: Warhammerju, ta špil 
odlično ponazori svet in hkrati nudi dovolj svežine 
tako novincem obeh svetov kot starim mačkom. 
Manko zgodovinskosti gor ali dol, tole je obenem 
Warhammer in Total War - eden boljših, predvsem 

pa drugačnejših. Ko orjaški dragon ogre s sekiro po- 
meta skozi gobline, se ti milo stori in rjoveš "BLO- 
OD FOR THE BLOOD GOD!" Nakar ima goblinski 
šaman krompir in ga onesposobi s kletvijo. Ampak 
to je Warhammer, kjer je tudi za mizo smeh. Spo- 
gledovanje s fantazijskim bo seriji TW dobro delo, 
sploh če bo tole uspešen naslov, hkrati pa bo od te- 
ga profitirala namiznica. 

Vendar ne morem mimo tega, kar v špilu manjka, 
ker Creative Assembly spet ni mogel iz svoje kože in 
je 'pozabil' na reči, ki so jih prejšnje igre že imele. 
Okej, odsotnost pomorskega vojskovanja me res ne 
pesti, ker Warhammer po njem ni znan. Toda kdor 
kani igro kupiti za merjenje z ljudmi na liniji, bo ra- 
zočaran. Čeprav je imel že Shogun 2 poglobljeno 
večigralstvo, je spopadanje med igralci v tem TWju 
povsem okleščeno. Brez pametnega napredovanja 
uporabniškega imena ali naprednih nalinijskih priti- 
klin. Pozna zgolj lestvice, ki pa so v tem trenutku 
brezvezne, ker so rase v tem pogleu še zelo neurav- 
notežene in je resen multiplayer nesmiseln. K sreči 
slaba večigralska komponenta ne pomeni, da ti bo 
dolgčas. Ko boš vrgel sto ur v kampanje vseh petih 
ras, te namreč čaka še po štiri in več 'zgodovinskih' 
(hihi) bitk za vsakega od desetih ključnih junakov 
po Warhammerjevem izročilu, plus seveda skir- 
mish. Pripovedne bitke, tako v kampanji kot samo- 
stojne, priporočam v preigranje, ker ti povedo mar- 
sikaj o ozadju teh slikovitih likov. 


Boli pa oderuško rezanje vsebine zavoljo kasnejšega 
serviranja z DLCji. Če namreč kaotikov nisi zastonj 
prejel v prvem tednu po izidu igre, jih moraš dokupi- 
ti za sedem evrov in pol, kar je kratkomalo kraja. 
Sprva ni bil mišljen niti tisti teden - dodali so ga šele, 
ko so postali spletni videi serijsko negativno ocenje- 
vani zaradi nezadovoljstva skupnosti! Kot bi Creati- 
ve Assembly želel konkurirati slovesu Games Works- 
hopa, s katerim imajo ljubitelji namiznice takisto ... 
kompliciran odnos, prosto po Facebooku. Da za 
zdaj ni drugih ras, še za silo oprostim, ker so se v 
posamezne obstoječe dobro poglobili in bi si enako 
želel tudi za prihodnje. Predvsem morajo čimprej 
prihiteti Skaveni in gozdni vilini, ki oboji takisto pre- 
bivajo pod deželami Imperija ali blizu njih. Kasneje 
dobimo druge kontinente, z visokimi vilini in Lizard- 
meni. Toda močno se bojim, da jih bomo preplačali. 
Tole si ob sicer zelo dobri igri zasluži škratji grudge 
in razsodbo z bojnim kladivom! 


se nekaj dere s kuhalnico v roki in pori" 
vijo navglavi ter vrže urok gnilega jajca, 


nenormalno hud svet v raznolike 

Drugi Homefront je prvoosebna streljanka v odprtem svetu, ki ne postavlja meje med streljanje in skrivanje. 


artizani so se po hosti proti okupatorju bori- 

li, skrivoma iz zasede udarjali in bežali, nagi 

so se kopali in divjačinski golaž kuhali. To 

ve vsak, ki ni prespal pouka zgodovine in 
starih jugoslovanskih filmov ter pozna pot in delo 
Che Guevare. Ampak vic partizanstva oziroma gve- 
rilstva ni toliko v tem, kaj so jedli in kako so si prali 
prašnike, kot v občutku. Občutku, da se za svobodo 
naroda v malih skupinah na zasedenem ozemlju bo- 
juješ proti okupatorju. Ta je bistveno močnejši tako 
po količini mož kot tehnologiji, zato se z njim ne mo- 
reš udariti neposredno, saj bi te izbrisal. Zato mu 
zavdajaš drugače - s sabotažami, taktiko udari in 
beži, propagando, vplivanjem na ljudi in sličnim, pri 
čemer imaš nenehno cmok v grlu in madež na ga- 
tah. Pričaranje takega vzdušja v igrah niti ni pogo- 
sto, saj imajo odjemalci dosti raje vlogo silnega he- 
roja. Ga pa dobro ujame po mojem neupravičeno 
skurcana prvoosebna streljanka Homefront: The 
Revolution, ki nanovo pove prvenčevo zgodbo. Ta 
reče, da se je digitalna revolucija zgodila v Severni 
Koreji, ki je posledično postala najmočnejša kapita- 
listična država na svetu. 


Kleč je v okupaciji Združenih držav, ki sta jih pohlep 
po tujih ozemljih in širjenje 'demokracije' ugriznila v 
lastno rit. V iskanju najcenejšega ponudnika obu- 
božana Amerika leta 2025 pri Severni Koreji nakupi 
vojaško opremo, ki pa se izkaže za kukavičje jajce. 
Lepega dne se mašinerija izklopi in Korejci izvedejo 
invazijo, ki je za nameček mednarodno upravičena, 
saj Washington ne more poplačati dolga Pjongjan- 
gu. Kaj ima slednji od napada, ni čisto jasno, ampak 
štiri leta po okupaciji je stanje v večini države bed- 
no. Korejci izvajajo vojaško-policijsko nasilje, muči- 
jo prebivalstvo in se nasploh obnašajo kot tipski ne- 
gativci v igrah, ki jih ne zanima, kako naj bi država v 
takih pogojih funkcionirala. Stanje je zlasti pereče v 
Philadelphiji, koder postanemo Ethan Brady, novi- 
nec v vrstah lokalne gverile in iskra, ki bo po mno- 
gih prigodah vnela revolucijo. 

Tovrstna alternativna zgodovina je zanimiva in po- 
stavljeni so temelji za fabulo, ki bi lahko spodbudila 
sive celice. Toda Homefrontova zgodba ne seže iz- 
ven dokaj rutinskega in plitkega popisovanja revo- 
lucionarnih dogodkov, ko pravičniški domačini kaz- 
nujejo poševnookce za širitev iz dežele kimčija. Ko- 
rejci so itak poosebljeni hudiči, pri čemer nimajo 
sučnega negativca, ki bi jih predstavljal z obrazom, 

/ Ko odstraniš korejske soldate, ki so te zaznali, lahko takoj začneš s huljenjem v kotu ali zabojniku (desno). 


The Revolution: 


marveč gre zgolj za brezobličen skupek žlehtnih sol- 
datov, jezne tehnologije in kao subtilnih propagand- 
nih prijemov v slogu enoumne televizijske postaje. 
Škoda, kajti osnova se mi zdi dovolj zanimiva, da bi 
lahko posegli onkraj predvidljivega odmotavanja 
klobčiča in likov, kot sta sadistična upornica in dob- 
rohotni dohtar. Je pa res, da tole neuradno nadalje- 
vanje ni več premočrtno kot izvirnik, ki je posnemal 
Call of Duty, marveč je postavljeno v odprt svet in si 
zglede nabira drugod. In se pri tem ne drži nazaj. 


Od klavca do skrivalca 


Če se zazremo v sredico Homefrontovega mehaniz- 
ma, najdemo precej nepretresljivo in nečastihlepno 
igro. Puljenje očetnjave iz azijskih krempljev pričneš 
na obronkih Filadelfije, in sicer tako, da na danem 
ozemlju zavzameš zadosti sovražnih postojank in jih 
s tem spremeniš v prijateljske. Več kot jih osvojiš, 
več ikonic se pokaže na karti, več denarja imaš pri- 
ložnost dobiti in se bolje opremiti ter oborožiti. S po- 
bijanjem sovražnikov, vklapljanjem radijskih spre- 
jemnikov, uničevanjem zvočnikov, skozi katere se 
širi korejska propaganda, in podobnimi svobodo- 
ljubnimi dejanji večaš odstotek prijateljsko razpo- 
loženih civilistov. Ko izpolniš zadosti osrednjih in 
stranskih misij, se preseliš na naslednje območje, 
kjer počneš isto, in tako naprej do adrenalinskega 
zaključka. Občine so med sabo povezane s podzem- 
nimi tuneli, med katerimi je treba počakati nekaj 
včitovalnih sekund, tako da ni prave brezšivnosti. 

Bolj razgledane igralce je to po vsej verjetnosti takoj 
spomnilo na Far Cry, Just Cause, Watch Dogs in še 
marsikakšno drugo odprtosvetovno akcijado zad- 
njega časa, kjer je bistvo v razpletanju zgodbe in šir- 


jenju vpliva. Na te temelje so izdelovalci Dambuster 
naložili še kup drugih vplivov. Zavzeta Philadephia, 
gledana skozi njihove oči, je v opečnati razrušenosti 
sila podobna Cityju 17 iz Half-Lifa 2, pripadniki ko- 
rejske armade oziroma 'Norki' pa tamkajšnjim oče- 
ladanim vojakom. Celo opremljeni so z nadvse half- 
lifovskimi troti, ki se spreletavajo po ulicah, iščoč 
upornike. Nadalje je velik poudarek na prvooseb- 
nem skakanju, ki vključuje prijemanje za robove po- 
lic in zidov, in iskanju raznoraznih surovin, od plasti- 
ke do akumulatorjev. Iz teh v slogu Dead Islanda na 
lastno pest izdeluješ molotovke, eksplozivna sred- 
stva in slično. Nič hudega slutečim sovražnikom se 
lahko prikradeš za hrbet in jih krvavo zaštihaš, če pa 
se oglasi alarm, se skrivaš po kemičnih sekretih in 
kontejnerjih ter čakaš, da huda ura mine. Ob tem se 
je moč mimo kamer in stražarjev prebiti s skriva- 
njem za hrbti sprehajalcev, kar vse spomni na As- 
sassine. 


Korejca ganjajoč 


Očitek igri, da je preveč enolična, načeloma drži. 
Ogrodje, ki ga vzpostavi spočetka, se ponavlja in ne 
vsebuje posebnih presenečenj, če odmislim obraču- 
ne s šefovskimi sovražniki, kot je oklepnik goliath 
(vsebuje organske možgane, a ni ravno pameten). 
Osvojiš dano območje, preideš v novega, ga osvo- 
jiš. Tudi sovražnikov je premalo vrst, saj nekaj vrst 
strelcev in zaščitencev ne pomeni ravno epske ra- 
zgibanosti. In četudi so opremljeni z zadostno umet- 
no pametjo, da znajo tekati naokoli in se skrivati, je 
ta vse prej kot prefrigana. 


Premalo je cenjena Dambusterjeva vizija razdrapane Philadelphie, ki jo v prihodnosti zavzamejo azijski hu- 
dirji. Ko se potikaš med napol podrtimi zgradbami, imaš pristen občutek uničenja, zatiranosti in majhnosti. 

co Za uničenje oklepnika goliath te kameradi in vodje 'zi rezistons' (desno) častijo, čeprav terja le par 


— strelov iz bazuke ali dobro vrženih granat. A seveda bi bilo prelahko vse prepustiti spremljevalcem. 


— 


— 


Tule sem neoprezno dregnil v čebelje gnezdo, zato je takoj priletel — trot. Ta te skenira in javi polo- 
žaj, zato ga je dobro čimprej sklatiti. Toda hrup in uničenje itak vabita zatiralce, oni pa tvoje krogle. 


Vendar se je Homefront, ko sem mu dal čas in pri- 
ložnost, prelevil v kompetenten šuter s simpatičnimi 
elementi. Začenši s fino vizijo napol uničenega me- 
sta, v katerem je moč brez nalaganja vstopiti v mar- 
sikatero stavbo in se po njem furati z motociklom. 
Menjavata se dan in noč, ki prinašata svojstvene iz- 
zive. Podnevi je vidljivost boljša, a te sovražniki hit- 
reje opazijo in laže zasledujejo. Ponoči je manjša te- 
žava neopažen priti mimo patrulj in nadzornih točk 
ter se ogibati dronom. Toda v labirintu zgradb tudi 
sam brž izgubiš orientacijo, dočim te zna od zgoraj v 
snop luči uloviti velika iskalna ladja, da se poženeš 
v beg kot kura brez glave. Pri tem se okrepi kovin- 
sko zvočno brnenje in žužnjanje v ozadju, ki budi 
vtis, da si ujetnik v terminatorski tovarni. 


Prav atmosfera je ključna odlika špila. Daleč sicer 
od tega, da bi šlo za kak poseben realizem, vendar 
se na ulicah Filadelfije stalno počutiš ranljivega, za- 
tiranega, majhnega in preganjanega - natanko ta- 
ko, kot bi bil partizan v spopadu z vojaškim strojem. 
Če kakega soldata ugonobiš z glasnim strelom, ta- 


koj priletijo na kup njegovi kameradi, droni in iskal- 
ke, nakar se pritisk stopnjuje, če je ne podurhaš. 
Energija se ti ne obnavlja samodejno, temveč mo- 
raš uporabljati prvo pomoč, ki jo najdeš ali kupiš, in 
med orožji ni nobenih alienskih megapušk, marveč 
normalna zaloga mitraljezov, pištol in bazuk. Kljub 
Korejcem in CryEnginu to ni Crysis! Občutek pri 
streljanju je zadržano življenjski, s poudarkom na 
tresenju cevi in merka ter headshotih. Municije je 
malo in jo je treba obnavljati v bazah ali z ropanjem 
trupel ugonobljenih soldatov, s sabo pa nosiš le tri 
krepelca in nabor druge opreme. Sem sodijo heker- 
ske naprave za vdiranje v elektronske sisteme (mi- 
niigra je enostavna in se žal ponavlja), eksplozivi, ki 
jih mečeš ali jih pritrdiš na avtomobilček, s katerim 
se zapelješ v sovražno oporišče in glasno rečeš "KA- 
BUM!", in podobna presenečenjca. Orožja je pak 
moč modificirati z alternativnimi sestavnimi deli, ki 
na primer pridušijo strel, a ga hkrati ošibijo. 

Nadalje ob podaljšanem igranju ugotoviš, da so cilji 
pravzaprav dokaj razgibani - da je torej moč razno- 
likost najti na mikro- namesto na makroravni. Opo- 
rišč, ki jih osvajaš, niso naštancali brez domišljije, 
temveč gre za dokaj raznovrsten niz nalogic, ki 


Nekatera oporišča si je moč podrediti na več načinov, denimo s hekanjem vrat ali eksplodiranjem ključnih objek- 


tov z avtočkom. Pri direktnih napadih je modro imeti pomoč tovarišev, ki pa jim ne moreš direktno ukazovati. 


vključujejo vse mogoče. Ponekod je treba z motor- 
jem skočiti na streho, drugje se v bazo splaziti skozi 
kanalizacijo, pri tretjih je potrebna pomoč tovarišev, 
ki jih lahko rekrutiraš do tri naenkrat, čaka te pobeg 
iz zapora, čiščenje zaplinjene podzemne garaže in 
tako dalje. Nabor sicer ne seže v epsko širino in glo- 
bino ter ni prav izviren, toda igri pretežno vseeno 
uspe ohraniti občutek svežine. Sčasoma se v danem 
predelu recimo začne prevrat in ljudje po gorečih 
ulicah preganjajo Korejce in jih mlatijo. Naključni 
prizor, ko sta mlajša in starejša dama nemilo zbrca- 
li ubogega rižojedca, je bil čisto zlato. 


Bi Korejci preprečili Trumpa? 
Med najboljše streljačine in igre letošnjika se Home- 
front ne bo vpisal. Angleški studio, ki se je razvil iz 
Free Radical Designa in Cryteka UK, ni zmogel vlo- 
žiti zadosti dela in talenta, da bi izkušnjo poglobil, jo 
naredil izvirnejšo in jo očistil nesnage. Venomer ti 
gredo na živce sotrpini, ki se ti nastavljajo in te rine- 
jo s položaja, in manjših hroščev je kljub poprav- 
kom še kar nekaj. Umetna inteligenca ni kos na- 
ključnemu, neskriptanemu razpostavljanju sovraž- 
nikov, cilji se na dolgi rok vseeno začno ponavljati 
in Korejci so čisto preveč splošnohudičevski ter pre- 
malo konkretizirani. Vendar kljub temu menim, da 
ne gre za strel s šibrovko v obraz, marveč za v redu 
naslov z odličnim partizanskim vzdušjem. Za polno 
ceno je malo predrag, zlasti ker sodelovalno večig- 
ralstvo ni ravno hvalevredno, a bo prišel v poštev na 
razprodajah. Preži nanj in ga začopati iz zasede! 


Sneti meni, da je ugonabljanje z bombami straho- 
petno. Sovrage raje zgazi z motociklom in jim sheka 

suspenzorje, da se jim boleče zategnejo. 


izvrstno gverilsko vzdušje v surovi st- 
relski obračuni v številni očarljivi de- 
tajli v predvidljiva igra x brez pošte- 


nega večigralstva x nezloščenost x 


Dambuster / Deep Silver za PC, PSA in XBO 


ajslavnejša tipkarska igra je Typing of the 

Dead, kjer smo s hitroprstnim vnašanjem 
izpisanih besed streljali zombije. Epistory prin- 
cip prikroji: gledan je od zgoraj in omogoča 
svobodno raziskovanje ozemlja, kombinirano z 
ugankami ter izgradnjo lika. Zgodba se vrti 
okoli pisca, ki trpi za kreativno presahlostjo, in 
spočetka mrka okolica predstavlja njegov 
(brez)čutni svet. Naloga igralca je, da okolici s 
pisanjem besed vdahne življenje in pisatelju 
skozi razreševanje ugank pomaga, da se iz- 
vleče iz črnine svojih misli. 
Si drobno dekletce - avtorjeva muza, ki vandra 
po tem svojstvenem origamijastem pejsažu. 
Plemenit namen zaljšanja sveta in prinašanja 
dobre volje pa ni pogodu sovragom, ki se hra- 
nijo z negativnimi občutji. Pajke, komarje in 
podobno žuželčjo zalego spočetka upepeljuje- 
jo preproste, kratke besedice. A sčasoma zaje- 
banost naraste in igra te radostno meče iz co- 
ne udobja s termini, kot je 'triskaidekaphobia'. 
Med navali se ne moreš premikati in ko se zve- 
rinjad nadte usiplje z vseh strani, ti pa brzinsko 
vnašaš vse daljše smrtonosne besede in me- 
njavaš elementarne napade, postane kar na- 
peto. Več besed kot zaporedoma povežeš v 
časovno omejeno kombinacijo, več izkustvenih 
točk nagrabiš. Te vložiš v še efektivnejše cvrtje 
mrčesa, hitrejšo ježo po krajini in podobno. 
Pripoved o mukah ustvarjalnega procesa je 
dobro spisana in v njej se gotovo najde vsa- 


kdo, ki je na faksu spacal kakšno seminarsko 
nalogo. Deli štorije takisto odlično odsevajo 
tvoje početje v igri. Uganke so recimo prispo- 
doba za mentalne blokade in naslednjega po- 
dročja ni moč odpreti, če jih ne rešiš. Miselni 
orehi temeljijo zlasti na prostorski predstavi in 
nudijo ravno pravšnjo mero izziva. Tacanje 
ploščic v pravem vrstnem redu, stikala, labi- 
rinti; nič prelomnega, a zgledno udejanjeno. 
Epistory je gostoljuben špil, ki pritegne s sp- 
roščeno atmosfero. V zavihku s statistiko se 
skriva postavka WPM (besede na minuto) in 
med igranjem kmalu zapaziš, kako se umetna 
pamet prilagaja (ne)sposobnosti. Če nadgra- 
diš tipkalno intuicijo in popotovanje pričneš 
znova, bo mlatenje znatno težje kot prvikrat. 
Osemurno mučenje knofov se žal izkaže za 
malce prerazvlečeno in bi ob prepolovljenosti 
pustilo dosti boljši priokus. Osredotočanje na 
fabulo postane pravi izziv in pripovedovalka jo 
nemalokrat potisne naprej ravno tedaj, ko si 
sredi zagretega vpisovanja besed, da ne uja- 
meš povedanega. A temu navzlic je nenavad- 
na zadevščina za petnajstaka prijetno dru- 
gačen oddih in zabavna vadba angleškega iz- 
razoslovja ter desetprstnega tipkanja. 


zajaše lisjaka in se od- 
pravi po sledeh lorda Byrona. 


Fishing Cactus za PC 


BACKGROUND 


Ne palice ne kamni, besede ranijo dlajbolj. 
V Epistoryju čisto.dobesedno. - 


ai 


Da med tipkanjem ne postane dolgčas, poskrbi temačna zgodba o 
pisunski blokadi. Edino znano zdravilo: stalen dotok črk. 


sanke, bi zlahka pomislil, da gre za otroški špilčič, a ni 
povsem tako. Znabiti bo Nelly dogajala kratkohlačni- 
kom, vendar je angleščina izrazito britanska in precej 
zahtevna ter vsebuje dosti izrazja iz zaprašenih slovar- 


lasdair Beckett-King je Anglež mnogih vrlin. Izgle- 

da kot veganski viking, izvablja smeh kot stand- 
up komik in izdeluje igre. Svoji dečvi je pred desetlet- 
jem za rojstni dan napravil klasično pustolovščino 
Nelly Cootalot: Spoonbeaks Ahoy, katere gusarsko 
junakinjo je osnoval po njej. Ker je zastonj in simpa- 
tična, jo le stegni. Igrico, ne punco. Zlasti če hočeš 
kar največ odnesti od komercialnega nadaljevanja 
Fowl Fleet, v katerem nastopa taista punca. 
Nelly ne skriva zgledov - ne s pokloni na vsakem ko- 
raku ne s splošnim duhom. Svet, liki in humor spom- 
nijo na Opičji otok, nakar je tu nebroj filmskih refe- 
renc, ki segajo od A Few Good Men do klasike Citizen 
Kane. Toda v osrčju je vseeno gusarska štorija o 
skrivnostnem izginotju ptic in iskanju izgubljenega za- 
klada. Nelly je velika ljubiteljica perjadi, zlobni baron 


pa kani letečneže izkoristiti. Za kaj, punca ne ve, jas- 
no ji je le, da mora priti z otočka, na katerem je. To bo 
storila na tipičen pustolovski način, se pravi z zbira- 
njem in kombiniranjem predmetov, reševanjem mi- 
selnih zagonetk in dosti pogovarjanja. 

Fowl Fleet sodi med lažje avanture, saj so namigi 
vedno jasni in rešitve smiselne. Nemudoma je jasno, 
kako se lotiti večnivojskih nalog, kot so sabotiranje 
športnih stav, tihotapljenje na ladjo in pridobitev zapo- 
slitve. A to ni nujno slabo, saj ob tekočem tempu za- 
blesti domačna, vendar domiselna fabula z zgledno 
spisanimi dialogi ter profesionalnim govorom, kjer 
med glasovi prepoznaš celo legendarni bas Toma Ba- 
kerja iz nanizanke Doctor Who. Nastopi kot ptič, ki 
spremlja junakinjo in ji pomaga pri zagatah. Ob eno- 
stavnosti in podobi, ki spomni na stare Warnerjeve ri- 


d z [pa ae ae. ŠE - PE 
Le stežka bi našel bolj klasično avanturo. Splošna lahkost in logičnost reši- 
N tev poudarjata zgodbo in dialoge, ki so svetla plat farbovitih Nellyjinih prigod. 


skih kotičkov. Besedne igre so na nivoju in tudi dosti 
odraslih šal je najti. Srečoma so dovolj pretanjene, da 
malim ne bo treba razlagati o cvetlicah in čebelicah. 
Resda se bodo stari mački obregnili čez lahkost in 
kratkost, saj igra traja le kakih sedem uric in ne pozna 
večrešljivosti. Košta pretiranega dvajsetaka, pri če- 
mer izvedba ni visokoproračunska - to velja zlasti za 
animacijo. Toda štorija je simpatična, liki odbiti, hu- 
mor večplasten, vmesnik pa pozna vse moderne tri- 
ke, tako da ni nikdar v napoto. Fino za staro in mlado, 
skratka - zlasti ko cena pade za petaka ali dva. 


se ozira za hrbet, pa ni niče- 
sar. Kakšna triglava opica neki? 

aponski Platinum so firma z dvema obrazoma. En 

dela izvrstne strelsko-pretepaške sladokusnice, 
kot so Vanguish, Bayonetta in Metal Gear Rising - ki 
pa niso nujno komercialne uspešnice. Zato imajo še 
kletni oddelek za licenčni šodr, od koder se natečejo 
cekini za bolj dušne projekte. Drugače bi jim kmalu 
pela zadušnica. Tam nastaja drek, kot je predlanski 
Legend of Korra, ki se mu zdaj pridružuje slično zani- 
krni Teenage Mutant Ninja Turtles. 


Nesposobne pripadnike klana Foot treba tepsti tako 
prekleto dolgo, daje vtis razvlečenosti v ospredju. 


Scenarij te tretjeosebne sekljačine je ohlapno pove- 
zan z aktualnim filmom o nindža kornjačah. Po Man- 
hattnu se razpaseta samurajski negativec Shredder in 
alienski glavar Krang s četverico osrednjih podrepni- 
kov - veprom Bebopom, nosorogom Rocksteadyjem, 
letečnežem Wingnutom ter želvakom Slashem. Vz- 
dušje je v redu, saj je notri bolj ali manj vse, kar ljubi- 
telj pričakuje: dečva April, pice, ulične tolpe, podganji 
učitelj Splinter, raznotere osebnosti posameznih želv. 
Kljub temu pa si deležen manj zgodbe, kot je ostan- 
kov parme za Michelangelovim nohtom, ko ga sensei 
nažene v banjo. To se mi ne zdi v redu, kajti kljub lah- 
kotnosti so znali biti nekateri stripi TMNT resni in do- 
bri, znamka pa ima nemalo starejših ljubiteljev. Am- 
pak dobili smo podhranjeno sobotno matinejo v kra- 
vatniški režiji. 


' Najboljši del so glavarski obračuni. Ritem ogibanja in 
napadanja je preprost, a se vsaj nekaj stalno dogaja. 

Tudi igranje je prirejeno najnižjemu skupnemu ime- 
novalcu. V premočrtnem nizu misij na dosti majhnih 
odrezkih Manhattna morajo prijateljčki teči k aktual- 
nemu cilju, kot je dani šefovski sovražnik ali nastav- 
jena bomba, in na poti nagarbati obilico navadnih 
nindž. To počno po slabo oblikovanih, duhamornih 
strehah, ulicah in kanalizaciji. Ob tem igra daje bist- 
veno slabši videz kot prejšnja platinska cel-shadana 
licenčnica, Transformers. Vse je temno, grdo in težko 
razločljivo, kar negativno vpliva na preglednost akci- 
je. Včasih po več sekund ne veš, kje si, in samo drg- 
neš knofe v upanju na preživetje. A čeprav bi bila po- 
doba jasna ter barvita in s kakovostno kamero name- 
sto obupne, bi bili Mutantje in Manhattnu podpov- 
prečen hack-and-slasher, katerega izdelavo so bržda 
zaupali prgišču fizikalcev v kleti. 


a 
Bratom želvakom lahko naročiš, naj se držijo ob strani 
ali naskočijo grdobe, vendar to ne hasne dosti. 


Čeprav nabor potez ni ozek in sta med njimi tako blo- 
kada kot izmik, je fines bore malo. Ker vžge zlasti 
knofodrkarski udri po siromaku, je nabiranje kombi- 
nacij ter veščin praktično brez zveze. Razvijalcem je s 
plitkostjo vsega uspelo negirati celo razlike med brati, 
med katerimi lahko marsikdaj prosto menjavaš. Na- 
vzlic obljubam je pretežno vseeno, če uporabljaš pali- 
co, sai, nunčake ali meč, rutinsko mlatenje posamič- 
nih sovragov pa traja čisto predolgo. Še najbolje se 
imaš pri obračunih s šefi, kot je merjasec Bebop z 
motorko in fensi očali, kajti tu se je treba ogibati jasno 
telegrafiranim napadom in izvajati spektakularne 
skupne naskoke. Vendar ti užitek tudi tu redno gnojijo 
kameradi pod vodstvom umetne pameti, ki vsled za- 
bitosti nenehno goltajo poškodbe. 

Nekoliko več vrednosti igra nudi v lokalnem ali splet- 
nem večigralstvu, kajti že en sam tovariš namesto de- 
bilnega silicija izboljša izkušnjo. In fino je, da se znajo 
ob naslednjih skozihodih prikazati skrivni šefi. A na 
splošno gre za rutinirane, nenavdihnjene licenčne li- 
manice, ki so pri 30 evrih na PCju ali celo še več na 
PS4 nesramno drage za tistih pet, šest ur akcije. Tjah, 
svetu ne vlada platina, marveč denar ... 


Diddi 


obiscčite nas na 


8-BIT ARMIES 


asvegaška hiša Petroglyph daje zatočišče nekda- 
[:: ljudem iz Westwooda, zato nas pretežno 

bombardira z realnočasovnimi strategijami. Že 
Grey Goo je bil stilsko pogled med klasike, 8-Bit Ar- 
mies pa je študija, koliko lahko tovrstno igro po CSC- 
jevi doktrini shiraš, preden se sesede od lakote. Tako 
mehanika kot spisek soldateske sta okleščena do čis- 
tih osnov. Iz slabega ducata stavb zgradimo utrjeno 
bazo, koder s črpanjem nafte pridobivamo novce, ki 
jih vložimo v štancanje množice bojnih enot za napad 
na sovraga. V arzenalu so pešaki z mitraljezi in bazu- 
kami, izvidniški avteki, tanki, artilerija in več sort he- 
likopterjev. Na vrhu tehnološkega drevesa je še jedr- 
ska raketa, ki razkocka ves zaslon. V slogu prepros- 
tosti in retra je namreč oglata tudi podoba, ki pa je 
simpatična in hitro priraste k srcu. 


Ko se na liniji proti tebi usmeri več sovragov hkrati, je 
zaslon do vrha poln vozil in izstrelkov. Obrambni stol- 
piči niso švoh, a takšnega valjarja ne ustavijo. 


Zaradi kvadratastega sloga računalo ob valovih na- 
skakujočih oklepnikov ne pokašljuje. Poleg enostav- 
nega sistema kamen-škarje-papir, v katerem mitra- 
ljezci postrelijo bazukarje, ti eksplodirajo avtomobile 
in tako dalje, je namreč glavni hec naskok z dovolj 
veliko packo vojaštva. Juriše šteješ v desetinah enot 
in če nimaš vsaj petih tovarn, delaš nekaj narobe. 
Peščica naprednejših trikov vključuje recimo carma- 
geddon s tovornjaki skozi soldate, popravljanje z in- 
ženirci, desant s helikopterji ... Zbiranja veteranskih 
izkušenj ne išči in celo nadgradnje so preveč napred- 
ne. Dodaj dejstvo, da je frakcija samo ena, in uvidiš, 
da epske globine ni. Zato umetna pamet nima dosti 
manevrskega prostora, te pa vsaj nenehno nadleguje. 


V kampanji vsekakor velja loviti najzahtevnejše cilje, 
ki so ponavadi časovno omejeni. Zahtevajo do sekun- 
de natančno izpeljavo napadov in nekaj sreče. 

A hkrati je 8-Bit Armies zelo zloščen in simpatičen 
špilček. Resda se vozi na kamionu nostalgije, toda 
enote so dobro uravnotežene in tako novinci v žanru 
kot veterani bodo izgubljali ure in ure v lahkotni pobi- 
janciji. Na deseterici kart za skirmish in večigralstvo 
se lahko pomeri do osem igralcev in to je fejst špil za 
trenutke, ko se ti ne da poganjati SupComa ali pod- 
obnih naprednosti. Nekaj časa vleče tudi kampanja. 
Petindvajset misij nima pametne pripovedi, a daje iz- 
ziv z zaguljenimi drugotnimi cilji. Je pa res, da jih ve- 
čino dosežeš šele z enotami iz kasnejših nalog, zato je 
dosti ponovnega preigravanja. 

Petnajst evrov na Steamu je glede na vsebino kanec 
preveč. Če jih bo 8-Bit Armies upravičil, je odvisno 
od tega, ali v golem receptu prvega CSCja še najdeš 
dovolj privlaka. Osebno vseeno raje zakurblam Red 
Alert 2, ki ga redno dajo zastonj. Aggressor 
Petroglyph za PC e 15 EUR 


KATHY RAIN 


athy Rain je krstni projekt razvijalca Clifftop Ga- 
K: ki se z videzom pokloni davnim izdelkom 

iz LucasArtsa. Klasična avantura, udejanjena z 
Adventure Game Studiom, te v 320 krat 240 pikslih 
popelje skozi twinpeakovsko kriminalko, postavljeno 
v sredino devetdesetih. Ugankarski elementi se pre- 
pletajo s kopico odlično spisanega zasliševalnega 
čveka, iz česar nastane zabaven avanturistični zalo- 
gaj, ki mu je moč prezreti marsikatero zamerico. 
Kathy prihaja iz razdrte družine, kar daje jasno vedeti 
s svojo uporniško držo. Nosi leder, vozi harleyja in po- 
govore na debelo začinja s cinizmom. Ko izve za smrt 
dedka, oklevaje krene na pogreb. A topli spomini iz 
otroštva prevladajo in z odtujeno babico se hitro po- 
klopita. Kathy izve, da v Cornwell Springsu ljudje čes- 
to izginejo ali znorijo in da se je nekaj podobnega pri- 
merilo njenemu dedku. Večina dela v premočrtno zas- 
novani detektivki je postorjenaga s poizvedovanjem, 
pri čemer je protagonistki v pomoč beležnica. Ta se 
pridno polni z uporabnimi informacijami. Vsak lik je 
praviloma treba obiskati večkrat in ga z navzkrižnim 
kombiniranjem svežih delcev mozaika priviti ob zid. 

Lily Myers art 


O "tecley' - call siga? 
s Civerch oč the Boly Trinity 


Kathy si med pogovori polni beležnico z uporabni- 
mi informacijami. Na njihovi podlagi privije tiste, 
ki ji kaj prikrivajo, ali obišče nova prizorišča. 


Ekosistem ugank je razgiban in življenjski. Zagrenje- 
na babura te recimo nikakor noče spustiti v hišo. 
Malček se razgledaš po pejsažu, na verandi opaziš pe- 
pelnik in se zaveš, da je cigareta tvoja vstopnica. Dru- 
gič razrežeš telefonsko sporočilo na tajnici in ga se- 
staviš v smiselnem zaporedju, da nekoga pretentaš. 
Četudi domiselnosti ne gre oporekati, pa se dosledno 
znotrajškatelno razmišljanje izkaže za dvorezen meč. 
Resda se zgodba odvija bolj tekoče in lasje ne za- 
puščajo glave često, kot bi jo v primeru zajebanosti. 


, Moiden in '81 
Me£onneli 4% 

Oddaljenih lokacij ne moreš obiskati, lahko pa za- 
vrtiš njihovo številko. Prenarejanje glasu, uporaba 
šerifovega zasebnega telefona, nič ni svetega. 


Toda občutek ujčkanja, ko te Katka že ob prvem za- 
jebu z docela nesubtilnim namigom spravlja na pravo 
pot, zna zatreti zmagovalni žmoht. 

Vmesnik je intuitiven in svoje misli zlahka preliješ v 
dogajanje na ekranu. Pogled postrani leti le na neu- 
porabo več miškinih uhljev, kar bi olajšalo rokovanje 
s predmeti. Dobrodošla bi bila tudi nepremočrtnost, 
ki bi dodala občutek raziskovalne svobode. A ujetost 
v liste v knjigi ne zbode preveč, saj je štorija zelo dob- 
ra, posojevalci glasu pa delo opravijo z odliko. Zlasti 
naslovna junakinja, ki skozi dobrega pol ducata ur 
razkrije bogato osebnost, polno zabavnih anekdot in 
pristnih izpovedi, ob katerih jo je težko ne vzljubiti. Za 
15 bruseljskih vsekakor vredno uboda. Trier 
Clifftop Games za PC e 15 EUR 


Uganke so domiselne in jasno zasnovane. Tukaj re- 
cimo pomagaš klošarju podkrepiti imitacijo srčne- 
ga infarkta z elektrošokerjem. 

Minulo in aktualno mesečno sezono fine kvartaške 

igre Hearthstone so zaznamovali Blizzardovi pose- 

gi in razširitev Whispers of the Old Gods. Oboje je 

po je mnenju prispevalo k zanimivejšemu 
in uživantskemu elektronskemu cecegeju. 


MAN: 


A 


C'Thun je najbolj znana karta iz 134 podobic debele razširitve Whispers of the Old Gods. Kolovodja starih 
bogov se z udejstvovanjem podanikov sproti krepi in nato strese bes na vso sovražno polovico igralnega 
polja. V večini primerov je to dovolj za zmago ali vsaj pohabljenega nasprotnika. A treba je priti do tja ... 

oliko od več deset milijonov igralcev, koli- 
Ke jih je farboviti, dostopni in hudomušni 
earthstone na računalnikih ter mobilijah 
zvabil v svoj objem, je v njem redno aktivnih, vedo 
le Nevihtniki. A prepričan sem, da jih to spletno ig- 
ro, v kateri iz olastninjenih kart izdelaš lasten kup- 
ček in se nato spopadeš z življem širom sveta, do- 
bršen delež požene vsakodnevno, da poteši željo 
po plesu hudičevih podobic. Nekateri manijaško 
igrajo celo med sprehajanjem in kolesarjenjem! Le 
tako namreč maksimiraš zlato, ki pricinglja od vsa- 
kodnevnih kvestov. Tega vlagaš v kupovanje zavit- 
kov novih kart, da ti ni treba odštevati pravih de- 
narcev. Ob udejstvovanju od zagona spomladi '14 
si je zgolj s tovrstnim zastonjkarstvom marsikdo 
oblikoval zavidljivo zbirko podobic. Ampak ta je še 
bistveno večja in boljša, če si kupil katero od plač- 
ljivih razširitev, ki jim zaradi osredotočenosti na 
samotarsko izkušnjo pravijo 'avanture'. 
Morebiti so nove spremembe v Hearthstonu najbolj 
izživcirale prav tiste, ki so za ekspanzije zdajali du- 
cate evrov. Do aprila si se z ljudmi na spletu v glav- 
nem boril na dveh lestvicah: resni oziroma rangirani 
in neresni oziroma nerangirani. Odslej pa se je te- 
mu pridružila delitev tekmovanja na standardni in 
divji (wild) format. V slednjem je moč uporabljati 
sleherno kadarkoli izdano karto, v prvem pa le po- 
dobe iz naborov basic in classic ter tistih razširitev 
oziroma avantur, ki so izšle v zadnjih dveh letih. Ob 
letu osorej, ko se izteče 'year of the kraken', bodo iz 
standarda rotirali vsi trije lanski dodatki - Blackrock 
Mountain, The Grand Tournament in League of Ex- 
plorers. Ostali pa bodo Whispers of the Old Gods in 
oba, ki še imata iziti letos. 


Kartična apokalipsa 


Taka letna omejitev se ne sliši pretirano huda, toda 
v okolju, ki skupno še zmerom šteje le nekaj sto 
kart, znajo imeti spremembe te baže opazen vpliv. 
In so tudi jih, kajti odhod Curse of Naxxramas in Go- 
blins vs Gnomes je eliminiral številne doslej tipske 
in močne karte, ki so sooblikovale Hearthstonovo 
krajino ('meto'). Vseprisotni Dr. Boom, ki je poleg 
telesa 7/7 pričaral še dva eksplozivna robotka ... 
tečna Piloted Shredder in Sludge Belcher, ki sta ob 
smrti rodila novi bitji ... urok Tinker's Sharpsword 
CIl, ki je tako okrepil malopridničin nož, da so okrog 
njega oblikovali ves deck, Oil Rogue ... Mechwar- 
per, ki je pocenil klicanje drugih mechov in pravza- 
prav omogočil dotične kupčke ... Antigue Healbot, 
ki je junaku pozdravil osem poškodb ... warriorjeva 
silna sneta sekirica Death's Bite, ki je ob drugem 
žvajzu marsikdaj sprožila Grommashov napad za 
deset ... Ja, karte iz teh dveh dodatkov so definirale 
meto in poganjale številne decke. 

K drugačni krajini so svoje prispevali 'nerfi', zmanj- 
šanje moči določenih kart. Ko so avtorji spremenili 
karto Force of Nature, da troje priklicanih bitij 2/2 
ne more več takoj napasti, so pohabili močno kom- 
binacijo Force of Nature 4 Savage Roar in ubili va- 
njo usmerjenega druida. Povečanje cene Big Game 
Hunterja, ki ubije bitje s 7 in več napada, s treh kri- 
stalov mane na pet pa je slednjega odstranilo iz ve- 
čine deckov. Take poteze so zauzdale neprijetni 'po- 
wer creep', sprotno naraščanje moči podobic, kar bi 
nazadnje pripeljalo do metanja 'jedrskih bomb', in 
dale občutek, da Blizzardu ni v interesu le navdu- 
ševanje svežih igralcev. Namesto tega skrbijo za dol- 
goročno uravnoteženost in skušajo ugoditi ustalje- 
nim, naprednejšim, celo profesionalnim igralcem. 

"CThun! C'Thuuun!" 


Hearthstone je trenutno v boljši formi kot kadarkoli; 
celo kot v začetni beti, ko je bil še nov novcat. Ner- 
fi in odhodi določenih ter prihodi drugih kart so igro 
upočasnili ravno za toliko, da so razcvet doživeli ti- 
sti kupčki, ki se uveljavijo v sredinski fazi (midran- 
ge). In da se lahko tako slednji kot nadzorni decki 
(control) približno enakovredno kosajo z agresivni- 
mi (aggro). K temu je dosti pripomogel zvezdnik 
starobožje razširitve, C'Thun. 

Zajebani šef iz World of Warcrafta je v dani obliki 
bitje 6/6 za deset mane, kar je seveda neigralno. 
Toda njegovi številni podaniki ga s prihodi na bojno 
polje sproti bildajo, in sicer ne glede na to, kje je - v 
roki, v kupčku ali na pokopališču. Eden ga celo oživi 
s slednjega! Ko C'Thuna odigraš, ta razdeli vrednost 
svojega napada med vse sovrage. S tem zadaš 
smrtni udarec heroju, očistiš bojno polje ali kar obo- 
je, kajti običajno se vrednost suče okrog 15 točk. 
Ali dvakrat toliko z Bronnom, hi hi. C'Thun sicer ni 
spremenil obraza igre, saj je počasen, je pa rodil 
nov arhetip c'hunskega decka, ki se je kar razpasel 
- imamo c'thunskega druida, warriorja, coprnico ... 


Ne čisto enaki junaki 


Ampak ta risankasta inačica Lovecraftovih cthul- 
hujcev s podrepniki ni edino, kar so Whispers pri- 
nesli. Za zlato, pravi denar in prah se grebejo močne 
kreature, kot so druidov Fandral Staghelm (hkratno 
aktiviranje kart z dvema učinkoma), splošni Twin 
Emperor Vek'lor (taunter, ki naredi kopijo sebe, če 
ima tvoj C'Thun vsaj deset napada) in čarovničin 
Faceless Summoner (ob priklicu ustvari še eno bit- 
je za tri mane), ter šamanov urok Evolve, ki spre- 
meni vsa tvoja bitja na parketu v naključne spake, 
vredne eno mano več. Nasploh je bil šaman deležen 


Sestavljalci kupčkov imajo z novimi sličic 


wild ali tvorijo eksperimentalne decke za neobvezno lestvico. Večina seveda uporablja kupčke z neta. 


ogromno ljubezni in je skočil na sam vrh herojske 
mogočnosti, kajti njegova agresivna in midrange 
verzija sta na lestvici izredno močni. Kaj bi ne bili z 
orodji, kot sta Eternal Sentinel (odklene overloada- 
ne kristale) in Thing from Below (poceni 5/5). 

A Šepeti so premešali karte tudi pri drugih junakih. 
Pri lovcu je face hunter zatonil, rodil pa se je bistve- 
no drugačni midrange oziroma control hunter, se- 
cret paladin je preteklost in nadomestil ga je nad- 
zorni n'zoth paladin, pri bojevniku se je kontrolne- 
mu in patronskemu pridružil hitri tempo warrior, ek- 
sperimentira se z blast priestom, ki ti zmeče v glavo 
204 poškodb naenkrat, in tako dalje. Vse to je pri- 
pomoglo, da si špico zdaj bolj ali manj enakovred- 
no delijo srednjeigerni, nadzorni in agresivni kupčki. 
Meta se sicer še ni umirila in slednji spet silijo v 
ospredje, na primer zoolock. A temu navzlic je le- 
stvica bolj raznolika kot kadarkoli, utrujene arheti- 
pe pa so nadomestili novi, sveži. 


Ena roka zadostuje 


Zanimiva je tudi delitev lestvice na standardno in 
divjo. Ni se treba odločiti za eno, igraš lahko na 
obeh, in čeprav zazdaj ni nekih blaznih razlik, je ob- 
čutek vseeno drugačen. Format wild je bolj neukro- 


čen in udaren, za ene nepošten ter za druge zaba- 
ven. Navsezadnje se v njem križajo običajni in ne- 
prilagojeni decki za format standard, z Whisperji 
obogatene klasike in stari arhetipi, ki so spolzeli iz 
standarda. Tako v eni bitki srečaš control warriorja 
z Alexstraszo, v naslednji secret paladina, ki te uniči 
s čistim igranjem po krivulji, in v tretji renolocka s 
C'Thunom, ki ga lastnik v enaki obliki vozi po obeh 
lojtrah. Je pa res, da je wild manj obljuden in da tam 
povprečen igralec bolj obvlada. Ali bolj zagreto mo- 
li k RNGezusu. 

Tega ne omenjam tjavdan. Naključja so še zmerom 
velik del te kvartopirščine, ki je v bistvu šah, pri ka- 
terem nimaš na razpolago vseh figur. V dani situa- 
ciji bi rabil to in to, ampak ker ti (stari?) bogovi niso 
bili naklonjeni, karte nisi dobil v roko in si popušil. 
Vse, kar lahko storiš, je, da daješ v deck po dva iz- 
voda bistvenih kart in upaš na najboljše. Ter da ra- 
zumeš, da imajo celo profiči v najboljšem primeru 
nekako sedemdesetodstoten izkupiček. Jasno ti 
mora biti tudi, da je notri toliko zanič kart zato, da 
dobrih ne dobiš prehitro in se vračaš k igranju. To- 
da če vse to vzameš v zakup, je Hearthstone prav 
zdajle v najboljši formi doslej. Hitro zna postati tvo- 
ja dnevna stalnica in druga najboljša enoročna de- 
javnost. Moja je že. 


ČTHUNOYA POSADKA 


Veliko lovkarsko božanstvo ni edina 
impresivna karta, ki si je deležen z Whis- 
pers of the Old Gods (razširitev ni kup- 
ljiva, marveč moraš karte dobiti iz pa- 
ketkov ali jih izdelati iz prahu). Pravza- 
prav po moči in vplivu zaostaja za šte- 
vilnimi drugimi, ki so takoj postale 
standarden del HSjevskega udejstvo- 
vanja. Na primer temile, ki sploh niso 
vse legendaryji. 

N'zoth, the Corruptor 10 
V World of Warcraftu 
tegale starega boga 
(še) ne srečaš, je pa bil 
po zgodbenem ozadju — 
vpleten v propad kra- '5'(elalei Či 
ljice Azshare — od tod 

nadimek 'Corruptor'. V Hearthstonu je 
legendarno bitje 5/7 za 10 mane, ki ob 
prihodu na bojišče prikliče nazaj vse 
tvoje služabnike z deathrattlom, ki so 
umrli v tej partiji. Okrog te silne spo- 
sobnosti je nastalo več nadzornih ar- 
hetipov; najmočnejši je n'zoth paladin, 
drag kupček s številnimi legendaryji, 
med njimi novim Ragnarosom Light- 
lordom, ki naključno zdravi za osem. 
Ampak Corruptorja najdeš povsod, ne 
le v njem. 


aab 
na 


naizust 2016 


Xaril, Poisoned Mind 

Rogue je namesto ner- 

fanega Blade Flurryja in 

zavrženega Oila našla 

nova orodja, med kate- 

ra se vklaplja Xaril, Poi- 

soned Mind. Sam po 

sebi ta 3/2 legendarnež 

za štiri mane ni baš jak. Vendar ti da v 
roko toksično karto tako ob prihodu 
kot odhodu, in te so res dobre, od vra- 
čanja bitij v roko do jemanja karte in 
dajanja stealtha. Ker so to uroki, se 
spojijo z Gadgetzan Auctioneerjem, kar 
omogoči poteg kupa kart in posledično 
velikega pritiska na nasprotnika, kar 
malopridnica najbolj obvlada. Miracle 
rogue se je vrnil in ne gre nikamor več! 


Yogg-Saron, Hope's End . 
Seveda so v Whispers of 10 

the Old Gods številne 

močnejše karte, bržda pa 

ni bolj zabavne, kot je 

Yogg-Saron. Še en kerlc 

iz World of Warcrafta je 2% 

7/5 za deset mane, ki ob" 

igranju vrže naključen urok za vsako 
coprnijo, ki si jo izvedel v danem obra- 
čunu. To pomeni, da lahko v tebe, na- 
sprotnika ali bitja na mizi prifrči dobe- 
sedno katerakoli magija iz albuma. Ta 


» 


stihija naključnosti lahko spremeni za- 
nesljivo zmago v takojšen poraz, ko v 
sredo čela fašeš Pyroblast, in obratno 
— sovrag je v prednosti, pade Yogg in 
nevihta ga uniči. Job's done. 


Flamewreathed Faceless 
Bi v četrtem turnu igral bit- 
je 7/7? Seveda bi, in točno 
to zadnje čase počne vsak 
šaman, ki da ga kaj nase. 
Naj bo agresivec, midran- 
ger ali celo kaka čudaška 
izvedenka z Yoggom, vsi 
ti decki imajo dva Flamewreathed Fa- 
celessa, ker so te statistike enostavno 
predobre. Edini minus je overload za 
dva, a ta nikakor ni prehud, s tem, da 
imaš lahko v kupčku celo karto, ki ti za- 
klenjene kristale odklene. Juhej! Po 
letih trpljenja na dnu lestvice, kjer je 
lahko zgolj metal karte s sedaj res 
zadnjim priestom, je šaman zdaj pra- 
va pravcata sila narave. 


4/85 
1/6. 


Call of the Wild 8% 


| Spočetka je bil hunter 


najbolj SMorcast heroj 
v Hearthstonu ('SMorc' 
pomeni debilni fris ve- 
soljskega orka, ki ga za- 
nima le napad nate), fa- 


ce hunter pa njegova najbolj razpasla 
oblika. Ko je le-ta z odhodom Naxxa in 
GVGja izgubila številna orodja, od Haun- 
ted Creeperja do prinašalca skrivnosti, 
se je lovec izgubil v gošči. Iz nje je pri- 
šel ne nujno močnejši, a vsekakor 
zanimivejši, v midrange inačici. 
Njen temeljni kamen je urok Call of 
the Wild, ki za osem mane prikliče 
vse tri živalske služabnice — Misho, 
Leokka in Hufferja. They WILL hunt 
| you down. 


m Master of Evolution 

Šaman raztura na vseh 

koncih in krajih in tale 

karta je eden od razlo- 

gov za njegovo prevla- 

do. Mojster evolucije 

je 4/5 za štiri mane, 

kar že samo po sebi ni 

švoh. Toda s tem, da spremeni ciljno 
bitje v naključno za eno mano več, lah- 
ko prevesi tehtnico boja. Šamanu na- 
mreč prav s tem omogoči nadzor nad 
bojiščem, kar itak hoče, zlasti če pret- 
vori pošast, ki je preživela boj in s tem 
pridobila vrednost. Moč je sicer trans- 
formirati tudi toteme, a načeloma je 
Majstra pametno prihraniti za večje 
nakaze, na primer Flamewreathed Fa- 


S]. celessa. Dobrodošli v Value Town! 

res usran delovni teden 


"Ja pismo, kaj pa prvi zakon robotike?!" se priduša |ricr, ko ga Fredomedo in njegovi animatronski 
pribočniki vnovič stlačijo v par številk premajhno železno devico. Zazre se slabi dve leti v preteklost, 
obravnava huronsko uspešno serijo neodvisnih špilov in kronira histerijo, ki je nastala po izidu. 


Njegovo igro Chipper and Sons Lumber Co. so kritiki 

raztrgali. Tip je hotel ustvariti družino ljubkih bobrov, 
ki bi se borili s štori in delali na žagi. A zaradi okorne ani- 
macije so bile živali videti kot grozljive robotske pojave in o 
špilčku se je razširil glas, da je 'nenamenoma srhljiv'. Scott 
je že skoraj vrgel karierno puško v koruzo, ko mu je kapni- 
lo: če lahko nekaj tako tesnobnega naredim nehote, kako 
strašno bo šele, če si to postavim za cilj? In res se je leto 
pozneje v Steamovi štacuni znašel prvi izmed štirih Freddy- 
jev, ki je, kot je pripomnil eden od navdušenih igralcev, po- 
nudil poceni alternativo odvajalnim sredstvom. 


S cott Cawthorn je imel neznansko bedno poletje 2013. 


Kot da fobija pred 
klovni ni dovolj 


Prvenčeva štorija veli, da se siromak Mike Schmidt prijavi za 
delo nočnega čuvaja v piceriji Freddy Fazbear's. Oglasu ma- 
njka le pravni poduk, da restavracija ne odgovarja za razte- 
lešenja in podobne frke. Ne po naključju! Mike se znajde v 
nadzorni sobi, telefon zazvoni in prejšnji stražar ga popelje 
skozi delovne naloge. Bistveno je preživetje, kajti ponoči 
začno po restavraciji vandrati nasilni, živalim podobni roboti. 
Od tod izraz animatronik, kakor so znani med ljudstvom. Gla- 
vni je medved Freddy, spremljajo pa ga zajec Bonnie, pišče 
Chica in lisjak Foxy. Stražar Miku svetuje, naj se jim ogiba, 
saj ga bodo skušali na silo stlačiti v kosmatinski kostum. Po- 
jave namreč mislijo, da je človeško telo endoskelet, ki mu 
manjka obleka, in se trudijo to popraviti. Posledice so grote- 
skne. 

Med polnočjo in šesto zjutraj moraš skozi kamere budno 
spremljati dogajanje po sobah, prižigati luči, da na hodnikih 
opaziš animatronike, in pravočasno zapirati vrata v svoje pi- 
sarne. Vendar je treba biti pri tem ekonomičen, saj uporaba 
komponent hitro žre skopo odmerjeno energijo. Če štroma 
zmanjka, kamere ugasnejo, vrata se odpro in pred napadom 
nimaš več nobene zaščite. Tedaj je zelo verjetno, da ti bo 
pred fris skočil režeč medo in igranja bo konec. Suspenz te- 


5 AM 


Pisarna iz enice in voajersko kukajoča animatronika Bonnie. Mak luči, čekiranje kamer in 
Nidht 1 


zapiranje vrat ti žrejo energijo, a brez prvih dveh nimaš nobene stave o preteči nevarnosti. 

zločne. Trojka temu doda dodaten prezračevalni sistem in možnostsesutjaomrežja-ufisz ) 

melji na tem, da si venomer razdvojen med og- 
ledovanjem dogajanja v restavraciji in skrbjo 
za elektriko. Vtis nemoči krepijo prikovanost 
na stol, saj se ne moreš odpraviti na rajžo po 
objektu, klavstrofobična soba in namenoma 
slabe kamere, ki niti približno ne pokrivajo ce- 
lotnih prostorov. Iz ene od čumnat se celo sliši 
samo zvok ... 

Petero noči poteka dokaj slično, vendar so 
zmerom bolj živahne in težavne. Če igraš veš- 
če, težav nimaš in utegneš se čuditi, kje je ob- 
ljubljena doza groze. Toda špil je dober v tem, 
da te zaziblje v trans in ti vlije lažen občutek 
varnosti. Skozi dobrih osem minut, kolikor v 
računalniški inačici traja noč (v mobilnih je pol 
krajša), pozornost zlagoma splahni. In ravno 
ko se odsotno razgleduješ čumnati ter si zado- 
voljen, kako dobro si vse uredil, Freddy z div- 
jim tuljenjem plane nate. V najboljšem primeru 
ti srce cepne v hlače, lahko pa poliješ pijačo 
po tipkovnici, se začneš daviti s hrano ali se 
podelaš. Ko naskok doživiš prvič, postane iz- 
kušnja razburljivejša. Divje preklapljaš med ka- 
merami in skušaš v zatemnjenih sobah razbra- 
ti premikanje. V tisti brez videa z ušesi na špic- 
ljih loviš zvoke robotskih tac in si sveto obljub- 
ljaš, da še jutri daš odpoved. Jo res? 


Večna nedorečenost 


Scott je nepričakovano popularnost enice znal 
unovčiti. V dobrem letu je naštancal tri nadalje- 
vanja in še hecen RPG-odvrtek FNaF World. 
Koncept je z izjemo slednjega ohranil ključni 
element petih noči ogibanja kreaturam, ki spuš- 

čajo svarilne signale in te ob uzrtju zadrotajo. 
Se je pa količina pristopov povečala. Namesto 
zapiranja vrat si si lahko v dvojki za pretenta- 
nje maskot nadel masko in navijal glasbeno 
skrinjico, ki je nekatere med njimi zamotila. Ta- 
kisto si dobil ročno svetilko za osvetljevanje 
temnih kotičkov. V trojki si se znašel v odslu- 
ženem zabaviščnem parku in povečalo se je 
število sistemov, ki si jih moral opazovati. Šti- 
rica je bila namesto v nadzorno sobo postavlje- 
na v otroški kabinet, ti pa posajen v plenice ra- 
cača, ki ga tlačijo nočne more s protagonisti iz 
prvenca. 

Bržda največji dodatek v kasnejših epizodah so 
miniigre, skozi katere si deležen širše štorije. 
Te so starinskega videza, preproste ploščadne 
zasnove in pogosto zagovedne zaradi kakšne 
finte. Ne moreš recimo pobrati vseh balonov, 
če ne greš z glavo skozi zid, ki te možnosti na 
noben način ne izdaja. V trojki je od vztrajnosti 
in pedantnega reševanja odvisen konec, druš- 
čino ujetih duhov otrok pa mehanskim krem- 
pljem iztrgaš le ob uspešnem dokončanju vseh 
teh majhnih zadatkov. 

Zanimivo je, da fabule v FNaFih tvorijo zelo ne- 
jasne kopice namigov, s čimer je Scott uspešno 
drenja množica posnetkov, ki poglobljeno ana- 
lizirajo vsebino in špekulirajo okoli kopice de- 
tajlov. Mednje denimo sodijo naključni izrezki 
iz časopisa, ki pripovedujejo zgodbo o množič- 
nem umoru v piceriji. Pa odkritje, da poleg šti- 
rih osnovnih strašil obstaja Zlati Freddy, ki se 
teleportira po prostorih in ti namesto klasične- 
ga gameoverja sesuje igro. 

Vsak izmed animatronikov ima lasten vzorec obnašanja. Igranje je tako učnilgioGa; 
in kmalu ugotoviš, da lahko njihovo aktivnost s svojimi dejanji zatreš ali pospešiš. 


4 
bej 
Pover left: IZ, 
vsase: IH 
naizust 2016 


go 


Show-SŠtage | 
He" ]- 


IGROVJE 


Kasnejši špili zapakirajo zgodbo v miniigre starinskega videza. 
Skriti namigi so del razlogov za serijino popularnost. 


Slično pretkane so avtorjeve spletne kampanje ob napovedi 
novih kosmatinskih špilov. Na Scottgames.com je recimo 
prav v času pisanja tega članka najavil nov del. Pravzaprav 
ga je napovedoval kar nekaj časa, tako da je vsakokrat dodal 
črko in raji pustil, da visličasto špekulira okoli naziva. Takisto 
niso redki primeri, ko ljubitelji z uradne strani snamejo vsako 
novo sliko in se grejo CSlI: FNaF. Pogosto ne zaman, kajti v 
slike so redno zakodirana kriptična sporočila, kosti za gloda- 
nje med čakanjem na nadaljevanje. 


Psihološki profil 
priljubljenosti 


Pet noči pri Freddyju je najbolj priljubljenih med najstniki. 
Povprečen desetletnik zna na pamet našteti vse nastopajoče 
živali in pasti v debato o tem, kako jih nadmudriti. Vendar te 
igre niso na prvo žogo in pri mulčadi niso modni krik zato, 
ker jo najbolj veseli početje nečesa starcem neprijetnega. Kje 
je torej kleč privlačnosti, povod, da ljudje na Steamu odštejejo 
med 5 in 8 evri ali slabe pol toliko na mobilijah? V ospredju je 
dejstvo, da uspešno lovijo ravnotežje med domiselno idejo, 
tajinstvenim ozadjem in posrečenimi liki. Izvor terorja je do- 
kaj prefinjen, lovecraftovski strah pred neznanim. Tako kot 
film gledalcu z zvočno podlago daje vedeti, kadar junaki ko- 
račijo v pogubo, tudi Freddy deluje nejasno zlovešče. Anima- 
tronika skorajda nikoli ne zalotiš med premikanjem in celot- 
na restavracija daje nemiren občutek spokoja pred nevihto. 
Resnici na ljubo so to gradniki marsikakšnega drugega, ne 
tako omiljenega špila. A Freddyjev ustroj je kot nalašč za de- 
ljenje izkušnje po streamih in ti so medvedu navrgli mnogo 
zastonjske promocije. Ljudje iščemo varnost v gručah in če je 
med ogledom grozljivke nekdo s tabo, ne boš tako na trnih. 
Streaming nudi približek tiščanja skupaj v nevihtni noči, ko 
naokoli tavajo pošasti. FNaFi so za ta namen priročni tudi za- 
radi enostavnega igranja in nenadnih trenutkov strahogroze, 
ko junaka začopati robotska žival. Naprednejših čustev in in- 
telekta ni, a oboje je dandanes itak vse bolj razredčeno. Je ja 
bolj vznemirljivo, če se jutjubar, kot je uni Šved, jesiharsko 
dere v pričakovanju animatronskega naskoka! 


Kam sedaj? 


Poleg najavljenega naslova Sister Location je v delu film, za 
katerega je pravice odkupil studio Warner. O projektu ni jas- 
nega nič, razen da bo "nor, strašljiv in čudaško ljubek." Zveni 
sicer kot poskus ugajanja čimveč starostnim skupinam in ga- 
rantiran kritiški polom, bo pa mladež gotovo cukala starše za 
rokav za vstopnico. Cawthorn je v sodelovanju s Kiro Breed- 
Wrisley lani spisal še na igri temelječ roman Silver Eyes, ki je 
s pisunskega stališča grozen, le da ne na tisti način, kot bi 
moral biti. Zato se mi vse bolj dozdeva, da nekoč domiselni 
nišni fenomen postaja sredstvo za molžo tistih, ki jim več od 
polnokrvne vsebine pomeni čredna pripadnost idolu genera- 
cije. To je tisto, kar je pri vsem skupaj najbolj srhljivo. 


VEČJA IN JASNEJŠA OKNA 


V razredu prestižnih igralskih komponent so zasijali monitorji, ki združujejo fizično 
velikost, kvaliteto barv in visoko hitrost osveževanja slike, za dobro mero pa včasih 


še ukrivljenost. Ob tej priložnosti si 
razloži, zakaj vreči cekine za tako napravo. 


olgo so bili 24-palčni zasloni ločljivosti 
1920 x 1080 pretežno edina izbira, dočim 
so dražje in večje zmogli upravičiti le profe- 
sionalni grafični oblikovalci. V zadnjih letih 
pa se je področje sila razživelo. Število pikslov se 
je povečalo in precejšen delež ponudbe danes pred- 
stavljajo izdelki v višjih razločnosti od full HD ter 
drugačnem razmerju od uveljavljenega 16 proti 9. 
Skladno s tem rastejo dimenzije in na mizi potre- 
buješ vse več prostora za 28- ali celo 34-palčne 
monstrume. Matrika IPS ni več stvar grafičnih di- 
zajnerjev, ki čislajo pristno poustvaritev barv, mar- 
več se je razširila v skoraj vse segmente. Zagrizeni 
igralci prvoosebnih streljank pa so na svoj račun 
prišli z zasloni z višjimi hitrostmi osveževanja - 
120 hercev in več. Skratka, ponudba je mnogo bo- 
gatejša kot svojčas. 
Donedavnega smo bili prisiljeni v izbiro med našte- 
timi lastnostmi, kajti noben izdelek ni združeval 
vseh. Hitri paneli niso zmogli kvalitetnih odtenkov 
in obratno - IPSa nisi našel v monitorjih, oglaševa- 
nih za Counter-Strike. Toda gaming se je prelevil v 
važno gonilno silo razvoja in ekran, ki bi poznal od- 
lično sliko, visoko ločljivost ter hitrost, je na podlagi 
napovedi azijskih proizvajalcev pred dvema letoma 
postal zaželena hotnica. Celo Slovenci so prve takš- 
ne primerke naročali neposredno iz Južne Koreje, 
četudi še niso zagotavljali tovarniških visokih fre- 
kvenc - zgolj možnost navijanja nad 60 hercev! Da- 
nes takšne tvegane prakse niso več potrebne, kajti 
večina firm te izdelke ponuja na zahodu. Niso sicer 
poceni, a tole je članek, kjer se bomo razvajali in 
vpogledali špico ponudbe gamerskih monitorjev. 


MNOŽENJE PIK 


Da velja v nakup računalniškega prikazovala 
vložiti dosti premisleka in novcev, bi moralo bi- 
ti samoumevno. Skozenj zremo v vse, kar PC 
napravi, in tisti, ki na računalniku počne dosti 
'šolskih obveznosti", vanj ogromno upira oči. 
Danes se nam ni treba več toliko ukvarjati z 
zdravstvenimi tveganji in ergonomijo, kajti 
moderni zasloni ob pametni rabi oči ne utru- 
jajo več toliko kot nekoč. Namesto tega je 
kvaliteten zaslon postal pomemben za 
užitek in delovno učinkovitost. Na večje 
namizje lahko razpostaviš več vsebine in aplikacij, 
ki imajo ostrejšo podobo. Bolj živi odtenki bodo ko- 
ristili vsakmur, ki čisla kakovostno fotografijo. Vi- 
soke frekvence pa so za kvejkaše zapovedane, če 
želijo kar najbolj zanesljivo izvajati headshote. 
Najbolj očitni razliki med modeli sta ločljivost in ve- 
likost. Oboje je najbolj opazno in določa, kako boš 
ekran uporabljal. Vstopna razločljivost prestižnejših 
izdelkov je 2560 x 1440 ali tako imenovana guad 
HD, kar izraža dejstvo, da znaša štirikrat toliko pik 
kot HD pri 1280 x 720. Toda tisto pravo je 3840 x 
2160, ultra HD ali razvpiti 4K. Po vsaki od stranic je 
mreža dvakrat tolikšna kot full HD, zato se je sprva 
predvidevalo, da jo bo neposredno nadomestila. A 
ta skok je težji, kot so snovalci menili. Proizvodnja 
tovrstnih ekranov se le počasi ceni na znosne ravni, 
namečkoma pa potrebuješ za poganjanje vsebine v 
4K zelo zmogljiv računalnik, tako da strošek skoko- 
vito naraste. Zato je OHD pridobila na veljavi kot 
smiselna vmesna stopnica. No, razen če si upornik 

ke svetove zelo pomembna, enako kot videti film na laptopu ni ena- 


pusti božati zrkla in 


ko kot v kinu. Na tem gradijo najelitnejši sistemi z več monitorji — običajno s tremi, saj je pri tandemu na sredi mo- 
teč rob. Zanje obvezno potrebuješ multikartično grafiko in podporo špila. Ampak.tedaj je igralno polje trikratno. 

Asus ROG swift PG3480 je ukrivljen ultraširok 34- 
palčnež s 3440 piksli po. širini; matriko IPS'in frekven- 
co osveževanja do sto hercev. Zaradi okrasnih ledic v 
podstavku laže odženeš misel, da si pljunil 1300 EUR: 


in namesto uveljavljenega razmerja 16 : 9 pogledaš 
proti ultraširokemu (ultrawide) 21 : 9. Ta pride v 
dveh inačicah: manjša znaša 2560 x 1080, večja 
3440 x 1440. 

Pičična pridobitev ne pomeni nujno, da v igrah vidiš 
več! V standardnem razmerju 16 : 9 to velja le za 
spletne igre in redke dvorazsežne naslove, zlasti 
strategije s pogledom od zgoraj, na primer Age of 
Empires 2 HD. Praviloma je vidno polje enako kot v 
nižjih razločljivosti. V 3D-okoljih zorni kot itak ni po- 
vezan z ločljivostjo, marveč je stvar parametra field 
of view (FOV). Le pri 21 : 9 vidiš spremembo, ker 
kamera vid razširi v dodaten prostor na robovih, če 
je naslov temu prilagojen. Edino, kar se v mnogo 
igrah dejansko spremeni ob višanju zaslonske mre- 
že, je vmesnik oziroma napisi, zemljevidki, ikonice 
in slično. Če te elemente avtorji predvidijo v fiks- 
nem številu pik, bodo na 4K v drugačnem razmerju 
napram dogajanju, včasih celo moteče majhni. 


RESNA TEHNIKA 


Po vrsti druga najvažnejša lastnost za večino je vrsta 
matrike, se pravi tehnologija sestave zaslona. Ta 
določa vse, od načina prikaza barv do kontrasta in 
zornih kotov. Levji delež igralcev vseeno ni profe- 
sionalcev v Counter-Striku, zato je zanje frekvenca 
osveževanja po pomembnosti na zadnjem mestu. 
Bolj bodo cenili, ali je črna zares črna. Matrika tipa 
TN je bila zaradi nizkih odzivnih časov pikslov in 
ugodne cene še nedolgo tega najbolj razširjena. Zdaj 
se v večjih izdelkih vse bolj umika, saj jo srečaš le v 
cenejših rešitvah, dočim je v proporcu 21 : 9 ni. Od 
starih časov so jo sicer močno izboljšali, toda ko jo 
postaviš ob konkurentke, je očitno, kako švoh bar- 
ve in zorne kote ima, posebej po višini. Ni fajn, ko 
se posedeš na stolu nazaj, da bi užival v filmu, in 
Gimli dobi drug odtenek brade. 

Če že kupuješ velik zaslon za drago grafično karti- 
co, vzameš konkretnega z matriko tipa IPS ali VA. 
Prva ima najboljše barve in zorne kote, so pa izve- 
denke z višjimi frekvencami drage. VA se ponaša z 
mačnih prizorih. Vendar ji ne barve ne osveževanje 
ne gredo najbolje od rok, zato naj bo zasilna opcija. 
LG, Samsung in tajvanski AU Optronics so pogla- 
vitni proizvajalci takšnih igričarskih pane- 
lov. Vse naštete tehnologije so vrste LED 
LCD, kar je oznaka, ki jo v trgovinah radi 
lepijo v postavko 'tip zaslona'. Jasno, da 
so to LCDji, saj so vsi ekrani za PCje te- 
kočekristalni, ker OLEDov še ni. In kajpak 
so LED, ker ta postavka pove enostavno to, 
da imajo za plastjo tekočih kristalov plast 
svetilnih diod za osvetlitev ozadja. 

Tudi IPS pozna vrsto različic. LGjeva je AH-IPS, Sam- 
sungova PLS, dočim je prvo mesto z agresivnim vla- 
ganjem v raziskave sunil AUO z AHVA, ki je ne smemo 
mešati s tipom VA! Prav AHVA je prva podpirala viso- 
ke herčnosti nad sto in odprla pot gamerskim IPSom. 


Visoka hitrost osveževanja je pomembna za najbolj 
zagrizene igralce, toda dobrobit občuti vsak. Ključno 
namreč vpliva na megljenje, zatikanje in trganja sli- 
ke. Običajni starejši zasloni podobo izrisujejo s fik- 
sno hitrostjo šestdesetih sličic na sekundo. V to za- 
poredje mora sliko prinašati grafična kartica, ki sce- 
no izrisuje z lastno, spremenljivo frekvenco. Če je 
med njima razkorak, se podoba pretrga ali zastaja. 
Višja kot je frekvenca monitorja, manj opazne so te 
nadležnosti. Za njihovo odpravo sta Nvidia in AMD 
izdelala konkurenčni tehnologiji G-Sync in Free- 
sync, ki takt osveževanja monitorja vežeta na tiste- 
ga, v katerem sliko izrisuje grafična kartica. Odlična 
sta in zato dobrodošla dodana vrednost izdelkom. 
Žal še ni monitorja, ki bi združeval obe, in G-Sync 
deluje le z geforci, Freesync pa samo z radeoni. Za- 
to se z odločitvijo zavežeš enemu od grafičnih tabo- 
rov, kar je dodatno tečno, saj so takšni zasloni draž- 
ji. Nasploh IPSom z višjimi frekvencami hitro raste 
cena - vsaj za stotaka. Nedeljski igralci lahko zato 
višje herce (nad šestdeset) žrtvujejo. Jih je pa lepo 
imeti in imajo zunaj iger učinek pri katerikoli hitro 
gibljivi sliki, tudi filmih in spletnih straneh. 


2560 X 1440 - OHD 


Začnimo preglede izkušenj pri 2560 vodoravnih pi- 
kah. Ta ločljivost je privlačna za največji krog ljudi, 
saj od full HDja povzame isto, splošno razširjeno raz- 
merje. Hkrati je pikslov 78 odstotkov več, kar je do- 
volj blag skok, da za omiljene igre ne potrebuješ na- 
enkrat titana. A vendarle kaže imeti spodobno gra- 
fično kartico. Ponovimo: zorni kot v igrah ostane 
enak, zato je breme za rendranje podobno kot prej. 

Kvadratasto razmerje je primerno za risarska in modelarska orodja, široko pa za urejevalnike videa in muzike. De- 
jansko se ti je treba manj ukvarjati s premikanjem pogleda kot na manjšem ekranu. Delo še vedno poteka na pod- 
obni oddaljenosti oči od zaslona. Le za filme je koristno imeti stol s koleščki in naslonom, da se zlekneš. 


Toda večje število pik terja več grafičnega pom- 
nilnika, ki mora takšne večje slike spravljati. Trije 
gigabajti na kartici so minimum, raje več. To pa že 
pomeni geforca ali radeona višjega srednjega razre- 
da za najmanj 250 evrov. OHD-zasloni največkrat 
pridejo v velikosti 27 ali 28 inčev. Tu je gostota pik 
na palec nekaj višja kot pri FHD, kar je idealno. Ta- 
ko je slika dovolj gladka, hkrati pa imaš fizično opaz- 
no večji prostor kot na 24-palčniku, saj se poveča 
za dobrih pet centimetrov po dolžini in nekaj manj 
po višini. Na manjših zaslonih ta vidik žrtvuješ v za- 
meno za še bolj gladko sliko, pri onih nad trideseti- 
mi palci pa nasprotno postanejo piksli opazni. 
Razsežnejše namizje je koj uporabno, saj si po njem 
okna razvrstiš eno ob drugo. Seveda tak način terja 
nekaj prilagajanja delovnih navad in tudi podobe, 
ker si moraš marsikje prilagoditi velikost fontov ter 
višjo hitrost mišjega smernika. V igrah je okno v na- 
videzno večje, s čimer si bolj zatopljen v domišljijske 
svetove. Ker v zaslon še vedno gledaš s podobne 
oddaljenosti kot prej, objekte vidiš jasneje, kar v ak- 
cijadah pomeni, da lahko bolje meriš! Je pa treba 
upoštevati, da izpadejo pri starejših 3D-naslovih 
teksture prav ogabno zamazane, ker je vse večje. 
Zato bo Google za marsikatero igro našel pakete 
natančnejših tapet. 

Na zahodu je norijo z naspidiranimi GHD-monitorji 
z IPSom pričel Acer z modelom XB270HU, ki je še 
zmeraj fajn mašina. Konkurenco mu delata Asusov 
PG2790, ki gre s frekvenco kar do 165 Hz, 
ter Eizo z odličnim forisom FS2735. Našteti 
koštajo od devetsto do tisoč evrov, kar je 
standard za tovrstne prestižne izdelke s pa- 
nelom IPS. Če imaš shirano denarnico, se 
lahko zato ozreš na izdelke z matriko TN, 
kot sta Asus PG2788 ali Dellov S2716DG. 
Takšni so sto do dvesto evrov cenejši. V ko- 
likor si prisiljen vzeti še cenejšega neigri- 
čarskega pri 60 hercih (OMG!), pa pazi, da 
bo vsaj odzivni čas 5 milisekund ali manj, 
sicer bodo problemi z megljenjem. 


3840 X 2160 - 4K 


UHD ima za 125 odstotkov več pik kot OHD 
in štirikrat več od 1080, zato zanj veljajo 
podobni poudarki, le da so še bolj skrajni. 
Za igranje pri tej ločljivosti potrebuješ naj- 


mizje, odvisno od velikosti zaslona. 27-palčniki, ki 
se začno pri 700 evrih, so zaradi znosne cene ta hip 
daleč najbolj razširjeni. Pri njih je površinska gosto- 
ta pik skoraj štirikrat višja kot pri starih FHD-ekra- 
nih, zato posameznih pikslov ne vidiš več. To je gla- 
vna draž takšnega izdelka, če računaš, kaj moraš 
ponuditi poleg dragega hardvera. 

Ta modus zahteva še več prilagajanja, kajti nekate- 
ri grafični sestavni deli postanejo premajhni. To ve- 
lja tako za nekatere špile kot za sistem. Okna 10 naj 
bi se sicer znati sama prilagoditi, če dobijo od mo- 
nitorja vse potrebne podatke. Tudi če ne, je pove- 
čanje ikon stvar dveh klikov. A način deluje zgolj v 
navezi s programjem, ki to funkcijo Oken podpira, 
in tega je premalo. V starejših različicah mnogih 
orodij moraš vse nastavljati ročno, če se sploh da. 
Kaprice ima celo vrsta sodobnih aplikacij, kot je 
Spotify, ki zamegli črke. Takrat se je treba urejanja 
lotiti na lastno pest. Spričo takih neprilik so večji, 
32-palčni zasloni 4K gotovo privlačnejši, kar se tiče 
videza in organizacije desktopa. Tam je gostota pik- 
slov nižja in pomanjšanje zaradi prostora ni tako iz- 
razito. Vendar brez izjeme stanejo od 1200 evrov 
navzgor, dočim na visoke frekvence za velikane po- 
zabi, ker jih dotični paneli še ne obvladajo. Pri 4K- 
zaslonih je za besno igranje dandanes še dosti ome- 
jitev in imaš s OHD ali UWAHD manj nevšečnosti. 
Ampak retinasta slika je res blaga za oči in skoraj 
odtehta probleme. Skoraj. 


boljše, kar Nvidia in AMD uspeta dati na trg. 
Kartice s pod osmimi gigabajti pomnilnika 
ali ramniki HBM sploh ne glej. V zameno do- 
biš svilnato gladko podobo ali ogromno na- 


Philipsov brilliance 288P6 je s 550 evri predstavnik bolj budžet- 
nih monitorjev 4K za splošno uporabo. Z 28 palci po diagonali in 
matriko TN je namenjem tistim, kkienasračtimialniških zaslonih po- 
grešajo svilnatost z modernih telefoničnih in tabličnih površin. 


NADŠIROKOST 


Na OHD-prikazovalu imaš enega poleg drugega dva 
ali tri okna, pri ultraširokih pa čisto vsa! Hec. Po- 
udarjena širina napram višini je tako za delo kot di- 
menzije naprave boljša od bolj kvadratastih razme- 
rij. Odlikuje se pri gledanju filmov, saj Hollywood 
snema v razmerju 2,35 : 1, kar na klasičnem disple- 
ju 16:9 pomeni črna robova zgoraj in dolaj. Podob- 
no je v igrah, kjer tak pogled bolje izrabi človekov 
periferni vid. Morajo pa biti temu prilagojene. As- 
sassin's Creed: Syndicate, Doom, Project CARS, 
Homefront: The Revolution, Rocket League, Banner 
Saga 2, Witcher 3, Grand Theft Auto V, The Divi- 
sion in Far Cry Primal recimo so, medtem ko Call 


of Dutyji niti z Black Ops 3 ultraširine ne podpirajo. "Tudi Geralt je navdušen nad čudovito širokim razgledom m 34-palčni ultrawide zaslon, 


Enako velja za Blizzardove igre in seveda vse sta- kakršen je LG 34UC98. Zaprmej je v ostri daljavicop češpljo! Tale stane 1200 evrov 
rejše naslove. Če naslov ne ume risati širšega polja, in je predstavnik najnovejših upognjencev, ki so nekaj sti ukrivljeni kot lanski, kar se 
potem privzeto teče bodisi s črnima pasovoma ob pozna. Po višini je zgolj okoli dva centimetra višji od 24-palčnikov, zato pa kar uči. 
straneh, bodisi raztegnjen, kar se da naknadno ure- z 

diti prek nastavitev zaslona. Čeprav se je položaj Jam Ci 
glede na lanskega izboljšal, so take igre ipak v ' U dii Vi peča " 
manjšini. Najboljši vir informacij in rešitev je splet- v Si 

na stran WSGF.org. 

Ko ultrawide deluje, je igranje simulacij in streljank 
v razmerju 21 : 9 za razred nad tistim na ožjih. V 
stranskem vidu imaš pomembne nove informacije, 
kot je prehitevajoč bolid ali frčalo, moraš pa obe- 
nem za motrenje podrobnosti obračati glavo! Hkrati 
režim zaradi manjšega števila pik manj obremeni 
grafično kartico kot 4K. So pa na voljo le z matrika- 
mi sorte IPS in boš zanje pljunil konkretne denarje. 
34-palčni s 3440 x 1440 koštajo od jurja naprej, do- 
čim te utrgana Asusov PG348G in Acerjev X34 z na- 
vitimi frekvencami olajšata za 1300 evrov. Zato se 
ni napak ozreti po ločljivosti 2560 x 1080, kjer so 
modeli precej cenejši, velikost pa še zmerom impre- 
sivna. Vedi pa, da tako playstation 4 kot xbox one 
in ostale konzole ne izkoristijo polne širine teh za- 
slonov (ne, niti The Order s svojim filmskim razmer- 
jem ne), zato imaš tu na levi in desni debel črn rob. 
Hkrati si pri ultraširokozasloncih pred novo dilemo, 
saj so najprestižnejši ukrivljeni! Upognjenost približa 
robove slike in tamkaj poveča njeno razločnost, za- 
to je doprinos gotovo pozitiven. Ni zgolj oglaševals- 
ka brezveznost kot pri televizorjih, ker pred moni- 
torjem sediš bliže gorišču kroga, ne daleč stran. 
Vendar se dobrote zaveš šele ob primerjavi z rav- 
nim panelom oziroma vrnitvijo nanj, obenem pa ce- 
ni izdelkov doda vsaj stotaka. Če nimaš zlate žlice v 
riti, je nesmiselno posegati po njih, toda dokaj ver- 
jetno se bodo še razširili, ker je noviteta kar uporab- 
na in lahko računamo na padec cen. 


OČI SI ZASLUŽIJO 


Tovrstni igralski monitorji imajo obvezno še vrsto 
bonbončkov, kot je prilagajanje kontrastov različ- 
nim žanrom iger. Ampak to so marketinška pretira- 
vanja, na katera se ob nakupu ni treba ozirati. Edini 
hvalevredni trik je odpravljanje zamegljenosti (mo- 
tion blur) z utripanjem ozadnih ledic, kar je dokaza- 
no uporabno. Proizvajalci ga zvečine že vdelujejo 
privzeto, le pri velikosti nad trideset palcev je zaradi 
tehničnih težav še izjema. Tako stare lastnosti, kot 
so dimenzije, kvaliteta slike in hitrost, ostajajo po- 
glavitne za presojo. Zdaj je z nastopom hitrih in raz- Li 

sežnih IPS-matrik prišel trenutek, ko se res splača ČS 

iti na večji, kvalitetnejši zaslon. Ko ga imaš na mizi, S pomočjo osenčenosti vidiš, kolikšen zorni kot pridobiš z rabo ultraširokega zaslona. Brez dvoma so najprimer- 
bodo oči skočile iz jamic in jo podurhale, če si boš nejši za stvarna 3D-okolja, ker posnemajo človekovo vodoravno razporeditev oči. Moraš pa na 34-palčnih napravah 
drznil spet pogledati v kaj starejšega. premikati glavo za zretje v kot. Tu močno pomaga, če zna igra vmesnik pomakniti proti sredini, kot na spodnji sliki. 

INTEL 
CORE I7-6950X 


C: sodimo po aktualni družini Intelovih 
namizniških procesorjev, skylaku, se 
centralne srčike pomikajo od čipov za mletje številk 
proti švicarskim nožičem. Takim, ki morajo znati 
strojno pospeševati streamanje igric, glasovno uka- 
zovanje, enkripcijo pošte in snemanje 360-stopinj- 
skih sebčijev. Frekvence in jedra so vse manj po- 
membni - prve že leta tičijo med tremi in štirimi gi- 
gaherci, druga pri četverici. Za rast surove računs- 
ke moči se je treba ozreti proti profesionalnemu seg- 
mentu, kjer furajo majhne superračunalnike. Tam 
se veča vsaj število jeder in tam najdemo Intelove 
inačice extreme edition. Core i7-9650X je zadnja 
med njimi in potemtakem najhitrejši namizniški čip 
ta hip ... vsaj v nekaterih primerih. 

Daleč najopaznejša strojna lastnost novinca je kar 
deset jeder v 14-nanometrski tehnologiji, s čimer 
gre za prvega ekstremnega intela te sorte. Ostali 
podatki niso nič posebnega: privzeti takt je pri treh 
gigahercih, kar se zdi nizko, a pri velikojedrnikih je 
običajno tako, ker morajo uzdati celokupni toplotni 
izpust čipa. Šibkejši brat, osemjedrni 6900K, deni- 
mo šiba pri 3,2 GHz. Turbofrekvenca, s katero se 
procesor samodejno navija, ko niso v rabi vsa jed- 
ra, seže do 3,5 GHz. Ima pa ta serija še nov modus 
hitrejšega obratovanja, v oglasnih pamfletih klican 
Turbo Boost Max 3.0. (brez Deluxe). Ta naj bi po- 
sebno visoko navil eno jedro, ko je pod obremenit- 
vijo le dotično. Frekvenca je odvisna od fizikalnih 
meja točno tistega jedra, zato je težko opredeliti 
splošno učinkovitost. Namečkoma za rabo potre- 
buješ namenski program in še prilagojeno matično 
ploščo. V osnovi zadoščajo obstoječe na čipovju 
X99, vendar kaže počakati na posodobitve Biosov. 


Oueue, Uncore, l/O 


Shared 
L3 Cache? 


Memory Controller 


Pogled na silicij kaže deset jeder, zbranih okoli 25 
megabajtov predpomnilnika L3. Ta daje strežniš- 
kim procesorjem značilno visoko prepustnost. 


Čipset X99 je dovolj zato, ker tile procesorji izvirajo 
iz stare arhitekture broadwell, predhodnice skylaka, 
in nosijo strojno oznako broadwell-E. Intel ekstrem- 
ne čipe namreč vleče iz razvojne veje za strežnike, 
ki zaradi drugačnih zakonitosti tistega dela trga zdaj 
že močno zaostaja za namizniško. Tako s temi iz- 
delki ne dobiš bonbončkov skylaka, kot je Speed- 
Shift. A po drugi plati jih je za namene običajnega 
uporabnika brezveze kupovati. Extreme editioni so 
za tiste, ki ZARES potrebujejo ogromno jeder oziro- 
ma močno platformo na najhitrejšem ramu DDR4. 


naizust 2016 


Čeprav so EE doslej radi kupovali naj- 
bolj ubrisani gamerji za četverico gra- 
fičnih kartic, je tudi to vse manj smi- 
selno, ker hardver preplačaš. 

Še posebno to velja za broadwell-E, 
ker je Intel glede na prejšnjo genera- 
cijo navil cene. Osmerni 9600K stane 1100 evrov, 
testirani desetjedrni 9650X pa kar 1800! Dodatni 
jedri imata v prilagojenih programih četrtino dopri- 
nosa, kar ni sorazmerno skoku cene. Če se ozremo 
po predhodnikih, so novinci predvidljivo hitrejši za 
okoli pet procentov. To pomeni, da je nakup prime- 
ren kvečjemu za imetnike pet let starih ekstremnih 
sistemov, ki poganjajo borzne simulacije ali rende- 
rirajo grafiko. Pa še tisti se bodo ob metanju denar- 
nice na pult kislo držali. Aggressor 


NI HandBrake 


NI Total War: Attila 


core I7-6700K 
4 jedra, 
4,00 GHz 


core I7-4770K 


Očitno je, da so procesorji v igrah ob dobri grafični 
kartici domala zanemarljiv faktor. Razlika se poka- 
že v programju, kakršen je kodirnik videa Handbra- 
ke. Ta obdela mnogo več sličic v sekundi. 


HTC 10 


o lanskem nenavdušujočem in prevročem mo- 

delu m9 je HTC prevetril zastavonošno linijo. V 
prvi vrsti so zdizajnirali popolnoma novo aluminija- 
sto ohišje. Pozdrava vredna je odločitev, da za razli- 
ko od predhodnikov in večine fonov nazaslonske 
gumbe postavijo nazaj na okvir. Uporabnik je tako 
deležen neokrnjene 5,2-palčne slike brez moteče 
pasice. Osrednja tipka je seveda podložena z bral- 
nikom prstnega vzorca. Ta deluje superhitro in brzi- 
na je nasploh fonova vrlina, k čemur pripomorejo 
zadnji Gualcommov čip snapdragon 820, štirje gi- 
gabajti delovnega pomnilnika, menda na šlatež naj- 
bolj odziven displej in softverska nenasmetenost. 
Tajvanci so namreč oklestili svoje nekdaj obilno po- 
krivalo Sense, celo preveč. Galerija je poslej kar 
Googlova, ki ni najboljša, merilnik telesne aktivnos- 
ti ni naložen, dasi ga HTC ima (Fun Fit), prav tako 
ni avtomobilskega in otroškega modusa. 
Proizvajalec v ospredje postavlja troje hardverskih 
značilnosti: sijajen LCD, najboljše zajemalne spo- 
sobnosti in hud zvok. Zaslon razločnosti 1440 x 
2550 res sije, a v mojih očeh je boljši od AMOLEDa 
le na močnem soncu. Vendar je to najbrž le kaprica. 
Bolj moteč je izkaz 12-mega kamere. Kljub visoko- 
zvenečemu laserskemu ostrenju in optični stabiliza- 
ciji je bila prenekatera dnevna fotografija zameglje- 
na in fokus se je takisto izgubljal med filmanjem. 
Videozajem je sicer možen v upočasnjenem načinu 
ali v 4K in sprednje oko ima takisto mehansko bla- 
ženje tresavice, toda od mobilnika s takim poudar- 
kom na fotografski plati sem pričakoval mnogo več. 
Celo zabavne učinke in postprodukcijske operacije, 
ki so bile na voljo v preteklem rodu, so odstranili. 

Desetica pri sebkanju nima niti filtra za odpravo der- 
matoloških neprilik! G5 jo zato pelje gladko urinirat, 
tako po splošni kakovosti kot spričo dodatnega, 
širokokotnega kukala. 

Zvok pa je področje, po katerem mobilnik dejansko 
izstopa. HTC je tradicionalni stereo letos nadgradil z 
majhnim nizkotoncem, pri čemer gre pot do vibra- 
cij skozi 24-bitno pretvorbo. V namen karseda viso- 
korazločnega muzikaličnega uživanja so v škatli tu- 
di vuheljne HD-slušalke. Zvok je resnično polnejši, 
vendar bo to prednost pred galaxyjem S7 zaznalo, 
kamoli čislalo redkokatero uho. Tekmec je po drugi 
plati vodoodporen, ima merilnik srčnega utripa in 
IR-lučko ter ga je moč polniti brezvrvično. Tale ne 
poseduje nič od tega. Zna pa zrcaliti sliko na TV, 
predvajati muziko prek Applovega airplaya (to je 
precejšnja posebnost), se zbuditi ob dvojnem potr- 
ku in biti upravljan rokavično. A vseeno umanjka 
marsikatera finost z drugega konca plota. Zlasti 
samsungi vključujejo vrsto softverskih boljšosti, od 
vmesniških prvin do programčkov. Desetka deni- 
mo ne motri oči in kratkomalo izklopi zaslon sredi 
branja. Nima funkcije always on, da bi vseskozi pri- 
kazovala uro. Usluge ji ne dela niti redki polnilnik 
USB-C. In konec koncev je korejski ekosistem obil- 
nejši in med ostalim ponuja gear VR, pri čemer je 
HTC 10 s 750 evri celo dražji od konkurence. Ško- 
da, saj me postavljanje galaxyja na androidni pie- 
destal že dolgočasi. LordFebo 


ZGD .uns206 


Comic con 


Večina nucnikov je Googlovih. Od HTCja 
je pravzaprav le neuporabna videolep- 
ljenka Zoe, dočim merilnik fizkul- 
ture ni ne priložen, ne namig- 
njen, čeprav ga HTC ima. 


Sceloma kovinski HTC 10 je z 169 grami najtežji v 
konkurenci, po velikosti pa je med S7 in G5. Stereo 
ostaja, dasi brez pročelnih rež kot prej, novost pa so 
so gumbi na ohišju. Srednji ni na pritisk, temveč na 
dotik, saj je to pravzaprav kamera za prstne odtise. 


Igralna srčika je solidna, a špilu zmanjka pri okolici, katere sprani dishwasherski 
8 slog ne vžge. So pa luštni detajli, ko začne lik v mraku švigati z očmi sem in tja. 


vi 


orda ne veš, da je založnik Dark Souls 
M«: tedni izdal 2D-odvrtek za mobilije 

Slashy Souls, ki je nepopisno kumrn. 
Mar bi se raje dogovorili za sodelovanje z dvo- 
člansko garažno firmico Ska Studios, zaslužno 
za kultni, od strani gledani sekljaški niz Dish- 
washer. Njihovemu klonu Temnih duš bi namreč 
koristila gruča znalskih sodelavcev, po možnosti 
iz From Softwara. 


Tujec v tuji deželi 

Da je Salt v srži in ovojnici dvorazsežni Dark 
Souls, postane očitno že, ko se znajdeš na krovu 
barkače v viharju. Si zaščitnik princese, ampak 
je niti ugledaš ne, marveč te po nekaj potolčenih 
navadnežih pričaka okrutna šefetina, ki te ugo- 
nobi z enim žvajzem. Potem se pod mračnjaš- 
kim nebom v objemu cmerave melodije zbudiš 
na neznani obali, kjer od neznanca prejmeš 
čudaška navodila in v steklenici najdeš spo- 
ročilo "Praise the salt!" Če se pri tem vsem ne 
spomniš na Souls, le-teh nisi igral. 

Tudi nadalje se špil oklepa Miyazakijevega re- 
cepta. Med udrihanjem po tečnobah najdeš za- 
vetišča, kjer si pri oltarju obnoviš zalogo zdravil- 
nih napojev in oživiš vse pobite običajne sovra- 
ge ... ob smrti izgubiš nabrane duše, se opravi- 
čujem, nabrano sol, ki jo pustijo pobiteži, a si jo 
lahko povrneš, če se vrneš na kraj crkota (razli- 
ka je ta, da moraš obračunati z ne premočno 
slano nakazico) ... in vedno moraš biti pazljiv, 
saj te ogrožajo pasti, globočine, strup, tema in 
močni nebodijihtreba. Na primer koščene ptiču- 
rine, troli, zombijasti sekiraši, umazane kepe, 
skeletni vitezi, lokostrelci, duhovi ... 


ses: 


alt and Sanctua 


Vsi so precej statični in se vznemirijo šele, ko se jim 
približaš. Pri miru stojijo tudi redki ljudje, s katerimi 
se je moč pogovoriti. Eni hočejo, da jim nekaj pri- 
neseš, drugi pleteničijo nerazumljivosti, ki se začno 
šele čez čas spajati v zgodbeno celoto. Fabulo si 
prisiljen na lastno pest spletati iz kriptičnih besedil 
in videza okolice, prav kakor v Dark Souls. 


Sol je kriva za krvni tlak 


Salt and Sanctuary s pogledom od strani izrecno 
pokaže, kako močno so se Souls navdihnili pri sta- 
rodavnem nizu Castlevania. Igra je narejena tako, 
da s tolčenjem šefov in vandranjem nabiraš pred- 
mete, zlasti ključe, nujne za napredovanje v nedo- 
stopne kvartirje. Tako si vsevdilj širiš krog vpliva, 
čeprav med oltarji ni udobnega prežarčevanja. Bi- 
stvena razlika glede na Souls je v večji količini ska- 
kanja, pri katerem lep čas nimaš posebnih moči v 
slogu dvakratnega odriva in letenja, temveč si ob- 
sojen na dokaj kratke skoke ter nerodna oprijema- 
nja lojter in robov. Nekateri predeli so sceloma na- 
rejeni iz nizov strohnelih ploščadi, vmes te prese- 
neti še kakšna puščica in strmoglavljenje je tu. 

A daleč bolj pogosto umreš v spopadih, ki tvorijo 
srčiko izdelka. Enako kot v Souls garbanje zahteva 
dosti pazljivosti, natančnosti in preučevanja sov- 
ražnih navad. Spočetka se odločiš za enega števil- 
nih poklicev, od viteza in lovca prek coprnika do 
kuharja (poklon Dishwasherju :)), ki definirajo, ka- 
ko boš pristopil k bojnim izzivom. Vitez, ki se skriva 
za zajetnim ščitom, je v nekaterih situacijah in pri 
določenih glavarjih zelo močan. Toda drugod, kjer 
ga zasipavajo z razdalje in je treba biti hiter ter izva- 
jati prevale, ima bistveno več težav in mora biti res 
precizen ali pa uporabiti druga orožja, na primer 


Mia a 
Neusmiljeno, velikansko šefovje je zaščitni znak Temnih duš. Salt and Sanctuary 
se hvalevredno trudi, vendar žal ne doseže vzornikovega visokega standarda. 


poza 


»Nkleense 

bič, lok ali celo čarobno paličico. K temu privede svo- 
bodno vlaganje izkušenjskih točk v točke na široko raz- 
prostrti mreži, kar pomeni, da je razvoj osebka prost in 
da poklici niso zakoličeni. Ej, kje smo že to videli? Hmm! 


Svetišče za predane 


Splošni občutek je resnično povsem soulovski, vštevši 
osvetljevanje nepredirne teme z baklo, izgubljanje po so- 
banah vsled odsotnosti zemljevida, nizke udarce v slogu 
slepih ulic in tlačansko pobijanje enih in istih sovragov za 
levelanje. Slednje pod črto ne pripomore veliko, saj je bi- 
stvena tvoja veščina in ne moč lika. Takisto so tu mnoge 
skrivnosti, od polic z boljšo opremo prek celotnih tajnih 
odsekov, ki jih zlahka spregledaš, do menjavanja zvesto- 
be frakcijam, kar da določene bonuse oziroma maluse. 
Vendar Salt and Sanctuary zaostaja tako za boljšimi 
Castlevaniami kot za Dark Souls. Šefov, kot sta predi- 
menzioniran grifin in cthulhujski lovkočekanar, je sicer 
dvaindvajset, vendar imajo precej ozke vzorce obnašanja 
in jim manjka odličnosti. Nivoji se miyazakijevsko steka- 
jo sami vase in segajo tako v višave kot globine, vendar 
to počno nekoliko rutinsko. Arhitekturi in nasploh grafiki 
manjka veličine in detajlov, tako da ob vstopu na nove 
lokacije ne zadržiš diha kot v Souls, niti niso tako razno- 
like kot v Symphony of the Night in Axiom Vergu. Tudi 
zato vzdušje kljub črnikavosti, visečim truplom in namor- 
jeni muziki ni odličnjaško. Bodo pa ljubitelji 'dušnega' re- 
cepta očarani in 20 evrov v digitalni distribuciji ni veliko, 
saj je vsebine dosti. Tudi zaradi vnovičnega igranja na 
new game 4 in sodelovalnega modusa. 


je kot Krpan, ki je sol z Dunaja tovo- 
ril. Brez mesarice mu živeti ni. 


Ska Studios za in PC (kmalu za vito) 


oi 
4 
pa ose 
bi C 
E 
NES - 
Ww ža 
? 
sotetrf oh 


uporablja selektivni spomin, ki streže 

z dobrim in izpušča slabo. Spomnim 
se recimo izredne grafike in fantastične 
piščalne glasbe v amigini akcijski pusto- 
lovščini Shadow of the Beast, a pozabim, 
da je bila igra vsebinsko ter igralno za en 
drek. Moj dvonogi pošastek je bil okoren in 
med raziskovanjem od strani gledanega 
sveta se je proti uletavajočim sovražnikom 
bojeval s poženščenim udarcem s pestjo. 
A ker je nostalgija poleg joškatih streamerk 
in twitteraškega usajanja gonilna sila da- 
našnjega gaminga, se je navdušenje nad 
'legendo' obdržalo. Najbolj pri angleški 
skupinici Heavy Spectrum, katere vodja je 
Sonyju predlagal prenovitev svojega omi- 
ljenega naslova v obliki cenejše dolpote- 
gljivosti za PS4. Kravatnike je prepričal - 
igralce bo težje. 


N ostalgija rada nosi rožnata očala in 


Kakor izvirnik novi Shadow pove zgodbo o 
ukradenem otroku, ki ga čarodej vzgoji v 
bestialno orožje za podrejanje nasprotni- 
kov. A zverinko se ob čustvenem prizoru, 
ki se odvije začetkom igre, osvobodi jarma 
in se poda na pot maščevanja. Na njej ga 
bo po zgledu starih dni pričakalo nekaj re- 
ševanja ugank, več skakanja in še več bo- 
jevanja. Kakopak v novi grafični tuniki, ki 
ohrani pogled od strani in nenavadni teh- 
nološko-pravljični slog, vendar postreže z 
lepimi, veličastnimi prizori. Od bakrenih 
planjav, ki so vabile oko z znamenite škat- 
le, prek puščave s čarovnikovim stolpom v 
daljavi do vilskega podzemlja, ob katerem 
smo si pulili lase leta 1989. 

Nekaj lokacij je ponovljenih iz prvenca, 
druge so nove, do njih pa ločeno dostopa- 
mo s krovnega zemljevida. Če pri razisko- 
vanju odkrijemo del alternativne časovne 
črte, smo deležni dodatne razlage zgodbe, 
medtem ko spretno igranje vodi k odklepu 
dodatnih bojev. Vendar je štorija kljub tru- 
du otročja, enostavna in brez globljih kono- 
tacij, tako da gre pretežno za nenavdihnje- 
no daljšanje igralnega časa ter pihanje na 
dušo starim fanom. Slednjim so namenjeni 
odklepi, kot sta originalna glasba (ne 
paše na novo osnovo, šmrk) in emuli- 
ran prvenec z možnostjo vklopa golju- 
fij. Zdaj ga boš končno lahko obrnil, 
ker oba veva, da ga takrat nisi :). 

Prhke kosti 


Nova inačica je sicer videti kul in s točko- 
vanjem na lestvicah, odklepi ter nadgraje- 
vanjem veščin vabi k ponovnemu igranju. 
Toda ustvarjalci so se premalo potrudili s 
temeljnimi gradniki. Uganke s pretikanjem 
stikal so rutinske, precej same sebi namen 
in ob naknadnem udejstvovanju morijo. S 
platformskega stališča pa je špil grozen. Ne 
znam povedati, kolikokrat sem cepnil ali so 
me nasadile osti, ker je junak slično nero- 
den kot v starih časih. Sto let traja, da se 
kam povzpne, in težko je oceniti, kateri po- 
daljšani robovi platform dajo oprijem. 
Podobno neokreten je zverjasec pri seklja- 
nju. Sicer je opremljen s kremplji, s kateri- 
mi reže in nabada vojake, vilinske pokve- 
čence, očlovečene insekte in podobne spa- 
kice. Boj ne temelji na besnem knofodrku, 
marveč na ritmičnem, pravočasnem napa- 
danju, blokiranju in izmikanju. Barabeži se 
nadte na vnaprej določenih točkah usiplje- 
jo z leve ter desne in na tebi je, da se jih 
čimbolj elegantno rešiš. To pomeni, da pri 
garbanju zbereš čimveč točk in se pustiš 
čimmanjkrat raniti. Toda ravsanje je zaradi 
lesenosti in borilne plitkosti neuživaško. Na 
razpolago je kup potez, toda izmik in zakol 
oziroma skok v začasni popizditis opravijo 
malodane z vsem. Tudi z mlačnimi šefi, 
med katerimi sta frleča vila in godofwarov- 
ski težak. Nakar igra zagnoji s starinskim 
iskanjem nujno potrebnih predmetov, ki so 
skriti bolje kot vse tajne. Temu navzlic vse 
skupaj traja le štiri ure in je slabo oplemeni- 
teno z brezzvezno miniigro, kjer za časovni 
rekord režeš darksoulovske odmeve drugih 
igralcev. Orenk večigralstva ni. 


Drži, da novi Shadow of the Beast ni polno- 
cenoven izdelek, marveč v trgovini playsta- 
tiona 4 stane ugodnejših 15 evrov, in da v 
njem odmeva razvpiti izvirnik. A kakor je ta 
dandanašnji še slabši, kot je bil pred četrt 
stoletja, je novodobnik povprečen špil, ki 
gre pogosteje na živce kot razveseljuje. Mar 
bi se naslonili na superiorni nadaljevanji. 


Bestialnost ni pogodu, 
5] 0 niti v tej kilavi obuditvi klasike. 
Heavy Spectrum / Sony za PS4 


AE SEA | 
v s 
' In i — 
RES EAgni XIay , NS 
oi 


IGROVJE 


PRFJSEGHAINMKI 


J 
NO ei ad 


Oziroma ne, so že tu, na Zemlji, kjer so os- 

vojili več teritorijev, od hladne Aljaske prek 
ožarčene Ukrajine do džungelske Brazilije. Se 
bomo z njimi pogovarjali o pomenu števila 42 in 
splošnem ustroju vesolja? Nak. Mi sovražimo nji- 
hove tehnološko-insektoidne riti, oni pa naše 
tehnološko-opičje, zato se v Alienationu z njimi 
udarimo, kakor smo se v dobri starih X-Comih in 
še starejših Alien Breedih. Le da ne gre ne za po- 
tezno strategijo ne za golo rešetalko, temveč za 
mešanico od zgoraj gledanega dvopaličnega šu- 
terja (premikamo se z levo gobico, merek us- 
merjamo z desno) in akcijske frpjke z diablovs- 
kim ustrojem. Ko torej streljamo cvileče in sika- 
joče beštije, s tem nabiramo izkušnje. S trupelc 
pa jemljemo naključno opremo, med katero slej- 
koprej najdemo redke, močne kose. Teh smo ve- 
seli zaradi imidža in zato, ker z njimi v prihodnje 
laže radiramo gnusobe. A le do neke mere, kajti 
kmalu te - razen, če smo nadrkani Korejci in vse 
pokoljemo že z ostrim pogledom - postanejo 
premočne in cikel iskanja se ponovi. V našo slast 
in človeško oblast. 


Je: srdito razpoloženi alienčki gredo! 


Kolateralna škoda 


Alienation je poskus stare finske hiše Housemar- 
gue, da bi razširila udejstvovanje v svojem prilju- 
bljenem žanru, twin-stick shooterju. Taki so nji- 
hovi Super Stardust, Resogun ter Dead Nation, in 
če si to sosledje ogledamo podrobneje, opazimo 
naraščanje kompleksnosti. Iz letanja po plane- 
tarni orbiti v Stardustu smo se v Resogunu spu- 
stili na površje, kjer smo reševali talce, in se v 
Nationu lotili zombijaške apokalipse. Slednji špil 
se mi ni zdel čisto posrečen (Joker 210, 71), to- 
da zdaj so Finci kadavre nadomestili s tujskimi 
pošastmi, obogatili recept in izpilili igranje. 
Zgodba sicer ni deležna dosti pozornosti, tako da 
to ni naslov za zaljubljence v kompleksne fabule. 
A nekaj malega mesa v njej vseeno je, če pri- 
sluhneš radijskim debatam in spremljaš razlago 
tega, kako je zalega uletela na Zemljo. 

No, daleč važneje je, da jo zradiraš, kar počneš 
na sličen način kot v Dead Nationu. Hodiš, nale- 
tiš na gručo tečnob, jo ugonobiš, greš dalje. V ta 
namen vihtiš sedanjostno obarvana orožja: stroj- 
nico, šibrenico, minigun, plamenobacač, grana- 
te, pohodne mine in celo bumerang, pred kate- 
rim bi ušel sleherni aboridžin, kaj ne bi komarja- 
sta spaka. Naenkrat imaš s sabo le tri čistilna 
sredstva, ki se ne odlikujejo po maksimalni ko- 
ličini streliva, tako da velja z njim varčevati. Na 
srečo municijo dobivaš iz zabojev in učinkovito 
odžaganih kreatur. Po zgledu Nationa jo lahko 
prihraniš z luknjanjem sodov in avtomobilov, kar 
sproži gromozansko eksplozijo in s sabo vzame 
hordo rokomavhov. Zavarovalnica in alienski 
overlord nista vesela. Ti pač. 


Ej, Verhoeven je klical! 


Na površju je Alienation zgolj Dead Nation z no- 
vo kožico, vendar razlike sežejo dosti globlje. 
Igranje je namreč bolj razgibano, dodelano in za- 
pleteno. Če si horde nemrtvih odstranjeval pred- 
vsem med nekam duhamornim pomikanjem na- 
zaj, s čimer se je igra poklonila tipskemu obvla- 
dovanju množice iz Resident Evilov, je strelska 
akcija bolj razvita. Alienov je nemalo vrst, od 

Če ti adrenalinsko divja, vendar istočasno taktična arkadna streljanka z moč- 
nim frpjskim pridihim zveni slastno, le preveri Alienation. Zal je samo za PS4. 


—, 


MISSION XP- 39 81 


MISSION XP: 1 47 


nišefov z raznovrstnimi posebnimi sposobnostmi. Ne priletijo nadte, ti greš k njim. A 

EVENT STARTED 


KILL THE XENOS COMMANDER 


MISSION xP: 211 

gmizavčkov, ki se rojevajo iz jajc in izcejajo kislinske 
mlakuže, prek dvonogih halovskih vojakov, ki te obstre- 
ljujejo, do skakačev, izginjevačev in še marsičesa. Med 
drugim se te naključno lotevajo horde mutantov, ki se od 
nekod vzamejo v najbolj nepravem trenutku in te obkoli- 
jo z vseh strani. Tempo je hitrejši kot v nekoliko zaspa- 
nem Nationu, tvoj soldat skače čez ovire, drvi, udarja in 
izkorišča dinamično fiziko, pot naprej pa ni več tako li- 
nearna. Naloge v slogu 'uniči gnezda' in 'čekiraj meddi- 
menzijsko napravo' (ah, ta starshiptrooperska rutina!) te 
pošljejo na določen kraj na velikih, tematsko različnih 
kartah, kot so pragozd, ledene planjave in vesoljska 
križarka. Vendar ti ni treba šnofati, kjer ti je naročeno, 
temveč se moreš odpraviti poljubnokam. Ob tem se gru- 
če sovragov spreminjajo tako po množičnosti kot sestavi, 
dostikrat pa naletiš na randomizirane minišefe z vedno 
sveže dodeljenimi sposobnostmi, kot so obnavljanje 
energije, zamrzovanje, elektrokucija ... 

Ja, povsem po Diablovem zgledu, od koder Alienation 
tudi drugače precej črpa. Na razpolago imaš tri poklice - 
stasitega vojaka, zdravilnega biomehanika, zmikljivega 
saboterja - , ki se ločijo po posebnih sposobnostih. Te se- 
gajo od oblaka nanostrojčkov, ki razjedajo sitneže, prek 
kamuflaže do ščita. Sprožaš jih lastnovoljno in taktično, 
saj se napolnijo šele čez čas, in ti lahko v pravem trenut- 
ku sila koristijo. Z nabranimi izkušnjami jih nadgrajuješ in 
odklepaš nove, tako da imaš vedno občutek, da počneš 
nekaj uporabnega. Smrti te ne pošljejo na ekran 'game 
over', marveč te postavijo k nazadnje sproženi nadzorni 
točki (te je moč z nepreciznim rešetanjem uničiti!) in re- 
setirajo množilnik izkušenj. Vešči bodo nivoje opravili hit- 
reje ali si za vsakega posebej nastavili višjo težavnost, 
nemara s permadeathom, bolj šeprtljavi pa bodo tlača- 
nili, raziskovali in izbrali nižjo zahtevnost. V vsakem pri- 
meru je strelska akcija tako zanimiva in zadovoljujoča, 
da ni problema. Sploh ko doumeš povezljivosti posebnih 
moči, kot je drvenje -- udarec, ali ko na zaslonu med mi- 
sijami urediš ter nadgradiš robo, da je kar najmočnejša. 
Zgledu ustrezno to storiš čisto diablovsko. 


Slastna razpočnica 


Pri daljšem igranju se v sprva izjemno privlačnem naslo- 
vu pokaže nekaj razpok. Ugotoviš, da obiskuješ zmerom 
enake lokacije, ki niso tako krasne in samosvoje, da bi 
izvabljale krike navdušenja. Misijam manjka nekaj raz- 
nolikosti in orožja niso pretirano vznemirljiva, saj med 
njimi ni domiselnih alienskih izgrutavščin. Ne uporabljaš 
jih na nizu orenk šefov, temveč bolj na zalogi nadgraje- 
nih običajnih gmizavcev. Zgodbena kampanja se ne 
konča z viškom, marveč nekoliko mlahavo, nakar igra 
od tebe pričakuje, da boš misije vnovič zaporedoma 
opravil pod (še) težjimi pogoji. 

Toda pridružijo se jim dnevne zadolžitve in posebne co- 
ne, za katere potrebuješ ključe in imaš za končanje le en 
poskus. Rešetanje pa je samo po sebi tako privlačno, 
adrenalinsko in taktično spodobno, da pozabiš na po- 
manjkljivosti in se ne počutiš, kot da tlačaniš za boljšo 
opremo. Zlasti če zakurblaš lokalno ali internetno večig- 
ralstvo za do četverico, ki se medsebojno oživlja, zdravi 
in ščiti, se pokriva z navzkrižnim ognjem ... Moč je celo 
vpasti v neznančevo partijo in ga loviti v slogu Dark 
Souls, čeprav je ta vidik nedodelan. V multiju je Aliena- 
tion še za stopnjo privlačnejši, vendar ceno borih 15 
evrov v playstationovi štacuni upraviči že s samotarst- 
vom. Finci majstri. 


Sneti je vedel, da je Ali En dosegel višje di- 
8 D menzije. Toda zdaj napada Zemljo! 


Housemargue / Sony za PS4 

Grafično naslov seveda ni na ravno polnocenovnic tipa Uncharted, vendar 44% 


— je podoba zadosti lična in eksplozije dovolj cvetoče, da so zrkla zadovoljena. 


Precej hitro opaziš, da lokacij ni prav dosti. Gre za dokaj zajetna prizorišča, ka- 
mor so nato umeščene posamične misije. Smiseln pristop za nižecenovno igro. 

Paziti ni treba le na sovražnike, marveč hkrati na okoljske nevarnosti. Naj gre za je- 


8 zerca kislih črevc, območja eksplozij ali smrtonosne žarke, ki ne smejo manjkati. 

Nekatere naloge je užitek igrati znova. Denimo tole, ki se konča s serijskim pri- 
- hajanjem mogočnih alienov iz teleporterja, vmes pa je treba pretikati stikala. 

red prelomom tisočletja si je Capcomov Re- 

sident Evil pri lastnikih playstationa že ustva- 

ril ime. Zato je hotel konkurenčni Konami iz- 

'. delati nekaj, kar bi sedlo straholjubom, a obe- 

nem preseglo Evilovo preprosto zombijalnost. 

-.. Zaželeli so si tretjeosebne izkušnje, ki bi jo lah- 

ko postavili ob bok hollywoodskim srhljivkam. 

Sestavili so ekipo razvijalcev in jim dali dokaj pro- 

ste roke pri raziskovanju psihološke groze. Leta 

1999 je tako izšel Silent Hill, za katerega je red- 

kokdo pričakoval, da bo daljnosežna uspešnica. A 
to je postal. 


Trepetaje pred neznanim 


Vdovec Harry Mason se s sedemletno hčerko Che- 
ryl pelje na počitnice v prijetno mestece Silent Hill, 
ko mu pred avto stopi postava. Harry zavre in se za- 
leti. Ko se osvesti, hčerke ni več. Zunaj je gosta me- 
gla, sredi poletja sneži, kraj pa je videti opustel. To- 
da Harry ni sam. Iz megle se prikradejo psi brez kože 


Megla v mestu je omejevala vidljivost. To je sicer pripomoglo k vzdušju in 
ohranjanju napetosti, delno pa je bila posledica grafičnih omejitev. 


in cvileči pteranodoni, naselje pa se ob zvoku sirene 
preobrazi v Onostranstvo, Otherworld. To je uma- 
zana, kovinska alternativna realnost, prežeta s te- 
mo in ostudnimi pošastmi. Za stanje je odgovoren 
kult, ki bi rad obudil svoje božanstvo. Z njim je po- 
vezana Cheryl, ki je, kakor izvemo naknadno, pos- 
vojenka. Harry jo naposled najde, vendar pogrunta, 
da je bil le figura v načrtu sekte, ki se je želela do- 
kopati do božje moči v punci. Rdeča nit je bilo sicer 
očetovo iskanje potomke, toda po koščkih se je raz- 
krivalo širše ozadje zgodbe in jo je bilo moč inter- 
pretirati na več načinov. 

Glavno vodilo pri izdelavi Silent Hilla je bil strah pred 
neznanim - tistim, česar ne vidiš, kar se skriva v te- 
mi in megli. To je bila stična točka vsega, tako do- 
gajanja kot oseb. V tem prepletu dimenzij, stvarno- 
sti in sanj se je brž počutil domačega tisti, ki je 
odraščal s čudaško detektivsko TV-serijo Twin 
Peaks. Team Silent, kot se je poimenovala gruča 
ustvarjalcev, navdihov niso skrivali. V igri je mrgo- 
lelo poklonov, od ulic, poimenovanih po slavnih pis- 

cih in režiserjih hororja v slogu Richarda Mathesona 
ter Johna Carpenterja, do oblikovnih in drugih refe- 
renc. Neizpodbitno sta imela največji vpliv na zgod- 
bo in okolje film Jakobova lestev groze, po kateri 
so zasnovani Onostranstvo in nekatere pošasti, ter 
knjiga The Mist Stephena Kinga, kjer ameriško me- 
stece objame megla, iz katere prilomastijo mons- 
trumi. 

Silent Hill je bil ena zgodnjih iger, ki jim je uspelo 
ustvariti zares pristen občutek obupa in brezizhod- 
nosti, tako kot prej Realms of the Haunting in kas- 
neje Eternal Darkness. Napetost je gradil počasi in 
premišljeno vsrkaval igralca v bizarni svet. Ni ponu- 
jal hord živih mrtvecev, bioloških virusov in zajetne 
orožarne kot načeloma sorodni Resident Evil, ki nas 
je pogosto naskakoval z glasnimi kriki "BUUU!" Evil 
je bil racionalni tip hororja, kjer je zlo znano. Jasno 
je, da so zombiji posledica virusa in da crknejo, če 
jih šicneš v glavo. Silent Hill pa je predstavil dome- 
no mističnih sil, ob katerih si podvomil o lastnem 
duševnem zdravju. 

V mestu se je udejanjila nočna mora punčke Alesse, v kateri biva božja moč. 
Med igranjem si naletel na številne kraje, ki so bili zanjo posebnega pomena. 

Prvenec je danes moč igrati z emulatorjem, kot je 
ePSXe, ali ga kupiti na Playstation Storu. Na viso- 
koločljivostnih zaslonih je tak, kot bi od blizu gle- 
dal pointilistično sliko. Zato bolj priporočam igra- 
nje na PS viti, ki je kot nalašč za takšno starosto. 


Od kod so lezle pošasti? Iz temnih kotov podzave- 
sti, kjer se rojevajo more. Najprej si spoznal re- 
sničnost - notranjosti stanovanj, bolnišnice, šole. A 
ob tuljenju sirene se je vse spremenilo in vsakdanjik 
je zamenjal Otherworld. Kjer so bila prej vrata, se je 
pojavila zarjavela ograja. Kjer je v sobi stala stena, 
se je zdaj sukal zajeten ventilator. Zdelo se ti je, da 
si se znašel v mučilnici bolnega uma. V resničnem 
svetu si v slačilnici šole slišal, kako nekaj tolče po 
vratih omarice. Previdno si se ji približal in ko si jo 
odprl, je iz nje skočila mačka. Isto situacijo si doži- 
vel v Onostranstvu. V omarici spet nekaj tolče, a to- 
krat je prazna. Stopiš nekaj korakov proč, nakar se 
predte zgrudi truplo. Zaradi takih premišljeno zasta- 
vljenih trenutkov Silent Hill ostaja zgled, kako ustra- 
hovati igralca. 


Tipanje v temi 


Po igralni plati Silent Hill ni bil prav napreden. Pot 
skozenj je bila linearna, čeprav je puščala nekaj ra- 
ziskovanja, kjer si naletel na detajle razdrobljenega 
ozadja zgodbe. Odkrivanje slednjih je vodilo do ene- 
ga od štirih koncev. Akcija je bila v marsičem po- 
dobna Resident Evilu - tretjeoseben pogled, tankov- 
sko vrtenje lika okoli osi in počasno, okorno premi- 
kanje naprej, neroden inventar ... A morda je ravno 
to prispevalo k občutku, da Harry ni policist specia- 
list, temveč navaden, ranljiv človek. 

Igra te ni silila v neprestano soočanje z nakazami in iz marsikatere situacije je 
bilo bolje zbežati. Izjema so bili preprosti šefi, s katerimi si se moral udariti. 

Svoje je doprinesla tudi grafika. Playstationove tek- 
sture so bile grobe in zrnate, kar se je odlično poda- 
lo vzdušju. Poleg tega dostikrat nisi videl niti dva me- 
tra pred sabo, saj te je iz tehnoloških razlogov obda- 
jala gosta megla oziroma si lazil po zanikrno os- 
vetljenih prostorih. Največkrat si se orientiral z zem- 
ljevidom, ki si ga moral stalno vlačiti iz žepa. Važne 
za napredek so bile tudi dokaj preproste uganke, od 
takih, kjer si iskal ključe in predmete, do bolj mor- 
bidnih, kjer si moral dešifrirati s krvjo napisano spo- 
ročilo. S tem si na primer ugotovil pravilno zapore- 
dje klavirskih tipk, ki so odprle pot do ključa. 

V megli na ulicah in temnih kotih dolgih hodnikov 
so se skrivale nakaze, ki si jih zaslutil na podlagi 
opozorilnega prasketanja prenosnega radijskega 
sprejemnika. Lahko si se spopadel z rabo hladnih in 
strelnih orožij ali pa si zbežal. Vsake toliko časa si 
naletel na šefa - mutantsko, izprijeno verzijo žužel- 
ke ali kuščarja oziroma na demonsko nakazo iz ono- 
stranstva. Ti niso zahtevali pretiranih bojnih spo- 
sobnosti, le to, da si imel zadosti streliva in mini- 
malne motorične sposobnosti. 

So pa vzdušno jadikovali. Nasploh je bil ključen 
gradnik zvok, ki je ustvaril fantastično vzdušje, po 
katerem Silent Hill blesti še danes. Glasbo Akire Ya- 
maoke so dopolnjevali subtilni, abstraktni zvoki, ki 
jih je predirala melanholična melodika. Ženski jok 
na praznem stranišču, udarci korakov v zgornjem 
nadstropju, pritajeni dialogi za steno ... Vedno si 
imel občutek, da je v mestu še nekdo. Zaradi tega 
si bil nenehno na trnih. Ko so te v Resident Evilu 
presenetili goreči psi in si jih pokončal, si si lahko 
nekoliko oddahnil. Napetost v Silent Hillu pa je bila 
bolj neprijetne, trpežne sorte. Nelagodje je ostalo s 
tabo dolgo po tistem, ko si odložil kontrolnik. 


Tu je bila luknja 


Silent Hill 2, ki je prispel dve leti kasneje, ni bil ti- 
pično nadaljevanje. Ker je izšel za močnejši play- 
station 2, je bil svet podrobnejši, megla pa ne več 
posledica strojnih omejitev, marveč oblikovalska 
odločitev. Premikanje je bilo še vedno okorno, boj 
dokaj enoličen in potek linearen. A to sta v veliki 
meri nadomestila dobra zgodba in vzdušje. 

Bolj kot v prvem delu je ustvarjalcem uspelo uvelja- 
viti mesto kot 'lik', kjer je okolica del pripovedi. Sle- 
dili smo Jamesu Sunderlandu, ki ga pot zanese v 
Silent Hill po tistem, ko od umrle žene dobi pismo. 
Zgodba je bila psihološka, saj je poudarjala, da se 
vsi dogodki ter prikazni dogajajo zaradi Jamesa. 

Izmišljeno ruralno ameriško mestece Silent Hill 
ima bogato in krvavo virtualno zgodovino. Sto- 
ji na zemlji, ki so jo Indijanci častili, dokler jih v 
17. stoletju niso iztrebili Evropejci. Domačini so 
lokaciji pravili The Place of Silent Spirits, Kraj 
tihih duhov. 

Začetkom 20. stoletja je mesto postalo turi- 
stična točka in tedaj se je oblikoval verski kult 
Red — The Order, ki se je zalezel v javne institu- 
cije. Red je poglavitna negativna sila v nizu Si- 
lent Hill in je odločilen pri dogodkih, zaradi ka- 
terih se mesto spremeni. Njihov osrednji sim- 
bol je 'sončni sij', ki ponazarja verovanje, da se 
bo ob darovih Soncu rodilo božanstvo. Njegovi 
člani ne verjamejo v dobro in zlo, temveč v kaos 
in red. Da bi ohranili slednjega, so pripravljeni 
storiti marsikaj. Častijo entitete iz Onostranstva 
in prepričani so, da tam domuje edini bog. Pri- 
marni cilj jim je povzročiti apokalipso, ki bo zve- 
ste vernike pripeljala v raj. Vendar je dojemanje 
raja in poti do njega znotraj kulta tako različno, 
da se je razvilo več sekt. 

V Silent Hillu 1 se sekta Svete žene trudi po- 
spešiti prerokbo o vrnitvi boga na zemljo, ki bo 
najbolj zveste vzel s sabo v paradiž. Dekle Ales- 
so oplodijo z 'božjim' semenom, da bi skoznjo 
rodili vsemogočnega. A punca doživi nesrečo 
in pade v komo. Tu se skriva razlog, da Silent 
Hill mutira — Alessina mora se udejanji in zaja- 
me celotno območje. 


s 4 


pa 


m 


Mnogi imajo dvojko za najboljšo v nizu. Upravičeno, kajti igra je še vedno 
zgled, kako združiti globoko štorijo in dogajanje, prežeto s srhljivostjo. 


Vsak, ki se je ujel v mesto, je doživljal drugačno gro- 
zo - strahove, prikrojene lastnim grehom. Silent Hill 
je bil kraj, kjer se, podobno kot v famozni sobi v 
Stalkerju, uresničujejo tihe, podzavestne želje. 
James se je tako soočal s seksi verzijo svoje žene v 
obliki striptizete Marije (bizarna vizualna referenca 
na Cameron Diaz iz Nori na Mary) in bežal pred ra- 
bljem Pyramid Headom. Bistvo je bilo v tem, kako 
se bo za grehe oddolžil. Bo sprejel krivdo in živel 
dalje ali ga bo ta pognala v smrt? Silent Hill 2 je da- 
nes splošno priznan kot višek serije, saj je bil štori- 
jalno bolj izčiščen in katarzičen od prvenca. 

Silent Hill 3 (2003) se je direktno navezal na izvir- 
nik. V koži srednješolke Heather Mason, hčere juna- 
ka prvega dela, ki je bila nekdaj Cheryl / Alessa in 
je pozabila travmatične dogodke iz otroštva, smo za 
sedemnajsti rojstni dan spoznali kruto resnico. Kult 
iz prvega dela hoče znova ustvariti boga, ki naj bi 
ga rodila Heather. Onostranstvo ji sledi, kamorkoli 
gre, zato se je primorana vrniti v mesto, kjer se je 
vse začelo, in se soočiti s sektaši. Igra je bila srhlji- 
va, a kljub nekaterim inovacijam (hrana za pse, s 
katero si zamotil demonske nakaze) je začela kaza- 
ti razpoke. Način igranja ni napredoval in invalidno 
premikanje ter bojevanje sta najedala celo ljubite- 
ljem. Zgodba, v kateri smo se oddaljili od Silent Hil- 
la, pa kljub razkritjem v zvezi s kultom ni navdušila. 


V Silent Hillih si bil pogostoma, tako kot v zgodnjih Resident Evilih, težka neroda, ki se je le trudoma zmog- 
la postaviti tako, da je z dragocenim svincem nafilala riti kruljavih spak. A to je bil ključen del čara. 


V Silent Hillih pogosto obiščemo sanitarije, ki simbolično ponazarjajo intimne trenutke, ko so liki sami s 
svojimi eksistencialnimi demoni. So tudi mesta, kjer se zgodi največ bizarnosti. Tole je prizor iz trojke. 


Poslednji kriki 


Izkazalo se je, da je vztrajanje pri receptu za Team 
Silent edini način za dobavo kolikor-toliko dobre 
igre. Silent Hill 4: The Room je leta 2004 uporabljal 
prvoosebni pogled v stanovanju in tretjeosebnega 
drugod, pri raziskovanju. Pri tem sta bila tako tepež 
kot premikanje še bolj nerodna kot prej. Najhujši 
greh pa je bil manko prave grozljivosti, kar je bilo 
za serijo, ki na tem temelji, nezaslišano. 


V štirici si se znašel v zaprtem apartmaju, kjer so 
se začele pojavljati nekoliko vaginalne luknje. Te 
so vodile do izbranih mest v Silent Hillu. 

Downpour je bil glede marsičesa korak v pravo 
smer, sploh kar se tiče odprtosti mesta. Zal jim je 


spodletelo pri subtilnem vzbujanju občutka groze. 


Ko so za serijo poprijeli Američani, je šla navzdol še 
hitreje. Silent Hill: Origins iz Climax Games je odvr- 
gel nemoč ter psihološko grozo in v ospredje je sto- 
pilo akcijsko obračunavanje s pošastmi po zgledu 
Resident Evila 4. Klanje so nadalje poudarili Double 
Helix v Silent Hill: Homecoming, ki se je estetsko 
zgledoval po tedaj nastalem filmu. Shattered Me- 
mories je bil rimejk prvenca, češki Downpour je iz- 
padel bled, Book of Memories za vito pa je bil poti- 
kalka po ječah v slogu Diabla. Fanom se je snelo in 
četudi erpege ni bil zanič, je bil to zadnji žebelj v 
krsti tradicionalnega Silent Hilla. 


AKIRA UANIAOKA 


Ta japonski multiinštrumentalist je z mešanico 
elektronskega trip-hopa, alter-rockovskih balad 
in psihedelično, utesnjujočo zvočno podlago od 
vsega začetka eden najbolj prepoznavnih tvor- 
cev serije. V prvih treh delih je kombiniral ab- 
straktne, subtilne industrijske zvoke, kitarske ri- 
fe in klavirsko melanholijo. Kasneje pa je čedalje 
bolj prisegal na trip-hopovske ritme. V tretjem 
delu je v balade vpeljal privlačen ženski vokal in 
ponesel zvok v vode alter-popa, kar ni sedlo 
vsem. Toda pevka je kljub temu postala ena od 
stalnic. Po Shattered Memories je šel pomagat 
Sudi 51 pri Shadows of the Damned in Lollipop 
Chainsawu. Delovno mesto je prepustil Danielu 
Lichtu, znanemu po glasbi iz serije Dexter. Ta je 
spisal glasbo za Silent Hill: Downpour in SH: Bo- 
ok of Memories, toda čeprav je delo opravil so- 
lidno, je bila razlika očitna. 

P.T. ni pomenilo nič drugega kot Playable Teaser. V tem 'predogledu' nove igre Silent Hills si postal ujetnik 
strašljive hiše, v kateri se hodniki ponavljajo. Po njih tava duh, v umivalniku je fetus in izza slik lazijo ščurki. 


TIHO FICMOVJE 


Po Silent Hillovi igralni predlogi so posneli dva 
filma. Prvi, ki sta ga leta 2006 na svet spravila 
režiser Christophe Gans (Volčja bratovščina) in 
scenarist Roger Avery (Šund), je bil po svoje 
solidna interpretacija igre. Bil je vizualno pestra 
in dinamična grozljivka z gradniki iz prvih štirih 
špilov. V ospredju je bila Rose, ki na izlet v Si- 
lent Hill pelje hčer Sharon, saj ta v sanjah ne- 
prestano govori o mestu. Takoj po prihodu do- 
živita prometno nesrečo, Sharon izgine, Rose 
pa se mora spopasti z lokalnim kultom in tem- 
nimi silami. Zadovoljivi in sorazmerno uspešni 
film je vplival na nadaljnje podobe iger, pred- 
vsem Homecoming in Downpour. 

Predlani izdano nadaljevanje Revelation je nale- 
telo na slab sprejem. Taktirko in scenarij je prev- 
zel Michael J. Bassett (Solomon Kane), ki se je 
hotel bolj približati junakom iz iger. Za protago- 
nistko je postavil Heather iz tretjega dela, ki ob 
polnoletnosti ugotovi, da ni tisto, za kar se je 
imela. Zaradi tega jo vleče v mesto Silent Hill in 
tamkajšnjo alternativno dimenzijo, polno BDSM- 
laverjev. A kljub jasnejšim referencam odvrtek 
ni bil nič več od grotesknega B-filma in je bil 
slab celo po kriterijih za filmske priredbe iger. 
Po njem je o nadaljevanjih vse utihnilo. 

Meglena prihodnost 


Po slabi prodaji in odzivih na zadnje dele je bila pri- 
hodnost Silent Hilla nekaj časa temna. Up je vzbu- 
dila želja po vrnitvi h grozljivkam, ki jo je izrazil ne- 
kdanji vodja projekta Keiichiro Toyama. Njegova 
Siren: Blood Curse za PS3 je bila še najbliže izvirni 
silenthillovski izkušnji. Ljubitelji smo nadalje špeku- 
lirali o Silent Hillu po zgledu Telltalove serije film- 
skih avantur The Walking Dead. Dobili bi lahko pra- 
vo grozljivko v peskovniku, kjer bi se izgubljali v od- 
prtem mestu, na kar je namigoval Downpour. 

Po principu nihajočega rezila, priljubljenega masa- 
krirnega orožja v grozljivkah, se je futura serije pred 
kakima dvema letoma naenkrat zazdela svetla. Luč 
je prižgal Hideo Kojima, avtor niza Metal Gear So- 
lid, ki mu je v Kojima Productions na pomoč pri- 
skočil razvpiti režiser, scenarist in pisatelj Guillermo V Molčečem hribu ne srečaš le ene skri- 
del Toro. Njuna igra se je kanila imenovati Silent venčene medicinske sestre, marveč je to 
Hills, namenjena je bila PS4 in je bila po demonstra- Miguel o MAJE 
cijski inačici P. T. sodeč res učinkovita. Prvoosebni Miler geo lei uro MA Sea 
reboot pri tavanju po ukleti stavbi je vsekakor ujel ce rade cosplayersko preoblačijo. 
prvotni občutek za subtilnost, negativne emocije, 

ujetost in brezup. Toda Konami je naknadno ozna- 

nil, da iz Silent Hills ne bo nič, tako da se je serija 

znova potopila v meglo. Zaenkrat nam torej ne osta- PYRAMID MEAD 
ne drugega kot spomin na enico in dvojko, ki osta- 
jata mejnika v žanru preživetvenih grozljivk. 


Za demonske nakaze v Silent Hillu je zaslužen 
oblikovalec Masahiro Ito, ki je hotel skozi videz 
stvorov poudariti sprevrženost in trpljenje člo- 
veških duš, ujetih v mestu. Poleg brez-obraznih 
medicinskih sester, obglavljenih lutk in mesna- 
tih psov najbolj izstopa Pyramid Head. To je mi- 
šičast, bledokožen orjak, ki vihti 'veliki nož'. 
Odet je v krvavo umazano haljo in ima značilno 
jekleno piramidno glavo. Prvič se je pojavil v 
dvojki kot antagonist junaku Jamesu. Predsta- 
vljal je njegovo podzavestno željo po kazni za 
grehe, ki jih je storil, zato je prikazan kot rabelj. 
Pyramid Head je postal maskota serije in se je v 
h. takih in drugačnih inkarnacijah pojavil v nadalje- 
vanjih ter obeh filmih. 


ripovedi so stare kot človeštvo samo. 

Ustno izročilo, glinene tablice, nagrobni- 

ki, papir, celuloidni trak - vse to so me- 

diji, ki so naše zgodbe naredili nesmrtne. 
Danes, v dobi ničel in enic, je sredstev za širjenje 
povesti cela vrsta. Eno izmed njih je tudi zvočna 
knjiga, Slovencem manj blizu, a mnogokod jako 
priljubljena oblika uživanja v literaturi. To ni bukla, 
opremljena z zvočnimi učinki, marveč prebrana 
štorija od prve do zadnje strani. Bi rad o Zahod- 
njem izvedel več, kot pokaže TV-serija, a imaš te- 
žave z osredotočanjem na črne znakce? Ni proble- 
ma. Audiobook prvega dela je dolg triintrideset ur, 
dočim celotna zbirka traja osem dni. 

"Poslušanje knjig' se pri nas ni uveljavilo. Poznamo 
posnete pravljice, ostale primere govorjene literatu- 
re v slovenščini pa lahko preštejemo na prste. Toda 
na tujem je ta pripovedni medij zelo priljubljen. 


Že ob iznajdbi fonograma koncem 19. stoletja je 
Thomas Edison razmišljal o posnetih zgodbah. Prvi 
njegov in s tem človekov zvočni posnetek ni bila 
glasba ali petje, marveč je za demonstracijo upora- 
bil poezijo, torej literaturo. A kaj, ko so tistikratni 
valjasti nosilci zmogli le nekaj minut in "bi za en ro- 
man potreboval samokolnico," kot se je nekdo pri- 
dušal. Tako imenovane govoreče knjige so se poja- 
vile šele z dvajsetminutnimi ploščami po letu 1930. 
V prvi vrsti so bile namenjene slepim veteranom 
prve vojne, nakar se je iniciativa po naslednji vojni 
ponovila. Pod sloganom "Izobrazba je pravica, ne 
privilegij" so v ZDA tedaj na vinilke prenesli mnogo 
krajših del. Za začetek komercialnega snemanja 
velja leto 1952, ko so ustanovili še danes živečo, za 
avdioknjige specializirano založbo Caedmon Re- 
cords. V tistem času je bila v rabi že velika, 'long 
play' gramofonska plošča s tričetrturnim trajanjem. 
Večji razmah pa je prišel v šestdesetih, ko je Philips 
predstavil kaseto. Z njo smo prve zvočne knjige do- 
bili tudi južni Slovani: priljubljene posnetke otroških 
pravljic. 

Ko se LordFebo rdečeučen od sijočih zaslonov zgrudi 
v naslanjač, ga zrkla prosijo počitka, um pa je še ved- 
no željan zgodb. Rešitev je uživanje v knjigi, ki govori. 


Od kaset do ipoda 


Zvočna knjiga v osnovi pomeni prebrano literarno 
besedilo. Ponavadi ga čita en govorec, ki za različne 
like po potrebi prilagaja glas. Včasih izvedba seže 
onkraj tega in podložijo še glasbo ter uporabijo več 
akterjev. Zlasti BBC je pred desetletji svoje razkošne 
radijske drame, ki so jih oddajali v eter, poizdajal še 
na kasetah. Otočani se spomnijo mnogih takih prvo- 
vrstnih del, med njimi prve Vojne zvezd, Gibsonove- 
ga Nevromanta in Adamsovega Štoparskega vod- 
nika. A to niso bili izdelek za v žep, saj sto strani 
vzame najmanj uro, često tri. Ker je kaseta nosila 
največ devetdeset minut zvočnega zapisa, moder- 
nejša zgoščenka pa celo še manj, je bilo medijev 
kljub napredku skorajda za samokolnico. Vseeno 
se je oblika uveljavila v vseh večjih deželah. Ne le 
slabovidni, v branih romanih so uživali ljudje med 
vožnjo, pred spanjem, med likanjem in po iznajdbi 
hodimožev praktično kjerkoli. 

Zvočne knjige so v devetdesetih v ZDA postale mi- 
lijardni biznis, v katerega so se podali vsi knjigo- 
tržci. Združenje izdajateljev je pričelo podeljevati na- 
grado audie, pojavila so se originalna dela, ki niso 
temeljila na papirnati predlogi, strokovne 'knjige' in 
erotika. Potem sta prišla internet in stisnjen zapis 
ter z njim lažja distribucija, kar je področju dalo do- 
daten zagon. Leta '98 je štartala stran Audible.com, 
prva prodajalna digitalnih govorečih zgodb, ki je 
malo kasneje sklenila posel z Applovo prodajalno 
iTunes. Ta servis je bil itak nov mejnik v dojemanju 


Tole je kolektorska izdaja govorjenega Hobita iz leta 
1991 na šestih kasetah, ki traja več kot osem ur. Go- 
vorcem se s 150 besedami na minuto ne mudi, med- 
tem ko je tiho branje vsaj še enkrat hitrejše. 

Harry Potter and the Chamber 
of Secrets, Book 2 

By J.K. Rowling 

Narrated by Stephen Fry 

10 hrs 
£17.99 or Free with 30-Day Trial 

C) SAMPLE 


Harry Potter and the Order of 
the Phoenix, Book 5 

By J.K. Rowling 

Narrated by Stephen Fry 

29 hrs and 3 


£32.99 or Free with 30-Day Trial 
kr dr dr iri | 


? mins 


C) SAMPLE 


Amazonov Audible ima skoraj dvesto tisoč naslovov 
in poslušalce medi z naročnino 15 $ na mesec. Mo- 
goče je dobiti dela v obeh oblikah. Bereš e-knjigo, 
dokler se ti ljubi, nato preklopiš na poslušanje. 


vsakršne digitalne vsebine, vključno z audiobooki. 
Včasih kilogram nepriročne plastike je postal filetek 
v ipodu. Iz dotičnega prelomnega predvajalnika je 
nato izšla še ena sodobna forma pripovedništva, ki 
na eni strani meji na zvočne romane: podcast (izraz 
je okrajšava za 'ipod broadcasting'). Prek teh perio- 
dičnih nekomercialnih posnetkov so namreč neka- 
teri ZF-avtorji svoja krajša dela ponudili javnosti, 
kar se je izkazalo za uspešno. 


Angleško izobilje, 
slovenska neobstojnost 


Amaterski zastonjski podcasti se seveda ne morejo 
primerjati z dovršenimi zvočnimi knjigami, vendar 
te koštajo konkreten denar. Audible, ki je že lep čas 
del Amazona, prodaja posamične titule celo za več 
kot trideset evrov. Brez heca, nekateri deli Harryja 
Potterja, ki jih bere eden najboljših pripovedovalcev 
Jim Dale in so dolgi okoli dvajset ur, stanejo štiri 
desetake! 70-urno Sveto pismo pa pol več. Ampak 
posel cveti. Medtem ko je največji knjigar lani zabe- 
ležil upad prodaje e-bukel, so zvočne v konkretnem 
porastu. Predvajalnike imamo vendarle venomer pri 
roki, prav tako dostop do vsebin. Produkcije so če- 
dalje bogatejše in pri največjih naslovih sodeluje ce- 
la četa bralcev, med njimi često velika imena, kot 
so Samuel L. Jackson, Simon Pegg in Martin Free- 
man. Gotovo je govorjenim romanom v prid tudi ob- 
či upad zanimanja za kakršnokoli branje, ki je daljše 
od dveh vrstic. 

Martin Freeman, utelešenje Arthurja Denta v filmski 
izvedbi knjige Stoparski vodnik po galaksiji, je svoj 
glas posodil tudi zvočni verziji galaktičnih prigod. 


Pri nas so otroška dela žal edina splošno sprejeta 
oblika govorjenega slovstva. Mladinska knjiga je 
poskusila v začetku tisočletja z zbirko Zvočnic. Pos- 
neli so nekaj izdaj, med drugim Da Vincijevo šifro, 
ki jo je šest ur čital Jure Longyka. Toda projekt se 
ni prijel. Mnenje založbe je, da smo Slovenci pre- 
malo časa na poti, kamiondžije pa niso ciljna publi- 
ka za leposlovje. Večino zaloge so oddali knjižni- 
cam, s poudarkom na tistih za slepe in slabovidne. 
Iz nekaterih ustanov jih lahko člani odnesejo kar na 
USB-ključkih. Izbira v slovenščini je pičla, še slabša 
pa je tista od slovenskih pisateljev. V butični ponud- 
bi založbe Sanje najdemo recimo Martina Krpana, 
Ferija Lainščka, Svetlano Makarovič in Franceta 
Prešerna. Slednjega, kot pravzaprav vso poezijo, j 
v mojstrskem recitalu res užitek poslušati. Poskusi 
na Preseren.net. 

Glede na našo majhnost in drugačne navade je ne- 
kako umevno, da se medij tod ni prijel. Mar zato kaj 
več beremo? Kdo ve. Tudi za Ameriko ni podatka, 
ali so govoreče knjige zavdale navadnim. Bržda ne, 
kvečjemu je zvočna oblika približala povesti tistim, 
ki sicer nad književnostjo vihajo nos. Menda številni 
uporabniki Amazona, ki v vsej svoji zgodovini niso 
kupili niti ene papirnate bukve, zadnje čase redno 
posegajo po zvočnicah. Nekateri starošolski literar- 
ni krožki za tak način ne marajo, toda na koncu je 
zgodba do besede enaka, ne glede na to, ali je za- 
užita skozi oči ali skozi uhlje. Je pa res, da pri po- 
slušanju misli prej odtavajo in se podatki manj vtis- 
nejo. To je seveda logično, posebej če medtem poč- 
neš kaj drugega. Založniki ne vlagajo zaman v ža- 
metne glasove, ki znajo poslušalca obdržati z niha- 
njem in intonacijo. 

Sami resda prisegamo na dojemanje knjižnih štorij 
potom črk. Tudi zato, ker le tak način krepi bese- 
dišče. A kljub temu audiobooki imajo pluse in so 
vredni preizkusa že zaradi nove izkušnje. Sebi všeč- 
no govorjenko najdi v knjižnici ali kakšno svetovno 
klasiko v angleščini zastonj snami z Loyalbooks. 
com. Nemara bodo zlaganje perila, gonja sobnega 
kolesa ali nespečnost z njo bolj kratkočasni. 


Antoine ax 
de Snint-Exupery 


Mevone Kani ga 

»Na tole knjigo se je 


splačalo čakati. Požrl 
sem jo v enem dnevu ...« 


George R. R. Martin 


Ljubitelji fantazijskega žanra so 
komaj čakali in dočakali drugi del 
trilogije Kraljemorčeva kronika. 


»Osupljiva epska zgodba, presunljivo 
intimna in mojstrsko stkana. Po njej boste 
le stežka zdržali do izida naslednje knjige.« 


Publishers Weekly 


Najhitreje do knjige: (0 v knjigarnah 

David Hofmeyr: 
PUSCAVSKI JEZDEC 


Ppriuces našega planeta ponovno 
ni nič kaj rožnata. Pokrajina se je 
spremenila v neizprosno puščavo in 
življenje v redkih naselbinah sledi za- 
konu močnejšega. Življenjska doba je 
nizka in divjost stalnica človeške druž- 
be. Kaj šele onkraj naselij, kjer vladajo 
tolpe razbojnikov in kanibalska ple- 
mena! Najstniku Adamu Stonu vzbuja 
upanje edinole pogled na nočno nebo, 
ko je tam vidna vesoljska baza, kamor 
so se izbranci umaknili pred opustoše- 
no Zemljo. A tja ni moč priti kar tako. 


DIRKA ZA UPANJE. DIRKA ZA LJUBEZEN, 
DIRKA ZA MAŠČEVANJE. 


4 pok bi , . 
x sie: de ME 13 
SE ARA 


x 


47 
S A 


DAVID HOFMEYR 


PUŠČAVSKI 
JEZDEC 


Y dese J 
TNI M4 K 
nej 1 1 


4 


po, SRE 


Enosmerna vozovnica je na voljo le tis- 
tim, ki zmagajo na večdnevni dirki z 
motorji po najbolj nevarnih delih pusti- 
nje. Namerne smrtonosne ovire in kla- 
nje med tekmovalci kakopak ne uma- 
njkajo, toda zaposlitev v rudniku kot 
alternativa je itak le obsodba na po- 
časno umiranje. Ni kaj, krut svet, ki 
spominja na prigode Mad Maxa, zači- 
njene z vesterni Sergia Leoneja (motiv 
osamljenega jezdeca). Le da konje na- 
domestijo motocikli, in to ne običajni 
dvokolesni brzinci, ampak biomehan- 
ski stroji. Med vožnjo z voznikom ust- 
varijo nekakšno simbiotično povezavo 
in v sebi nosijo odmeve prejšnjih last- 
nikov, če ti sodijo v isto rodovniško li- 
nijo. Adam je lastnik tovrstnega mo- 
torja, knjiga pa se prične dvainštiride- 
set ur pred začetkom notorične preiz- 
kušnje in bralca brez navlake seznani z 
okoljem ter Adamovimi motivi ude- 
ležbe. Tik pred dirko se spoprijatelji s 
skrivnostnim Kanom in išče pogum, 
da bi ogovoril mehaničarko Sadie ... 

Pisatelju novincu uspe ustvariti dovr- 
šen žanrski izdelek, ki se ne pretvarja, 
da je kaj več kot to, in je osvežujoč pri- 
spevek k postapokaliptični literaturi, v 
kateri se tre podobnih si distopij. Puš- 
čavski jezdec ne utruja z vsiljenimi lju- 
bezenskimi težavami (romanca sicer 
je, a dokaj nezakomplicirana) in junaki 

ČRKOŽER 


ne rešujejo sveta, saj je ta tako zaje- 
ban, da je uspeh že samo doživetje no- 
vega dne. Ob tem je značilnost knjige 
tematiki primerna hitrost. Zgodba drvi 
naprej, navdušuje z akcijo in je tako 
madmaxovska, polna nasilja, mašče- 
vanja, krvi, brezzakonja ter blaznosti, 
da na trenutke pozabiš, da je namenje- 
na najstnikom. Nakar avtor ob zao- 
kroženem zaključku dobro nastavi te- 
melje za nadaljevanje. Flegma 


Becky Chamhers: 

THE LONG WAY TO 

A SMALL, ANGRY 
PLANET 


Z: nenavadno poetičnim naslovom 
se skriva vesoljskim operam sličen 
prvenec ameriške avtorice, ki je sred- 
stva za izdajo knjige pridobila kar na 
Kickstarterju. Roman nam v slogu iz- 
reza iz življenja ponudi vpogled v živ- 
ljenja članov zasebne vesoljske ladje, 
specializirane za gradnjo 'sidrišč', ki 
omogočajo varne skoke skozi črvine. 
Tod ne bo zarot ali reševanja sveta, ni- 
ti ne bo pokalo in grmelo, saj posadka 
ne poseduje niti enega kosa orožja. Bo 
pa roman navdušil z nevsiljivo iskre- 
nim in avtentičnim prikazom bivanja 
nekajčlanske ekipe na utesnjeni 'lupi- 
ni', ki jo kličejo dom. 

Epizodna poglavja skupaj drži le rahla 
rdeča nit, ki veli, da se je kapitanu po- 
nudilo dobro plačano delo na ozemlju 
še posebej tečne življenjske vrste. Os- 
talo so popisi preizkušenj in uspehov 
ob zasebnih, romantičnih in delovnih 
trenutkih, ki jim jih junakom servirajo 
vsakdanje nepredvidljivosti. Ob tem 
očara vzpostavitev njihove skupinske 
dinamike. Užitek je brati, kako se so- 
delavci občasno zafrkavajo in si gredo 
na živce, a jih prek ladje veže tova- 
rištvo in spoznanje, da se lahko zane- 
sejo drug na drugega. 


Primerjava z nanizankama Firefly (mi- 
nus odpadniški avanturizem) in Zvezd- 
ne steze (minus 'sterilnost') je neiz- 
bežna. Toda Chambersova, sicer akti- 
vna esejistka in kolumnistka igralske 
scene in sploh vsega, kar nosi predpo- 
no geek, je ideje vlekla predvsem iz 
Mass Effecta. Že sama pozicija člo- 
veštva v medzvezdni skupnosti ima 
podobne smernice (pozen vstop, ni- 
smo najmočnejši, a hitro pridobivamo 
na vplivu). Eni izmed Nezemljanov 
imajo poteze, ki so nam neustavljivo 
seksi (hej, Asariji), drugi izumirajo za- 
radi genskega orožja (hej, Krogani) in 
član posadke s telesno hibo se zaljubi 
v ladjin Al (hej, Joker in Normandy). 
Podobnih primerov je polno in četudi 
so vsakemu izmed sposojenih ele- 
mentov dodani samosvoji, ostane pri- 
okus kopiranja. 

Kljub vsemu gre za nadpovprečen iz- 
delek z dosti raziskovanja tem, ki jih 
prinaša stik življenjskih vrst z različni- 
mi biološkimi in kulturnimi ozadji. Av- 
torica uživa, ko razpreda o družbenih, 
etičnih in religioznih vprašanjih, pred- 
vsem pa jo zanima medvrstna spol- 
nost. Čeprav je občasno drzna, na sre- 
čo ne poseže v hentaijevsko tentakla- 
ste čudaškosti. Skratka, roman za lju- 
bitelje vsemirja, ki jim akcija ni glav- 
nega pomena. Če si ob igranju Mass 
Effecta užival v čebljanju s posadko in 
bil prevzet nad grajenjem sveta, je to 
vsekakor knjiga zate. Napovedano sa- 
mostojno nadaljevanje A Closed and 
Common Orbit pa bo govorilo o Al-ju, 
ki se znajde v ilegalnem sintetičnem 
telesu. Flegma 


Paula Hawkins: 
DEKLE NA VLAKU 


S: vsak dan v službo ali na faks vo- 
ziš z vlakom? Če je tako, kaj poč- 
neš med vožnjo? Če si eden redkih, ki 
ne bulji v telefon, zagotovo poznaš hi- 
še ob poti in opaziš, da so nekje pred 
kratkim zmenjali fasado ter spet drug- 
je kupili nov avto. Morda navidez po- 
znaš ljudi, ki tam živijo. Se kdaj vpra- 
šaš, kdo so? 

Brezposelna Rachel Watson je dekle 
na vlaku. Vsak dan se fijaka iz london- 
skega predmestja v center in nazaj, 
zato pozna vsako ped proge. Še pose- 
bej zavzeto opazuje ulico, kjer je ne- 
koč živela. Tam ji v oko pade simpa- 
tičen mlad par, ki ga večkrat videva 
zunaj na terasi. Podrobno si predstav- 
lja, kakšno življenje imata ta moški in 
ženska, kaj počneta in celo, kako jima 
je ime. Toda kratkočasna domišljijska 
igra Rachel potegne v nevaren vrtinec 
vohljanja, ko v časopisih prebere, da 
je mladenka s terase skrivnostno izgi- 
nila. Neverjetno brezglavo, a v skladu 


s svojim priimkom, ki bralca spomni 
na Sherlockovega pribočnika, se vrže 
v raziskovanje primera. Kar sledi, je 
mešanica ženske literature, kriminalke 
in srhljivke z nekaj precej nazornimi 
prizori. 

Vlaki so pomemben motiv romana, saj 
odpirajo razmišljanje o tem, kakšno 
potovanje je naše celo življenje. Bralec 
skupaj z junaki zgodbe ugotavlja, od 
kod prihaja, kam gre, na katerih po- 
stajah se ustavlja ter, kar je glavno - 
kdo so njegovi sopotniki. V človekovi 
naravi je, da si za vsako priložnost na- 
dene drug obraz in da si z drobnimi 
lažmi pomaga doseči cilje. Zato se po- 
stavlja legitimno vprašanje: kaj prav- 
zaprav vemo o prijateljih in znancih. 
Ali v resnici poznamo svojega partner- 
ja? Drug motiv, ki se pojavlja v kri- 
tičnih trenutkih, so ptiči. Če si pomislil 
na Hitchcocka in njegove leteče po- 
šasti, si na pravi poti. Ravno tako kot v 
kultni grozljivki so v romanu glavne 
ženske in njihova dejanja ženejo doga- 
janje v razrešitev. Le s to razliko, da 
ptiči niso toliko v ospredju, marveč jih 
slišimo kot zlovešč vseveden antični 
zbor iz klasičnih grških tragedij. 


Paula Hawkins 


DEKLE 


NA 
VLAKU 


Hawkinsova je zgodbo spisala v obliki 
mozaika, ki ga sestavljajo prvoosebni 
dnevniški zapiski treh glavnih ženskih 
likov, kar daje vtis, da dogajanje sp- 
remljajo tri kamere. Bralec se lahko 
med odlomki dobro znajde, saj so op- 
remljeni z datumi, težava pa so luknje 
v Rachelinem spominu, ki jih povzroča 
njen alkoholizem. Te dodatno prispe- 
vajo k suspenzu v štoriji, ki te nikakor 
noče izpustiti iz krempljev. Kljub temu, 
da je junakinja vse prej kot zgleden 
detektivski lik, se je z njo neverjetno 
lahko poistovetiti in ji oprostiti slabo- 
sti, saj trmasto pride do konca, ki je na 
prvi pogled razočarajoče CSljevski. 
Toda avtorica se potrudi, zadevo obr- 
ne in dokaže, da smo babe od hudiča. 
Pošteno plažno branje za dame, ki se 
uspešno trudi biti več kot le to. Pripo- 
ročam ga tudi gospodom. PrFOXa 

V začetku vsakega meseca vas pri prodajalcu časopisov čaka 24 novih 


risb, ki vas bodo popeljale v svet barv, zadovoljstva in notranjega miru. 

Vojaški'bobni donijo iz kinodvoran, kajti tja je skozi Dark Portal vdrla orkovska 


horda. 


skuša z rogato kapo na glavi in kartonasto sekiro v rokah 


zdržati naval precej zmedenega, toda pristnega Warcraftovega filma. 


arcraft celo prevladujoč delež igri- 
Wi danes bolj enači z World of 

Warcraft in celo Hearthstonom kot 
s trilogijo realnočasovnih strategij, ki je uni- 
verzum ustoličila med igrarskimi fantazijski- 
mi klasiki. Za razumevanje istoimenskega 
filma, ki smo ga konec maja dočakali v ki- 
nih, je to dokaj pomembno. Dolgometražni 
odvrtek se namreč pripovedno ozre na sam 
začetek fabule, v dobo prve vojne med ljud- 
mi in orki oziroma igre Warcraft: Orcs 6 Hu- 
mans. Zato navsezadnje nosi tisti plehki 
podnaslov - The Beginning. 
Takrat je bil Warcraft še drugačen. Bolj su- 

"Naš svet umira," začne dogajanje Durotan, poglavar 
orkovskega klana Frostwolf. Rodovitne planjave njiho- 
vega planeta Draenorja golta neustavljiva suša, o kate- 
ri gre glas, da ni naravnega izvora. Vrhovni orkovski de- 
monski coprnik (warlock) Gul'Dan ponudi priročno 
rešitev: odprtje Dark Portala, gigantskih vrat med sve- 
tovi v deželo Azeroth, kjer so trate še zelene in divjad 
kar sama skače na raženj. Da tamkaj že prebiva člo- 
veška civilizacija, je obupanim hrustom malo mar. Ka- 
kor tudi, da za odpiranje portala potrebujejo duše živih 
bitij. Na tisoče duš, ki jih Gul'Dan s sadističnim užitkom 
sesa iz nesrečnikov, kar ga hitro dvigne za nekaj stop- 


nic na lestvici fantazijskih negativcev. Ljudje imajo do 
invazije divjakov, ki s kriki "LOK'TAR OGAR!" za seboj 
puščajo ožgane ruševine, kajpak odklonilno mnenje. 
Tako pride do srditega spopada, ki bo za vekomaj za- 
znamoval deželo. 

Podobno kot Orcs 6 Humans je Beginning osredotočen 


srebrnkastih oklepih. Kladiva butajo ob čelade v osred- 
njem delu Vzhodnih kraljestev, od Black Morassa do 
Elwynn Foresta na preddverju impozantne metropole 
Stormwind. Tamkaj je drugače začetna cona človeške 
rase v WoWu, kjer pri najnižjih levelih bežiš pred mur- 
loci, zato je igralcem okolica dobro poznana. Po drugi 
plati v podzemno škratjo utrdbo Ironforge pokukamo 


rov in neizprosen, z več odrobljenimi glava- 
mi kot plešočimi palčki in vilinkami na pošt- 
nih nabiralnikih pred oštarijo v Goldshiru. Bil 
je Warcraft, ne World of. Iz starejših časov, 
posebno okrog druge in tretje igre, izvirajo 
najkvalitetnejši drobci pripovedi. Thrallovo 
odraščanje v človeškem ujetniškem taboriš- 
ču, česar se je lotevala nesojena avantura 
Lord of the Clans. Pa Arthasov padec v blaz- 
nost, iz katerega se je rodil nemrtvi velešef 
Lich King. V zadnjem desetletju so Viharniki 
skušali s pripovedjo vse bolj slediti lahkot- 
nejši naravi World of Warcrafta in nemalo lju- 
biteljev se priduša, da je šlo izročilo zaradi te- 
ga v maloro. Sledi tega razkola so opazne ta- 
ko v filmu samem kot pri gledalcih. 


Pred izidom smo čuli, da bo The Beginning analiza spora med orki in ljudmi ... Haha, pozabi to. Podoba mišičas- 
tih vojščakov in silovit tepež sta najboljši plati filma. Betice se česnijo in človeški životci frčijo pod bojnimi kladivi. 


Orkovski glavarji dobijo dosti pozornosti kamere, kar je logično, 
ker so totalni frajerji in jim lahko ljudje zgolj praskajo svoje lastne 
ostanke z bojnih kladiv. Poleg Durotanain Gul'Dana največ'sp- 
remljamo Orgrima Doomhammerja in Blackhanda. Prvi je tule 
Durotanov best-friend-forever in torej član klana Frostwolf. To je 
jako drugače kot'v špilavni:hištoriji, kjer spada v klan Blackrock 
in je podrejen poglavarju Blackhandu. V enici in dvojki gre za bru- 
talnega vojskovodjo, ki obglavi Blackhanda, si podredi Gul'Dana 
in pokoljevse ostale warlocke. V filmu gre to drugače. Je pa ra- 
zumljivo, da so šli v to smer, kajti kasneje je Orgrim eden od men- 
torjev mlademu orkovskemu vodji, ki po njegovi smrti prevzame 
slovito macolo Doomhammer in njemu v čast ustanovi prestolni- 
co Orgrimmar. Ja, govorim o Durotanovem sinu Thrallu. Drugi 
Thrallov kamerad, Grommash Hellscream, se v filmu pojavi ko- 
maj za trenutek. Njegov čas pride kasneje, v drugi in tretji vojni. 

Za prikaz orkov so zapregli eno najboljših hiš: Lucasfilmovo In- 
dustrial Light 8 Magic. Naložili so ji, da "morajo bitja izgledati 
bolje kot kosmateži v zadnjem Planetu opic." Tako tudi je. 


komaj za trenutek in vilinska ušesa moreš prešteti 
na prste, kajti Aliansa ljudi z drugimi rasami zraste 
šele na prehodu v Warcraft 2. Film se ukvarja s pro- 
blemom kralja Llana Wrynna, kako ne izgubiti gla- 
ve pod divjaško sekiro. Tistega Llana Wrynna, ki je 
stari fotr Anduina Wrynna, Hearthstonovega privze- 
tega priesta! Toda na čelu človeških prizadevanj je 
drugi Anduin (po katerem je duhoven dobil ime), 
namreč sir Anduin Lothar, prvi vitez Stormwinda. 
Ta mora s pomočjo coprniškega izobčenca Khad- 
garja prepričati maga in Varuha dežele Medivha, da 
so orki res peklenska nevarnost - ker Gul'Dan vihti 
zavrženo magijo smrti, Fel. Toda vse ni tako, kot se 
zdi, in na obeh straneh bodo deležni presenečenj ... 


ORKI IZ ČARUNALNIKA 


Ob ogledu dražilnikov nas je zbodla očitna raba po- 
sebnih učinkov, toda na koncu je to ena boljših pla- 
ti. Orkovski robateži so imenitni in ko z gigantskimi 
dlanmi zgrabijo bojna kladiva, se tresejo tla. V na- 
sprotju z Gospodarjem prstanov imajo coprnije vid- 
nejše mesto: ognjene krogle frčijo sem in tja, na- 
okoli taca ogromen golem (dizajn je prišel iz Slove- 
nije!) in nekoga itak začarajo v ovco. Prizori mika- 
stenja so presenetljivo v redu - navkljub ratingu PG- 
13 premorejo brutalno energijo, saj monstrumi po- 
metajo z vitezi in naokrog letijo tudi udje, zato boj ni 
komedija v stilu Xene. Namečkoma postrežejo z za- 
nimivimi domislicami. Kanec slabši je videz člo- 
veške strani, kjer so namesto digitalij uporabljali st- 
varne materiale, saj oprema včasih izpade plastič- 
no. Režiser Duncan Jones, sin nedavno preminule- 
ga Davida Bowieja, se je zanalašč odločil, da bo po- 
dobo pustil bolj pisano in stilizirano, da bi tako izra- 
zil igralske korenine. Ta pristop ne deluje vselej, da- 
je pa filmu pravljičen pridih. 


Če je igra orkov odlična, so ljudje neizraziti. Ne spričo manj znanih obrazov, marveč slabega raz- 
voja. Paglavec Ben Schnetzer kot Khadgar (levo) ima večidel nalogo humorne spremljave. 

Možakar je imel srečo, da je lahko takole 'čaral', 
kajti producenti pri hiši Legendary in Blizzard so mu 
odmerili kar 160 milijonov dolarjev. Precej več, kot 
je na primer imel na voljo Jackson za posamezni 
del Gospodarja! V bistvu so jih zbirali deset let, med- 
tem pa sta tako scenarij kot mesto režiserja ugleda- 
la mnoge spremembe. Na neki točki je tja poklical 
celo Uwe Boll, ki so ga nič kaj vljudno zavrnili. Za- 
jeten del novcev so potrošili za nič manj kot sto de- 
set kulis. Igralci so večino časa prebili na takšnih 
setih in pred modrimi zasloni. V primeru orkov so 
švicali v kombinezonih za zajem gibanja, saj so sta- 
siteži v celoti računalniški. Snemalna oprema je v 
bojnih sekvencah zmogla pol ducata igralcev orkov 
v realnem času animirati na Jonesov zaslon, da je 
lahko hitro videl, kaj deluje in kaj ne. Za obrazno 
mimiko so uporabili natančnejšo mrežo, s katero 
Toby Kebbell liku Durotana vdahne več karakterja, 
kot ga imajo človeški junaki. 


V RAOSU VIHARJA 


Bowie mlajši rad izpostavi, da film daje uravnotežen 
pogled na znan konflikt. Srboriteži so skozi razvoj 
Blizzardovega univerzuma iz krvoločnih vsiljivcev 
pač prerasli v eno najpomembnejših ras v Azerot- 
hu. Predvsem skozi Durotanovo štorijo naj bi Begin- 
ning razložil, da niso brezumni grobijani, marveč da 
za njihovim padcem v nasilje in pozelenitvijo kože 
stoji nekaj večjega. Hkrati pa tu postane boleče očit- 
no, da so vpleteni od filma želeli preveč. Po eni pla- 
ti je moral postaviti temelje sveta z množico različnih 
legendarnih oseb, ki so postopoma nastajale skozi 
mnoge igre in knjige. Toda obenem je moral post- 
reči z zaključeno priliko o prvi vojni, se poglobiti v 
večplastne motive različnih frakcij in namečkoma 
potešiti žejo navdušencev. In to mu ni uspelo. 

Če dobimo nadaljevanje,bo imel Orgrim v njem ključno mes- 
to. V igrah je namreč prav-on tisti, ki Lotharja spravi v grob. 

Mag Medivh zaseda mesto Varuha Azerotha, ki kraljestvo brani pred demonsko magijo, kakršno 
meče Gul'Dan. Toda oba znanca iz Hearthstona sta le kmeta na šahovnici še močnejših spak. 


mia 


Kljub dvema urama film na veliko bega med prizo- 
rišči. Zato trpi vzdušje, saj je moral Jones mnogo 
scen krajšati. Kjer je Jackson govore raztegnil kot v 
telenovelah, v Warcraftu dogajanje nenehno brzi. 
Kdor sveta ne pozna, utegne imeti s sledenjem 
težave, in tu bi lahko dosti popravila inačica direc- 
tor's cut. Hkrati je v scenariju dvoboj med režiserjem 
in Blizzardovim varuhom izročila, Chrisom Metze- 
nom. Kjer skuša prvi razviti dialoge, jih je drugi po- 
bebil, kot že v Diablu 3. Film ne ve točno, ali želi bi- 
ti resnoben kot izvirne igre ali komičen kot WoW. 
Pri tem ni v pomoč nekam medla igra človeških 
oseb, kjer se ne izkaže niti vikinški Travis Fimmel 
kot Lothar. Humorni vskoki na srečo niso moteči, 
sem pa pogrešal kakšen "work, work." 

A po drugi plati dve uri mineta hitro, saj gre vseeno 
za luštno fantazijsko razvedrilo, ki med tujimi kritiki 
precej po krivici žanje grozljivo negativne odzive. 
Če ga ne vzameš preresno, marveč kot visokopro- 
računsko pravljico, in uživaš v Gul'Danovem psiho- 
tičnem smehu, se obnese. Ne smeš pričakovati eps- 
ko raztegnjenih kadrov in preletov pokrajine iz Gos- 
podarja prstanov, ker je tole drugačen špas! No, lju- 
bitelji Warcrafta ga bodo itak užili na svoj način, kaj- 
ti tako Jones kot več igralcev je dobrih poznavalcev 
in čuti se, da so tole napravili s srcem. Skozi doga- 
janje je raztresenih čuda pomežikov igralcem pred- 
vsem novejših delov niza, ki bodo čepeli na robu 
stola, ko bo Orgrim Doomhammer mahal s kladi- 
vom. Zmotiti jih utegne le, da gre štorija glede na 
veljavno v nekaj pomembnih elementih po svoje. V 
buklah je denimo zelena polorkinja Garona ašašinka 
(rogue), ki kralja Llana zaštiha pod urokom Gul'Da- 
na, v filmu pa se vse skupaj odvije drugače. Je že 
Metzen rekel, da bodo s filmi napravili alternativni 
tok dogajanja. Briga te za slabe kritike - če poznaš 
in imaš rad Warcraft, je tole nujno za pogledat. 

X-MEN: APOGALYPSE 


pomladanska merica superjunaških filmov je še 

bolj kilava kot tistih po igrah. Te imajo vsaj kul 
bratranca Hardcore Henryja, heh. Striparijske domi- 
slice pa so brez svetle točke - kljub pričakovanjem ta 
ni postala niti Apokalipsa, šesti x-menski film, ki po- 
pisuje začetke zdaj že nepoznavalcem znane organi- 
zacije za boj proti zlobnjakom. 
Vnovič je režiral Bryan Singer in vnovič se znajdemo 
v osemdesetih letih minulega stoletja, ko telepatski 
mutant Charles Xavier že vodi šolo za 'nadarjeno mla- 
dino'. Nekateri junaki so pri njem (Colossus, Havok), 
drugi so raztreseni naokoli po svetu (Mystigue, Night- 
crawler ...), tretje vkup bobna in celo ustvarja novo- 
došli negativec Apocalypse iliti En Sabah Nur - 'Luč 
zarje' v arabščini. V stripih se je ta pramutant zaredil 
pred tridesetimi leti in je sodeloval v številnih zvežči- 
čih, kjer je bil tako nasprotnik X-Menov kot na njihovi 
strani. V filmu je Sabah njihov zapriseženi sovrag, ki 
se po dogodku v starem Egiptu prebudi v novi dobi in 
se loti udejanjanja novega reda s sabo na tronu. Spak 
ima številne moči, kot je vdiranje ljudi v tla in stene, 
nabral pa si jih je z dolgoletnim vsrkavanjem perkov 


Modrokožna Mystigue ni več v ospredju, Jen Law pa 


jo igra rutinsko. Apocalypsa nezapomnljivo upodobi 
Oscar Isaac, Dameron iz Star Wars VII. 


6-N 
CHAMELECON (9/ 


POLETNE 
NOVOSI! 
2010 


www.vse zdmobi.com 


uw.chamelcon.si 


in skillov raznoraznih mutantov. On je namreč prvi z 
x-genom in vsi ostali so kao njegovi otroci. Zdaj jih 
bo fotr naučil kozjih molitvic! 

V ospredju je dokaj nedomiselno in posiljeno tepež- 
kanje, ki zaseda krepek del dveh ur in pol. Če ne bi 
bilo eksplozivne Jean Grey in Ouicksilverjeve fantas- 
tične reševalne sekvence, ki še nadgradi tisto iz Days 
of Future Past, bi bil Apocalypse vizuelno šibek. Tudi 
zaradi samega zlobnjaka, ki je videti kot hecna lutka 
in ne kot prinašalec uničenja človeštva. Ostali scena- 
rij predvsem dosti ponavlja iz Days in First Class (Mag- 
netova tragedija postaja kot Batmanov umor staršev, 
ki ga je treba izkusiti zmerom znova) ter osnuje bore 
malo lastne identitete. Takisto ne nudi dosti hrane za 
možgane, saj smo lajne o nesprejetih mutantih že res 
siti in ni moralnih dilem, kot je bila upravičenost ugo- 
nobitve Dark Phoenix v Last Standu, niti ne razvoja li- 
kov. Ti so višek zanimivosti in kompleksnosti dosegli 
v First Classu in niso deležni praktično ničesar nove- 
ga. Čeprav se scenarij jemlje resno, je zgodbeni višek 
to, da izvemo, kako je nastala Storm in kako je bil Xa- 
vier ob lase. 

Naslednji X-film se bo menda odvijal v devetdesetih 
in do njega je še precej časa. Bolje, da res, kajti v Apo- 
calypse se natanko vidi, da ustvarjalci niso (več) ve- 
deli, kako naprej, količina vsebinskih neusklajenosti 
pa je naravnost epska. Morda bo boljši naslednji Wol- 
verine, ki bojda pride 2017. Smeti 

Apokalipso lahko še uloviš v kinu, čeprav je ni treba. 


TMNT: OUT OF THE SHADOWS 


C: bi bil New York res veliko jabolko, bi ga razno- 
razni zlobci doslej gotovo že spremenili v čežano, 
objedek ali neužitno obtolčenost. Velemesto na vz- 
hodni obali ZDA ga vnovič nasrka v drugem novodob- 
nem igranem filmu z nindža želvaki, kajti zagrozi mu 
iz stripov in risank znani alienski negativec, 'čigumi s 
ksihtom' Krang. Pot do njegovega naskoka tlakuje 
Shredder s svojimi Footi in parom čudaških mutant- 
skih pomagačev, svinjo bradavičarko Bebopom in no- 


V starih filmih so bili želvaki lutke, v novih pa so sce- 
loma animirani. Njihovi obrazi se mi zdijo kar malo 
grozljivi, saj so človeški, a hkrati niso. 


sorogom Rocksteadyjem. Hm, a niso Shredderja na 
koncu prejšnjega filma strpali v zapor, porečeš? Na 
to se odzovem z ugotovitvijo, da če se ti zdi to čudno, 
verjetno še nisi videl nobenega tovrstnega filma. 

V Out of the Shadows bi znal človek uživati predvsem 
v tem primeru - oziroma če si želi popolnega zabav- 
ljaškega eskapizma z najbolj utrujenimi klišeji. Film, 
ki je nastal z obilnim doprinosom kitajskega kapitala 
(Alibaba Pictures!), neutrudno meri na najnižji skupni 
imenovalec in trženje širom sveta. Zato je edina ko- 
ličkaj globlja ideja to, da se kor(e)njaški bratje ne ra- 
zumejo, ker so si različni, in uspejo šele tedaj, ko sp- 
rejmejo te razlike in jih uporabijo v timsko korist. Pa 
mogoče še to, da si želijo postati normalni. Vse ostalo 
je en sam neprekinjen tobogan sicer odličnih poseb- 
nih učinkov, vihar rompompoma, kjer ni zadosti, da 
letalo strmoglavlja, temveč se morajo junaki nato še 
okopati v deroči reki in se vmes bojevati. In ni zados- 
ti, da je Megan Fox kot April standardno hotna, mar- 
več se mora iz gikice transformirati v objekt poželenja 
v miniču ter nato v fantovsko valkiro. 

Producentu Michaelu Bayu in režiserju Davu Greenu 
kratkomalo ni nikdar dovolj vizualnega ekscesa, ki 
pa seveda ne nadomesti votle sredice, kakor big mac 
s pomfrijem ni zamenjava za polnovreden obrok. Am- 
pak filmčiča to ne zanima - je džank fud, zavit v svet- 
leč celofan, ki ga lahko enako učinkovito tržijo od 
Kamčatke do Havajev, in gledalca približno toliko tu- 
di nasiti. Tko voli, nek izvoli. Sneti 

Mikey in družba pocaste pice žro od 9. junija. 

se želi razširiti in obogatiti. 
Zato vabi k STALNEMU sodelovanju! 


Zahtevamo veliko, plačamo nebajno, a redno. 
Če obkljukaš vse postavke na desni in niti ene na levi, 
se lepopisno pofočkaj na 

OPEVANJE OCVIRK 


ČLOVEŠKA IGRALKA PREBI- | KRAŠKA | VRSTA 

SUMATRI UČINEK YANKEE | VRTAČE | JEKCIJE 


PTICA 
UJEDA 
(BRKATI) 

GLAVE 
KRVOLOČ- 
NA ŽIVAL 


SVETOVNO ADAMOVA 
CA ZORI m DRUŽICA 
TRENJE 


FR. REKA 
LOARA 

ZGOLJ 


VRSTA 

HODNIK 

OBUTEV 


MOČNO 
PODALJŠ 
SLONOVI 
SEKALCI 


GOVOREC 
EKAVŠČINE 


Norija nad Overwatchem se 
ni začela ob izidu konec prej- 
šnjega meseca, marveč traja 
že skoraj od štarta zaprtega 
testiranja pred enim letom. 
Tedaj smo redki srečneži z 
zanimanjem požokali prvi 
novi Blizzardov univerzum 
po Starcraftu izpred osem- 
najstih let ... in se vanj pove- 
čini zaljubili na prvi pogled 
ter navdušenje delili. Ko je 
skoraj desetmilijonska 
množica vdrla v odprto beto, 
so jo že pričakali vodiči, ko- 
rejski klani in razvita porno- 
grafska scena. Ob njej škan- 
dalček z zadnjo platjo punča- 
re Tracer izzveni še posebej 
smešno. Sami upamo, da se 
bo histerija izrazila v več 

Igrice za PS4 dobijo: Jan Omahen in Robert To- 
mažič (Uncharted 4), Dora Bogataj in Aleš Ljubič 
(Ratchet 8 Clank) Rešitev: krohot. 


NaDZOrNISKI 


cosplayerkah v tesnih leder- 
kobinezonih kot poustvarjal- 
cev Roadhoga ali Torbjorna. 
Kalifornijski studio je špil us- 
pel navzeti tako s posreče- 
nim igrivo-hudomušnim to- 
nom kot s svojo pregovorno 
uravnoteženostjo, ki vleče iz 
ene partije v drugo. Ker ga 
stoprocentno že imaš, je 
vprašanje le še, kako vanj 
privleči staro mamo, ki še 
vedno raje veze gobeline kot 
trosi raketni dež po nasprot- 
nikih. Pri tem bo pomagal ta- 
le kviznik, kajti nagrada so 
izvodi Overwatcha za vse 
sisteme. Geslo do 8. julija 
vpiši v obrazec na spletni 
strani Joker.si. Na liniji se 
srečamo točno opoldne. 


TVOREC, 
PISATELJ 


Izžrebanca kražke: Marjan Košir iz Ljubljane 
(Beyond), Dejan Kovačič iz Kopra (Just Cause 3). 
Rešitev: sabrewulf vs spinal. 


1. Overwateh črpa iz ukinje- 
nega projekta po imenu: 

e) Blackthorne 2 

n) World of Starcraft 

r) Warcraft Adventures 

t) Titan 


2. 'Ultimate' v herojskih na- 
slovih pomeni: 

b) diplomatski protest 

v) wrestlerja Ultimate War- 
riorja 

r) najmočnejšo veščino likov 
u) najboljši rezultat 


3. Kaj je bila D.Va pred pi- 
lotko mecha? 

j) gimnastičarka 

a) pro igralka Starcrafta 

p) pevka k-popa 

d) prodajalka cvetlic 


ŠIROK 
POLKRO- 
ŽEN MOR- 
SKI ZALIV 


4. Opičjak Winston poleg 
banan obožuje: 

f) trenje lobanj 

|) guncanje afen 

o) lupljenje krompirja 

c) kikirikijevo maslo 


5. Ko sredi igre slišiš "Ryuu 
ga waga teki wo kurau!"... 
e) bežiš, ker je Hanzo sprožil 
Dragonstrike 

h) je v ekipi spet weeaboo 

k) se je Ryu končno naučil 
nečesa novega 

g) pomeni, da dobro slišiš 


6. S konjenico pride ... 
r) babše v rumenem 

t) zmačkani kavboj 

S) tečni škrat 

c) kiborški nindža 


Zamotani geselj, ki izhaja iz gornje slike, 
do 8. julija napiši v glasovnico, ki jo najdi na naši 
rumeni stranki na naslovu Joker.si. 

Prišel Kolosej 


NS dni smo v kino hodili lokalno, od 16. maja 
2001 pak globalno. V Ljubljano je tedi namreč 
dospel prvi multikino z več dvoranami oziroma plat- 
ni. Vanj sta podjetji Ljubljanski kinematografi in BTC 
vložili tri milijarde tolarjev (valuta iz časov Franca 
Jožefa in Marije Terezije, se prav spomnimo?) in ot- 
voritev je bila po raportu v Jokerju 95 veličastna. Ne 
v smislu kao elitne rulje, ki je kobiličasto požrla vse, 
kar ni bilo pritrjeno, in zaparkirala slehernega invali- 
da, temveč v pogledu na Slovenskem dotlej nevidene 
ponudbe. Dvanajstero dvoran z zvočnimi sistemi dol- 
by digital, DTS in SDDS, računalniško krmiljenimi 
projektorji in 'love seats' je kazalo najnovejše holly- 
woodske uspešnice. Od 7. junija celo film Dungeons 
6 Dragons, ki je bil kakopak epsko zanič. Poleg tega 
so v stavbi našli prostor McDonald's, Direndaj in, 
jasno, 5i5tem. To je bila prva računalniška igralnica 
na bližnjih zemljepisnih koordinatah, ki je vsebovala 
šestnajst v mrežo povezanih Compagovih računalni- 
kov s, citat iz oglasa, "preko 15 GB RAM-a, preko 
500 GB diskovnega prostora, grafična: 22 x geforce 
3TD 64 MB DDR, monitor: 19 inčev, mreža: 100 
Mbit." Mega ful špon! Za ne previsok prispevek si si 
zakupil čas pred enim od PCjev, nakar si igral Medal 
of Honor in slične nasilne igrice. 


Če v devetdesetih nisi ničesar vedel o bojnih leta- 
lih, si bil lujz spod gujzda. Poznavanje ptic smrti je 
bilo takrat večje kot danes, ko je Top Gun le še 
žmohten spomin. Tistega meseca je bil aktualen 
Eurofighter Typhoon (80), polovično zahtevna le- 
talska simulacija evropskega lovca, ki je stavila na 
vznemirljivost, eksplozije in širšo dostopnost. 


"az 


Danes je Overwatch pojem sodelovalne moštvene 
streljanke 'hero shooter'. Tistebodi se je pak mno- 
gokomu priljubil Tribes 2, Dynamixova taktično- 
ekipna 3D-nažigačina, ki se je odvijala na ogrom- 
nih ozemljih pod milim nebom. Borci so bili odeti v 
bojne obleke s samosvojimi lastnostmi, upravljali 


smo vozila, kurili raketne ruzake ... Legenda! 


naizust 2001 


o [ ito: poker ama0€e)ISi 
mem ii 


Day 


Spočetka se je ljudi v 5i5temu trlo in na tistem mes- 
tu pod desnimi Kolosejevimi blagajnami smo celo 
organizirali nekaj tekmovanj. A zanimanje je s pri- 
hodom hitrega interneta upadlo in igralnica je že da- 
vno izginila. Prav tako je potemnela tudi zvezda Ko- 
loseja, ki se je sicer razširil še v druge slovenske kra- 
je, a je bil primoran ob padajočem obisku kina in 
poslovnih mahinacijah vodstva začeti 'hvatati krivi- 
ne'. Danes so njegova realnost natrgani sedeži, do 
popačenosti nažgan zvok, pretiravanje z oglasi, vi- 
soke cene ter nevzgojena klientela. Smrdljivemu je- 
dežu in piježu ter glasnim komentarjem vsebine fil- 
ma so se pridružili svetleči zasloni mobilnikov, s ka- 
terimi mnogi radi slepijo zadaj sedeče. Bi priobčili 
tedanji okvir 'Bonton' še enkrat, toda čefurizem kot 
stanje duha je neobčutljiv na vsakršno razumnost. 
Junija 2001 smo raportirali s smenja E3 - to je bil 
čas prvega xboxa in gamecuba ter napovedi Maxa 
Payna, Knights of the Old Republic, Neverwinter 
Nights, Warcrafta 3, Civilizationa 3 in, heh, Duka 
Nukema Forever. Priobčili smo vedež o railgunu, te- 
stisirali game boy advance z rahlo pedobear pripi- 
som "Ko ga Sneti izvleče, ga vsa okoliška mularija 
veselo pograbi in začne drkati. GBA, seveda.", se 
zbrali okrog v slovenščino prevedene namiznice Go- 
spodar prstanov, vpogledali legove še vedno živeče 
Bionicle, se na kratko poklonili Douglasu Adamsu 
in razlagali o tehnologiji ADSL, ki jo je Siol pričel 
tržiti ravno tiste dni. S tem smo si v domove sami 
pripeljali hudiča, ki je podkuril fizičnemu druženju 
ob videoigrah in tisku. 


Skozi leta so se zvrstili mnogi izzivalci vedno pri- 
sotne Fife, od Pro Eva prek Actua Soccerja do malo 
znanega UEFA Ghallenga. Nastal je v francoski hiši 
Infogrames, bil brez uradne licence, a imel pri oce- 
ni 85 "življenjsko igralnost", "čudovito grafično srce" 
ter "odlične temelje za nadaljnje delo, saj avtorji že 


obljubljajo Uefo 2." Le da nadaljevanja nikoli ni bilo. 

kalo iz tiste odprtine!" je Profesor krilečih rok 

znova zatrdil Polkovniku. Možakarja sta stala 
trideset metrov od skrivnostnega, kot hiša velikega 
objekta v obliki krofa. Neznani leteči predmet je ždel 
na jasi poleg mesteca, kamor se je po pričevanjih 
spustil iz zraka natanko ob sončnem vzhodu. Kmalu 
zatem so se v njegovem boku odprla nekakšna vra- 
ta, od katerih se je do tal iztegnila kratka rampa. To- 
da skoznje ni prišlo še nič. 
"Čemu se je potem sploh odprla?" je zarentačil Pol- 
kovnik. "A ni tako, da po pristanku letečih krožnikov 
iz njih pridejo vesoljci??" 
"Dvomim, da so takšni filmi posneti po zgodovinskih 
dogodkih," je pikro odgovoril Profesor. "Doslej so vsi 
prišleki, veste, bolj na trdo padli dol," se je potihem 
pridušal. Lahko je govoril z gotovostjo, saj so ga na- 
vsezgodaj z letalom privlekli iz Okrožja 51, kjer se je 
vse življenje ukvarjal z 'meteorološkimi baloni'. Čast- 
na skavtska. Na srečanje z nedotaknjenim plovilom 
tujske sorte so v njegovem oddelku dolga leta čakali 
z velikim upanjem. A tole tu se je zaenkrat odvijalo v 
jako nerazburljivem tonu, kajti nezemljani so jih pus- 
tili čakati kot popzvezde na koncertu. Ura je bila sre- 
di popoldneva, tujek iz vesolja pa ni dal še ničesar od 
sebe. Okoli dvojice so vse bolj živčno postopali sol- 
datje, ki so dopoldne zastražili območje. Poleg je ra- 
sla premična postojanka in v bližnjem šotoru si je 
prva gruča znanstvenikov natikala kombinezone. Da- 
leč zadaj so se v soncu bleščali novinarski kombiji, 
dočim je helikopterje vojska uspešno podila stran. 
"Kaj hudirja pa potem hočejo?" se je namuznil Pol- 
kovnik. "Ker skrivati se očitno ne mislijo," je z roko 
pomignil proti plovilu, ki je že od jutra v prečudnih 
vzorcih živih odtenkov valujoče spreminjalo barvo 
površine. 
"Vrata načeloma odpreš v dveh primerih: če želiš, da 
kaj pride ven, ali pa, da kaj vstopi," je odvrnil Profe- 
SOr. 
"Torej nas vabijo v svojo ladjo?" 
"Morda. Ljudje tule sicer trdijo, da je nek vaški Joža 
že kukal noter, ker da je tale reč pristala na njegovi 
kravi. Toda nismo ga našli. Ali ga je pohrustalo ali 
pa samo leži pijan v kakem jarku," se je zasmejal Pro- 
fesor. 
"In? Bomo pogledali noter?" je neučakano podrezal 
Polkovnik. "Mojim fantom zmanjkuje potrpljenja." 
"Vaši fantje so tu, da namlatijo osvajalske marsovce. 
Dokler ta NLP pred nami halucinira na drogah, pre- 
pustite delo nam." 
Policijski robot je prešnofal okolico in se naposled 
povzpel po rampi v vabečo notranjost. Povezavo z 
njim so izgubili po petih minutah. 
"Neugodno. Očitno radijski signal ne seže v notra- 
njost." je zavzdihnil profesor. Četverica mož v rume- 
nih gumijastih oblekah je bila že pripravljena. Najprej 
so pred vrati odžebrali pozdrav v mnogih jezikih in 
Morsejevi abecedi v zvočni ter optični inačici. Ob tem 
so razgrnili velik plakat z grafičnim prikazom pozicije 
Zemlje v galaksiji. "Za primer, če so se nemara izgu- 
bili ..." Nato so raziskovalci vstopili. 

"Za vhodom je kratek hodnik, sledi predprostor veli- 
kosti približno štiri krat štiri metre," je zapresketalo iz 
zvočnikov. "Notri je osvetljeno, svetloba prihaja iz ... 
barvastih prog v stenah. Vidite tole?" Zunaj so mogli 
podobe za silo videti na zaslonih, ki so prenašali si- 
gnale iz kamer. "Na otip so trdne, verjetno iz ne- 
kakšne zlitine. Soba se razcepi v štiri smeri, vsak od 
nas bo šel v eno. Nikogar nismo srečali, o robotu ni 
sledov." Zatem je slika izginila. 

"Halo, smo še na zvezi?" je zaskrbljeno zaklical Pro- 
fesor. 

"Ooo, tole je pa zanimivo ..." je še prišel odgovor po 
slušalkah. In nato ni bilo nobenega signala več; pri- 
sotni so zaman skušali priklicati ekspedicijo. Nasled- 
nji četverici, ki jih je odšla iskat, je signal pošel še hi- 
treje. 

"Prekleto, naj pošljem noter svoj vod specialcev, bo- 
do hitro napravili red," je zarenčal Polkovnik. 

"Mirno! Ne poznamo še njihove usode, res ne bi bilo 
dobro začeti kakšne medplanetarne vojne," je živčno 
dejal Profesor. Toda vojak ga je preglasil in oddelek 
osmih do zob oboroženih mož v težkih zaščitnih jo- 
pičih je v brezhibni koloni oddirjal po rampi. Tudi oni 
se niso vrnili. 


Minila sta dva tedna od pristanka. Če bi navzoče v 
vojaško-znanstvenem kampu okoli NLPja vprašali po 
razpoloženju, bi dobili nazaj kombinacijo malodušja, 
obupa, strahu in nejevere. Po fiasku prvega večera je 
vojska na plovilo odprla ogenj iz lahkega orožja, kar 
pa vsiljivca ni niti najmanj zmotilo. Močan laserski 
žarek je vsrkal kot voda spužvo. Prvi resen odziv so 
dosegli šele, ko so uporabili stroj z diamantnim sve- 
drom. Pas okoli plovila je stresel močan elektroma- 
gnetni sunek v kombinaciji z neznanim, izjemno zau- 
darjajočim plinom, in okolico je bilo treba za ves dan 
evakuirati. Ko so na predmet izstrelili topovsko gra- 
nato, je nov oblak plina zajel vse bližnje mesto in pre- 
prečil približevanje za več dni. 

Zaradi tega so se naposled zedinili, da bodo znova 
poskušali pri vratih, a z manj invazivnimi metodami. 
Najprej je noter romal robot na kablu, da bi tako do- 
bili zajamčen posnetek; tehniki so nazaj zgolj privle- 
kli prerezano žico. Nato so odšli po rampi po vrsti 
pes, šimpanz, prašič, govedo in nasploh vse, kar je 
obupanim umnikom še prišlo na pamet. Tudi njih je 
vse bolj zlovešča luknja vzela za vekomaj, le barvni 
vzorec na površini je urneje vzvalovil. Umiril se je 
šele, ko je skozi vrata stekel nek norec, kakršni so 
vsakodnevno prebijali vojaško zaporo, da bi "se 
srečali z marsovci in videli Elvisa." To je dalo znanst- 
venikom misliti in četudi z odporom, so pričeli k du- 
rim pripuščati človeške prostovoljce, zvečine prema- 
knjene navdušence nad nezemljani. Tako so s po- 
močjo človeške verige naposled dognali, da se pro- 
stori v notranjosti vse bolj vejijo, dokler na neki točki 
ljudje na čelu od silne radovednosti ne odtavajo v te- 
mo, ki jih za vedno vzame. Kdorkoli je stopil dlje od 
predprostora, se ni nikoli vrnil. 


"Mislim, da je čas, da z vsem skupaj zaključimo," je 
po treh tednih Profesor skrušeno dejal Polkovniku. 
"Po naših izračunih je volumen vseh bitij, ki so vsto- 
pila v plovilo, že presegel njegovo prostornino. Kar 
za tiste notri ne pomeni nič dobrega." Soldat ni rekel 
nobene in je opravil klic po rdeči liniji. 

Območje v radiju več kilometrov so spraznili, nakar 
je robot po rampi plovila zapeljal z megatonsko jedr- 
sko bombo - na časovnem vžigalniku, da bo detona- 
cija zajamčena. Po približno desetih minutah je v 
skrivnostnem objektu zamolklo zadonelo in iz več od- 
prtin se je pokadilo kot iz ekonomlonca. Nato je bar- 
viti vzorec nenadoma ugasnil, rampo je potegnilo no- 
ter, vhod zaprlo in skoraj neslišno je leteči krof odbr- 
zel v višave. Z radarjev je izginil nedolgo zatem. 

O vseh nesrečnežih, ki so vstopili vanj, ni bilo na pri- 
zorišču ne duha, ne sluha. Na prostoru, kjer je čepel 
NLP, so našli le zajetno skladovnico neznanega ma- 
teriala, lično zloženega v kose, ki so spominjali na 
energijske ploščice. Dejansko so imeli mehko tek- 
sturo in dišali po sladkorju. Nekaj jih je policijski pes 
pomlatil, preden so opazili, kaj počne. "Tole gre na- 
ravnost v laboratorije, lahko je okuženo!" Preiskava 
je pokazala, da je sestava povsem zemeljska in ne- 
nevarna: kombinacija proteinov, ogljikovih hidratov 
in maščob. Med preiskovalci je odtlej za vekomaj 
krožila govorica, da so najpogumnejši v zadevo ugriz- 
nili in da je imela okus po frutabeli. Drugi pa so sešteli 
ena plus ena in se zavedli, kaj je tisto najverjetneje 
bilo. 


Z42X se je čemerno pripravljalo na hiperskok nekaj 
sto svetlobnih let naprej, koder so senzorji zaznavali 
naslednjo inteligentno civilizacijo. Z ravnokar obiska- 
no ni bilo kaj prida zadovoljno, saj je bila na dokaj 
primitivni stopnji in od nje ni imelo dosti. Bilo je na- 
mreč medzvezni plenilec zamisli: spustilo se je na po- 
vršje, koder je prežalo na bitja z zavestjo in jim požrlo 
um. Njihovih organskih teles običajno ni potrebovalo 
in jih je po prebavi izločilo iz trupa. Se pa ni branilo 
kovinskih ali energetskih priboljškov, in tale jedrska 
bomba je bila lep desert - njena energija je bila do- 
volj za popolnitev zalog za naslednji potep. Morda bo- 
do bitja na naslednjem planetu imela zanimivejše 
spomine. Bolj kot so bila radovedna, bolje je bilo. Ni 
mu bilo treba dosti; zgolj pristati in odpreti vrata. 
Tega se je naposled nekega dne zavedel tudi Profe- 
sor, ko je opazoval mesojedo rastlino in poslušal za- 
bavljanje kolega botanika, kako so lahko muhe tako 
neumne, da ne pogruntajo, kaj jih čaka. 

